
द फेहरिस्ते मजामीन क्‍ 


ह्र्ज 


रमजान के आखिरी दशक की अहमियत 
आख़िरी दशक में हुजूरे पाक सल्‍ल० की कैफियत 
आम दिनों में तहज्जुद के लिये जागने का अन्दाज 
आखिरी दशक में घर वालों को जगाना 

पिछली उम्मतों के इबादत-गुज़ारों की उम्रें 
सहाबा-ए-किराम रजि० को हसरत 

शंबे-क॒द्र खैर ही खैर है 

हजार महीनों से कहीं ज़्यादा बेहतर है . 

इस नेमत को तलाश करो 

यह रात इस तरह गुजारो 

यह रात जलसे और तकरीरों के लिये नहीं है 
यह तन्हाई में गुजारने की रात है 

हर काम को उसके दर्जे पर रखो 

ये माँगने की रातें हैं 

रमजान सलामती से गुजार दो 


हज एक आशिकाना इबादत 


. - हज के महीने .. 
शव्वाल के महीने की फजीलत . 

शव्वाल का महीना और खैर की चीजें 
जीकादा के महीने की फूजीलत 
जीकादा का महीना मन्हूस नहीं 
हज इस्लाम का अहम रुक्‍न है 

इस्लाही खुतबात (4) 4 





इबादत की तीन किस्में नी किए 
एहराम का मतलब 

| ऐ अल्लाह! मैं हाजिर हूँ 
एहराम कफन की याद दिलाता है 
<“त॒वाफ” एक मजेदार इबादत 
इजहारे मुहब्बत के मुख्तलिफ अन्दाज़ 
इस्लाम धर्म में इनसानी फितरत का ख्याल 
हजरत उमर फारूक रजि. का हज्रे-अस्वद से खिताब 
हरे सतूनों के दरमियान दौड़ना 
अब मस्जिदे हराम को छोड़ दो 
अब अरफात चले जाओ 
अब मुज्दलिफा चले जाओ 
मगरिब को इशा के साथ मिलाकर पढ़ना 
कंकरियों मारना अक्ल के खिलाफ है 


हमारा हुक्म सब से ऊपर है 
हज किस पर फर्ज है? ह 


. हज में देरी क्‍यों? 
हज फर्ज होने पर फौरन अदा करें 
हमने अनेक शर्तें लगा ली हैं 
हज माल में बरकत का जरिया है ह 
आज तक हज की वजह से कोई फकीर नहीं हुआ 
हज के फर्ज होने के लिये मदीने का | 
सफर-खर्च होना.भी जरूरी नहीं 
माँ-बाप को पहले हज कराना जरूरी नहीं 
हज न करने पर शदीद वईद 
बेटियों की शादी के उञ्र से हज को टालाना 
हज से पहले कर्ज अदा करें 

हज के लिये बुढ़ापे का इन्तिज़ार करना . 
फेर्ज हज अदा न करने की सूरत में वसीयत कर दें 


. हज सिर्फ एक तिहाई माल से अदा किया जायेगा 


तमाम इबादतों का फिदया एक तिहाई से अदा होगा 
हज्जे-बदल मरने वाले के शहर से होगा 

प्रयाप्त उज़ की वजह से मक्का से हज कराना 
कानूनी पाबन्दी उज्न है 

हज की लज्जत हज अदा करने से मालूम होगी 
नफ़्ली .हज के लिये गुनाह का काम करना जायज नहीं 


+ हज के लिये सूदी मामला करना जायज नहीं 


नफ्ली हज के बजाये कर्ज अदा करें 

नफ्ली हज के बजाये बाल-बच्चों का खर्च अदा करें 
हजरत अब्दुल्लाह बिन मुबारक का नफ़्ली हज छोड़ना 
तमाम इबादतों में दरमियानी राह इख्तियार करें 


मुहरम और आशूरा की हकीकृत 


हुर्मत वाला महीना _ 

आशूरा का रोजा | 

“आशूरा का दिन” एक पतित्र दिन है 
इस दिन की फजीलत के असबाब 


' हजरत मूसा अलैहिस्सलाम को फिरऔन से निजात मिली. 


फजीलत के असबाब को तलाश करने की जरूरत नहीं 
इस दिन सुन्नत वाले काम करें 

यहूदियों के साथ समानता से बचें 

एक के बजाये दो रोज़े रखें 

इबादत में भी उनकी शक्ल व सूरत न अपनायें 
मुशाबहत इख़्तियार करने वाला उन्हीं में से है 
गैर-मुस्लिमों की नकल करना छोड़ दें 

आशूरा के दिन दूसरे आमाल साबित नहीं 
आशूरा के दिन घर वालों पर कुशादगी करना 
गुनाह करके अपनी जानों पर जुल्म मत करो 
दूसरों की मज्लिसों में शिर्कत मंत करो 


कलिमा-ए-तस्यिबा के तकाजे 
और अल्लाह वालों का साथ 


. । उनका नेक गुमान सच्चा हो जाये 
. | यह अल्लाह और उसके रसूल सलल० 
की मुहब्बत का नतीजा है... 
कलिमा-ए-तस्यिबा ने हम सबको मिला दिया है 
. | इस रिश्ते को कोई ताकत ख़त्म नहीं कर सकती 
. | इस कलिमे के ज़रिये जिन्दगी में इन्किलाब आ जाता है 
एक चरवाहे का वाकिआ 
कलिमा तस्यिबा पढ़ लेना, मुआहिदा करना है 
 कलिमा-ए-तस्यिबा के क्‍या तकाज़े हैं? 
तक॒वा हासिल करने का तरीका 
सहाबा किराम ने दीन कहाँ से हासिल किया? 
. | हजरत उबैदा बिन जर्राह रज़ि० की दुनिया से बे-रग़बती 
. | दीन होता है बुजुर्गों की नजर से पैदा... 
सच्चे और मुत्तकी लोग कहाँ से लायें? 
हर चीज में मिलावट है 
जैसी रूह वैसे फरिश्ते 
मस्जिद के मुअज्जिन की सोहबत इख्तियार कर लो 





इस्लाही खुतबात (4) 7 फेहरिस्ते मजामीन 


9 74 ७ ए # ० ०: 


मुसलमानों पर हमले की सूरत में 
हमारा कर्तव्य द 


अमेरिका का अफगानिस्तान पर हमला 

हाथी और चींवटी का मुकाबला 

अल्लाह की कुदरत का करिश्मा 

अल्लाह तआला का फज्ल व करम देखिये 

खुदाई अल्लाह तआला की है क्‍ 

अल्लाह तआला की मदद दीन की मदद पर आयेगी 
जिहाद एक अजीम रुक्‍न है क्‍ 
काफिर लोग सब मिलकर मुसलमानों को खाने के लिये आयेंगे 
मुसलमान तिन्‍्कों की तरह होंगे 

मुसलमानों की नाकामी के दो असबाब 

जिहाद को छोड़ने के गुनाह में मुब्तला हैं 

जिहाद के फर्ज होने की तफसील 

जिहाद की विभिन्‍न सूरतें 

माली मदद के जरिये जिहाद 

फुन्‍्नी मदद के जरिये जिहाद 

कलम के जरिये जिहाद 

हराम कामों से बचें 

दुश्मन के बजाये अल्लाह से डरो 

दुनिया के साधन मुसलमानों के पास हैं 
मुसलमानों के रुपये से “अमेरिका” अमेरिका है 
अल्लाह तआला पर नजर न होने का नतीजा 


. | आम मुसलमान तीन काम #करें 
अल्लाह तआला से रुजू करें 


दुआ और अल्लाह के जिक्र में मशगूल हो जाओ 

क्र.सं. क्या? कहा? 
दर्स ख़त्मे बुख्नारी शरीफ 

















तम्हीद * 
हजरत मौलाना सहबान महमूद साहिब रह. की जुदाई 
दुनिया का बहुत बड़ा सदमा 

हदीस की किताबों के दर्स का तरीका 

हदीस से पहले “हदीस की सनद” पढ़ना 

“हदीस की सनद” उम्मते मुहम्मदिया की खुसूसियत 

तौरात और इन्जील काबिले एतिमाद नहीं 

“हदीसें” काबिले एतिमाद हैं 

हदीस को बयान करने वालों के हालात सुरक्षित हैं 
जाँच-पड़ताल करने वाले उलेमा का कमाल 

एक मुहद्दिस का वाकिआ 

“अस्मा-ए-रिजाल” का फन 

“सनद” के बगैर हदीस गैर-मकबूल 

हदीस की किताबों के वजूद में आने के बाद सनद की हैसियत 
हदीस को बयान करने वाले, नूर के मीनारे 

हदीस को रिवायत करने वालों की बेहतरीन मिसाल 

आदमी कियामत में किसके साथ होगा? 

बुखारी शरीफ का मुकाम 

हदीस लिखने से पहले का एहतिमाम 

तराजिमे-अबवाब की बारीक-बीनी 

'किताबुत्तौहीद” आख़िर में लाने के कारण 

किताबुत्तीहीद को इस बाब पर ख़त्म करने की वजह 
'किताबुत्तौहीद” आख़िर में लाने का राज. 

अल्लाह तआला को तराज़ू कायम करुने की क्या जरूरत है? 
ताकि इन्साफ होता हुआ देखें 

आमाल का बिना-शरीर के होने की वजह से 

वजन किस तरह होगा? 

अल्लाह तआला आमाल के वजन पर कादिर हैं 
हमारी अक्ल नाकिस है 

जन्नत की नेमतें अक्ल से ऊपर हैं 

आमाल के वजन होने का ध्यान जमा लें 
जबान से निकलने वाले अलफाज का वजन 
आमाल की गिनती नहीं होगी 

आमाल में वजन कैसे पैदा हो? 

दिखावे से वजन घटता है 

सुन्नत की पैरवी से वजन बढ़ता है 

तरीका भी दुरुस्त होना जरूरी है 

लफ़्ज “किस्त” की व्याख्या 

हज्जाज बिन यूसुफ का वाकिआ 

अहमद बिन इश्काब की रिवायत को आख़िर में लाने की वजह 
दो कलिमात की तीन सिफात 

सुब्हानल्लाह के मायने 

“व बि-हम्दिही” का तर्जुमा और तरकीब 
अल्लाह तआला की जात और सिफात सब बे-ऐब हैं 
“सुब्हानल्लाहिलू अजीम” के मायने 

“ख़शिय्यत” क्‍या चीज है? 

इन कलिमात को सुबह व शाम पढ़ना 

खुलासा 


कामयाब मोमिन कौन? 


वास्तविक मोमिन कीन हैं? 
कामयाबी का मदार अमल पर है 
फलाह का मतलब 

कामयाब मोमिन की सिफात 

पहली सिफृतः खुशू 

हजरत उमर फारूक रजि० का खिलाफत का जमाना 
हजरत उमर रजियल्लाहु अन्हु का सरकारी फरमान 
नमाज को जाया करने से दूसरी चीज़ों का जाया करना 
आजकल की एक गुमराह करने 'वाली सोच 
हजरत उमर फारूक रजि० और गुमराही का इलाज 
अपने को काफिरों पर कयास मत करना 

नमाज में खुशू दरकार है 

“खुजू” के मायने 

नमाज में अंगों को हरकत देना 

तुम शाही दरबार में हाजिर हो 

हजरत अब्दुल्लाह बिन मुबारक और खुजू 

गर्दन झुकाना खुजू नहीं 

खुशू के मायने 

खुजू का खुलासा 


नमाज की अहमियत 
और उसका सही तरीका 


तम्हीद 
खुशू और खुजू का मतलब 

'खुजू” की हकीकृत 

हजराते खुलफा-ए-राशिदीन और नमाज की तालीम 
बदन के अंगों को दुरुस्त करने का नाम खुज़ू है 
नमाज में ख्यालात आने की एक वजह 

हजरत. मुफ्ती साहिब रह० और नमाज का एहतिमाम 
कियाम का सही तरीका 

नीयत करने का मतलब 

तक्बीरे-तहरीमा के वक्‍त हाथ उठाने का तरीका 
हाथ बॉधने का सही तरीका 

किराअतं का सही तरीका 

खुलासा 


नमाज का सुन्नत तरीका 
तम्हीद द 


। कियाम का मसनून तरीका 


बे-हरकत खड़े हों | 

तुम तमाम हांकिमों के हाकिम के दरबार में खड़े हो 
रुकूअ का सुन्नत तरीका... 

“कौमा” का सुन्नत तरीका 

“कौमा” की दुआयें 

एक साहिब की नमाज़ का वाकिआ ' ह 
शुरू ही में नमाज का तरीका बयान न करने की वजह 
इत्मीनान से नमाज अदा करो 

नमाज को दोबारा पढ़ना वाजिब होगा 

कोीमा का एक अदब 


_सज्दे में जाने का तरीका 


सज्दे में जाने की तरतीब 

पावें की उंगलियाँ जमीन पर टेकना 

सज्दे में सबसे ज्यादा अल्लाह तआला की निकटता 
औरतें बालों का जूड़ा खोल दें 


नमाज मोमिन की मेराज है 


सज्दे की फृजीलत 

सज्दे में कैफियत 

सज्दे में कोहनियाँ खोलना 
जलसे की कैफियत व दुआ 

ख़ुशू के तीन दर्जे 
तम्हीद 


रुकूअ और सज्दे में हाथों की उंगलियाँ 
अत्तहिय्यात में बैठने का तरीका 


सलाम फैरने का तरीका 


खुशू की हकीकत 

वजूद के यकीन के लिये नजर आना जरूरी नहीं 

हवाई जहाज में इनसान मौजूद हैं 

रोशनी सूरज का पता देती है 

हर चीज अल्लाह तआला के वजूद पर दलालत कर रहीं है 
अलफाज की तरफ ध्यान पहली सीढ़ी 

खुशू की पहली सीढ़ी... 

मायने की तरफ ध्यान दूसरी सीढ़ी 

नमाज में ख्यालात आने की बड़ी वजह 

अगर ध्यान भटक जाये तो वापस आ जाओ 


है| खुशू हांसिल करने के लिये मश्क्‌ और मेहनत 


तीसरी सीढ़ी अल्लाह तआला का ध्यान 


नमाज में आने वाले ख्यालात 


से बचने का तरीका 


तम्हीद 

खुशू के तीन दर्जे 

ख्यालात आने की शिकायत 

नमाज के मुकद्दमात 

नमाज का पहला मुकृद्‌दमा “तहारत” 

हे कल की, नहर दस पक: कल? वीक 


ु क्या? 
तहारत की इब्तिदा इस्तिन्जा से 
नापाकी, ख्यालात का सबब है 
नमाज का दूसरा मुकृदृदमा “वुजू 
वुजू से गुनाहों का धुल जाना 
कौनसे वुजू से गुनाह धुल जाते हैं 
वुजू की तरफ ध्यान 
वुजू के दौरान दुआयें 
वुजू में बातचीत करना 
नमाज का तीसरा मुकृद्दमा “तहिय्यतुल्‌-वुजू वल्‌-मस्जिद” 
तहिय्यतुल्‌ू-मस्जिद किस वक्त पढ़े? 
नमाज का चौथा मुकृदूदमाः नमाज से पहले की सुन्नतें.. 
चारों मुकददमात पर अमल के बाद खुशू का हासिल होना 
ख्यालात की परवाह मत करो 
इन सज्दों की कृद्र करो. 
नमाजं॑ के बाद के कलिमात 
खुलासा 


बुराई का बदला अच्छाई से दो 


तम्हीद 

मोमिनों की दूसरी सिफत 

हजरत शाह इस्माईल शहीद का वाकिआ 
तुर्की-ब-तुकी जवाब मत दो 

इन्तिकाम के बजाये माफ करो 

बुजुर्गों की विभिन्‍न शानें 

मैं अपना वक्‍त बदला लेने में क्यों जाया करूं 
पहले बुजुर्ग की मिसाल 

दूसरे बुजुर्ग का अन्दाज 

बदला लेना भी खैरख्वाही है 

क्र.सं. क्यार 
अल्लाह तआला क्‍यों बदला लेते हैं? 
तींसरे बुजुर्ग का अन्दाज॒.. 
पहले बुजुर्ग का तरीका सुन्नत था 
माफ करना अज्र व सवाब सबब है 
हज़राते अंबिया अलैहिमुस्सलाम का अन्दाजे जवाब 
रह्मतुल्लिलु-आलमीन का- अन्दाज 
आम माफी का ऐलान 
इन सुन्न तों पर भी अमल करो 
इस सुन्नत पर अमल करने से दुनिया जन्नत बन जाये 
जब तकलीफ पहुँचे तो यह सोच लो 
चालीस साल की जंग का सबब 


जिन्दगी के ये लम्हात 
बहुत कीमती हैं 
तम्हीद 


आयत का एक मतलब 
आयत का दूसरा मतलब 

काम से पहले सोचो 

जिन्दगी बड़ी कीमती है 

फुजूल बहस व मुबाहसा 

एक सबक लेने वाला वाकिआ 

फुजूल कामों का शौक है 

बे-तहकीक बात कहना 

शरीअत के हुक्म में तहकीक करना 

इमाम अबू हनीफा का खूबसूरत जवाब 

बनी इस्राईल का गाय के बारे में सवालात करना 
ज्यादा सवालात मत करो 

हे ऑल लक“. के सवालात की भरमार 


“यजीद” के बारे में सवाल 

एक लम्हे में जहन्नम से जन्नत में पहुँचना 
जिन्दगी बहुत बड़ी नेमत है 

मज्लिसें मत जमाओ 

नुस्खा-ए-अक्सीर 


जकात की अहमियत 


और उसका निसाब 


तम्हीद 

जकात के दो मायने 

जकात की अहमियत 

जकात अदा न करने पर वईद 

जकात के फायदे | 

जकात अदा न करने के कारण 

मसाइल से नावाक॒फियत 

जकात का निसाब 

ज़रूरत से क्या मुराद है? 

जकात से माल कम नहीं होता 

माल जमा करने और गिनने की अहमियत 
फ्रिश्ते की दुआ के हकृदार कौन? 

जकात की वजह से कोई शख्स फकीर नहीं होता 
जेवर पर जकात फर्ज है 

शायद आप पर जकात फर्ज हो 


इस्लाही खुत्तबात (4) 46 .  फेहरिस्ते मजामीन 





& 0७0 4 02 एा + (० [७ :-+ 


>> >> 
ज्न्»े 9) 


न्न्््ऊे 
दि 


3. 


न््न्न्नी७ न््ग्ै 
छा फ् 





जकात के चन्द अहंम मसाइल 


तम्हीद । द 

निसाब के मालिक पर जकात वाजिब 

बाप की जकात बेटे के लिए काफी नहीं 

माल पर साल गुजरने का मसला 

दो दिन पहले आने वाले माल में जकात 

जकात किन चीजों में फर्ज होती है? 

जेवर किसकी मिल्कियत होगा? 

जेवर की जकात अदा करने का तरीका 
तिजारत के माल में जकात 

कम्पनी के शेयरों में जकात 

मकाय या प्लाट में जकात 

कच्चे माल में जकात 

बेटे की तरफ से बाप का जकात अदा करना क्‍ 
बीवी की तरफ से शौहर का जकात अदा करना 
जेवर की जकात न निकालने पर वईद 


इस्लाही खुतबात (44) 47 प्रकाशक की ओर से 


प्रकाशक की ओर से. 


अल्हम्दु लिललाह “इस्लाही ख़ुतबात” की चौदहवीं जिल्द आप तक 
पहुँचाने की हम सआदत हासिल कर रहे हैं। तेरहवीं जिल्द की मकबूलियत 
और उसके लाभकारी होने के बाद मुख्तलिफ हजरात की तरफ से चौदहवीं 
जिल्द को जल्द से जल्द शाया करने क़ा शदीद तकाजा हुआ, और अब 
अल्हम्दु लिल्लाह, दिन रात की मेहनत और कोशिश के नतीजे में सिर्फ एक 
साल के अन्दर यह जिल्द तैयार होकर सामने आ गयी। इस जिल्द की तैयारी 
में बिरादरे मुकर्रम मौलाना अब्दुल्लाह मेमन साहिब्र ने अपनी दूसरी व्यस्तताओं 
के साथ-साथ इस काम के लिए अपना कीमती वक्त निकाला, और दिन रात 
की मेहनत और कोशिश करके चौदहवीं जिल्द के लिए मैटर तैयार किया। | 
अल्लाह तआला उनकी सेहत और उम्र में बरकत अता फूरमाए और मजीद 
आगे काम जारी रखने की हिम्मत और तौफीक अता फरमाए। आमीन। 

तमाम पढ़ने वालों से दुआ की दरख़्वास्त है कि अल्लाह तआला इस 
सिलसिले को और आगे जारी श्खने की हिम्मत और तौफीक अता फरमाए, 
और इसके लिए साधनों और असबाब में आसानी पैदा फरमाए। और इस 
काम को इख्लास के साथ जारी रखने की तौफीक अता फ्रमांए। 


दुआओं का तालिंब 
प्रकाशक 

बिस्मिल्लाहिर्रह्मानिर्रहीम 


शबे-कृद्र की फूजीलत 

रमजान के आख़िरी दशक की अहमियत 

मोहतरम बुजुर्गों और प्यारे भाईयो! अल्लाह तआला का बेहद 
करम है कि उसने हमें और आपको अपनी ज़िन्दगी में एक और 
रमजान मुबारक अता फुरमाया। अल्लाह तआला के फज्ल व करम से 
इस रमजान के बीस दिन गुज़र गये और अब रमज़ान मुबारक का 
आख़िरी अश्रा (आख़िरी दशक) शुरू हो रहा है। यह आखिरी दशक 
(यानी आख़िरी दस दिन) पूरे रमजान का निचोड़ है। अल्लाह तआला 
ने इस आख़िरी दशक को ऐसी खुसूसियात और फजाइल से नवाजा है 

कि सारे साल फिर ऐसे दिन दोबारा आने वाले नहीं। 
आखिरी दशक में हुजूरे पाक सल्‍ल० की कैफियत 


यूँ तो रमजान मुबारक का पूरा महीना ही मुकृदृद्स, पाकीजा और 
मुबारक है, इसकी एक-एक घड़ी और इसका एक-एक लम्हा काबिले- 
कुद्र है, लेकिन ख़ास तौर पर यह आख़िरी दशक (आख़िरी दस दिन) 
नबी करीम सल्लल्लाहु अलैहि व सलल्‍लम के इरशादात के मुताबिक 
अल्लाह तआला की इबादत के लिये ख़ास कैफियतें रखता है। हदीस में 
आता है कि जब यह आख़िरी दशक दाख़िल होता तो हुज़ूर सल्लल्लाहु 
अलैहि व सलल्‍लम की यह हालत होती कि: 

(>१५ २४ ७,०८५ 2०००) ४ ४र्भ ७8५ ०५) ०3०) ३५ ** 

आप सल्लल्लाहु अलैहि व सल्‍लम अपनी कमर कस लेते, यानी 
रात भर इबादत में मेहनत करने के लिये तैयार हो जाते और अपनी 
रात जाग कर गुज़ारते, और अपने घर वालों को भी जगाते। 

आम दिनों में भी हुजूर सल्लल्लाहु अलैहि व सल्‍लम तहज्जुद की 
नमाज रोजाना पढ़ा करते थे जिसकी रक्‍्अतें लम्बी-लम्बी होती थीं। 
कभी आप तहज्जुद में आधी रात गुज़ार देते थे और कभी एक तिहाई 
रात गुज़ार देते थे। लेकिन रमजान मुबारक के आख़िरी दस दिनों के 
बारे में हजरत आयशा रजियल्लाहु अन्हा फ्रमाती हैं कि इन रातों में 
इबादत के लिये आप अपनी कमर कस लेते थे। 


आम दिनों में तहज्जुद के लिये जागने का अन्दाज 
आम दिनों में आप सल्लल्लाहु अलैहि व सल्‍लम का मामूल यह 
था कि जब आप तहणज्जुद के लिये जागते तो इस तरह उठते कि: 


#7,/ ०» (] हां 

आहिस्ता से जूते पहनते और धीरे से अपनी चादर उठाते। फिर 

आवाज़ और दरवाज़ा खोलने की आवाज़ से आयशा सिद्दीका की ,आँख 
खुल जाये। क्योंकि तहज्जुद पढ़ने के आदाब में यह बात दाख़िल है कि 
अगर कोई शख्स खुद उठ गया है और अल्लाह तआला ने -अपने 
फुज्ल से उसको उठने और तहज्जुद पढ़ने की तौफीक दे दी है, तो 
उसके लिये यह मुनासिब नहीं कि जब वह उठे तो पूरे मौहल्ले वालों 
को भी जगाये, या अपने घर वालों को भी जगाये। बल्ठि उसको इस 
बात का ख्याल रखना चाहिये कि उसके किसी अमल से किसी सोने 
वाले की आँख न खुले, ताकि सोने वाले को तकलीफ न हो। क्योंकि 
तहज्जुद पढ़ना फूर्ज व वाजिब नहीं, लिहाजा अपने तहज्जुद की वजह 
से किसी दूसरे को तकलीफ पहुँचाना और उसकी नींद में ख़लल 
डालना जायज नहीं । इसलिये हुजूरे अक्दस सल्लल्लाहु अलैहि व सलल्‍लम 
जब तहज्जुद पढ़ने के लिये उठते तो इस तरह उठते कि हजरत 
आयशा रजियल्लाहु अन्हा की आँख न खुले। 


आख़िरी दशक में घर वालों को जगाना . 

लेकिन रमजान मुबारक के आखिरी दस दिनों के बारे में आप 
सल्लल्लाहु अलैहि व सल्‍लम का मामूल था कि अपने सब घर वालों 
को भी जगाते और उनसे फरमाते कि उठ जाओ, यह आखिरी दशक 
है। यह अल्लाह तआला की रहमतों का मौसमे बहार है। अल्लाह 
तआला की रहमतों की घटायें बरस रही हैं, ऐसे वक्‍त में सोते रहना 
मेहरूमी की बात है। इसलिये जाग कर अल्लाह तआला की उन 
रहमतों को अपने दामन में भर लो। क्‍ 

पिछली उम्मतों के इबादत-गुज़ारों की उम्रें 


इसी आख़िरी दशक (आखिरी दस इसी आख़िरी दशक (आख़िरी दस दिनों) में अल में अल्लाह तआला ने 
एक रात “शबरे-कृद्र” रखी है जो एक हज़ार महीनों से बेहतर है। 

अल्लाह तआला ने यह क्‍यों फरमांया कि यह एक हज़ार महीनों से 
बेहतर है? इसलिये कि हुजूर सल्लल्लाहु ,अलैहि व सल्‍लम ने सहाबा- 
ए-किराम . के सामने पिछली उम्मतों के इबादत करने वालों. का जिक्र 
फ्रमाया कि उनकी उम्रें बड़ी लम्बी-लम्बी होती थीं। खुद कुरआन 
करीम में हज़रत नूह अलैहिस्सलाम के बारे में इरशाद है 
| ७०५ ०२००४ ५ 4.० ०.४) (हट र्ड.७ 

यानी हज़रत नूह अलैहिस्सलाम की उम्र नौ सौ पचास साल हुई। 
उनके अलावा और <म्मतों के लोगों की उम्रें भी लम्बी-लम्बी होती थीं। 
किसी की उम्र पाँच सौ साल हुई, किसी की उम्र सात सौ साल हुई, 
किसी की उम्र हज़ार साल हुई । 


सहाबा-ए-किराम रजि० को हसरत 

जब सहाबा-ए-किराम रजियल्लाहु अन्हुम के सामने उनकी उम्रों 
का जिक्र आया तो सहाबा-ए-किराम ने अपनी हसरत का इजहार 
फ्रमाया कि या रसूलल्लाह सल्लल्लाहु अलैहि व सल्‍लम! ये लम्बी 
लम्बी उम्रों वाले लोग थे और जितनी उम्र लम्बी हुई उतनी ही उनको 
इबादत करने का और अल्लाह तआला की इताअत का ज़्यादा मौका 
मिला, जिसके नतीजे में उन्होंने अल्लाह की रहमतों से अपने दामन 
भर लिये। क्‍योंकि सारी उम्र इबादत में गुजारी तो उनकी नमाजों की 
तादाद ज्यादा हुई, रीज़ों की तादाद ज्यादा हुई, जिक्र व तस्बीह की 
तादाद ज़्यादा हुई। और हमारी उम्रें तो कम हैं, हम कितनी ही इबादतें 
कर लें, फिर भी उनके बराबर नहीं पहुँच सकते जिनकी उम्रें लम्बी 
हुईं। क्या हम उनसे पीछे रह जायेंगे? 

शबे-कृद्र खैर ही खैर है 

इस पर अल्लाह तअला ने यह सूरः कृद्र नाज़िल फरमाई जिसमें 


बता दिया कि ऐ उम्मते मुहम्मदिया! तुम घबराओ नहीं, बेशक तुम्हारी 
उम्रें उन लोगों के मुकाबले में कम हैं, लेकिन हम तुम्हें एक ऐसी रात 





























है 

। दे देते हैं कि अगर उस एक रात इबादत कर लोगे तो वह एक रात 
एक हजार महीनों से बेहतर होगी। यहाँ अल्लाह तआला ने “खैर” का 
लफ़्ज़ इस्तेमाल फरमाया है। अरबी जानने वाले जानते हैं कि खैर के 
मायने हैं: “बहुत बेहतर”। 

देखिये! दो चीज़ों के दरमियान एक उन्‍नीस बीस का फृक होता है 
उस मौके पर “खैर” का लफ्ज नहीं बोला जाता और यह नहीं कहा 
जायेगा कि “बीस” उननीस के मुकाबले में “बेहतर” है। लेकिन जब दो 
चीजों में जमीन आसमान का फर्क. हो तो उस वक्‍त “बेहतर” का 
लफ़्ज बोला जाता है। जैसे यूँ बोला जा सकता है कि “आसमान” 
जमीन से खैर “बेहतर” है। 


हजार महीनों से कहीं ज्यादा बेहतर है 


इसलिये कुरआन करीम ने यह जो फ्रमाया है कि 
.. 26 ० 2१ >रं 24४ 40! 
इसके मायने यह नहीं हैं कि शबे-कृद्र एक “हज़ार महीने के बराबर 
है, न यह मायने हैं कि वह रात एक हजार एक महीने के बराबर है। 
बल्कि यह रात एक हजार महीने से कहीं ज्यादा बेहतर है जिसका 
हिसाब हम नहीं कर सकते। द द 


इस नेमत को तलाश करो 

अलबत्ता यह अल्लाह तअला की हिक्मत है कि इतनी बड़ी नेमत 
अगर वैसे ही दे दी जाती तो नाकृद्री होती। इसलिये फूरमाया कि इस 
नेमत को हासिल करने के लिये थोड़ी सी तकलीफ भी उठाओ। वह 
यह कि हम तुम्हें यह नहीं बताते कि यह शबे-कृद्र कौनसी रात में है? 
अलबत्ता इतना बता देते हैं कि यह आख़िरी दशक (यानी रमजान 
शरीफ के आखिरी दस दिनों) की ताक (बेजोड़) रातों में आती है 
यानी इक्कीसवीं रात, तैईस्वी रात, पच्चीसवीं रात, सत्ताईसवीं रात 

और उनत्तीसवीं रात में से किसी एंक रात में यह शबे-कृद्र आती है। 
और यह भी जरूरी नहीं कि अगर एक ,साल शबे-कुद्र पच्चीसवीं रात 
में आये तो अगले साल भी पच्चीसर्वी रात में आयेगी, बल्कि यह हो 
सकता है कि एक साल यह रात इक्कीसवीं रात में आये और दूसरे 
साल पच्चीसवीं रात में आ जाये और तीसरे साल सत्ताईसवीं रात में 
आ जाये। मुख्तलिफ (विभिन्‍न) रातों में बदल सकती है। लिहाज़ा अगर 
शबे-कृद्र को पाना है और उसकी फूजीलत हासिल करनी है तो फिर 
इन पाँचों रातों में जागने की पाबन्दी करें। इतनी बड़ी फजीलत हासिल 
करने के लिये इन पाँच रातों में जाग लेना कोई बड़ी बात नहीं। 


यह रात इस तरह गुज़ारो द 

बाज लोग इस रात के लम्हों को फुजूल गुजार देते हैं। बाज लोग 
इसकी कोशिश करते हैं कि वह रात नेक कामों में गुज़रे लेकिन 
हकीकत में नेकी का फायदा हासिल नहीं होता। यह रात तो अल्लाह 
तआला ने इसलिये बनाई है कि बन्दा तन्‍्हाई और ऐकान्त में अल्लाह 
तआला की बारगाह में हाजिर होकर अपने रब के सामने अपनी ॥ 
जरूरत पेश करे, इबादत करे, नमाज पढ़े, तिलावत करे, जिक्र करे, 
तस्बीहात पढ़े, दुआयें करे। इस रात में सब से अच्छी इबादत यह है 
कि आदमी लम्बी-लम्बी सूरतों के साथ नवाफिल पढ़े। उन नवाफिलों में 
लम्बा कियाम करे, लम्बा रुकूअ करे, लम्बा सज्दा करे और रुकूअ 
और सज्दे में मसनून (हुजूरे पाके से साबित) दुआयें माँगे। 

दूसरे नम्बर पर तिलावत करे, तीसरे नम्बर पर जिक्र और तस्बीह 
पढ़े । जैसे 

सुब्हानल्लाहि व बि-हम्दिही सुब्हानल्लाहिलू अजीम 

की तस्बीह पढ़े, तीसरा कलिमा पढ़े, दुरूद शरीफ पढ़े, इस्तिगफार 

की तस्बीह करे और चलते फिरते उठते बैठते ये तस्बीहें जबान पर 

जारी रहें। अगर किसी काम में भी मशगूल हो तो उस वक़्त भी 
तुम्हारी जबान अल्लाह के जिक्र से तर रहे। और इस रात में दुआयें 
करें। क्योंकि इन. रातों में ख़ास तौर से अल्लाह तआला को दुआयें 
बहुत पसन्द हैं। इसलिये अपनी तमाम हांजतें (जरूरतें) अल्लाह तआला 
से माँगे। अगर दुनिया की हाजत माँगोगे तो उस पर भी सवाब 
मिलेगा। जैसे आप यह दुआ कर रहे हैं कि या अल्लाह! मेरा कर्ज 
अदा करवा दे। यह दुनिया की हाजत है, मगर अल्लाह तआला इस 
पर भी सवाब अता फरमाएँगे। या मिसाल के तीर पर आप दुआ कर 
रहे हैं कि ऐ अल्लाह! मुझे रिज़्क दे दे और हलाल रोजगार दे दे। यह: 
दुनिया की हाजत है, मगर अल्लाह तआला इस पर भी सवाब अता 
फ्रमाएँगे। बहरहाल! यह रात इन कामों के लिये है। 


यह रात जलसे और तकरीरों के लिये नहीं है 

लेकिन बाज लोगों ने यह रात सामूहिक कामों के लिये बना दी 
और इसको मेले की तरह करने की रात बना दी कि आज फूलों 
साहिब की तकरीर होगी, जलसा होगा, दावत होगी और खाना खिलाया 
जाएगा। अब सारा वक्‍त इन्हीं कामों की भेंट हो रहा है। 

अरे भाई! इस रात की फजीलत बयान करने के लिये और इस 
रात को गुज़ारने का तरीका सिखाने के लिये जलसा और तक्रीर पहले 
कर लो और जब यह रात आ जाये तो फिर इबादत में लग जाओ। 
क्योंकि यह रात अमल करने की रात है, इस रात में जलसा व 
तकरीर करना ऐसा है जैसे कोई शख्स मैदान-ए-जंग में जाकर ट्रेनिंग 
हासिल करना शुरू कर दे। मैदान-ए-जंग में आने से पहले ट्रेनिंग 
हासिल कर लो, अगर यहाँ आकर तुम ट्रेनिंग हासिल करोगे तो मामला 
बिगड़ जायेगा। इसलिये कि यह वक्‍त ट्रेनिंग हासिल करने का नहीं है 
बल्कि यह वक्‍त तो लड़ने का है। इसी तरह यह रात तालीम हासिल 
करने और सीखने के लिये नहीं है बंल्कि अमल करने की रात है।. 
इसलिये इस रात को तकरीरों में और जलसों और पार्टियों में जाया 

करना यह समय की नाकद्री है। 


यह तन्‍्हाई में गुजारने की रात है | 

यह रात तो इस काम की है कि आदमी तन्‍हाई के एक कोने में 
बैठा हुआ हो और वह हो और उसका अल्लाह हो, और अल्लाह 
तआला के साथ ताल्‍्लुक कायम किया हुआ हो, और अल्लाह तआला 
से दुआयें और दरख्वास्त कर रहा हो। यह है इस रात का सही 
इस्तेमाल। इस रात में लोगों ने अपनी तरफ से मेले-ठेले बना दिये हैं, 
इससे परहेज करो और इसके एक-एक लम्हे कौ गनीमत समझो और 
तन्हाई में इबादत करने की कोशिश करो। 

शरीअत में सामूहिक नफ्ली इबादात भी पसन्दीदा नहीं, लिहाजा 
इस रात में जो शबीने होते हैं, ये भी पसन्दीदा नहीं। बेहतर यह है कि 
इबादत तन्हाई में हो, क्योंकि इन शबीनों में बहुत सी खराबियाँ हो 
जाती हैं। हां! अगर किसी शख्स को यह अन्देशा है कि अगर मैं घर 
पर रहूँगा तो सो जाऊँगा, ऐसा शख्स मस्जिद में आकर इबादत कर ले 
ताकि उसकी नींद भाग जाए। इस हद तक गुंजाइश है। लेकिन यह 
बात समझ लें कि जो फूजीलत घर के कोने में बैठकर इबादत करने में 
हासिल होगी, मस्जिद में आकर इबादत करने में वह फूजीलत हासिल 
नहीं होगी। हाँ अगर कोई मजबूरी हो तो दूसरी बार्त है। 


हर काम को उसके दर्जे पर रखो 

अल्लाह तआला ने हर चीज को उसके दर्ज पर रखा है। जैसे जो 
नमाजें फर्ज हैं, उनके बारे में तो यह ताकीद है कि मस्जिद में आकर 
सब के साथ जमाअत से अदा करो। लेकिन नफ़्ली नमाजों के लिये 
ताकीद यह है कि उनको घर में अदा करो। तन्‍्हाई में पढ़ो और 
इकट्रंठे होने से परहेज करो। इसी वंजह से नफ़्लों की जमाअत जायज 
ही नहीं। बहरहाल! जब शरीअत की तरफ आओ तो फिर शरीअत के 
अहकाम का लिहाज़ करो। यह न हो कि दीन पर अमल करने के 
जोश में आकर शरीअत के अहकाम जाया करना शुरू कर दो। 

ये मॉगने की रातें हैं 

बहरहाल! इस तरंह ये बाकी रातें गुज़ारने की ज़रूरत है। अगर 
अल्लाह तआला हमें इन रातों में इबादत की तौफीक दे दे तो मालूम 
नहीं कि किस-किस का बेड़ा पार हो जाये। लिहाजा इन रातों में अपने 
दुनिया के उद्देश्यों, दीन के उद्देश्यों, रोजगार के उद्देश्यों, मुल्क व 
मिल्लत और कौम के उद्देश्यों, सब को अल्लाह तआला की बारगाह 
में पेश कर दो और दुआ करो कि या अल्लाह! अपने फुज्ल व करम 
से हमारे हालात की इस्लाह (दुरुस्तगी) फ्रमा दे। 

अगर इस तरह हम ने ये रातें गुज़ार लीं फिर इन्शा-अल्लाह यह 
रमजान भी मुबारक, ये रातें भी मुबारक, इसकी दुआयें भी मुबारक । 
अल्लाह तआला इस रमजान का एक-एक लम्हा सही जगह खर्च करने 
की तौफीक अता फ्रमाये। आमीन! 


रमजान सलामती से गुज़ार दो 

जैसा कि रमजान के शुरू में अर्ज किया था कि एक हदीस में 
हुज़ूर सललल्लाहु अलैहि व सल्‍्लम ने वायदा फ्रमाया है किः 

२...) 0 ०.०... ०५.००) ५ ७० ८० 

यानी जिस शख्स का रमजान सलामती के साथ गुज़र जाये, 
उसका साल भी सलामती के साथ गुज़रता है। 

लिहाजा रमज़ान मुबारक के जितने दिन बाकी हैं उनमें इस बात 
की कोशिश कर लें कि ये सलामती के साथ गुज़र जायें। यानी इनमें 
कोई गुनाह न होने पाये। न कान का है आ नाह हो, न जबान का गुनाह 
हो, न हाथ-पॉव का कोई गुनाह हो। अल्लाह तआला की तरफ 
रुजू हो। अगर इस तरह सलामती के साथ रमजान गुज़ार दिया जाये 
तो इन्शा-अल्लाह बाकी के साल भर के लिये सलामती और खैर का 
वायदा है। अल्लाह तआला मुझे और आपको भी इस प्रर अमल करने 
की तौफीक अता फरमाये। आमीन। 

हज के महीने 


मोहतरम बुजुर्गों और प्यारे भाईयो! रमजान मुबारक गुजर जाने के 
बाद शेब्वाल का महीना शुरू हो चुका है। शव्वाल का महीना उन 
महीनों में शुमार होता है जिनको अल्लाह तआला ने “अश्ुरे हज” 
यानी हज के महीने कहा है। क्योंकि शव्वाल, जीकादा और जिलहिज्जा 
के दस दिन को अल्लाह तश्नाला ने हज के महीने करार दिये हैं| 

रमजान मुबारक से लेकर जिलहिज्जा तक के दस दिनों को 
अल्लाह तआला ने ऐसी इबादतों के लिये ख़ास फरमाया है जो ख़ास 
इन्हीं दिनों में अन्जाम दी जा सकती हैं। चुनाँचे रमजान का महीना 


| विन्न्ननननननन्न्ननननननन्न्स अल्लाह तआला ने रोजे के लिये और तरावीह के लिये मुकरर फ्रमाया क्‍ 


| शब्वाल में छह रोजे रख लिये तो गोया उसने पूरे साल के रोज़े रखे। 

और शब्वाल, जीकादा और जिलहिज्जा के महीने हज के लिये. और 
| कुरबानी के लिये मुकर्रर फरमाये। हज और कुरबानी ऐसी इबादतें हैं 
जो इन दिनों के अलावा दूसरे दिनों में अन्जाम .नहीं दी जा सकतेीं। 
गोया कि इबादत का एक सिलसिला है जो रमज़ान- मुबारक से शुरू 
। होता है और जिलहिज्जा पर जाकर ख़त्म होता है। इसलिये इन महीनों 
को अल्लाह की तरफ से बड़ा तकृदुदुस (पवित्रता) हासिल है। 


शव्वाल के महीने की फूजीलत 

रमजान मुबारक तो तमाम महीनों में मुबारक महीना है। शब्वाल 
के बारे में हुजूर सल्लल्लाहु अलैहि व सल्‍लम ने फरमाया कि जो शख्स 
शब्वाल के महीने में छह रोजे रख ले तो अल्लाह तआला उसको सारे 
साल रोजे रखने का सवाब अता फरमाते हैं। क्योंकि हर नेकी का 
सवाबं॑ अल्लाह तआला दस गुना अता फरमाते हैं। लिहाजा जब एक 
शख्स ने रमजान मुबारक में तीस रोज़े रखे तो उसका दस गुना तीन 
सौ हो गया और छह रोज़े शब्वाल में रखे तो उसका दस गुना साठ 
हो गया। इस तरह तमाम रोज़ों का सवाब मिलकर तीन सौ साठ रोजों 
के बराबर हो गया, और साल के तीन सौ साठ दिन होते हैं। 

इसलिये फरमाया कि अगर किसी शख्स ने रमजान के साथ 




























शव्वाल के छह रोज़ों के जरिये अल्लाह तआला यह सवाब अता। 
फ्रमाते हैं। बेहतर यह है कि ये छह रोजे ईदुल-फित्र के फौरन बाद 
रख लिये जायें। लेकिन अगर पूरे न रखे जायें तो शव्वाल के महीने के 
अन्दर-अन्दर पूरे कर लें। ' 


शव्वाल का महीना और खैर की चीजें 


इसी शब्वाल के महीने में हजरत आयशा रजियल्लाहु तआला 
अन्हा का हुजूर सल्लल्लाहु अलैहि व सललम से निकाह हुआ और इसी 

2 महीने में हजरत आयशा रजियल्लाहुं अन्हा की रुख़्तती हुई। लिहाजा 
इस महीने में बरकतों के बहुत सारे, असबाब जमा हैं। 


जीकादा के महीने की फूजीलत 


इसी तरह जीकादा का अगला महीना भी “अश्हुरे हज” (हज के 
महीनों) में शामिल है। हुजूर सल्लल्लाहु अलैहि व सल्‍लम ने अपनी 
जिन्दगी में मदीना तैयबा में ठहरने के दौरान हज के अलावा चार उमरे 
अदा फ्रमाये। ये .चारों उमरे जीकादा के महीने में अदा फरमाये। इस 
लिहाज से भी इस महीने को बरकत और बड़ाई हासिल है। 


जीकादा का महीना मन्हूस नहीं 

हमारे समाज में “जीकादा” के महीने को मन्हूस समझा जाता है 
और इसको “ख़ाली” महीना कहा जाता है। यानी यह महीना हर 
बरकत से ख़ाली है। चुनॉंचे इस महीने में निकाह और शादी नहीं 
करते और कोई खुशी की पार्टी नहीं करते। यह सब फुजूल बातें और 
अंधविश्वास है। शरीअत में इसकी कोई असल नहीं। बहरहाल! ये 
महीने हज के महीने हैं, इसलिये ख्याल हुआ कि आज हज के बारे में 
थोड़ा सा बयान हो जाये। 


हज इस्लाम का अहम रुक्‍न है 

यह हज इस्लाम के अर्कान में से एक अहम रुक्‍न है। इस्लाम के 
चार अर्कान हैं यानी नमाज, रोजा, जकात, हज। इन चारों अर्कान पर 
इस्लाम की बुनियाद है। 

अल्लाह तआला ने अपने बन्दों के लिये इबादत के जो मुख्तलिफ 
(विभिन्‍न) तरीके तजवीज़ फरमाये हैं, उनमें से हर तरीका निराली शान 
| रखता है। जैसे नमाज की अलग शान है, रोजे की अलग शान है 
।| जकात की अलग शान है, हज की अलग शान है। 

इबादत की तीन किस्में 
आम तौर पर इबादतों को तीन हिस्सों पर तकृसीम किया जाता 
| है- एक “बदनी इबादत” जो इनसान के बदन से ताल्लुक रखती हैं 
और बदन के जरिये उनकी अदायगी होती है। जैसे नमाज़ बदनी 
इबादत है। दूसरी इबादत है “माली इबादत” जिसमें बदन का दखल 

नहीं होता बल्कि उसमें पैसे खर्च होते हैं, जैसे ज़कात और कुरबानी। 
तीसरी इबादतें वे हैं जो बदनी भी हैं और माली भी हैं। उनके 
अदा करने में इनसान के बदन को भी दखल होता है और माल को 
भी दखल होता है। जैसे हज की इबादत। हज की इबादत में इनसान 
का बदन भी ख़र्च होता है और उसका माल भी खर्च होता है। 
इसलिये यह इबादत बदन और माल दोनों से मुरक्कब है। और हज 
की इबादत में आशिकाना शान पाई जाती है, क्योंकि हज में अल्लाह 
त॑आला ने ऐसे अर्कान .रखे हैं जिनके जरिये अल्लाह तआला से इश्क 
व मुहब्बत का इजहार होता है। 


एहराम का मतलब 

जब यह हज की इबादत शुरू होती है तो सब से पहले एहराम 
बाधा जाता है। आम तौर पर लोग समझते हैं कि ये चादरें बाँधना ॥' 
एहराम है, हालाकि महज इन चादरों का नाम एहराम नहीं बल्कि 
“एहराम” के मायने हैं “बहुत सी चीज़ों को अपने ऊपर हराम कर 
लेना” जब इनसान हज या उमरे की नीयत करने के बाद तलबिया 
(हज की तस्बीह) पढ़ लेता है तो उसके ऊपर बहुत सी चीजें हराम हो 
जाती हैं। मिसाल के तौर पर सिला हुआ कपड़ा पहनना हराम, खुशबूें 
लगाना हराम, जिस्म के किसी भी हिस्से के बाल काटना हराम, नाखुन 
काटना हराम और अपनी बीवी के साथ जायज़ नफ्सानी इच्छाओं को 
पूरी करना हराम | इसी वजह से उसका नाम “एहराम” रखा गया है। 

ऐ अल्लाह! मैं हाजिर हूँ 

और जब इनसान हज या उमरे की नीयत करके यह तलबिया' 
पढ़ता हैः क्‍ 
आ5ि340००७५ ०2 ५,४४०७ 2० ॥४४ ०७ 

ह ८४ ७॥ ४ ८७४०); 

लब्बैक अल्लाहुमू-म लब्बैक। ला शरी-क ल-क लब्बैक। इन्नलत्‌ 
हमू-द वन्निअूम-त ल-क वल्मुलू-क, ला शरी-क ल-क। 

जिसके मायने यह हैं कि ऐ अल्लाह! मैं हाजिर हूँ। क्‍यों हाजिर 
हूँ? इसलिये कि जब हज़रत इब्राहीम अलैहिस्सलाम ने बैतुल्लाह शरीफ 
की तामीर (निर्माण) फ्रमाई तो उस वक़्त अल्लाह तआला ने उनको 
हुक्म फ्रमाया किः 

225» (554८) 2; २५ ५०४ ४ ४५ 

ऐ इब्राहीम! लोगों में यह ऐलान फरमा दें कि वे इस बैतुल्लाह के 
हज के लिये आयें। पैदल आयें और सवार होकर आयें। दूर-दराज़ से 
और दुनिया के चप्पे-चप्पे से यहाँ पहुँचे। 

चुनाँचे हज़रत इब्राहीम अलैहिस्सलाम ने एक पहाड़ पर चढ़कर 
यह ऐलान फरमाया था कि ऐ लोगो! यह अल्लाह का घर है। अल्लाह 
की इबादत के लिये यहाँ आओ। यह ऐलान आपने पॉच हजार साल 
पहले किया था। आज जब कोई उमरा करने वाला या हज करने वाला 
हज या उमरे का इरादा करता है तो वह दर हकीकृत हज़रत इब्राहीम 
अलैहिस्सलाम के ऐलान का जवाब देते हुए यह कहता है किः 

लब्बैक अल्लाहुमू-म लब्बैक 
ऐ अल्लाह! मैं हाजिर हूँ और बार-बार हाजिर हूँ। और जिस 

वक्‍त बन्दे ने यह कह दिया कि मैं हाजिर हूँ बस उसी वक़्त से एहराम 
की पाबन्दियाँ शुरू हो गईं। ,चुनाँचे अब सिला हुआ कपड़ा नहीं पहन 
सकता, खुशबू नहीं लगा सकता, .बाल नहीं काट सकता, नाखुन नहीं 
काट सकता और अपनी जायज नफ़्सानी ख़्वाहिशें भी पूरी नहीं कर 
सकता। 


एहराम कफून की याद दिलाता है 

गोया अल्लाह तआला की पुकार पर एक आशिक बन्दे ने अपने 
परवर्दिगार के इश्क में दुनिया के आराम और राहतें सब छोड़ दीं।। 
अब तक वह सिले हुए कपड़े पहने हुए था, वे सब उतार दिये। अब 
वह दो चादरें पहने हुए है जो उसे उसके कफून की याद दिला रही हैं 
कि एक वक़्त ऐसा आने वाला है कि जब तू दुनिया से रुख्सत हो रहा 
होगा तो उस वक़्त तेरा यही लिबास होगा, चाहे वह बादशाह हो, चाहे 
मालदार हो, चाहे फुकर हो, सब आज दो चादर पहने हुए हैं और 
इनसानी बराबरी का एक मन्ज़र पेश कर रहे हैं। जिस शख्स को देखो 
वह आज दो चादरों में लिपटा हुआ नज़र आ रहा है। 


“तवाफृ”” एक मजेदार इबादत 

फिर वहाँ बैतुल्लाह के पासं पहुँचकर बैतुल्लाह का तवाफ कर रहे 
हैं। इस “तवाफ” में एक आशिंकाना शान है। जिस तरह एक आशिक 
अपने महबूब के घर के गिर्द चक्कर लगाता है, उसी तरह यह अल्लाह 
का बन्दा अल्लाह के घर के गिर्द चक्कर लगा रहा है। और यह 
चक्कर लगाना अल्लाह तआला को इतना महबूब है कि इस तवाफ में 
एक-एक कृदम पर एक-एक गुनाह माफ हो रहा है और एक-एक दर्जा 
बुलन्द हो रहा है। जिन लोगों को अल्लाह तआला ने तवाफ करने का 
मौका अता फ्रमाया है वे मेरी इस बीत की तस्दीक करेंगे कि शायद 
रू-ए-जमीन पर तवाफ से ज़्यादा मजेदार इबादत कोई न हो। 

इजहारे मुहब्बत के मुख्तलिफ अन्दाज 
|. इनसान की फितरत यह चाहती है कि वह अपने मालिक के साथ || 
इश्क व मुहब्बत का इजहार करे। उसके घर का चक्कर लगाये, उसके 
(दरवाजे को चूमे और उससे लिपट जाये। अल्लाह तआला ने इनसान 
को फितरत के इस तकाजे को पूरा करने के सारे असबाब इस 
बैतुल्लाह में जमा फ्रमा दिये हैं। जब आप किसी से मुहब्बत करते हैं 
तो आपका दिल चाहता है कि उसको गले लगाऊँ, उसके पास रहूँ। 
अब अल्लाह तआला से मुहब्बत तो है लेकिन उसको गले से नहीं लगा 
सकते। अप्रत्यक्ष रूप से अल्लाह तआला के कृदम नहीं चूम सकते। 
इसलिये तुम ऐसा करो कि यह मेरा घर है। तुम इस घर के चक्कर 
लगाओ और इसके अन्दर मैंने “हजरे अस्वद” रख दिया है, तुम उस 
हज्रे अस्वद को चूमो। यह तुम्हारा हज्रे अस्वद को चूमना तुम्हारे 
इश्क व मुहब्बत का इजहार होगा। और अगर मुझसे लिपटना चाहो तो 
मेरे इस घर के दरवाज़े और हजरे अस्वद के दरमियान जो दीवार है, 
जिसको मुलतजम्‌ कहते हैं, उस दीवार से लिपट जाओ और यहाँ 
लिपट कर तुम जो कुछ मुझसे माँगोगे मेरा वायदा है कि मैं तुम्हें दूँगा। 
यह आशिकाना शान अल्लाह तआला ने इस हज की इबादत में रखी 
है। आदमी को अपने जज़्बात के इजहार का इससे बेहतर मौका कहीं 
नहीं मिल सकता जैसा वहाँ मौका मिलता है। 


इस्लाम धर्म में इनसानी फितरत का ख्याल 
हमारे धर्म इस्लाम की भी अजीब शान है कि एक तरफ बुत 
परस्ती को मना कर दिया और उसको शिक और हराम करार दे 
दिया, और यह कह दिया कि जो शख्स बुत-परस्ती करेगा वह इस्लाम 
के दायरे से ख़ारिज है। इसलिये कि ये बुत तो बेजान पत्थर हैं, न 
उनके अन्दर नफा पहुँचाने की क्षमता है और न ही नुकसान पहुँचाने 

की सलाहियत है। लेकिन दूसरी तरफ चूँकि इनसान की फितरत में यह 
बात दाखिल है कि वह अपने महबूब के साथ अपनी मुहब्बत का 
इजहार करे, उस मुहब्बत के इजहार के लिये अल्लाह तआला ने 
बैतुल्लाह को एक निशान बना दिया और साथ में यह बता दिया कि 
बैतुल्लाह की जात में कुछ नहीं रखा, लेकिन चूँकि हमने उसको अपनी 
तरफ मन्सूब करके यह कह दिया है कि यह हमारा घर है और हमने 
ही उसके अन्दर पत्थर रख दिया है ताकि तुम्हारे जज़्बात की तस्कीन 
हो जाये। अब निस्बत के बाद इस घर के चक्कर लगाना और इस 
पत्थर को चूमना इबादत है। .  + 


हजरत उमर फारूक रजि. का हजूरे-अस्वद से खिताब 
इसी वजह से हजरत फारूके आजम रजियल्लाहु अन्हु जब हज के 
लिये तंशरीफ ले गये और हज्रे अस्वद के पास जाकर उसको बोसा 
देने लगे तो इस हज्रे-अस्वद को खिताब करते हुए फरमाया कि ऐ 
हजरे अस्वद! मैं जानता हूँ कि तू एक पत्थर है। न तू नुकसान पहुँचा 
सकता है और न फायदा पहुँचा सकता है। अगर मैंने रसूलुल्लाह 
सल्लल्लाहु अलैहि व सल्‍लम को बोसा देते हुए न देखा होता तो मैं 
तुझे बोसा न देता। चूँकि अल्लाह तआला ने रसूलुल्लाह सल्लल्लाहु 
अलैहि व सल्‍लम के जरिये यह सुन्नत जारी फरमा दी, इसलिये इस 

का चूमना और बोसा देना इबादत बन गया। । 


हरे सतूनों के दरमियान दौड़ना 

तवाफ के बाद सफा” और उक्षफ के बाद सफा और मर्वा' के दरमियान चक्कर लगाये जा 
रहे हैं और जब हरे सतून के पास पहुँचे तो दौड़ना शुरू कर दिया। 
जिसे देखो दौड़ा जा रहा है। भागा जा रहा है। अच्छे-खासे सनन्‍्जीदा 
आदमी, पढ़े लिखे आदमी, तालीम-याफ़्ता आदमी, जिनको कभी भाग 
कर चलने की आदत नहीं, मगर हर एक दौड़ा जा रहा है। चाहे बूढ़ा 
हो, जवान हो, बच्चा हो। 

यह क्या है? यह इसलिये दौड़ा जा रहा है कि अल्लाह तआला ने 
और अल्लाह के रसूल सल्लल्लाहु अलैहि व सल्‍लम ने इसको सुन्नत 
करार दिया है। हज़रत हाजरा अलैहस्सलाम ने यहाँ दौड़ लगायी थी।।. 
अल्लाह तआला को उनकी यह अदा इतनी पसन्द आयी कि कियामत 
तक के लिये आने वाले तमाम मुसलमानों के लिये ज़रूरी करार दिया 
कि जो हज करने आयेगा वह सफा-मर्वा के दरमियान चक्कर लगायेगा 
और दौड़ेगा। | ह 


अब मस्जिदे हराम को छोड़ दो क्‍ 

जब आठ जिलहिज्जा की तारीख़ आ गयी तो अब यह हुक्म 
आया कि मस्जिदे हराम को छोड़ दो और मिना में जाकर पाँच नमाजें 
अदा करो। हालाँकि इत्मीनान से मक्का में रह रहे थे और मस्जिदे 
हराम में नमाजें अदा कर रहे थे, जहाँ एक नमाज़ का सवाब एक 
लाख नमाजों के बराबर मिल रहा था। लेकिन यह हुक्म आ गया कि 
अब मक्का से निकल जाओ और मिना में जाकर कियाम करो और 
पाँच नमाजें वहाँ अदा करो। क्यों? इस हुक्म के जरिये यह बतलाना 
मकसूद है कि न मस्जिदे हराम में अपनी जात के एतिबार से कुछ 
रखा है और न बैतुल्लाह में अपनी जात के एतिबार से कुछ रखा है। 
जो कुछ है वह हमारे हुक्म में है। जब तक हमारा हुक्म था कि मक्का 
मुकर्रमा में रहो, उस वक़्त तक मस्जिदे हराम में एक नमाज़ का सवाब 
एक लाख नमाजों के बराबर मिल रहा था, और अब हमारा हुक्म यह 
है कि यहाँ से जाओ तो अब उसके लिये यहाँ रहना जायज नहीं। 


अब अरफात चले जाओ 
मिना के कियाम के बाद अब ऐसी जगह तुम्हें ले जायेंगे जहाँ दूर 
तक मैदान फैला हुआ है। कोई इमारत नहीं और कोई साया नहीं। एक 
दिन तुम्हें यहाँ गुजारना होगा। यह दिन इस तरह गुज़ारना है कि ज़ोहर 
और असञ्न की नमाज़ एक साथ अदा कर लेना और फिर उसके बाद 

अख्र से लेकर मगरिब तक खड़े होकर हमें पुकारते रहना और हमारा 
जिक्र करते रहना, हमसे दुआयें करना और तिलावत करना (यानी 
कुरआन पाक पढ़ना) और मगरिब. तक यहाँ रहना। 


अब मुज्दलिफा चले जाओ 

और अरफात में तो तुम्हें खेमे लगने की इजाजत थी, अब हम 
तुम्हें ऐसे मैदान में ले जायेंगे जहाँ तुम ख़ैमा भी नहीं लगा सकते। वह 
है “मुज्दलिफा” लिहाजा सूरज छुपने के बाद मुज्दलिफा की तरफ रवाना 
। हो जाओ और रात वहाँ गुजारों। 


मगरिब को इशा के साथ मिलाकर पढ़ना 

आम दिनों में तो यह हुक्म है कि जैसे ही सूरज डूब जाये तो 
फौरन मगरिब की नमाज़ अदा करो- लेकिन आज यह हुक्म है कि 
मुज्दलिफा जाओ और वहाँ पहुँच कर मगरिब और इशा की नमाजें एक 
साथ अदा करो। इन अहकाम के जरिये यह बताया जा रहा है कि 
जब तक हमने कहा था कि मगरिब की नमाज जल्दी पढ़ो, उस वक्त 
तक जल्दी पढ़ना तुम्हारे ज़िम्मे वाजिब था, और जब हमने कहा कि 
ताखीर से (यानी विलंब से) पढ़ो तो अब ताख़ीर से पढ़ना तुम्हारे 
जिम्मे जरूरी है। लिहाजा किसी वक्त के अन्दर कुछ नहीं रखा जब 
तक हमारा हुक्म न हो। 


कंकरियाँ मारना अक़्ल के ख़िलाफ है 

कदम-कृदम पर अल्लाह तआला आम कानूनों को तोड़कर बन्दे 
को यह बता रहे हैं कि तेरा काम तो हमारी इबादत करना और हमारा 
हुक्म मानना है। और कोई चीज अपनी जात में कोई हकीकृत नहीं 
रखती जब तक हमारा हुक्म न हो। क्‍ 

अब मुज्दलिफा से फिर वापस मिना आओ और तीन दिन यहाँ 
गुजारो। अब यहाँ तीन दिन क्यों गुजारें? यहाँ क्या काम है? यहाँ 

तुम्हारा काम यह है कि यहाँ मिना में तीन सतून हैं जिनको “जमरात” 
कहा जाता है। हर आदमी: रोजाना तीन दिन तक उनको सात-सात 
कंकरियाँ मारे। जरा इस अमल को अक्ल व होश .की तंराजू में तौल 
कर देखो तो यह अमल फुजूल और बेकार नज़र आयेगा। पिछले साल 
पच्चीस लाख मुसलमानों ने हज किया' और ये पच्चीस लाख इनसान 
तीन दिन तक मिना में पड़े हुए हैं। जिन पर करोड़ों और अरबों रुपये 
खर्च हो रहे हैं और उनमें से हर एक को यह धुन है कि मैं उन 
जमरात को सात-सात कंकरियाँ मार्रूँ। अच्छे-ख़ासे पढ़े लिखे, 
तालीम-याफ़्ता, माकूल आदमी हैं, मगरः ज़िसको देखो वह कंकरियाँ 
ढूँढ़ता फिर रहा है और फिर उन जमरात को मारकर खुश हो रहा है 
कि मैंने यह अमल पूरा कर लिया। 


हमारा हुक्म सब से ऊपर है 

क्या यह कंकरियाँ मारने का अमल ऐसा है जिस पर अरबों 
रुपया ख़र्च किया जाये? बात यह है कि इसके जुरिये अल्लाह तआला 
यह बतलाना चाहते हैं कि किसी काम में अक्ल व समझ की बात 
नहीं। जब हमारा हुक्‍्मं आ जाये तो वही काम जिसको तुम दीवानगी 
समझ रहे थे, वही अक़ल का काम बन जाता है। जब हमारा हुक्म आ 
गया कि उन पत्थरों को मारो तो तुम्हारा काम यह है कि मारो। इसी 
में तुम्हारे लिये अज़ व सवाब है। इसी अमल के ज़रिये अल्लाह 
तआला तुम्हारे दर्जों को बुलन्द कर रहे हैं। 

लिहाजा हमने अपने दिलों में अक्ल व समझ के जो बुत तामीर 
किये हुए हैं, इस हज की इबादत के ज़रिये कृदम-कृदम पर अल्लाह 
तआला उन बुतों को तोड़ रहे हैं और यह बता रहे हैं कि उन बुतों 
की कोई हकीकत नहीं है। और यह बता रहे हैं कि इस कायनात में 
कोई चीज़ अगर अमल करने के काबिल है तो वह हमारा हुक्म है। 
जब हमारा हुक्म आ जाये तो वह हुक्म अक्ल में आये तो, अक्ल में 


इस्लाही खुतबात (4) 38 हज एक आशिकाना इबादत 
























॥ आये तो, तुम्हें उस हुक्म के आगे सर झुकाना है और उस पर 
अमल करना है। पूरे हज के अन्दर यही बात सिखाई जा रही है। 

इसी वजह से हुजूरे अक्दस सल्लल्लाहु अलैहि व सल्‍लम ने इस 
हज को बड़ी फुजीलत बयान फुरमाई कि अगर कोई शख्स 
हज्जे-मबरूर (मकूबूल हज) करके आता है तो ऐसा गुनाहों से पाक 
साफ होता है जैसे आज वह अपनी माँ के पेट से पैदा हुआ है। 
अल्लाह तआला ने इस इबादत का यह मुकाम रखा है। 


हज किस पर फर्ज है? 


| यह हज किस पर फर्ज होता है? इसके बारे में अल्लाह तआला ने 
इस आयत में बयान फ्रमाया जो अभी मैंने आपके सामने तिलावत 
की। 
अक।की ट4-० ५८ >ी हट ४ ४४१; 

यानी अल्लाह तआला के लिये लोगों पर फूर्ज है कि वे बैतुल्लाह 
का हज करें और यूह हर उस शख्स पर फर्ज है जी वहाँ जाने की 
हिम्मत और गुंजाइश रखता हो। यानी उसके पास इतने पैसे हों कि 
वह सवारी का इन्तिज़ाम कर सके। दीन के आलिमों ने इसकी तश्रीह 
(व्याख्या) में फरमाया है कि जिसके पास इतना माल हो कि उसके 
जरिये वह हज कर सके और वहाँ हज के दौरान अपने खाने-पीने 
और रहने का इन्तिज़ाम कर सके और अपने पीछे जो अहल व अयाल 
(घर वाले और बाल-बच्चे) हैं, वापस्त आने तक उनके खाने-पीने का 
इन्तिजाम कर सके, ऐसे शख्स पर हज फर्ज हो जाता है। 

लेकिन आजकल लोगों ने हज करने के लिये अपने ऊपर बहुत 
सी शर्तें लागू कर रखी हैं जिनकी शरीअत में कोई बुनियाद _नहीं। 
उनके बारे में अगले जुमा को इन्शा-अल्लाह तफुसील से अर्ज करूँगा। 


०७४ ०) ४ 4-० ० छ। #3 2]3 

हज में देरी क्यों? 

हज फूर्ज होने पर फोरन अदा करें 

मोहतरम बुजुर्गों और प्यारे भाईयो! पिछले जुमा को इसी आयत 
पर बयान किया था। इस आयत में अल्लाह तआला ने हज की 
फजीलत का जिक्र फरमाया है। इस आयत का तर्जुमा यह है कि 
अल्लाह तआला के लिये लोगों पर वाजिब है कि जी शख्स बैतुल्लाह 
तक जाने की ताकृत व गुंजाइश रखता हो, वह हज करे। यह हज 
इस्लाम के रुक्‍नों में से चौथा रुक्‍न है और जिसके अन्दर इसकी 
ताकृत और गुंजाइश हो (यानी हज पर जाने के लिये प्रयाप्त पैसा हो, 
और कोई शरई मजबूरी न हो) उस पर अल्लाह तआला ने उम्र भर में 


















| अब हुक्म यह है कि इस फरीजे को जल्दी-से-जल्दी अदा किया जाये।' 
(बिना वजह इस हज को लेट करना दुरुस्त नहीं ।. क्योंकि इनसान की 
| मौत और जिन्दगी का कुछ भरोसा नहीं, अगर हज फरर्ज होने के बाद 


| फरीजा उसके ज़िम्मे बाकी रह जाता है। इसलिये हज फर्ज हो जाने के 


बहुत-सी शर्तें लगा ली हैं। बहुत सी ऐसी पाबन्दियाँ आयद कर ली हैं 


जब तक मंकान न बन जाये या जब तक बेटियों की शादियाँ न हो 

एक बार फर्ज करारं दिया है। और जब यह हज फर्ज हो जाये तो 


अदायगी से पहले इनसान दुनिया से चला जाता है तो यह बहुत बड़ा 


बाद जल्दी से जल्दी इसकी अदायगी की फिक्र करनी चाहिये । 
हमने अनेक शर्तें लगा ली हैं 


लेकिन आजकल हम लोगों ने हज करने के लिये अपने ऊपर 


जिनकी शरीअत में कोई असल नहीं। बाज लोग यह समझते हैं कि 
जब तक उनके दुनियावी काम और जिम्मेदारियाँ पूरी न हो जायें जैसे 


जायें, उस वक्‍त तक हज नहीं करना चाहिये। यह ख्याल बिल्कुल गलत 
है। बल्कि जब इनसान के पास.इतना माल हो जाये कि उसके ज़रिये 
हज अदा कर सके या उसकी मिल्कियत में सोना और जेवर है और 


| इतना है कि अगर उसको वह फ्रोख़्त कर दे तो उसकी रकम इतनी 


वसूल हो जायेगी जिसके जरिये हज अदा हो जायेगा, तब भी हज फर्ज 


+ हो जायेगा। लिहाजा हज फूर्ज हो जाने के बाद उसको किसी चीज का 


इन्तिजार करने की जरूरत नहीं। 


हज माल में बरकत का जरिया है 
लिहाजा यह सोचना कि हमारे ज़िम्मे बहुत सारे काम हैं, हमें 


। मकान बनाना है, हमें अपनी बेटियों या बेटों की शादी करनी है, अगर 


यह रकम हम हज में ख़र्च कर देगें तो इन कामों के लिये रकम कहाँ 
से आयेगी? यह सब फुजूल ख़्यालात और बेकार की सोच है। अल्लाह 

तआला ने इस हज की ख़ासियत यह रखी है कि अल्लाह तआला के 
फज्ल व करम से हज अदा करने के नतीजे में आज तक' कोई शख्स 
मुफ्लिस (निर्धन) नहीं हुआ। कुरआन करीम का इरशाद हैः ह 
... (५०८ ६,॥६..-). कक (620७ 9-५4.) 
यानी हमने हज फूर्ज किया है, ताकि अपनी आँखो से वे फायदे 
देखें जो हमने उनके लिये हज के अन्दर रखे हैं। हज के बेशुमार 
फायदे हैं, उन सबको बयान करना भी मुम्किन नहीं है। उनमें से एक 
फायदा यह है कि अल्लाह पाक रिज्क्‌ में बरकत अता फ्रमा देते हैं। 


आज तक हज की वजह से कोई फुकीर नहीं हुआ 

हज्जे बैतुल्लाह का प्लिलसिला हज़ारों साल से जारी है, आज तक 
कोई एक इनसान भी ऐसा नहीं मिलेगा जिसके बारे में यह कहा जा 
सके कि इस शख्स ने चूँकि अपने पैसे हज पर खर्च कर दिये थे, इस 
वजह से मुफलिस (ग़रीब) और फुकीर हो गया। अलबत्ता ऐसे बेशुमार 
लोग आपको मिलेंगे कि हज की बरकत से अल्लाह तआला ने उनके 
रिज्क में बरकत अता फुरमाई और वुस्ञत व खुशहाली अता फरमाई। 
लिहाजा यह ख्याल बिल्कुल गलत है कि जब तक दुनिया के फलाँ-फूलाँ 
काम से फारिग न हो जायें, उस व्रक्त तक हज नहीं करेंगे। 


हज के फर्ज होने हज के फर्ज होने के लिये मदीने का मदीने का 


सफ्र-ख़र्च होना भी जरूरी नहीं 

चूँकि मदीने का सफर हज के अर्कान में से नहीं है और फर्ज व || 
वाजिब भी नहीं है। अगर कोई शख्स मक्का मुकर्रमा जाकर हज कर 
ले और मदीना मुनव्वरा न जाये तो उसके हज में कोई कमी उत्पन्न 
नहीं हुई। अलबत्ता यह बात ज़रूर है कि मदीना मुनव्व॒रा की हाजिरी 
बहुत बड़ी सआदत है। अल्लाह तआला मोमिन को अता फरमाये | 
और सरकारे दो-आलम सल्लल्लाहु अलैहि व सल्लम के रोजा-ए- 

अक्दस पर हाजिर होकर सलाम अर्ज करने की तौफीक अता फ्रमाये। 
आमीन। लिहाजा चूँकि मदीना मुनव्वरा का सफर हज के अर्कान में से 
नहीं है, इसलिये दीन के आलिमों ने लिखा है. कि अगर किसी शख्स 
के पास इतने पैसे हैं कि वह मक्का जाकर हज तो अदा कर सकता है 
लेकिन मदीना मुनव्वरा जाने के पैसे नहीं हैं, तब भी उसके ज़िम्मे हज 
फूर्ज है। उसको चाहिये कि हज करके मक्का मुकर्रमा ही से वापस आ 
जाये, हालाँकि हुजूर सल्लल्लाहु अलैहि व सललम के रोजा-ए-अक्दस 
की हाजिरी ऐसी बड़ी नेमत है कि इनसान सारी उम्र इसकी तमन्ना 
करता रहता है। लिहाजा यह ख्याल कि इस हज को फलाँ काम होने 
तक लेट कर दिया जाये, यंह ख्याल दुरुस्त नहीं। 


मॉ-बाप को पहले हज कराना जरूरी नहीं 

बाज़ लोग यह समझते हैं कि जब तक हम माँ-बाप को हज नहीं 
करवा देगें, उस वक़्त तक हमारा हज करना दुरुस्त नहीं होगा। यह 
ख्याल आम हो गया है, कई लोगों ने मुझसे पूछा कि मैं हज पर जाना 
चाहता हूं लेकिन मेरे मॉ-बाप ने हज नहीं किया। लोग मुझे यह कहते 
हैं कि अगर मॉ-बाप के हज से पहले हज कर लोगे तो तुम्हारा हज 
| कूबूल नहीं होगा। यह महज़ जहालत की बात है। हर इनसान पर 
उसका फरीजा अलग है। जैसे मॉ-बाप ने अगर नमाज़ नहीं पढ़ी तो 
बेटे के जिम्मे से नमाज ख़त्म नहीं होती, बेटे से उसकी नमाज के बारे 
में अलग सवाल होगा और माँ-बाप से उनकी नमाज़ों के बारे में अलग 
सवाल होगा। यही मामला हज का है। अगर मॉ-बाप पर हज फर्ज 
नहीं है तो कोई हर्ज नहीं। अगर वे हज पर नहीं गये तो कोई बात 
नहीं, लेकिन अगर आप पर हज फर्ज है तो आपके लिये हज पर 
जाना जरूरी है और यह कोई जरूरी नहीं कि पहले मॉ-बाप को हज 
कराये और फिर ख़ुद करे। ये सब ख़्यालात गलत हैं। हर इनसान 
अल्लाह तआला के नंजदीक अपने आमाल का मुकल्लफ (जिम्मेदार 
और पाबन्द) है। उसको अपने आमाल की फिक्र करनी चाहिये। 





























इस्लाही ख़ुतबात (4) 43 हज में देरी क्‍यों? 


हज न करने पर शदीद वईद 

हम में से बहुत-से मुसलमान ऐसे हैं जो जाती जरूरियात और 
जाती कामों की ख़ातिर लम्बे-लम्बे सफर करते हैं। यूरोप का सफर 
करते हैं, अमेरिका और फ्रॉस और जापान का सफर करतें हैं, लेकिन 
इस बात की तौफीक नहीं होती कि अल्लाह तआला के.घेर पर हाजिरी 
दे दें। यह बड़ी मेहरूमी की बात है। नबी-ए-करीम सल्लल्लाहु अलैहि 
व सल्लम ने उसके लिये बड़ी सख्त वईद (तंबीह और डॉट) फ्रमाई है 
जो गुंजाइश और हैसियत वाला होने के बावजूद हज न करे। 

चुनाॉँचे आपने एक हदीस में इरशाद फुरमाया है कि जिस शख्स 
पर हज फूर्ज हो गया हो और फिर भी वह हज किये बगैर मर जाये. 
तो हमें उसकी कोई परवाह नहीं कि वह यहूदी होकर मरे या ईसाई 
होकर मरे। लिहाजा यह मामला इतना मामूली नहीं है कि इनसान इस 
हज के फरीजे को टलाता रहे और सोचता रहे कि जब फुरसत और 
मौका होगा तो हज कर लेंगे। 


बेटियों की शादी के उज्र से हज को टालाना 

बाज लोग यह समझते हैं कि बेटियों की शादियाँ करनी हैं। जब | 
तक बेटियों की शादियाँ न हो जायें, उस वक्त तक हज नहीं करना। 
लिहाजा पहले बेटियों की शादी करेंगे फिर हज करेंगे। यह भी .बेकार 
की बात है। यह बिल्कुल ऐसा ही.है जैसे कोई शख्स यह कहे कि जब 
बेटी की शादी हो जायेगी तो उसके बाद नमाज़ पढ़ूँगा। भाई! अल्लाह 
तआला ने जो फरीजा आयद किया है वह फ्रीजा अदा कंरना है। वह | 
किसी और बात पर रुका हुआ नहीं। 


हज से पहले कूर्ज अदा करें 


अलबत्ता हज एक चीज़ पर मौकूफ है। वह यह कि अगर किसी 
शख्स पर कर्जा है तो कर्जे को अदा करना हज से पहले जरूरी है। 





इस्लाही खुतबात (44) # हज में देरी क्‍यों? 


कर्ज को अदा करने की अल्लाह तआला ने बड़ी सख़्त ताकीद फरमाई 
है कि इनसान के ऊपर कर्ज नहीं रहना चाहिये, जल्दी से जल्दी कर्ज 
को अदा करना चाहिये। इसके अलावा लोगों ने अपनी. तरफ से बहुत 
से काम हज पर मुकृह्म कर रखे हैं। मिसाल के तौर पर पहले, अपना 
मकान बना लूँ या पहले मकान ख़रीद लूँ। या पहले गाड़ी ख़रीद हूँ 
फिर हज कर लूगां। इसकी शरीअत में कोई असल नहीं। 


हज के लिये बुढ़ापे का इन्तिज़ार करना 

बाज़ लोग यह सोचते हैं कि जब बुढ़ापा आ जायेगा तो उस वक्‍त 
हज्‌ करेंगे। जवानी में हज करने की क्या जरूरत है? हज करना तो 
बूढ़ों का काम है। जब बूढ़े हो जायेंगे और मरने का वक़्त करीब 
आयेगा.तो उस वक्‍त हज. कर लेंगे। 

याद रखिये! यह शैतानी धोखा है, हर वह शख्स जो बालिग हो 
जाये और उसके पास इतनी गुंजाइश हो कि वह हज अदा कर सके 
तो उस पर हज फूर्ज हो गया। और जब हज फूर्ज हो गया तो अब 
जल्दी से जल्दी इस फरीजे को अन्जाम देना वाजिब हो गया। बिना 
वजह ताख़ीर (विलंब) करना जायज नहीं। क्‍या पता कि बुढ़ापे तक वह 
जिन्दा भी रहेगा या नहीं। बल्कि दर हकीकृत हज तो जवानी की 
इबादत है, जवानी में आदमी के जिस्मानी अंग मजबूत होते हैं, वह 
तन्दुरुस्त होता है, उस वक़्त वह हज की मशक्‍्कृत को आसानी के 
साथ बरदाश्त कर सकता है। लिहाजा यह समझना कि बुढ़ापे में हज 
करेंगे, यह बात दुरुस्त नहीं । 


फूर्ज हज अदा न करने की सूरत में वसीयत कर दें 
यहाँ यह मसला भी अर्ज कर दूँ कि अगर मान लो कोई शख्स 

हज फूर्ज हो जाने के बावजूद अपनी जिन्दगी में हज अदा न कर सका 
तो उस पर यह फर्ज है कि वह अपनी जिन्दगी में यह वसीयत करे कि 
अगर मैं जिन्दगी में फर्ज हज अदा न कर सकूँ तो मेरे मरने के बाद 





























इस्लाही ख़ुतबात्त (4)' 45 हज में देरी क्यों? 


मेरे तके (छोड़े हुए माल) से किसी को मेरी तरफ से हज्जे-बदल के 
लिये भेजा जाये। क्योंकि अगर आप यह वसीयत कर देंगे तब आपके 
वारिसों पर लाजिम होगा कि वे आपकी तरफ से हज्जे-बदल करायें 
वरना नहीं:। 


हज सिर्फ एक तिहाई माल से अदा किया जायेगा 

और वारिसों पर भी आपकी तरफ से हज्जे-बदल कराना उस 
वक़्त लाजिम होगा जब हज का पूरा खर्चा आपके ते (छोड़े हुए माल) 
के एक तिहाई के अन्दर आता हो। जैसे फर्ज करें कि हज का खर्च 
एक लाख रुपये है और आपका तर्का (छोड़ा हुआ माल) तीन लाख 
रुपये बनता है, या इससे ज्यादा, तो इस सूरत में यह वसीयत नाफिज़ 
होगी और वारिसों पर लाज़िम होगा कि आपकी तरफ से हज्जे-बदल 
करायें। लेकिन अगर हज का खर्च एक लाख रुपये है और आपका 
पूरा तर्का तीन लाख रुपये से कम है तो इस सूरत में वारिसों पर यह 
लाजिम नहीं होगा कि आपकी तरफ से हज्जे-बदल करायें, क्योंकि 
शरीअत का यह उसूल है कि यह माल-जो हमारे पास मौजूद है, इस 
माल पर हमारा इख्तियार उस वक्‍त तक है जब तक हम पर 
मर्जुल-मौत (वह बीमारी जिसमें इनसान की मौत हो जाये) तारी नहीं 
हो जाता। हम इस माल को जिस तरह चाहें इस्तेमाल करें, लेकिन जैसे 
ही मर्जुल-मौत शुरू हो जाता है। उस वक़्त इस माल पर हमारा 
इख्तियार ख़त्म हो जाता है और यह माल वारिसों का हो जाता है। 
अलबत्ता उस वक्‍त सिर्फ एक तिहाई- माल की हद तक हमारा 
इख्तियार बाकी रह जाता है। 

' तमाम इबादतों का फिदया एक तिहाई से अदा होगा 
लिहाजा अगर हमारे ज़िम्मे नमाज़ें रह गई हैं तो उन नमाजों का 


फिदया उस एक तिहाई से अदा होगा। अगर रोजे छट गये हैं तो उन 
रोज़ों का फिदया भी उसी एक तिहाई से अदा होगा। अगर जकात 






























विलिकिममम> एएशशशभओ 






इस्लाही खुतबात (44) 46 हज में देरी क्‍यों? 


(बाकी रह गई तो उसकी अदायगी भी उसी एक तिहाई से होगी। अगर 
हज रह गया है तो वह भी उसी एक तिहाई से अदा होगा। और एक 
तिहाई से बाहर की वसीयत वारिसों के जिम्मे लाजिम नहीं होगी। 
इसलिये जिन्दगी में हज अदा न करना बड़ा ख़तरनाक है, क्योंकि 
अगर हम वसीयत भी कर जायें कि हमारे माल से हज अदा कर दिया 
जाये लेकिन तर्का (छोड़ा हुआ माल) इतना न हो जिसके एक तिहाई से 
हज अदा हो सके तो उनके जिम्मे इस वसीयत को पूरा करना लाजिम 
नहीं होगा। अगर हज करा दें तो यह हम पर एहसान होगा और 
अगर हज न करायें तो उन पर आख़िरत में कोई गिरफ़्त नहीं होगी। 


हज्जे-बदल मरने वाले के शहर से होगा 

बाज लोग हज्जे-बदल कराते वक्‍त यह सोचते हैं कि अगर हम 
यहाँ कराची से हज्जे-बदल करायेंगे तो एक लाख का ख़र्च होगा। 
इसलिये हम मक्का मुकर्रमा में ही किसी को पैसे दे देंगे, वह वहीं से 

हज अदा कर लेगा। 

द याद रखिये! इस बारे में मसला यह है कि सख्त मजबूरी के बगैर 
इस तरह हज्जे-बदल अदा नहीं होता। अगर मैं कराची में रहता हूँ 
और मेरे जिम्मे हज फूर्ज है तो अगर मैं किसी को अपनी तरफ से 
हज्जे-बदल के लिये भेजूँ तो वह भी कराची से जाना चाहिये। यह नहीं 
कर सकता कि मकक्‍्क़ा मुकर्रमा से किसी को पकड़ कर दो सौ रुपये में 
हज करा लिया। चूँकि मैं कराची में रहता हूँ इसलिये मेरे वतन से ही 
हज्जे-बदल होगा, मक्का मुकर्रमा से नहीं होगा। 


प्रयाप्त उज्र की वजह से मक्का से हज कराना 

यह और बात है कि एक आदमी दुनिया से चला गया और उसने 
तर्का बिल्कुल नहीं छोड़ा। अब उसके वारिसों ने सोचा कि और कुछ 
नहीं हो सकत[ तो कम से कम इतना हो जाये कि किसी को मक्का 
मुकर्रमा से ही भेजकर उसकी तरफ से हज करा दें। तो कानून के 

































इस्लाही खुतबात (44) 47" हज में देरी क्यों? 


एतिबार से वह हज्जे-बदल नहीं होगा लेकिन अल्लाह तआला अपने 
फुज्ल व करम से कबूल कर लें तो यह उनका करम है और न होने 
से यह सूरत बहरहाल बेहतर है। लेकिन उसूल और कानून .वही है कि 
जिस शख्स के जिम्मे हज वाजिब है, हज्जे-बदल वाले को उसी के 
शहर से जाना चाहिये | 


कानूनी पाबन्दी उच्च है क्‍ 

आजकल यह हाल है कि हज करना अपने इख़्तियार में नहीं रहा। 
क्योंकि हज करने पर बहुत सारी कानूनी और सरकारी पाबन्दियाँ लागू 
हैं। मिसाल के तौर पर पहले दरख्वास्त दो, फिर कुर्आ-अन्दाज़ी में 
नाम आये वगैरह। लिहाजा जब किसी शख्स पर हज फूर्ज हो गया 
और उसने हज पर जाने की कानूनी कोशिश कर ली और फिर भी न 
जा सका तो वह अल्लाह तआला के यहाँ माज़ूर है। लेकिन अपनी 
तरफ से पूरी कोशिश करे और हज पर जाने के जितने कानूनी रास्ते 
और साधन हो सकते हैं उनकी अपनाये। द 

लेकिन आदमी हाथ पर हाथ रखकर बैठ जाये और जाने की 
फिक्र न॒ करे तो यह गुनाह की बात है। 


. हज की लज्ज़त हज अदा करने से मालूम होगी 

जब आप एक बार हज करके आयेंगे तो उस वक़्त आपको पता 
चलेगा की इस इबादत में क्या मिठास है? कैसी लज्जत है? अल्लाह 
तआला ने इस इबादत में अजीब ही कैफ (मज़ा और सुरूर) रखा है। 
हज के अन्दर सारे काम अक्ल के खिलाफ हैं, लेकिन अल्लाह तआला। 
ने इस इबादत में इश्क की जो शान रखी है, उसकी वजह से इस 
इबादत की ख़ासियत यह है कि इसके नतीजे में अल्लाह तआला की 
मुहब्बत, उसकी बड़ाई, उसके साथ इश्क इनसान के दिल में पैदा हो 
जाता है और जब वह हज से वापस आता है तो ऐसा हो जाता है 
जैसे वह आज ही माँ के पेट से पैदा हुआ। 

नफ़्ली हज के लिये गुनाह का काम करना जायज नहीं 
“ ज्ञर जब आदमी एक बार हज करके वापस आता है तो उसकी | 
प्यास और ज्यादा बढ़ जाती है और फिर बार-बार जाने को दिल 
| चाहंता है। अल्लाह तआला ने बार-बार जाने पर कोई पाबन्दी भी नहीं 
| लगाई। फर्ज तो जिन्दगी में एक बार किया है, लेकिन दोबारा जाने पर। 
कोई पाबन्दी नहीं है। जब भी मौका हो, आदमी नफ़्ली हज पर जा 
सकता है। मगर उसमें इस बात का लिहाज रखना चाहिये कि नफ़्ली 
इबादतों की वजह' से किसी गुनाह के काम को न करना पड़े। क्योंकि 
नफ़्ली इबादत का हुक्म यह है कि अगर उसको न करें तो कोई गुनाह 
नहीं और दूसरी तरफ गुनाह से बचना वाजिब है। 
मिसाल के तौर पर जब हज की दरख़्वास्त दी जाती है तो उसमें 
यह लिखना पड़ता है कि मैंने इससे पहले हज नहीं किया। अब आपने 
झूठ बोलने का गुनाह कर लिया और झूठ बोलना हराम है। झूठ से 
बचना फूर्ज है, गोया कि आपने नफ़्ली इबादत के लिये झूठ का जुर्म 
कर लिया और शरीअत में नफ़्ली इबादत के लिये झूठ बोलने की कोई 
गुंजाइश नहीं | ऐसा झूठ बोलना नाजायज और हराम है। 


हज के लिये सूदी मामला करना जायज नहीं क्‍ 

इसी तरह अगर स्पानसर्शिप के तहत हज की दरख़्वास्त देनी हो' 
तो उसके लिये बाहर से डराफ़्ट मंगवाया जाता है। बाज लोग यहाँ से 
ख़रीद लेते हैं जिसके नतीजे में सूदी मामले का जुर्म करना पड़ता है। 
अब नफिल हज के लिये सूदी मामला करके जाना, शरई तौर पर 
इसकी कोई गुंजाइश नहीं। 


नफ्ली हज के बजाये कर्ज अदा करें : 


इसी तरह एक शख्स के जिम्मे दूसरे का कर्ज है तो कर्ज की 
अदायगी इनसान पर मुकुद्म (पहले) है। अब वह शख्स कर्ज तो अदा 

नहीं कर रहां है लेकिन हर साल हज पर जा रहा है, गोया कि फर्ज | 
काम को छोड़कर नफिल काम की तरफ जा रहा है। यह हराम और 
नाजायज है| रा द 


नफ़्ली हज के बजाये बाल-बच्चों का ख़र्च अदा करें | 

इसी तरह एक शख्स खुद तो नफ़्ली हज और नफ़्ली उमरे कर। 
रहा है, जबकि घर वालों को और जिनका नफ़्का (खाना कपड़ा और 
जरूरी खर्च) उस शख्स पर वाजिब है, उनको नफ़्के (ख़र्च) की तंगी हो 
रही है, यह सब काम नाजायज़ हैं। यह शरीअत की हदों से आगे 
बढ़ना है। 

. बल्कि अगर किसी शख्स को यह महसूस हो कि फूलाँ काम में 
इस वक्त ख़र्च की ज़्यादा ज़रूरत है तो ऐसी सूरत में नफ्ली हज और 
नफ़्ली उमरे के मुकाबले में उस काम पर खर्च करना ज़्यादा सवाब का 
सबब है| 


हजरत अब्दुल्लाह बिन मुबारक का नफ्ली हज छोड़ना 
हज़रत अब्दुल्लाह बिन मुबारक रहमतुल्लाहि अलैहि बड़े “ इजरत अब्दल्लाह बिन मुबारक रहमतुल्लाहि अलैहि बड़े ऊँचे दर्जे 
के मुहद्दिसीन और फुकहा (हदीस पाक और मसाइल के आलिमों) में 
से हैं और सूफी बुजुर्ग हैं। यह हर साल हज किया करते थे। एक बार 
अपने काफिलें के साथ हज पर जा रहे थे तो रास्ते में एक बस्ती के 
पास से गुज़र हुआ। बस्ती के करीब एक कूड़े का ढेर था। एक बच्ची 
बस्ती से निकल कंर आई और उस कूड़े में एक मुर्दार मुर्गी पड़ी हुई 
थी, उस बच्ची ने उस मुर्दार मुर्गी को उठाया और जल्दी से अपने घर 
की तरफ चली गई। द द 
हज़रत अब्दुल्लाह बिन मुबारक को यह देखकर बड़ा ताज्जुब हुआ || 
कि यह बच्ची एक मुर्दार मुर्गी को उठाकर लेजा रही है। चुनाँचे आपने 
आदमी भेजकर उस बच्ची को बुलवाया कि तुम उस मुर्दार मुर्गी को 
क्यों उठाकर ले गई हो? उस बच्ची ने जवाब दिया कि बात दर असल 

| यह है कि हमारे घर में कई दिन से फाका है और हमारे पास अपनी 
जान बचाने का कोई रास्ता इसके सिवा नहीं है कि हम इस मुर्दारे मुर्गी 
को खा लें। | 
हज़रत अब्दुल्लाह इब्ने मुबारक रहमतुल्लाहि अलैहि के दिल पर 
बड़ा असर हुआ और आपने फ्रमाया कि हम हज का यह सफर 
मुल्तवी (स्थगित) करते हैं और तमाम साथियों से फरमाया कि अब 
हम हज पर नहीं जायेंगे। जो पैसा हम हज पर खर्च करते, वह पैसा 
हम इस बस्ती के लोगों पर खर्च करेंगे। ताकि उनकी भूख प्यास और 
उनकी फाका-कशी का दरवाजा बन्द हो सके। 


तमाम इबादतों में दरमियानी राह इख्तियार करें 

लिहाजा यह नहीं कि हमें हज और उमरा करने का शौक हो गया 
है, अब हमें अपना शौकृ पूरा करना है, चाहे उसके नतीजे में शरीअत 
के दूसरे तकाज़े नज़र-अन्दाज हो जायें । बल्कि शरीअत नाम है 
तवाजुन (सन्तुलन) का। कि जिस वक्‍त में और जिस जगह में जो हम 
से मुतालबा है, उस मुतालबे को पूरा करें और यह देखें कि इस वक्त 
मेरे माल का ज़्यादा सही मस्रफ (खर्च होने की जगंह) क्या हो सकता 
है, जिसकी इस वक्‍त ज्यादा जरूरत है? नफ्ली इबादतों में इन बातों 
का लिहाज रखना जरूरी है। 

अल्लाह तआला अपने फुज़्ल व करम से मुझे और आपको हज 
के अनवार और बरकतें अता फरमाये और अपनी रिज़ा के मुताबिक 
उसको कबूल फ्रमाये। आमीन | ह 

हुर्मत वाला महीना 

मोहतरम बुजुर्गों और प्यारे भाईयो! आज मुहर्रम की सातवीं 
तारीख़ है और तीन दिन के बाद इन्शा-अल्लाह तआला आशूरा का| 
मुकुद्दस (पवित्र) दिन आने वाला है। यूँ तो साल के बारह- महीने और 
हर महीने के तीस दिन अल्लाह तआला के पैदा किये हुए हैं। लेकिन 


मुहर्रम और आशूरा.. 

को ख़ुसूसीं फुजीलत अता फुरमाई है और उन दिनों में कुछ मख्सूस 
अहकाम मुक्र्रर फरमाये हैं।. 

यह- मुहरम का महीना भी एक ऐसा महीना है जिसको कुरआन 
करीम ने हुर्मत (अजमत व बड़ाई) वाला महीना करार दिया है | 

जो आयत मैंने आपके सामने तिलावत की है, उसमें अल्लाह 
तआला ने यह बतला दिया कि चार महीने ऐसे हैं जो हुर्मत वाले हैं, 


उनमें से एक मुहर्रम का महीना है। 


आशूरा का .रोजा 

ख़ास तौर पर मुहरम की दसवीं तारीख़, जिसको आम तौर पर 
“आशूरा” कहा जाता है। जिसके मायने हैं “दसवों दिन” यह दिन 
अल्लाह तआला की रहमत व बरकत का ख़ुसूसी तौर पर वाहक है। 
जब तक रमजान के रोजे फर्ज नहीं हुए थे, उस वक्त तेक आशूरा” 
का रोज़ा रखना मुसलमानों पर फर्ज़ करार दिया गंया था। बाद में जब 
रमजान के रोज़े फर्ज हो गये तो उस वक़्त आशूरा के रोज़े की 
फूर्जियत मन्सूख़ (निरस्त) हो गई। लेकिन हुजूरे अक्दस सल्लल्लाहु 
अलैहि व सललम ने आशूरा के दिन रोज़ा रखने को सुन्नत और 
मुस्तहब करार दिया। ह 

एक हदीस में हुजूरे अक्दस सल्लल्लाहु अलैहि व सल्‍लम ने यह 
इरशाद फरमाया कि मुझे अल्लाह तआला की रहमत से यह उम्मीद है 
कि जो शख्स .आशूरा के दिन रोज़ा रखेगा तो उसके पिछले एक साल 
के गुनाहों का कफ़्फ़ारा (बदला, धोने वाला) हो जायेगा। आंशूरा के 
रोजे की इतनी बड़ी फजीलत आपने बयान फरमाई। 
“आशूरा का दिन” एक पवित्र दिन है 


बाज लोग यह समझते हैं कि आशूरा के दिन की फृजीलत की 
वजह यह है कि इस दिन में नबी-ए-करीम सल्लल्लाहु अलैहि व 

मुहर॑म और आशूरा.. 


सल्लम के मुकृद्स नवासे हजरत हुसैन रजियल्लाहु अन्हु की शहादत || 
का वाकिआ पेश आया। इंस शहादत के पेश आने की वजह से 
आश्ूरा का दिन मुकृहस (पाक और बरकत वाला) और हुर्मत (अजमत 
व बड़ाई) वाला बन गया है। यह बात सही नहीं, ख़ुद हुजूरे अक्दस 
सल्लल्लाहु अलैहि व सललम के मुबारक जमाने में आशूरा का दिन 
पवित्र और बरकत वाला दिन समझा जाता था और आप सल्लल्लाहु 
अलैहि व सललम ने उसके बारे में अहकाम बयान फ्रमाये थे और 
कुरआन करीम ने भी इसकी हुर्मत (अजमत व बड़ाई) का ऐलान 
#पमाया था। जबकि हज़रत हुसैन की शहादत का वाकिआ तो हुजूरे 
अक़दस सल्लल्लाहु अलैहि ब सल्‍लम की वफात के तकरीबन साठ साल 
के बाद पेश आया, लिहाजा यह बात दुरुस्त नहीं कि आशूरा की हुर्मत 
इस वाकिए की वजह से है। बल्कि हज़रत हुसैन रजियल्लाहु अन्हु की 
शहादत का इस दिन वाकेअ होना यह हजरत हुसैन रजियल्लाहु अन्हु 
की अतिरिक्त फूजीलत की दलील है कि अल्लाह तआला ने उनको 
शहादत का दर्जा उस दिन में अता फरमाया जो पहले ही से मुकद्दस 
और सम्मानित चला आ रहा है। बहरहाल! यह आशूरा का दिन एक 
मुकद्दस और पवित्र दिन है। 


इस दिन की फूजीलत के असबाब 

इस दिन के मुकृद्दस होने की वजह क्या है? यह अल्लाह तआला | 
ही बेहतर जानते हैं। इस दिन को अल्लाह तआला ने दूसरे दिनों पर 
क्या फजीलत (बड़ाई) दी है? और इस दिन का क्या रुतबा रखा है? 
अल्लाह तआला ही बेहतर जानते हैं। हमें तहकीक में पड़ने की जरूरत 
नहीं | बाज लोगों में यह बात मशहूर है कि जब हजरत आदम 
अलैहिस्सलाम दुनिया में उतरे तो वह आशूरा का दिन था। जब नूह 
अलैहिस्सलाम की कश्ती तूफान के बाद खुश्की में उतरी तो जा द 
आशूरा का दिन था। हजरत इब्राहिम को जब आग में डाला गया और | 

उस आग को अल्लाह तआला नें उनके लिये गुलज़ार बनाया तो वह 
आशूरा का दिन था और कियामत भी आशूरा के दिन कायम होगी। 

ये.बातें लोगों में मशहूर हैं लेकिन इनकी कोई .असल और 
बुनियाद नहीं | कोई सही रिवायत ऐसी -नहीं है जो यह बयान करती हो 
कि ये वाकिआत आशूरा के दिन पेश आये थे। द 


हजरत मूसा अलैहिस्सलाम “रत पृप्ता अलैहिस्सलाम को फिरिजौन से निजात मिली 

सिर्फ एक रिवायत में है कि जब हज़रत मूसा अलैहिस्सलाम का 
मुकाबला फ्रिऔन से हुआ और फिर हजरत मूसा अलैहिस्सलाम 
दरिया किनारे पहुँच गये और पीछे से फिरऔन का लश्कर आ गया तो 
अल्लाह तआला ने उस वक़्त हज़रत मूसा अलैहिस्स्लाम को हुक्म दिया 
कि अपनी लाठी दरिया के पानी पर मारें। उसके नतीजे में दरिया में 
बारह रास्ते बन गये और उन रास्तों के जरिये हजरत मूसा 
अलैहिस्सलाम का लश्कर दरिया के पार चला गया और जब फिरऔन 
दरिया के पास पहुँचा और उसने दरिया में खुश्क रास्ते देखे तो वह 
भी दरिया के अन्दर चला गया। लेकिन जब फिरऔन का पूरा लश्कर 
दरिया के बीच में पहुँचा तो वह पानी मिल गया और फिरऔन और 
उसका पूरा लश्कर डूब गया। यह वाकिआ आशूरा के दिन पेश आया। 
इसके बारे में एक रिवायत मौजूद है जो किसी क॒द्र बेहतर रिवायत है, 
लेकिन इसके अलावा जो दूसरे वाकिआत हैं, उनके आशूरा के दिन में 
होने पर कोई असल और बुनियाद नहीं। 


फ्‌जीलत के असबाब को तलाश करने की जरूरत नहीं 
जैसे कि मैंने अर्ज किया कि इस तहकीक में पड़ने की जरूरत 
नहीं कि किस वजह से अल्लाह तआला ने इस दिन को फृजीलत 
बख्शी? बल्कि ये सब अल्लाह जल्ल शानुहू के बनाये हुए दिन हैं। वह || 
जिस दिन को चाहते हैं अपनी रहमतों और बरकतों के नाजिल होने के 
लिये चुन लेते हैं। वही इसकी हिक्मत और मस्लेहत को जानने वाले 

हैं। यह बात हमारी और आपकी समझ से बाहर है। इसलिये इस 
बहस में पड़ने की जरूरत नहीं । 


इस दिन सुन्नत वाले काम करें 

अलबत्ता इतनी बात जरूर है कि जब अल्लाह तआला ने इस | 
दिन को रहमत और बरकत के नाजिल होने के लिये चुन लिया तो 
इसकी पवित्रता और पाकीज़गी यह है कि इस दिन को उस काम में 
इस्तेमाल किया जाये जो काम नबी-ए-करीम सल्लल्लाहु अलैहि व 
सल्लम की सुन्नत से साबित हो। सुन्नत के तौर पर इस दिन के लिये 
सिफ एक हुक्म दिया गया है कि इस दिन रोजा रखा जाये। चुनौँचे 
एक हदीस में हुजूरे अक्दस सललल्लाहु अलैहि व सलल्‍्लम ने फरमाया 
कि इस दिन में रोज़ा रखना पिछले एक साल के गुनाहों का कफ्फारा 
(बदला, गुनाहों को मिटाने वाला) हो जायेगा। बस यह एक हुक्म 
सुनन्‍्नत है, इसकी कोशिश करनी चाहिये कि अल्लाह तआला इसकी 
तौफीक अता फरमाये। आमीन। 


यहूदियों के साथ समानता से बचें 

इसमें एक मसला और भी है। वह यह कि हुजूरे अक्दस 
सल्लल्लाहु अलैहि व सलल्‍लम की मुबारक ज़िन्दगी में जब भी आशूरा 
का दिन आता तो आप सल्लल्लाहु अलैहि व सल्‍लम रोजा रखते, 
लेकिन वफात से पहले जो “आशूरा” का दिन आया तो आप सलल्‍ल० 
ने आशूरा का रोजा रखा और साथ में यह इरशाद फ्रमाया कि दस 
मुहर्रम को हम मुसलमान भी रोज़ा रखते हैं और यहूदी भी रोजा रखते | 
हैं और यहूदियों के रोज़ा रखने की वजह यही थी कि इस दिन में 
चूँकि बनी इस्राईइल को अल्लाह तआला ने हज़रत मूसा अलैहिस्सलाम | 
के जरिये फिरऔन से निजात दी थी, उसके शुक्राने के तौर पर यहूदी 
इस दिन रोजा रखते थे। द 



























इस्लाही खुतबात (। 4) 56 । मुंहर॑म और आश्षूरा.. 



























बहरहाल! हुजूर सल्लल्लाहु अलैहि व सललम ने इरशाद फंरमाया 
कि हम भी इस द्विन रोज़ा रखते हैं और यहूदी भी इस दिन रोज़ 
रखते हैं, जिसकी वजह से उनके साथ हल्की सी समानता पैदा हो 
जाती है। इसलिये -अगर मैं अगले साल जिन्दा रहा तो सिर्फ आशूरा 
का रोज नहीं रखूँगा बल्कि साथ में एक और रोज़ा मिलाऊँगा। नौ 
मुहर्रम या ग्यारह मुहर्रम का रोज़ा भी रखूँगा ताकि यहूदियों के साथ 
मुशाबहत (समानता और इस मामले में उन जैसा दिखना) ख़त्म हो 
जाये। द 


एक के बजाये दो रोजे रखें 

लेकिन अगले साल आशूरा का दिन आने से पहले हुजूरे पाक 
सल्लल्लाहु अलैहि व सल्‍लम का इन्तिकाल हो गया और आप सल्ल० 
को इसपर अमल की नौबत नहीं आई। लेकिन चूँकि हुजूरे अक्दस 
सल्लल्लाहु अलैहि व सलल्‍लम ने यह बात इरशाद फ्रमा दी थी, इसलिये 
सहाबा-ए-किराम रजियल्लाहु तआला अन्हुम अज्मईन ने आशूरा के 
रोज़े में इस बात का एहतिमाम किया और नौ (9) मुहर्रम या ग्यारह 
() मुहररम का एक रोज़ा और मिलाकर रखा और इसको मुस्तहब 
क्रार दिया और तन्‍्हा आशूरा के रोज़े को हुजूरे अक्दस सल्लल्लाहु 
अलैहि व सललम के इस इरशाद की रोशनी में मक्ख्हे-तन्जीही और 
खिलाफे-औला (गैर-बेहतर) करार दिया। 

यानी अगर कोई शख्स सिर्फ आशूरा का रोज़ा रख ले तो वह 
गुनाहगार नहीं होगा बल्कि उसको आशूरा के दिन्न रोज़ा रखने का 
सवाब मिलेगा। लेकिन चूँकि आप सल्लल्लाहु अलैहि व सल्‍लम की 
ख्वाहिश दो रोजे रखने की थी, इसलिये इस ख़्वाहिश की पूती में 
बेहतर यह है कि एक रोज़ा और मिलाकर दो रोजे रखे जायें। 


इस्लाही खुतबात (4) 57 मुहरम और आशूरा.. 


इबादत में भी उनकी शक्ल व सूरत न अपनायें 
|. रसूलुल्लाह सल्लल्लाहु अलैहि व सललम के इस इरशाद में हमें 
एक सबक्‌ और मिलता है। वह यह कि गैर-मुस्लिम के साथ मामूली 
सी मुशाबहत (समानता और जाहिरी शक्ल व सूरत में उन जैसा 
बनन) भी हुजूरे अक्दस सल्लल्लाहु अलैहि व सलल्‍लम ने पसन्द नहीं 
फ्रमाई। हालाँकि किसी बुरे और नाजायज काम में नहीं थी, बल्कि 
इबादत में मुशाबहत थी कि इस दिन जो इबादत वे कर रहे हैं, हम 
भी इस दिन वही इबादत कर रहे हैं। लेकिन आप सलल्‍्लल्लाहु अलैहि 
व सललम ने इसको भी पसन्द नहीं फुरमाया। क्यों? इसलिये कि 
अल्लाह तआला ने मुसलमानों को जो दीन अंता फ्रमाया है, वह सारे 
दीनों से अलग और नुमायाँ है और उनपर फोकियत (बरतरी) रखता 
है। लिहाजा एक मुसलमान का जाहिर व बातिन भी गैर-मुस्लिम से 
अलग और नुमायाँ होना चाहिये। उसका अमल का तरीका, उसकी 
चाल-ढाल, उसकी शक्ल व सूरत, उसका वजूद, उसके आमाले, उसके 
अख़्लाक, उसकी इबादतें वगैरह-वगैरह हर चीज गैर-मुस्लिम से अलग | 
और नुमायाँ होनी चाहिये। चुनाँचे हदीसों में ये अहकाम जगह-जगह 
मिलेंगे जिसमें हुजूरे अक्दस सल्लल्लाहु अलैहि व सल्‍लम ने फरमाया 
कि गैर-मुस्लिमों से अलग तरीका इख़तियार करो। मिसाल के तौर पर 
फरमायाः 
(७५००४ हर "५८ _गडी आर्ड ८४ ०ं त्थ्टा>) 05 25562 ॥ » ० 

यानी मुश्रकीन जो अल्लाह तआला के साथ दूसरों को शरीक 
ठहराते हैं, उससे अपना जाहिर व बातिन (अन्दर व बाहर की हालत) 
अलग रखो । 


मुशाबहत इख़्तियार करने वाला उन्हीं में से है 
जब इबादत के अन्दर और बन्दगी और नेकी के काम में भी 
नबी-ए-करीम सल्लल्लाहु अलैहि व सललम ने मुशाबहत (किसी जैसा | 

बनना) पसन्द नहीं फरमाई तो दूसरे कामों में अगर मुसलमान उनकी 
मुशाबहत (शक्ल व सूरत और आमाल वगैरह में उन जैसी हालत) 
इख्तियार करें तो. यह कितनी बूरी बात होगी। अगर यह मुशाबहत 
जान-बूझकर इस मकसद से इख्तियार की जाये कि मैं उन जैसा नजर 
आऊंँ, तो यह गुनाहे-कबीरा (बड़ा गुनाह) है। हुजूरे अक्दस सल्लल्लाहु 
अलैहि व सलल्‍लम ने इरशाद फ्रमाया 
८ 36 0 #४ *>++ (5 
(8 #-४ी | ८०५० > ० ०० २4० 2) 

जो शख्स किसी कौम की मुशाबहत (उन जैसा तरीका और 
। रंग-ढंग) इख्तियार करे, वह उसी .कौम के अन्दर दाख़िल है। मिसाल 
के तौर पर अगर कोई शख्स अंग्रेजों का तरीका इसलिये इख्तियार करे 
ताकि मैं देखने में अंग्रेज नज़र आरऊँ तो यह गुनाहे-कबीरा (बड़ा 
गुनाह) है। लेकिन अगर दिल में यह नीयत नहीं है कि मैं उन जैसा 
नज़र आंऊं बल्कि वैसे ही मुशाबहत इख़्तियार कर ली तो यह मक्रूह 
(बुरा और ना-पसन्दीदा) जरूर है। 


गैर-मुस्लिमों की नकृल करना छोड़ दें 

अफसोस है कि आज मुसलमानों को इस हुक्म का ख्याल और 
पास नहीं रहा। अपने काम के तरीके में, शक्ल व सूरत में, लिबास 
पौशाक में, उठने बैठने के अन्दाज़ में, खाने पीने के तरीकों में, ज़िन्दगी 
के हर काम में हमने गैर-मुस्लिमों के साथ मुशाबहत इख़्तियार कर ली 
है। उनकी तरह का लिबास पहन रहे हैं, उनकी जिन्दगी की तरह 
अपनी जिन्दगी का निज़ाम बनाते हैं। उनकी तरह खाते पीते हैं, उनकी 
तरह बैठते हैं, जिन्दगी के हर काम में उनकी नकक्‍्काली को हमने एक 
फैशन बना लिया है। आप अन्दाज़ा करें कि हुजूरे अक्दस सल्लल्लाहु 
अलैहि व सल्‍लम ने आशूरा के दिन रोज़ा रखने में यहूदियों के साथ 
मुशाबहत को पसन्द नहीं फुरमाया। इससे सबक मिलता है कि हमने 

जिन्दगी के दूसरे विभागों में गैर-मुस्लिमों की जो नक्काली इख्तियार 
कर रखी है, खुदा के लिये उसको छोड़ दें और जनाब रसूलुल्लाह 
सल्लल्लाहु अलैहि व सलल्‍लम के तरीकों की और सहाबा-ए-किराम 
रजियल्लहु अन्हुम की नक़काली करें। उन लोगों की नक्काली मत करें | 
जो रोज़ाना तुम्हारी पिटाई करते हैं, जिन्होंने तुम पर जुल्म और 
ज़्यादती का शिकंजा कसा हुआ है, जो तुम्हें इनसानी हुकूक देने को 
तैयार नहीं। उनकी नक़्काली से आख़िर तुम्हें क्या हासिल होगा? हाँ 
दुनिया में भी जिल्लत होगी और आख़िरत में भी रुस्वाई होगी। 

अल्लाह तआला हर मोमिन को इससे महफूज रखे। आमीन। 


आशूरा के दिन दूसरे आमाल साबित नहीं 

बहरहाल! इस मुशाबहत से बचते हुए आशूरा का रोज़ा रखना 
बड़ी फृजीलत का काम है। आशूरा के दिन रोजा रखने का हुक्म तो 
बर्‌हक है। लेकिन रोज़े के अलावा आशूरा के दिन लोगों ने जो आमाल 
| इख्तियारं कर रखे हैं, उनकी कुरआने करीम और हदीस पाक में कोई 
। बुनियाद नहीं। मिसाल के तौर पर बाज लोगों का ख्याल यह है कि. 
आशूरा के दिन खिचड़ा पकना जरूरी है, अगर ख़िचड़ा नहीं पकाया 
तो आशूरा की फजीलत ही हासिल नहीं होगी। | 

इस किस्म की कीई बांत न तो हुजूरे अक़्दस सल्लल्लाहु अलैहि व 
सलल्‍लम ने बयान फ्रमाई और न ही सहाबा-ए-किराम ने और न 
ताबिईन और दीन के बुजुर्गों ने इस पर अमल किया, सदियों तक इस 
अमल का कहीं वजूद नहीं मिलता। क्‍ 

आशूरा के दिन घर वालों पर कुशादगी करना 

हाँ एक कमजोर हदीस है, मजबूत हदीस नहीं है। उस हदीस में 
हुजूरे अक्दस सल्लल्लाहु अलैहि व सलल्‍लम का यह इरशाद नकुल किया 
गया है कि जो शख्स आशूरां के दिन अपने घर वालों पर और उन 
लोगों पर जो उसके अयाल हैं, जैसे उसके बीवी बच्चे, घर के नौकर 

वगैरह, उनको आम दिंनों के मुकाबले में उम्दा और अच्छा खाना 
खिलाये और खाने में वुसअत (कुशादगी) इख्तियार करे। तो अल्लाह 
तआला उसकी रोजी में बरकत अता फ्रमायेंगे। क्‍ 

यह हदीस अगरचे सनद के एतिबार से मजबूत नहीं है लेकिन 
अगर कोई शख्स इस पर अमल करे तो कोई हर्ज नहीं, बल्कि अल्लाह 
तआला की रहमत से उम्मीद है कि इस अमल पर जो फूजीलत बयान 
की गई है, वह इन्शा-अल्लाह हासिल होगी। लिहाजा इस दिन घर 
वालों पर खाने में वुसअत करनी चाहिये, इसके आगे लोगों ने जो चीजें 
अपनी तरफ से घढ़ ली हैं, उनकी कोई असल और बुनियाद नहीं। 


गुनाह करके अपनी जानों पर जुल्म मत करो 

कुरआन करीम ने जहाँ हुर्मत (अजमत व बड़ाई) वाले महीनों का 
जिक्र फूरमाया है, उस जगह पर एक अजीब जुमला यह इरशाद फ्रमा 
दिया किः 

यानी इन हुर्मत (अजमत व बड़ाई) वाले महीनों में तुम अपनी 
जानों पर जुल्म न करो। जुल्म न करने से मुराद यह है कि इन महीनों 
में गुनाहों से बचो, बिदूअतों और बुरे कामों से बचो। चूँकि अल्लाह 
तआला तो आलिमुल-गैब (तमाम छुपी बातों के भी जानने वाले) हैं, | 
जानते थे कि इन हुर्मत (अज़मत व बड़ाई) वाले महीनों में लोग अपनी 
जानों पर जुल्म करेंगे और अपनी तरफ से इबादत के तरीके घढ़कर 
उनपर अमल करना शुरू कर देंगे, इसलिये फुरमाया कि अपनी जानों 
पर जुल्म न करो। 


दूसरों की मज्लिसों में शिर्कत मत करो 
शिया हजरात इस महीने में जो कुछ करते हैं, वह अपने मस्लक। . 
के मुताबिक करते हैं। लेकिन बहुत से सुन्‍्नी हज़रात भी ऐसी मज्लिसों | 

में और ताजियों में और उन कामों में शरीक हो जाते हैं जो बिदअत 
और बुराई की तारीफ में आ जाते हैं। कुरआन करीम ने तो साफ [| 
हुक्म दे दिया कि इच महीनों में अपनी जानों पर जुल्म त्ञ करो बल्कि. 
इन वक्‍तों को अल्लाह तआला की इबादत में और उसके जिक्र में और 
उसके लिये रोज़ा रखने में और उसकी तरफ रुजू करने में और उससे 
दुआयें करने में खर्च करो, और इन फुजूल कार्मों से अपने आपको 
बचाओ | 

अल्लाह तआला अपने फज़्ल व करम से इस महीने की हुर्मत 
(अजमत व बड़ाई) और आशूरा की हुर्मत और बड़ाई से फायदा उठाने 
की हम सबको तौफीक अता फ्रमाये और अपनी रिजा के मुताबिक | , 
इस दिन को गुजारने की तौफीक अता फ्रमाये। आमीन। 

कलिमा-ए-तस्यिबा के तकाजे 


और अल्लाह वालों का साथ 

मोहतरम बुजुर्गों और प्यारे भाईयो! आज इस मुबारक मदरसे में 
हाजिर होकर एक लम्बे ज़माने की दिली तमन्ना पूरी हो रही है। एक 
लम्बे समय से इस मुबारक मदरसे में हाज़िरी का शौक था और मेरे 
मख़॒दूम बुजुर्ग हजरत मौलाना मुफ्ती अब्दुश-शकूर साहिब तर्मिजी दामत 
बरकातुहुम (अब उनका इन्तिकाल हो चुका है। रहमतुल्लाहि अलैहि) की 
जियारत और इनकी सोहबत से लाभ उठाने की गरज से बराबर यहाँ 
आने को दिल चाहता था। लेकिन मसरूफियात और मशगलों ने अब 
तक मोहलत न दी। अल्लाह तआला का फज़्ल व करम है कि आज | 


। 

यह पुरानी आरज़ू उसने पूरी फरमाई। | 
यहाँ हाजिरी का मेरा असल मकसद हजरत मुफ्ती साहिब की 
जियारत और उनके हुक्म की तामील थी। जब मैं यहाँ हाजिरी का 
इरादा कर रहा था तो जेहन में बिल्कूल नहीं था कि माशा-अल्लाह 
इतना बड़ा मुसलमानों का इज्तिमा मौजूद होगा और उनसे खिताब 
करने की नौबत आयेगी। 

बहरहाल! यह अल्लाह तआला का फज्ल व करम है कि उसने 
हजरत मौलाना की ज़ियारत के साथ-साथ मुसलमानों के इतने बड़े || 
मजमे की भी जियारत की तौफीक अता फरमाई, जो ख़ालिस अल्लाह | 
और अल्लाह के रसूल सल्लल्लाहु अलैहि व सल्‍लम की मुहब्बत और 
अल्लाह के दीन की तलब की खातिर इस आँगन में जमा है। 


उनका नेक गुमान सच्चा हो जाये 

मेरे बुजुर्ग हज़रत मौलाना मुशर्रफ अली साहिब थानवी, अल्लाह 
तबारक व तआला उनको दुनिया और आखिरत की कामयाबियाँ अता 
फुरमाये और उनके फुयूज़ से हमें लाभान्वित फरमाये। उन्होंने मुझ 
नाकारा के बारे में जो तारीफी कलिमात इरशाद फ्रमाये, वे मेरे लिये 
हिजाब और शर्म का सबब हैं और यह उनकी शफुकृत और 
करम-फ्रमाई है कि उन्होंने मुझ नाकारा के बारे में इन ख्यालात का 
इजहार फ्रमाया। मैं सिवाये इसके और क्या अर्ज करूँ कि अल्लाह 
तबारक व तआला उनके इस नेक गुमान को मेरे हक में सच्चा फरमा 
दे। आप हजरात से भी इसी दुआ की दरख़्वास्त है। क्‍ 

मैं सोच रहा था कि इस मौके पर आप हज़रात की ख़िदमत में 
क्या अर्ज करूँ? हजरत मुफ्ती अब्दुशू-शकूर मदद जिल्लहुम से भी 
पूछा कि किस विषय पर बयान करूँ? समझ में नहीं आ रहा था, यहाँ 
बैठने के बाद दिल में एक बात आई और उसी के बारे में चन्द 
मुख्तसर गुजारिशात आप हज़रात की ख़िदमत मैं अर्ज करूँगा। 


























| बे-अमल इनसान उनके सामने बैठा है। अक्सर हजरात वे हैं कि 

यह अल्लाह और उसके रसूल सल्ल० 


की मुहब्बत का नतीजा है 
मैं देख रहा हूँ कि माशा-अल्लाह मुसलमानों का इतना बड़ा मजमा 
है कि चेहरों पर खुशी के आसार हैं। शौक व जीक के आसार हैं। 
तलब के आसार हैं। यह आखिर क्‍यों? ' 
दिल में ख्याल पैदा हुआ कि मुझ जैसा एक नाकारा बे-इल्म 


| जिनसे इससे पहले मुलाकात की सआदत (सौभाग्य) हासिल नहीं हुई। 
लेकिन आख़िर वह क्‍या बात है कि एक अनदेखा शख्स जिसको पहले 
कभी देखा नहीं, कभी बरता नहीं, ऐसे शख्स को देखने के लिए इतना 
शौक वं जौक! उसकी बात सुनने के लिए इतना जौक्‌ व शौक! यह 
आख़िर क्‍या बात है? जेहन में यह आया कि मेरी हालत जो कुछ है 
वह अल्लाह ही जानता है। अल्लाह तआला उसकी इस्लाहं फरमाये.। 
लेकिन जो तलब और जो जौक्‌ व शौक्‌ लेकर ये अल्लाह के बन्दे, ये 
मुहम्मद रसूलुल्लाह सल्लल्लाहु अलैहि व सलल्‍लम के उम्मती इस सेहन 
के अन्दर जमा हुए हैं। यह हम सबके लिए इतनी बड़ी सआदत और 
इतनी बड़ी खुशनसीबी की बात है कि इसका बयान शब्दों से नहीं हो 
सकता। यह दर हकोकृत मुहब्बत है। एक शख्स से नहीं, एक जात से 
नहीं, यह मुहब्बत है अल्लाह की और अल्लाह के रसूल मुहम्मद 
मुस्तफा सललल्लाहु अलैहि व सललम की। उसकी ख़ातिर ये सब नज़ारे 
देखने में आते हैं और मैं ये नज़ारे आज पहली बार नहीं देख रहा हूँ। 
इससे पहले भी ऐसे-ऐसे मकामात (स्थानों) पर देखे हैं जहाँ इसका 
कोई तसव्वुर भी इनसान के जेहन में नहीं आ सकता। 


कलिमा-ए-तस्यिबा ने हम सबको मिला दिया है 
अल्लाह तआला ने दुनिया के बहुत से मुल्कों में जाने का मौका 

| ऐसी जगहों पर जो हमारी भाषा नहीं जानते। एक जुमला हम बोलें तो 


वे समझ नहीं सक़ते वे अगर कोई जुमला बोलें तो हम उसको नहीं 
समझ सकते। लेकिन अभी पिछले साल मुझे चीन जाने का इत्तिफाकृ 
हुआ। आबादी के लिहाज से दुनिया का सबसे बड़ा मुल्क है और वहाँ 
पर काफिर और गैर-मुस्लिम आबाद हैं। लेकिन वहाँ पर अल्लाह के 
मुसलमान बन्दे भी हैं, वहाँ जाकर पहली बार यह बात तहकीकु से 
मालूम हुई कि चीन में मुसलमानों की तादाद कम.से कम आठ करोड़ 
है। जब गाँव और देहात में यह इत्तिला पहुँची कि पाकिस्तान से कुछ 
मुसलमान आ रहे हैं तो घण्टों पहले से दोनों तरफ दो-रुख़ी कतारें 
लगा कर इन्तिज़ार में खड़े हो गये। हालाँकि बर्फ पड़ रही थी, लेकिन 
इस इन्तिज़ार में कि पाकिस्तान से कुछ मुसलमान आये हैं उनको देखें। 
चुनाँचे जब हम वहाँ पहुँचे और उन्होंने हमें देखा तो कोई जुमला वे 
हमसे नहीं कह सकते थे और हम कोई जुमला उनसे नहीं कह सकते 
थे। क्योंकि वे हमारी भाषा नहीं जानते और हम उनकी भाषा नहीं 
जानते। लेकिन एक लफ़्ज ऐसा है जो हमारे दीन ने हमें मुशतरक दे 
दिया है। चाहे कोई भाषा इनसान बोलता हो, अपने दिल की तर्जुमानी 
वह इस लफ़्ज़ के ज़रिये कर सकता है, वह है “अस्सलामु अलैकुम व 
रहमतुल्लाहि” तो हर शख्स देखने के बाद अस्सलामु अलैकुम का नारा 
लगाता और यह कहकर उसकी आँखों से आसूँ जारी हो जाते। 

एक रिश्ता अल्लाह तआला ने हमारे दरमियान पैदा फ्रमा दिया, 
चाहे वह पूरब का रहने वाला हो या पश्चिम का। कोई भाषा बोलता 
हो, बात उसकी समझ में आती हो या न आती हो, उसका 
रहन-सहन, उसकी तहजीब और उसकी नागरिकता कुछ भी हो। 
लेकिन जब यह पता चल गया कि यह मुसलमान है और कलिमा “ला 
इला-ह इल्लल्लाहु मुहम्मदुर्रसूलुल्लाह” के रिश्ते में हमारे साथ शरीक है 
तो उसके लिए दिल में मुहब्बत के जज्बात उभरने शुरू हो जाते हैं। 


.] 

हमें और आपको अल्लाह तआला ने बहुत से रिश्तों में जोड़ा है, उनमे 
। जो सबसे मज़बूत रिश्ता जो कभी टूट नहीं सकता, जो कभी ख़त्न 
[| नहीं हो सकता, जो कभी कमजोर नहीं पड़ सकता, वह रिश्ता है “जा 
इला-ह इल्लल्लाहु मुहम्मदुर्रसूलुल्लाह” का रिश्ता | । 


इस रिश्ते को कोई ताकृत ख़त्म नहीं कर सकती 
मेरा बंगलादेश जाने का इत्तिफाक हुआ। जो कभी बहरहाल 
पाकिस्तान ही का हिस्सा था। पूर्वी पाकिस्तान कहलाया करता था। वहाँ 
लोगों के अन्दर यह बात मशहूर है कि जब से बंगलादेश अलग हुआ, 
उस वक्त से पूरे बंगलादेश में ढाका से लेकर चाटगाम और सलूहर 
तक किसी जगह उर्दू सुनाई नहीं देती। इसलिए कि उर्दू का तो बीज 
मार दिया गया। बल्कि उर्दू का लफ़्ज सुनकर लोगों को गुस्सा आता है 
कि उर्दू ज़बान में क्यों बात की गई? बगंला जबान में बात करो या 
अंग्रेजी में । क्‍ 
जब मैं चाटगाम पहुँचा तो वहाँ यह ऐलान हो गया कि. पं 
मैदान में बयान होगा। चुनॉँचे वह मैदान पूरा भर गया। उस मजमे के 
अन्दर मैंने उर्दू में बयान किया। उसमें लोगों का अन्दाज़ा यह था कि। 
कंम से कम पचास हज़ार मुसलमानों का इज्तिमा था और लोगों का 
कहना यह था कि बंगलादेश बनने के बाद इतना बड़ा इज्तिमा हमने 
नहीं देखा। और लोगों का कहना यह भी था कि अगर कोई इतने बड़े 
जलसे के अन्दर उर्दू ज़बान में बयानं करे तो लोग उसके खिलाफ नारे 
लगाना शुरू कर देते हैं। आंदोलन शुरू कर देते हैं। लेकिन लोगों ने 
मेरी बात इतनी मुहब्बत से, इतने प्यार से और इतने शौक से सुनी 
कि लोग हैरत में रह गये। वहाँ भी मैंने यह बात अर्ज की कि हमारे 
दरमियान सरहदें कायम हो सकती हैं, पुलिस और फौज के पहरे रोक 
हो सकते हैं, दरिया और समुद्र और पहाड़ के फासले रुकावट हो 
सकते हैं, लेकिन इन तमाम बातों के बावजूद अल्लाह. तआला ने हमें | 

एक ऐसे रिश्ते में पिरो दिया है कि उसको दुनिया की कोई ताकृत 
| ख़त्म नहीं कर सकती। और वह है- कलिमा “ला इला-ह इल्लल्लाहु 
मुहम्मदुर्रसूलुल्लाह” । 
| इस कलिमे के जरिये जिन्दगी में इन्किलाब आ जाता है 

यह कलिमा जिसने हमें और आपको जोड़ा हुआ है, अजीब व 
गरीब है। अजीब व गरीब मनाजिर दिखाता है। आप जानते हैं कि यह 
| कलिमा ऐसा है कि इनसान की जिन्दगी में इस कलिमे के पढ़ते ही 
इतना बड़ा इन्किलाब बर्षा होता है कि उससे पड़ा इन्किलाब कोई हो 
नहीं सकता। एक शख्स जो इस कलिमे के पढ़ने से पहले काफिर था, 
कलिमा पढ़कर मुसलमान हो गया। इसका मतलब यह है कि जब तक 
उस शख्स ने यह कलिमा नहीं पढ़ा था, उस वक्त तक वह जहन्नमी 
था, अल्लाह का नापसन्दीदा था, दोजख़ का हकदार था, और इस 
कलिमे को पढ़ने के बाद एक लम्हे के अन्दर वह शख्स जननती बन 
गया और अल्लाह तआला का महबूब बन गया। 

हदीस में आता है कि नबी करीम सरकारे दो-आलम सल्लल्लाहु 
अलैहि व सल्‍लम ने फरमाया कि: 

2०० |+9 400 ४।४॥ ४ (७... ' 
यानी जो शख्स ला इला-ह इल्लल्लाहु” कह दे बस जन्नती है। 
गुनाहों की सज़ा भुगतेगा अगर गुनाह किये हैं। गुनाहों की सज़ा 

| भुगतने के बाद आख़िरी अन्जाम उसका जन्नत है। गुनाह किये, 
गलतियाँ कीं, कोताहियाँ की। अगर उसने तौबा नहीं की तो सज़ा 
मिलेगी, लेकिन सजा मिलने के बाद आखिरी अन्जाम उसका जन्नत है। 
यह मेरी बात नहीं, यह सरकारे दो-आलम सल्लल्लाहु अलैहि व 
सलल्‍लम का कलाम है, उससे ज़्यादा सच्चा इस कायनात में कोई और 
कलाम हो नहीं सकता, कि वह जन्‍नती है। और कलिमा शरीफ पढ़ने 
के बाद एक शख्स जंहन्नम के सातों तबके से निकल कर जन्नतुलु- 

। फिर्दीस के आला तरीन तबके तक पहुँच जातां है। 


एक चरवाहे का वाकिआ 
।  खैबर की लड़ाई का वाकिआ याद आथा। ग़ज़वा-ए-ख़ैबर वह 
जिहाद है जिसमें नबी करीम सल्लल्लाहु अलैहि व सल्लम ने यहूदियों 
के खिलाफ हमला किया था। आप सल्लल्लाहु अलैहि व सल्‍लम खैबर 
तशरीफ ले गये थे, खैबर के किले के बाहर पड़ाव डाला हुआ था और 
उसका घेराव किया हुआ था।इसमें कई दिन गुजर गये, लेकिन किला 
अभी फृतह नहीं हुआ था। अन्दर से यहूदियों का एक चरवाहा बाहर 
निकला, वह बकरियाँ चरा रहा था। काली रंगत थी और किसी यहूदी 
ने उसको बकरियाँ चराने के लिए अपना नौकर रखा हुआ था। वह 
बकरियाँ चराने की गरज से खैबर के किले से बाहर निकला तो देखा 
कि मुसलमानों का लश्कर पड़ा हुआ है। उसने यह सुन रखा था कि 
मुहम्मद सल्लल्लांहु अलैडि व सल्‍लम हिजाज़ से यहाँ पर हमला करने 
के लिए आये हैं। मदीने के बादशाहं हैं। उसके दिल में ख्याल आया 
कि जरा मैं भी देखूँ। आज तक मैंने कोई बादशाह नहीं देखा, और 
देखकर आरऊँ कि मदीने का बादशाह कैसा है और क्‍या बात कहता 
है? लोगों से पूछा कि सरकारे दो-आलम मुहम्मद मुस्तफा सल्लल्लाहु 
अलैहि व सल्‍लम कहाँ तशरीफ रखते हैं? सहाबा किराम रजियल्लाहु | 
। अन्हुम ने इशारा करके बता दिया कि फलों खैमे के अन्दर तशरीफ 
रखते हैं। पहले तो वह खैमे को देखकर हीं हैरान रह गया, उसके 
जेहन में यह था कि जब यह मदीने के बादशाह हैं और जिनकी कुव्वत 
और ताकृत का डंका बजा हुआ है, उनका जो खैमा होगा वह कालीनों 
से सुसज्जित होगा। उसमें शानदार पर्दे पड़े हुए होंगे। बाहर पेहरेदार 
खड़े हुए पेहरा दे रहे होंगे। 
वहाँ जाकर देखा तो एक मामूली खजूर का बना हुआ खैमा नजर | 
आ रहा है, न कोई चौकीदार है, न कोई पेहरेदार है, न कोई साथी है, 

न कोई हटो-बचो के नारे लगाने वाला है। खैर वह चरवाहा अन्दर 
दाखिल हो गया। अन्दर सरकारे दो-आलम सल्लल्लाहु अलैहि व 
| सललम तशरीफ फ्रमा थे। उसने हुजूर सल्लल्लाहु अलैहि.व सललम को 
देखा तो बड़ी अजीब व गरीब नूरानी सूरत नजर आई। वह जलवा | 
नज़र आया तो दिल कुछ खिंचना शुरू हुआ। जाकर अर्ज किया कि 
आप (सल्लल्लाहु अलैहि व सल्‍्लम) यहाँ क्‍यों तशरीफ लाये हैं? 
आपका पैगाम और आपकी दावत क्या है? नबी करीम सरकारे 
दो-आलम मुहम्मद मुस्तफा सल्लल्लाहु अलैहि व सल्‍्लम ने फ्रमाया कि 
मेरी तो एकं ही दावत है और वह यह कि अल्लाह के सिवा किसी को 
'अपना माबूद न मानो और 'ला इला-ह इल्लल्लाहु मुहम्मदुर्रसूलुल्लाह' 
पढ़ लो। कुछ नबी करीम सरकारे दो-आलम सल्लल्लाहु अलैहि व 
सलल्‍लम के दुनिया को रोशन करने वाला जलवा और कुछ आप 
सल्लल्लाहु अलैहि व सलल्‍लम के इरशादात, इन दोनों का तबीयत पर 
असर होना शुरू हुआ तो उसने पूछा: अच्छा यह बताइये कि अगर मैं 
आपकी इस दावत को कबूल कर लूँ और ला इला-ह इल्लल्लाहु 
मुहम्मदुर्रसूलुल्लाह” पढ़ लूँ तो मेरा अन्जाम क्या होगा? आप सल्लल्लाहु 
अलैहि व सलल्‍लम ने फरमाया कि तुम्हारा अन्जाम यह होगा कि तुम 
तमाम मुसलमानों के बराबर हुकूक हासिल कर लोगे। हम तुम्हें सीने से 
लगायेंगे और जो एक मुसलमान का हक है वहीं तुम्हारा भी हक होगा। 
उसने कहा कि आप मुझे सीने से लगायेंगे? सारी उम्र कभी यह 

बात उसके तसतव्वुर में भी नहीं आई थी कि कोई सरंदार या कोई 

बादशाह या कोई बड़ा आदमी मुझे गले लगा सकता है। उसने कहा कि 

मेरा. हाल तो यह है कि मैं काला आदमी (हब्शी) हूँ। मेरी रंगत काली 

है। मेरे जिस्म से बदबू उठ रही है। इस हांलत में आप मुझे कैसे सीने 

से लगायेंगे? आप सल्‍्लल्लाहु अलैहि व सल्‍लम ने फ्रमाया कि जब तुम 

यह ईमान कूबूल कर लोगे तो फिर सब तुम्हें सीने से लगायेंगे। तुम्हारे 

हुकूक तमाम मुसलमानों के बराबर होंगे। 

बाज रिवायतों में आंता है कि उसने कहा कि आप (सल्लल्लाहु 
| अलैहि व सलल्‍लम) इतने बड़े बादशाह होकर मुझसे मज़ाक की बात 
करते हैं। यह कहकर कि मुझे गले से लगायेंगे। नबी करीम सल्लल्लाहु 
अलैहि व सललम ने फरमाया कि नहीं! मैं मज़ाक नहीं करता। वाकई | 
| उस दीन का पैगाम लेकर आया. हूँ जो काले और गोरे, हाकिम और 
महकूम, गरीब और सरमायेदारं के दरमियान कोई फर्क नहीं करता। 
वहाँ तो फृजीलत उसको हासिल है जी अल्लाह तआला से ज़्यादा डरता 
हो। इस वास्ते तुम हमारे बराबर होगे और हम तुम्हें गले से लगायेंगे। 
उसने कहा कि अगर यह बात है तो मैं मुसलमान हो गया। फिर उसने 
“अश्हदु अल्ल इला-ह इल्लल्लाहु व अश्हदु अनू-न मुहम्मदर्‌- 
रसूलुल्लाहि” पढ़कर मुसलमान हो गया। 
फिर उसने कहा कि या रसूलल्लाह (सल्लल्लाहु अलैहि व सललम)! 
अब मैं मुसलमान हो चुका, अब मुझे बताइये कि मुझे क्या करना है? 
मेरे ज़िम्मे फराइज क्‍या हैं? सरकारे दो-आलम सल्लल्लाहु अलैहि व 
सलल्‍्लम ने फ्रमाया कि तुम ऐसे वक्‍त में मुसलमान हुए हो कि न तो 
यह कोई नमाज़ का वक्त है जो तुम्हें नमाज़ पढ़ाई जाये। न यह 
रमजान का महीना है जो तुम्हें रोज़ा रखवाया जाये। न तुम्हारे पास 
माल व दौलत है कि तुमसे ज़कात दिलवाई जाये। उस वक्‍त तक हज 
फूर्ज नहीं हुआ था। वे इबादतें जो आम मशहूर हैं उनका तो कोई 
मौका नहीं, अलबत्ता इस वक्‍त ख़ैबर के मैदान में एक इबादत हो रही 
है और यह वह इबादत है जो तलवारों के साये में अन्जाम दी जाती 
है। वह है अल्लाह के रास्ते में जिहाद। तो आओ और दूसरे 
मुसलमानों के साथ इस जिहाद में शामिल हो जाओ। 
उसने कहा कि या रसूलल्लाह सल्लल्लाहु अलैहि व सल्लम! मैं 
जिहाद में शामिल तो हो जाऊँ लेकिन जिहाद में दोनों बातें मुम्किन हैं 
यह भी मुम्किन है कि अल्लाह तआला फतह अता फरमा दे, और यह 
भी मुम्किन है कि इनसान अपना खून देकर आये। तो अगर मैं इस 

जिहाद में मर गया या शहीद हो गया तो फिर मेरा क्या होगा? सरकारे 
दो-जहाँ सल्लल्लाहु अलैहि व सल्‍लम ने इरशाद फरमाया कि अगर तुम 
इस जिहाद में शहीद हो गये तो मैं तुम्हें खुशखबरी देता हूँ इस बात 
की कि अल्लाह तआला तुम्हें सीधे जन्नतुल्‌-फिदौस के अन्दर ले 
'जायेंगे। तुम्हारे इस सियाह जिस्म को अल्लाह तबारक व तआला 
मुनव्वर (नूर से रोशन) जिस्म बना देंगे। नूरानी जिस्म बना देंगे। और 
तुम कहते हो कि मेरे जिस्म से बदबू उठ रही है, तो अल्लाह तबारक 
व तआला तुम्हारे जिस्म की बदबू को खुशबू में तब्दील फ्रमा देंगे। 

उसने कहा कि अगर यह बात है तो बस मुझे और किसी चीज़ 
की हाजत नहीं। वह जो बकरियाँ लेकर आया था उसके बारे में नबी 
करीम सरवरे दो-आलम सल्लल्लाहु अलैहि व सल्‍लम ने फरमाया कि ये 
बकरियाँ जो तुम लेकर आये हो, यह किसी और की हैं, इनको पहले 
वापस करके आओ। | द 

अन्दाज़ा लगाइये! .मैदाने-जंग है। दुश्मन की बकरियाँ हैं। वह 
चरवाहा दुश्मन से बकरियाँ बाहर लेकर आया है। अंगर आप चाहते 
तो उन बकरियों के रैवड़ को पकड़ कर माले गनीमत में शामिल फरमा 
लेते, लेकिन वह चरवाहा उनको बतौर अमानत लेकर आया था और 
अमानत को वापस दिलवाना यह नबी करीम सल्लल्लाहु अलैहि व 
सलल्‍लम की तालीमात में सरे-फेहरिस्त था। इस वास्ते आप सल्लल्लाहु 
अलैहि व सल्लम ने -फरमाया कि पहले इन बकरियों को शहर की 
तरफ भगा दो ताकि ये शहर के अन्दर चली जायें और जो मालिक है 
उस तक़ पहुँच जायें। 

तो पहले ह नबी करीम सल्लल्लाहु अलैहि व सल्लम ने बकरियाँ 
वापस करवाईं फिर उसके बाद वह चरवाहा जिहाद में शामिल हो गया। 
कई रोज तक जिहाद जारी रहा। 

जब जिहाद खत्म हो गया और नबी करीम सल्लल्लाहु अलैहि व 
सललम मामूल के अनुसार शहीदों और ज़ख़्मियों का जायजा लेने के 

लिए निकले तो जहाँ बहुत सी लाशें पड़ी हुई थीं और अनेक सहाबा 
किरामः रजियल्लाहु अन्हुम शहीद हुए थे, देखा कि एक लाश पड़ी हुई 
है। उसके गिर्द सहाबा किराम .रजियल्लाहु अन्हुम जमा हैं और आप्रस 
में यह मश्विरा कर रहे हैं कि यह किसकी लाश है? इस बास्ते कि 
सहाबा किराम रजियल्लाहु अन्हुम को पता नहीं था कि यह कीन है। 
पहचानते नहीं थे। नबी करीम सल्लल्लाहु अलैहि व सल्‍लम तशरीफ ले 
गये। जाकर देखा तो यह वही अस्वद ग़ालबी चरवाहे की लाश थी। 
' नबी करीम सरवरे दो-आलम सल्लल्लाहु अलैहि व सलल्‍लम ने उसको 
देखकर इरशाद फ्रमाया कि यह शख्स भी अजीब व गरीब इनसान है। 
यह ऐसा इनसान है कि इसने अल्लाह के लिए कोई सज्दा नहीं किया। 
एक नमाज़ नहीं पढ़ी। इसने कोई रोजा नहीं रखा। इसने एक पैसा 
अल्लाह की राह में खर्च नहीं किया। लेकिन मेरी आँखें देख रहो हैं कि 
यह सीधा जन्नतुल्‌-फिरदौंस में पहुँचा है और अल्लाह तबारक व 
तआला ने इसके जिस्म की बदबू को खुशबू से तब्दील फरमा दिया है। 
में अपनी आँखों से देख रहा हूँ कि अल्लाह तआला ने इंसका यह 
अन्जाम फरमाया। | 
बहरहाल! यह जो मैं अर्ज़ कर रहा था कि एक लम्हे में यह 
कलिमा इनसान को जहन्नम के सातवें तबके से निकाल कर जन्नतुलु- 
फि्दीस के आला तबके तक पहुँचा देता है, कीई मुबालगे की बात 
नहीं, वाकिआ पेश आया है। यह अल्लाह तबारक व तआला ने ऐसा 
कलिमा बनाया है। 


कलिमा तस्यिबा पढ़ लेना, मुआहिदा करना है 

लेकिन सवाल यह है कि यह कलिमा जो इतना बड़ा इन्किलाब 
बर्षा करता है कि जो पहले दोस्त थे वे दुश्मन बन गये। जो पहले 
दुश्मन थे वे अब दोस्त बन गये। बद्र के मैदान में बाप ने बेटे के 
खिलाफ और बेटे ने बाप के खिलाफ तलवार उठाई है। इस कलिमे 

“ला इला-ह इल्लल्लाहु मुहम्मदुर्रसूलुल्लाह” की वजह से। तो इतना 
बड़ा इन्किलाब जो बर्षा हो रहा है, क्या यह कोई मन्तर है या कोई 
जादू है कि यह मन्तर पढ़ा और जादू के कलिमात जबान से अदा 
किये और उसके बाद इनसान के- अन्दर इन्किलाब बर्पा. हो गया। इन . 
अलफाज में कोई तासीर है या क्या बात है? ... 
हकीकृत में यह कोई मन्तर या जादू या तिल्सिम किस्म के 
कलिमात नहीं। हकीकत में इस कलिमे के जरिये जो इन्किलाब बर्पो 
होता है या तो वह इस वास्ते होता है कि जब मैंने कह दिया कि | 
'अश्हदु अल्ला इला-ह इल्लल्लाहु' मैं गवाही देता हूँ इस बात को कि 
इस कायनात में अल्लाह के सिवा और कोई माबूद नहीं, तो इसके 
।| मायने यह हैं कि मैंने एक मुआहिदा कर लिया और एक इक्रार कर 
लिया इस बात का कि आईन्दा हुक्म मानूँगा तो सिर्फ अल्लाह का 
मानूँगा। अल्लाह तआला के हुक्म के आगे सिर झुकाऊँगा और अल्लाह 
तआला के अलावा किसी और को अपना माबूद करार नहीं दूँगा। 
किसी और की बात अल्लाह के खिलाफ नहीं मानूँगा। 
यह एक मुआहिदा है जो इनसान ने कर लिया और जब अल्लाह 
को अल्लाह करार दे लिया और मुहम्मद सलल्‍्लल्लाहु अलैहि व सलल्‍लम 
को अल्लाह का रसूल मान लिया, जिसके मायने यह हुए कि मुहम्मद 
सल्लल्लाह अलैहि व सल्‍लम अल्लाह तआला की तरफ से जो पैगाम 
लेकर आयेंगे, उसके आगे सिर झुका दूँगा और उसे दिल से मानूँगा। 
चाहे समझ में आये या न आये, चाहे अक्ल माने या न माने, दिल 
चाहे या न चाहे, लेकिन अल्लाह और अल्लाह के रसूल सल्लल्लाहु 
अलैहि व सल्‍लम का जब हुक्म आयेगा तो उसके बाद फिर उसकी 
नाफरमानी करने की मजाल नहीं होगी। 
मुआहिदा, यह है इक्रार, यह है अहद, यह है ऐलान इस 
बात का कि आज से मैंने अपनी जिन्दगी को अल्लाह और अल्लाह के 
रसूल सल्लल्लाहु अलैहि व सल्‍लम की मर्जी के ताबे बना लिया। 

इनसान जब यह इकरार कर लेता है और यह मुआहिदा कर लेता है 
तो उस दिन से वह अल्लाह तआला का महदबूब्र बन जाता है और 
| उसकी जिन्दगी में इतना बड़ा इन्किलाब बर्पा हो.जाता है। 


कलिमा-ए-तस्यिबा के क्‍या तकांजे हैं? 
इससे पता चला कि कलिमा “ला इला-ह इल्लल्लाहु मुहम्मदुर-॥ 
रसूलुल्लाह” यह महज कोई जबानी जमा-ख़र्च नहीं है कि ज़बान से 
कह लिया और बात ख़त्म हो गयी। बल्कि आपने जिस दिन यह 
कलिमा पढ़ा, उस दिन आपने अपने आपको अल्लाह और अल्लाह के 
रसूल सल्लल्लाहु अलैहि व सल्‍लम के हवाले कर दिया और इस बात 
का वायदा कर लिया कि अब मेरी कुछ नहीं चलेगी, अब तो अल्लाह 
तआला के हुक्म के ताबे जिन्दगी गुज़ारूँगा। 
लिहाजा इस कलिमे “ला इला-ह इल्लल्लाहु” के कुछ तकाजे हैं 
कि जिन्दगी गुज़ारों तो किस तरह गुज़ारो। इबादत किस तरह करो। 
लोगों के साथ मामलात किस तरह करो। अख्लाक तुम्हारे कैसे हों। 
समाजी जिन्दगी तुम्हारी कैसी हो। ज़िन्दगी के एक-एक शोबे में हिदायतें 
हैं जो इस कलिमे के दायरे के अन्दर आती हैं। और वे हिदायतें 
सरकारे दो-आलम सल्लल्लाहु अलैहि व सलल्‍लम अपनी मुबारक जबान 
से भी देकर गये हैं और अपने आमाल से भी। अपनी जिन्दगी के 
एक-एक अमल और गतिविधि से और एक-एक अदा से आप 
सल्लल्लाहु अलैहि व सल्‍लम दीन का तरीका सिखाकर इस दुनिया से 
तशरीफ ले गये। 
अब मुसलमान का काम यह. है कि वह अल्लाह और अल्लाह के 
रसूल सल्लल्लाहु अलैहि व सल्‍लम के अहकाम का इल्म हासिल करके 
उसके मुताबिक अपनी जिन्दगी गुज़ारे, और ज़िन्दगी उसके मुताबिक 
गुजारने का नाम ही दर हकीकृत तकृवा है। तकृवा (परहेजगारी) के 
मायने हैं अल्लाह का डर, कहीं ऐसा तो नहीं कि मैंने अल्लाह तआला 































इस्लाही खुतबात (4) 75 कलिमा-ए-तस्यिबा ... 


के हुजूर मुआहिदा तो कर लिया लेकिन मैं जब आखिर में बारी 
तआला की बारगाह में पेश हूँ तो मुझे शर्मिन्दगी उठानी पड़े क्रि जो 
मुआहिदा मैंने किया था, मैंने उस मुआंहिदे को पूरा नहीं किया, इस 
बात का खौफ और इस बात के डर का नाम है तकवा! 


तकवा हासिल करने का तरीका 


पूरा कुरआन पाक इससे भरा हुआ है कि ऐ ईमान वालो! तकृवा 
इख्तियार करो, सारे दीन का खुलासा इस तकवे (अल्लाह के डर और 
परहेजगारी) के अन्दर आ जाता है। 

और फिर फ्रमाया कि: 


























न 4) ६ ## 2 
अल्लाह तआला का कलाम भी अजीब व गरीब है। अल्लाह के 
कलाम की शान अजीब हैं। एक जुमले के अन्दर बारी तआला जितना 
कुछ इनसान के करने का काम होता है वह भी सारे का सारा बयान 
कर देते हैं और फिर उस पर अमल करने का जो तरीका है और 
उसका जो आसान रास्ता है वह भी अपनी रहमत से अपने बन्दों को 
बता देते हैं कि वैसे करना तुम्हारे लिए मुश्किल होगा, हम तुम्हें इसका || 
रास्ता बताये देते हैं। 
फरमाया कि ऐ ईमान वालो! तक॒वा इख्तियार करो। तक॒वा 
इख्तियार कर लिया तो अब उसके बाद किसी चीज़ की ज़रूरत नहीं 
रहती। तकृवे में सभी कुछ आ गया। लेकिन सवाल पैदा हुआ 
तक॒वा कैसे इख्तियार करें? तकृवा तो बड़ा ऊँचा मुकाम है। इसके लिए 
बड़े तकाजे हैं, बड़ी शर्तें हैं। वे कैसे इख्तियार करें। कहाँ से इख्तियार 
करें? इसका जवाब अगले जुमले में बारी तआला ने दे दिया कि वैसे 
तकवा इख्तियार करना तुम्हारे लिये मुश्किल होगा लेकिन हम आंसान 
रास्ता बताये देते हैं। वह यह है कि “कूनू मअस्सादिकीन” (यानी 
सच्चे लोगों के साथी बन जाओ) सादिकीन के साथी बन जाओ। 

सच्चे के मायने सिर्फ यही नहीं कि वे सच बोलते हों और झूठ न 
बोलते हों, बल्कि: सच्चे के मायने यह हैं कि जो जबान के सच्चे, जो 
| बात के सच्चे, जो. मामलात के सच्चे, जो समाजी जिन्दगी के सच्चे, 
जो अल्लाह तबारक व तआला के साथ. अपने किये हुए मुआहिदे में 
सच्चे हैं। उनके साथी बन जाओ और उनकी सोहबत इख्तियार करो । 
उनके साथ उठना-बैठाना शुरू करो। जब उठना-बैठना शुरू करोगे तो 
'ल्ज़ाह तबारक व तआला उसके तकृवे की झलक तुम्हारे अन्दर भी 
पैदा फ्रमा देंगे। यह है. तक॒वा हासिल करने का तरीका और इसी 
तरीके से दीन मुन्तकिल (हस्तानांतरित) होता चला आया है। नबी 
करीम सरकारे दो-आलम मुहम्मद मुस्तफा सल्लल्लाहु अलैहि व सल्लम 
के वक़्त से लेकर आज तक जो दीन आया है, वह सच्चे लोगों की 
सोहबत से आया, सादिकीन की सोहबत से आया। | 
सहाबा किराम रजियल्लाहु अन्हुम ने 
दीन कहाँ से हासिल किया? 

सहाबा किराम रज़ियल्लाहु अन्हुम अज्मईन ने दीन कहाँ से हासिल 
किया? किसी यूनिवर्सिटी में पढ़ा? किसी कॉलिज में पढ़ा? कोई 
सर्टिफिकेट हासिल किया? कोई डिग्री ली? एक ही यूनिवर्सिटी थी, वह 
नबी पाक मुहम्मद मुस्तफा सल्लल्लाहु अलैहि व सलल्‍लम की मुबारक 
जात थी। आप सल्लल्लाहु अलैहि व सल्‍लम की ख़िदमत में रहे। 
आपकी सोहबत उठाई। उससे अल्लाह तआला ने दीन का रंग चढ़ा 
दिया, ऐसा चढ़ाया ऐसा चढ़ाया कि इस. आसमान व जमीन की निगाहों 
ने दीन का ऐसा चढ़ा हुआ रंग न उससे पहले कभी देखा था, न 
उसके बाद देख सकेगी। वे लोग जो दुनिया के मामूली मामूली मामलात 
के ऊपर जान कुर्बान करने के लिए तैयार होते थे, एक दूसरे के खून 
के प्यासे बन जाते थे, एक दूसरे की जान लेने पर आमादा हो जाते 
. [थे, उनकी नजर में दुनिया ऐसी बे-हकीकृत हुई और ऐसी जलील हुई 

और ऐसी ख़्वार हुई कि वे अल्लाह तआला के अहकाम के आगे और 


आख़िरत को कामयाबी के आगे सारी दनिया के खजानों को खातिर में 
नहीं लाते थे। 


हजरत उबैदा बिन जर्राह रजियल्लाहु हजरत उबैदा बिन जराह रजियल्लाहु अन्हु की 
दुनिया से बे-रगबती 


हजरत उबैदा बिन जर्राह रजियल्लाहु अन्हु का वाकिआ याद 
आया। हजरत उमर रजियल्लाहु अन्हु के मुबारक जमाने में कैसर व 
किसूरा (रोम और ईरान के बादशाहों) की बड़ी-बड़ी सल्तनतें जो उस 
जमाने की सुपर पावर समझी जाती थीं (जैसे आजकल रूस और 
अमेरिका) उनका गुरूर अल्लाह तआला ने हजरत उमर फारूक 
रजियल्लाहू अन्हु के हाथों खाक में मिला दिया। 

उबैदा बिन जर्राह रजियल्लाहु अन्हु को मुल्क शाम का गवर्नर 
| मुकरर फरमाया। हज़रत उमर फारूक रजियल्लाहु अन्हु शाम के दौरे 
पर तशरीफ ले गये कि देखें क्या हालात हैं? तो वहाँ हजरत फूारूके 
आजम रजियल्लाहु अन्हु ने हज़रत उबैदा बिन जर्राह रजियल्लाहु 
तआला अन्हु से फ्रमाया कि मेरा दिल चाहता है कि मैं अपने भाई 
का घर देखूँ। दिल में शायद यह ख्याल होगा कि उबैदा बिन जर्राह 
मदीने से आये हैं और मुल्क शाम के गवर्नर बन गये हैं। मदीना 
_॥ मुनव्वरा का इलाका उपजाई नहीं था और उसमें कोई जरखेजी नहीं 
थी। मामूली खेती-बाड़ी हुआ करती थी और शाम में खेत लहलहा रहे 
हैं। बेहतरीन उपजाऊ जमीनें हैं और रोम की तहजीब (सभ्यता) पूरी 
तरह वहाँ पर मुसललत है, तो यहाँ आने के बाद कहीं ऐसा तो नहीं 
कि दुनिया की मुहब्बत उनके दिल में पैदा हो गयी हो और अपना 
कोई आलीशान घर बना लिया हो, जिसमें बड़े ऐश व आराम के साथ 
रहते हों। 

शायद इसी किस्म का कुछ खुयाल हजरत फारूकूे आजम 
रज़ियल्लाहु अन्हु के दिल में पैदा हुआ हो। हज़रत फारूके आज़म 
रजियल्लाहु अन्हु ने फुरमाया. कि अपने भाई यानी उबैदा का घर 
देखना चाहता हूँ। हज़रत उबैदा रजियल्लाहु तआला अन्हु ने जवाब में 
कहा कि अमीरुलू मोमिनीन! आप मेरा घर देखकर क्या करेंगे। आप 
मेरा घर देखेंगे तो आपको शायद आँखें निचोड़ने के सिवा कोई फायदा 
हासिल न हो। हज़रत फारूके आजम रजियल्लाहु अन्हु ने फरमाया कि 
मेरा दिल चाहता है कि भाई का घर देखूँ। 
हजरत उबैदा रजियल्लाहु अन्हु एक दिन उनको अपने साथ लेकर 
चले, चलते जा रहे हैं चलते जा रहे हैं, कहीं घर नज़र ही नहीं आता। 
जब शहर की आबादी से बाहर निकलने लगे तो हज़रत उमर फारूक 
रजियल्लाहु अन्हु ने पूछा कि भाई! मैं तुम्हारा घर देखना चाहता था, 
तुम कहाँ लेजा रहे हो? फ्रमाया अमीरुलू मोमिनीन! मैं आपको अपने 
घर ही लेजा रहा हूं। बस्ती से निकल गये तो लेजा कर एक घास-फुँस 
के झोंपड़े के सामने खड़ा कर दिया और कहा कि अमीरुल मोमिनीन! 
यह मेरा घर है। हज़रत फारूके आजम रजियल्लाहु अन्हु उस झोंपड़े के 
॥ अन्दर दाखिल हुए। चारों तरफ नजरें दौड़ाकर देखने लगे। कोई चीज 
+ही नजर नहीं आती। एक मुसल्ला बिछा हुआ है, उसके सिवा पूरे उस 
झोंपड़े के अन्दर कोई और चीज़ नहीं। पूछा कि उबैदा! तुम जिन्दा 






















|| उबैदा बिन जर्राह रजियल्लाहु अन्हु आगे बढ़े, बढ़कर एक ताक से 
प्याला उठाकर लाये, देखा तो उस प्याले के अन्दर पानी पड़ा हुआ था 
और उसमें रोटी के कुछ सूखे टुकड़े भिगोये हुए थे, और अर्ज किया 
कि अमीरुलू मोमिनीन! मुझे अपनी मसरूफियात और जिम्मेदारियों में 
मसरूफ (व्यस्त) रहकर इतना वक्त नहीं मिलता कि मैं खाना पका 
सकू | इसलिए मैं यह करता हूँ कि हफ़्ते-भर की रोटियाँ एक औरत से 
पकवा लैता हूँ और वह हफ्ते-भर की रोटी पका कर मुझे दे जाती है। 








किस तरह रहते हो, यह तुम्हारे घर का सामान कहाँ है? तो हजरत 


चूक 

| मैं उसको इस पानी में भिगोकर खा लेता हूँ। अल्लाह तआला के फज़्ल 
व करम से ज़िन्दगी अच्छी गुज़र जाती है। 
हज़रत उमर फारूकु रज़ियल्लाहु अन्हु.ने पूछा .कि तुम्हारा और 
| सामान? कहा कि और सामान क्‍या या अमीरुलू मोमिनीन! यह सामान 
इतना है कि कृब्र तक पहुँचाने के लिये काफी है। हजरत उमर फारूक 
रजियल्लाहु अन्हु ने देखा तो रो पड़े और कहा कि उबैदा! इस दुनिया 
ने हममें से हर शख्स को बदल दिया, लेकिन खुदा की कसम! तुम 
वही हो जो सरकारे दो-आलम मुहम्मद मुस्तफा सल्लल्लाहु अलैहि व 
सल्लम के जमाने में थे। हजरत उबैदा रजियल्लाहु अन्हु ने फरमाया कि 
अमीरुलू मोमिनीन! मैंने तो पहले ही कहा था कि आप मेरे घर पर 
जायेंगे तो आँखें निचोड़ने के सिवा कुछ हासिल नहीं होगा। 

यह वह शख्स है जो मुल्क शाम का गवर्नर था। आज उस शाम 
के अन्दर जो उबैदा रजियल्लाहु अन्हु के मातेहत था, मुस्तकिल चार 
मुल्क हैं। उस शाम के गवर्नर थे। उबैदा बिन जर्राह रजियल्लाहु 
तआला अन्हु के कृदमों में दुनिया के ख़ज़ाने रोज़ाना ढेर हो रहे हैं 
रोम की बड़ी-बड़ी ताकतें उबैदा का नाम सुनकर काॉप जाती हैं, उनके 
दाँत खट्टे हो रहे हैं। उबैदा रजियल्लाहु अन्हु के नाम से, और रोम 
के महलों के खज़ाने, सोना-चाँदी और जेवरात व जवाहिरात लाकर 
उबैदा रजियल्लाहु अन्हु के कृदमों में ढेर किये जा रहे हैं, लेकिन उबैदा 
रजियल्लाहु अन्हु उसे ठोकर मार कर इस फूँस के झोंपड़े में रह रहे 
हैं। रजियल्लाहु तआला अनन्‍्हु । 

नबी करीम दोनों जहान के सरदार मुहम्मद सल्लल्लाहु अलैहि व 
सलल्‍्लम ने सहाबा किराम रजियल्लाहु अन्हुम की जो जमाअत तैयार की 

हकीकत यह है कि इस रू-ए-जमीन पर ऐसी जमाअत मिल ही 
नहीं सकती। दुनिया को ऐसा जलील और ऐसा ख्वार करके रखा कि 
दुनिया की कोई हकीकत आँखों में बाकौ ही नहीं रही थी। इस वास्ते 
कि हर वक़्त दिल में यह ख्याल लगा हुआ था कि किसी भी वक्‍त 

अल्लाह तआला की बारगाह में पेश होना है। जिन्दगी है तो वह 
ज़िन्दगी है, यह चन्द रोज़ा ज़िन्दगी क्या हकीकृत रखती है। ह 

यह हक्ीकत नबी करीम सल्लल्लाहु अलैहि व सल्‍लम ने सहावा 
किराम रजियल्लाहु अन्हुम के दिलों में बैठा दी थी। इसी का नाम 
तक॒वा है। यह कहाँ से हासिल हुई। यह नबी करीम सल्लल्लाहु अलैहि 
व सल्‍लम की सोहबत से हासिल हुई। आपकी सोहबत में चन्द दिन 
जिसने गुज़ार लिये, उसके दिल में दुनिया की हकीकत भी वाजेह हो 
गयी और आख़िरत भी सामने आ गयी। तो दीन इस तरीके से चलता 
आया है। 


दीन होता है बुजुर्गों की नज़र से पेदा 

रसूलुल्लाह सल्लल्लाहु अलैहि व सलल्‍लम से सहाबा किराम 
रजियल्लाहु अन्हुम ने, सहाबा किराम रजियल्लाहु अन्हुम से ताबिईन ने 
और ताबिईन से तबू-ए-ताबिईन ने और इसी तरीके से आख़िर दम 
तक दीन इस तरह फैला है और पहुँचा है। जिनकी जिन्दगियाँ तकवे के 
साँचे में ढली होती हैं। जो कलिमा “ला इला-ह इल्लल्लाहु 
मुहम्मदुर्रसूलुल्लाह” के तकाज़ों को जानने और समझने वाले होते हैं। 
उनकी सोहबत से यह चीज हासिल होती है। यह किताबें पढ़ने से नहीं 
आती, यह महज तक्रीर सुन लेने से या कर लेने से नहीं आती, यह 
आती है किसी अल्लाह वाले की सोहबत में कुछ वकषत गुज़ारने से, 
उसका अमल का तरीका देखने से, उसकी जिन्दगी की अदा को पढ़ने 
से। और इस तरह दीन का यह रंग इनसान के अन्दर मुन्तकिल 
(हस्तानांतरित) होता है और जो लोग यह समझते हैं कि मैं किताबें 
पढ़कर दीन हासिल कर लूँगा तो यह ख़ाम-ख़्याली है। बिल्कुल सही 
बात कही है। 


न किताबों से न कॉलिज से न जर से पैदा 


दीन होता है बुजुर्गों की नज़र से पैदा 

दीन किताब पढ़ लेने से नहीं आता, लफ्जों से नहीं आता, बल्कि 
बुजुर्गों की नजर से और उनकी सोहबत से दीन आता है। बारी 
तआला ने फ्रमाया कि तकृवा इख्तियार करने का तरीका यह कि 
सच्चे लोगों की और अल्लाह- वालों की सोहबत इख्तियार करो तो इस 
सोहबत के नतीजे में अल्लाह तआला तुम्हें भी मुत्तकी बना देंगे। 
तुम्हारे अन्दर भी वह रंग पैदा हो जायेगा। 


सच्चे और मुत्तकी लोग कहाँ से लायें? 

अब सवाल यंह पैदा होता है कि सच्चे लोग कहाँ से लायें? हर 
शख़्स दावा करता है कि मैं भी सच्चा हूँ। मैं भी सादिक हूँ और इस 
फेहरिस्त में दाखिल हूँ। बल्कि लोग यह कहा करते हैं कि साहिब! 
आजकल तो धोखेबाज़ी का दौर है, हर शख्स लम्बा कुर्ता पहन कर 
और पगड़ी सिर पर लगाकर और दाढ़ी लम्बी करके कहता है कि मैं 
भी सादिकीन (सच्चों) में दाखिल हूँ। अल्लामा इकुबाल ने कहा था। 


खुदावन्दा ये तेरे सादा-दिल बन्दे किधर जायें 
कि दुर्वेशी भी अय्थारी है सुल्तानी भी अय्यारी 

यह हालत नज़र आती है तो अब कहाँ. से लायें वे सादिकीन 
(सच्चे लोग) जिनकी सोहबत इनसान को कीमिया बना देती है। वे कहाँ 
से लायें अल्लाह वाले जिनकी एक नज़र से इनसानों की जिन्दगगियाँ 
बदल जाती हैं। वे जुनैद व शिब्ली जैसे बड़े-बड़े औलिया-ए-किराम 
इस दौर में कहाँ से लेकर आयें। किस तरह उनकी सोहबत हासिल 
करें। आजकल तो अय्यारी और मक्‍कारी का दौर है। ' 

हर चीज में मिलावट है क्‍ 

मेरे वालिद माजिद हज़रत मौलाना मुफ्ती मुहम्मद शफी साहिब 
रहमतुल्लाहि अलैहि इसका एक वड़ा उम्दा जवाब दिया करते थे। वह 
फरमाया करते थे कि मियां! लोग यह कहते हैं कि आजकल सादिकीन 

(सच्चे और नेक लोग) कहाँ तलाश करें? हर जगह अय्यारी और 
मककारी का दौर है। तो बात दर असल यह है कि यह जमाना है: 
मिलावट का, हर चीज में मिलावट है।. घी में मिलावट, चीनी में 
मिलावट, आटे में मिलाबट, दुनिया की हर चीज में मिलावट, यहाँ तक 
कि कहते हैं कि जहर में भी मिलावट । 

किसी ने लतीफा सुनाया कि एक शख्स ने हर चीज में मिलावट 
देखी कि कोई चीज ख़ालिस नहीं मिलती, आंजिज आ गया। उसने 
सोचा कि मैं खुदकुशी कर लूँ। इस दुनिया में जिन्दा रहना बेकार है। 
जहाँ पर कोई चीज ख़ालिस नहीं मिलती, न आटा ख़ालिस मिले, न 
चीनी ख़ालिस मिले, न घी ख़ालिस मिले, कुछ भी ख़ालिस नहीं। तो 
उसने सोचा कि खुदकुशी कर लेनी चाहिए और इस दुनिया से चले 
जाना चाहिए। चुनोंचे वह बाज़ार से जहर ख़रीद कर लाया और वह 
जहर खा लिया। अब बैठा है इन्तिजार में कि अब मौत आये और 
तब मौत आये। लेकिन मौत है कि आती ही नहीं। मालम हुआ कि 

जहर भी ख़ालिस नहीं था। तो दनिया की कोई चीज ख़ालिस नहीं, हर 

चीज में मिलावट है। 

हजरत वालिद साहिब रहमतुल्लाहि अलैहि फुरमाया करते थे कि 
दुनिया की हर चीज में मिलावट है। तो भाई आटे में भी मिलावट 
और आटा भी ख़ालिस नहीं मिलता, लेकिन यह बताओ कि अगर 
आटा ख़ालिस नहीं मिलता तो किसी ने आटा खाना छोड़ दिया? कि 
साहिव! आटा तो अब ख़ालिस नहीं मिलता, लिहाजा अब आटा नहीं 
खायेंगे, अब तो भुस खाया करेंगे। या घी अगर ख़ालिस नहीं मिलता 
तो किसी ने घी खाना छोड़ दिया कि साहिब! घी तो अब ख़ालिस नहीं 
मिलता, लिहाजा अब मिट्टी का तेल इस्तेमाल करेंगे। किसी ने भी 
बावजूद इस मिलावट के दौर के न आटा खाना छोड़ा, न चीनी खानी 
छोड़ी, न घी खाना छोड़ा, बल्कि तलाश करता है कि घी कौनसी दुकान दुकान 
पर अच्छा मिलता है और कौनसी बस्ती में अच्छा मिलता है। आदमी 

भेजकर वहाँ से मंगवाओ। मिठाई कौनसी दुकान वाला अच्छी बनाता 
है, आटा किस जगह से अच्छा मिलता है, वहाँ से जाकर तलाश करके 
लायेगा। उसी को हाप्िल करेगा, उसी को इस्तेमाल करेगा | 

तो फ्रमाया कि बेशक आटा घी चीनी कुछ ख़ालिस नहीं मिलती, 
लेकिन तलाश करने वाले को आज भी मिल जाती है। इसी तरह 
मौलवी भी ख़ालिस नहीं मिलता लेकिन तलाश करने वाले को आज भी 
मिल जाता है। अगर कोई अल्लाह का बन्दा तलाश करना चाहे, तलब 
करना चाहे तो उसको आज के दौर में भी सादिकीन (नेक लोग) मिल 
जायेंगे। यह कहना बिल्कुल शैतान का धोखा है कि आज के दौर में 
सादिकीन खत्म हो गये। अरे जब अल्लाह तआला फरमा रहे हैं कि 
तुम सादिकोन के साथी बन जाओ, यह हुक्म क्‍या सिर्फ सहाबा किराम 
रजियल्लाहु अन्हुम के दौर के साथ ख़ास था कि वे सहाबा किराम 
रजियल्लाहु अन्हुम इस पर अमल कर सकें। बीसवीं सदी में आने वाले 
इस, पर अमल नहीं कर सकते? जाहिर है कि कुरआन करीम के हर 
हुक्म पर कियामत तक; जब तक मुसलमान बाकी हैं अमल करना 
मुम्किन रहेगा, तो इसके मायने खुद-ब-खुद निकाल लो कि सादिकीन 
इस वक्‍त भी हैं। हाँ] तलाश करने की बात है। यह नहीं कि साहिब 
मिलता ही नहीं, लिहाजा बैठे हैं, तलाश करोगे और तलब पैदा करोगे 
तो मिल जायेगा। | 


जैसी रूह वैसे फरिश्ते 


हजरत वालिद साहिब रहमतुल्लाहि अलैहि फ्रमाया करते थे कि || 
मियाँ। आजकल लोगों का हाल यह है कि ख़ुद चाहे किसी हालत में 
हों। गुनाह में, मुसीबत में, बड़े-बड़े गुनाह में, बुराई और बदकारी में 
मुब्तला हूँ, लेकिन अपने लिये सादिकोन तलाश करेंगे तो मेयार सामने 
रखेंगे जुनैद बगदादी रह० का, शैख़ अब्दुल कादिर जीलानी रह० का 
और वायजीद बुस्तामी रह० का, और बड़े-बड़े औलिया-ए-किराम का, 

जिनके नाम सुन रखे हैं, कि साहिब! हमें तो ऐसा सादिक चाहिये जैसा 
कि जुनैद बगदादी रह० थे या शैख़ अब्दुल कादिर जीलानी थे। हालाँकि 
उसूल यह है कि जैसी रूह वैसे फरिश्ते। जैसे तुम हो वैसे ही तुम्हारे 
मस्‍्लेह (सुधारक) होंगे। तुम जिस मेयार के हो तुम्हारे लिये यही लोग 
काफी हो सकते हैं| जुनैद व शिब्ली के मेयार के न सही लैकिन तुम्हारे 
लिये ये भी काफी हैं| 


मस्जिद के मुअज्जिन की सोहबत इख़्तियार कर लो 

बल्कि मेरे वालिद माजिद रहमतुल्लाहि अलैहि फ्रमाते थे कि मैं 
तो कुसम खाकर कहता हूँ कि अगर कोई शख्स अल्लाह तआला की 
तलब लेकर अपनी मस्जिद के अनपढ़ मुअज्जिन की सोहबत में जाकर 
बैठेगा तो उसकी सोहबत से भी फायदा पहुँचेगा। इस वास्ते कि वह 
मुअज्जिन कम से कम पाँच वक्‍त अल्लाह का नाम बुलन्द करता है, 
उसकी आवाज फिजाओं में फैलती है, वह अल्लाह के कलिमे को 
बुलन्द करता है, उसकी सोहबत में जाकर बैठो, तुम्हें उससे भी फायदा 
पहुँचेगा। यही शैतान का धोखा है कि साहिब! हमें तो इस मेयार का 
बुजुर्ग और इस मेयार का मुस्लेह चाहिये। यह इनसान को धोखा देने 
की बात है-। हकीकृत में तुम्हारी अपनी इस्लाह (सुधार) के वास्ते तुम्हारे 
| मेयार के और तुम्हारी सतह के मुसूलेह (सुधारक और सही राह बताने 
वाले) आज भी मौजूद हैं। 

भाई बात लम्बी हो गई। मैं अर्ज यह करना चाह रहा था कि दीन 
हासिल करने का और इसकी समझ हासिल करने का और इस पर 
अमल करने का तरीका मालूम करने का कोई रास्ता आजकल के 
हालात में इसके सिवा नहीं है कि किसी अल्लाह वाले को अपना दामन 
| पकड़ा दे, अल्लाह तआला किसी अल्लाह वाले की सोहबत अता फुरमा 
दे तो उसके नतीजे में अल्लाह तआला दीन अता फरमा देते हैं। 
में आप हजरात को मुबारकबाद पेश करता हूँ (बहुत सी जगहें 

ऐसी हैं कि वहाँ कभी जाकर यह बात कहने की नौबत आती है तो 
लोग पूछते हैं कि साहिब! हम कहाँ जायें? तो बतलाने के लिये ज़रा 
दुश्वारी होती .है) लेकिन अल्लाह तआला का इतना बड़ा करम है, 
इतना बड़ा करम है कि आप उसका शुक्र अढ्ष कर ही नहीं सकते, कि 
इस बस्ती में जो एक दूर-दराज़ की बस्ती है, किसी के मुँह पर कोई 
बात कहना अच्छा नहीं होता, मगर हमारा दीन वह है जो बे-तकल्लुफ 
है तो बे-तकल्लुफी की वजह से अर्ज करता हूँ कि अल्लाह तआला ने 
इस बस्ती के अन्दर आप और हम पर यह बड़ा फज्ल फ्रमाया है कि 
हजरत मौलाना मुफ़्ती अब्दुशू-शकूर साहिब तिर्मिजी दामत बरकातुहुम। 
को इस बस्ती के अन्दर भेज दिया, और इन्हीं का यह नूर जहूर है 
जो आप अपनी आँखों से देख रहे हैं। 
यह मदरसा, यह बड़ा इज्तिमा, यह मुसलमानों के अन्दर दीनी 
जज्बात, यह जौक व शौक और यह जोश-व-ख़रोश, यह सब कुछ 
एक अल्लाह वाले के दिल की धड़कनों से निकलने वाली आहों और 
दुआओं का नतीजा है। अल्लाह तआला के फुज़्ल व करम से यह 
नेमत मयस्सर है, और हमारी कीम का हाल यह है कि जब तक नेमत 
मयस्सर रहती है उसकी कृद्र नहीं पहचानते, जब चली जाती है तो || 
कौम उसको सिर पर बिठाने के लिये तैयार, उसका उर्स मनाने के 
लिये तैयार, उसके मजार पर चादरें चढ़ाने के लिये तैयार, उसको 
आसमान पर उठाने के लिये तैयार, लेकिन जब तक वह नेमत मौजूद । 
है उसकी क॒द्र नहीं पहचानेंगे। कृद्र नहीं मानेंगे। हमेशा उसमें ऐव ही 
। नज़र आते रहेंगे। तन्‍्कीदें ही करते रहेंगे। द 
लिहाजा जहाँ कोई अल्लाह वाला बैठ गया हो, उसको बहुत ही 
गनीमत समझ कर उससे लाभ उठाने की कोशिश कीजिये। वाकिआ 
यह है कि अल्लाह तआला ने हज़रत मुफ़्ती साहिब दामत्‌ बरकातुहुम 
को वह मुकाम बख्शा है कि लोग सफर करके आयें और आकर इनसे 
फायदा उठायें। अल्लाह तआला ने इस बस्ती के अन्दर आपको यह 

अज़ीम नेमत अता फरमाई है। मैं दूर से आने वाला, अव्वल तो कुछ 
आता-जाता नहीं, कुछ अहलियत नहीं, कोई सलाहियुत नहीं, मैं आप 
से क्‍या अर्ज करूँ। लेकिन अगर इतनी बात आप .इजरात के जेहन में 
बैठ जाये और इस नेमत की कृद्र पहचानने की कोशिश कर लें और 
इससे लाभ उठाने की कोशिश कर लें तो मैं समझता हूँ कि बहुत बड़े 
बड़े जलसों और तकरीरों का खुलासा और उसका फायदा हासिल हो 
गया। यूँ तो जलसे और तकरीरें और कहना-सुनना तो बहुत होता 
रहता है और आम तौर पर लोग कहते भी हैं, सुनते भी हैं; लेकिन 
कम से कम अगर दिल में यह जज़्बा और लगन और यह शौक पैदा 
हो जाये कि किसी -अल्लाह वाले की सोहबत से फायदा उठाना है तो 
मैं समझता हूँ कि इस मज्लिस का फायदा हासिल हो गया | 

अल्लाह तबारक व तआला मुझे भी और आपको भी दीन की 
सही समझ अता फरमाये। सादिकीन (नेक लोगों) की सोहबत अता 
फरमाये। उनकी मुहब्बत और उनकी ख़िदमत के जरिये दीन का सही 
मिज़ाज हमारे दिलों के अन्दर पैदा फूरमाये। आमीन। 

अमेरिका का अफगानिस्तान पर हमला 

मोहतरम बुजुर्गों और प्यारे भाईयो! जैसा कि आप हजरात मौजूदा 
प्रस्तिथि से वाकिफ हैं और इस वक़्त किसी दूसरे विषय पर बात करने 
को दिल नहीं चाहता। इस वक्‍त दुनिया-ए-कुफ्र की तरफ से ख़ास 
तौर पर अमेरिका की तरफ से तकब्बुर का आला-तरीन प्रदर्शन हो 
रहा है। उसेने शायद अपने बारे में यह समझ लिया है कि उसके पास 
खुदाई आ गई है और वह ऐसे घमण्डी बयानात और ऐसी तकब्बुर 
भरी कार्रवाईयाँ इस धड़ल्ले के साथ कर रहा है कि गोया पूरी दुनिया 
की खुदाई उसके कब्जे में आ गयी है। 


हाथी और चींवटी का मुकाबला 


लेकिन अल्लाह तआला की कुदरत के करिश्मे भी अजीब व गरीब. 

[हैं कि जो मुल्क इस कृद्र तकब्बुर-के अन्दर डूबा हुआ है और लोग 
उसके आगे इस कृद्र डरे सहमे हुए हैं कि पूरी दुनिया में कोई भी हक 
बात कहने की जुर्रत नहीं कर रहा है, और दुनिया का सबसे ताकतवर 
मुल्क है, वह दुनिया के अति कमजोर मुल्क पर हमलावर है। वह एक 
ऐसे मुल्क पर हमलावर है कि उससे ज्यादा कमज़ोर और उससे ज्यादा 
संसाधनों से ख़ाली मुल्क कोई और नहीं। और जिसको दुनिया, मुल्क || 
और हुकूमत तस्लीम करने के लिये भी तैयार नहीं। गोया कि दोनों के 
दरमियान हाथी और चींवटी का भी मुकाबला नहीं, जो इस वक्त उन 
दोनों के दरमियान हो रहा है। ' 


अल्लाह की कुदरत का करिश्मा 

लेकिन अल्लाह तआला की कुदरत का करिश्मा है कि आज एक 
हफ़्ते से उस सबसे ताकृतवर मुल्क की तरफ से बमों और मिजाइलों 
की बारिश हो रही है जिसको सुपर पावर कहा जाता है, और जो 
खुदाई का दावा कर रहा है। यह बारिश उस मुल्क पर हो रही है जो 
दुनिया का बहुत कमज़ोर मुल्क है। हर रात और हर सुबह बमों और 
मिजाइलों के जरिये कियामत तोड़ी जा रही है और सारी ताकृत का 
जोर उस पर ख़र्च किया जा रहा है। उसके तकब्बुर का तो यह आलम 
था कि उसके ख़्याल में एक दो दिन के अन्दर मामला निमटा देंगे, 
लेकिन अल्लाह तआला अपनी कुदरत के करिश्मे दिखा रहा है कि एक 
हफ़्ते की लगातार बम्बारी के बावजूद अल्लाह तआला के फज्ल व 
करम से कोई ऐसा बड़ा नुकृूसान जो उनके हक्‌ में घातक हो, वह 
| अभी तक नहीं पहुँचा सके और बार-बार के इस ऐलान के बाद कि 
अब हम ज़मीन से हमला करेंगे, लेकिन अभी तक जमीन से हमला 
करने की जुर्रत नहीं हो रही है। 


अल्लाह तआला का फुज़्ल व करम देखिये 
मेरे भाई हज़रत मौलाना मुफ्ती मुहम्मद रफ़ी उस्मानी साहिब 


>> -क्‍जता>-+ ल्‍सत.. 

दामत बरकातुहुम के पास दो रोज़ पहले काबुल से एक साहिब का।| 
फोन आया। भाई साहिब ने उनसे पूछा कि आप काबुल में रह रहे हैं 
और रोजाना काबुल पर बम्बारी हो रही है, रोज़ाना मिजाइलों की. 
बारिश हो रही है तो वहाँ क्या हाल है? जवाब में उन्होंने कहा कि हाँ 
कुछ पटाखे ज़रूर छूटे हैं और उससे बाज लोग जख्मी और बाज 
शहीद भी हुए हैं लेकिन अल्लाह का शुक्र है कि हमारी ताकृत अल्लाह 
तआला के फज़्ल व करम से बरकरार है। द 


खुदाई अल्लाह तआला की है 

इन वाकिआत के जरिये अल्लाह तआला दुनिया को दिखा रहे हैं 
कि वह मुल्क जिसकी गर्दन तकब्बुर और गुरूर की वजह से तनी हुई 
है, सीना खड़ा हुआ है, वह अपनी सारी ताक॒तें और क्षमतायें ख़र्च 
करने के बावजूद और ऐड़ी-चोटी का ज़ोर लगाने के बावजूद अभी तक 
अपना मकसद हासिल नहीं कर सका। अल्लाह तआला दिखा रहे हैं 
कि खुदाई तेरी नहीं है, खुदाई अल्लाह तआला की है। 


अल्लाह तआला की मदद दीन की मदद पर आयेगी 
अल्लाह तआला ने कुरआन करीम में यह कानून बयान फुरमा 
दिया है: 

अगर तुम अल्लाह तआला के दीन की मदद करोगे तो अल्लाह 
तआला तुम्हारी मदद करेगा। 

लिहाजा अगर कहीं अल्लाह तआला की मदद. में कमी आ जाये 
या मदद ही न हो तो इसका मतलब यह है कि हमने अल्लाह तआला 
के दीन की मदद नहीं की, इसलिये अल्लाह तआला की मदद नहीं आ 
रही है। लेकिन जब अल्लाह तआला के दीन की मदद करने के लिये 
मुसलमान हिम्मत करके उठ खड़े हों तो फिर अल्लाह तआला की 

। तरफं से जरूर मदद आती है। 


जिहाद एक अजीम रुक्‍न है 

लिहाजा आज दीन के उस अजीम (बड़े और अहम) रुक्‍न के 
बारे में बयान करना है जिसको हमने एक लम्बी मुदृदत से भुलां रखा 
है, वह है “जिहाद” का रुक्‍न। जिस तरह अल्लाह तआला ने नमाज, 
रोजा, हज, जकात हम पर फर्ज फरमाये हैं, उसी तरह एक अजीम 
फ्रीज़ा “जिहाद” का फरीजा है। यह वह फरीज़ा है कि हमारी तकरीरों 
में, हमारे बयानों में, हमारी मज्लिसों में, लम्बे समय से इसका बयान 
छूटा हुआ है। 











- काफिर लोग सब मिलकर 
मुसलमानों को खाने के लिये आयेंगे 


एक हदीस में हुज़ूरे अक्दस सल्लल्लाहु' अलैहि व सल्‍्लम ने 
सहाबा-ए-किराम रजियल्लाहु अन्हुम से ख़िताब करते हुए इरशाद 
फ्रमाया था कि एक वकषत ऐसा आयेगा कि तुम्हारे दुश्मन तुम्हें तबाह 
करने के लिये आपस में एक दूसरे को इस तरह दावत देंगे जिस तरह 
दस्तरख्वान पर खाने क़े लिये दावत दी जाती है। वे दूसरों से कहेंगे 
कि आओ उन पर हमला करें, आओ उनको लूटें, आओ उनको खायें। 

हुज़ूरे अक्दस सललल्लाहु अलैंहि व सल्‍लम की यह बात 
सहाबा-ए-किराम की समझ में नहीं आई, क्योंकि उन्होंने तो खुली 
आँखों नबी-ए -करीम सल्लल्लाहु अलैहि व सलल्‍लम के मोजिजे 
| (चमत्कार) देखे थे और उन्होंने तो यह देखा था कि सिफ तीन सौ 
तेरह (३१३) निहत्थे मुसलमान एक हज़ार हथियार बन्द सूरमाओं पर 
गालिब आ गये और अल्लाह तआला ने*उनको फृतह व नुस्रत से 
नवाजा। इसलिये उन्हें ताज्जुब होने लगा कि दुश्मन कैसे मुसलमानों पर 
गालिब आ जायेंगे। 

2 मान तिन्कों की तरह होंगे 

इसलिये सहाबा-ए-किराम' ने पूछा कि या रसूलल्लाह सल्लल्लाहु 
अलैहि व सललम! क्‍या उस वक्‍त मुसलमानों की तादाद कम होगी? 
जाबोजे | जताया इुंजूर सल्लल्लाहु अलैहि व सल्‍लम ने फरमाया कि उस वक्‍त 
पुसलमानों की तादाद बहुत ज़्यादा होगी लेकिन वे मुसलमान सैलाब में 
बहने वाले तिन्‍कों की तरह होंगे जो गिनती में तो बेशुमार होते हैं 
लेकिन उनकी अपनी ताकृत नहीं होती बल्कि वे सैलाब की रौ में बहते 
चले जाते हैं। क्‍ 

उतलमानों की नाकामी के दो असबाब 

एक दूसरी हदीस में है कि सहाबा-ए-किराम ने हुजूर सल्लल्लाहु 
अलेहि व सलल्‍्लम से पूछा कि मुसलमानों की ऐसी हालत क्यों होगी? तो 
जवाब में ऑ-हज़रत सल्लल्लाहु अलैहि व सल्‍लम ने फरमाया कि यह 
हालत इस वजह से होगी कि दुनिया की मुहब्बत तुम पर ग़ालिब आ 
जायेगी और तुम मौत से डरने लगोगे और अल्लाह के रास्ते में जिहाद 
को छोड़ दोगे। 

इस हदीस में हुजूर सललल्लाहु अलैहि व सलल्‍लम ने तीन कारण 
बयान फ्रमाये। एक यह कि दुनिया की मुहब्बत ग़ालिब आ जायेगी, 
अपने माल की, अपने घर औलाद की और अपने घर-बार की मुहब्बतें 
गालिव आ जायेंगी, और फिर उन मुहव्बतों की वजह से तुम मौत से 
डरने लगोगे कि कहीं मौत न आ जाये और इसी मौत के डर की 
वजह से अल्लाह तआला के रास्ते में जिहाद को छोड़ दोगे। इसके 
नतीजे में मुसलमानों का यह हश्र हो जायेगा। अल्लाह तआला हमारी 
मगफिरत फरमाये। आमीन। 


जिहाद को छोड़ने के गुनाह में मुब्तला हैं 
एक लम्बे समय से हम लोंगो ने अल्लाह के रास्ते में जिहाद को 

॥छोड़ा हुआ है और उस अल्लाह के रास्ते में जिहाद को छोड़ने के 
' || गुनाह में मुब्तला हैं, उसके नतीजे में यह सूरतेहाल पैदा हुई जो हमारे 
सामने है। लेकिन अल्लाह तआला के फज्ल. व करम से .कुछ अल्लाह 
के बन्दे जिहाद का काम लेकर उठे और उन्होंने यह काम शुरू किया। 
अब इस वकक्‍षत इसका मौका है कि दीन के इस अहम और बड़े रुक्‍न 
यानी जिहाद फी सबीलिल्लाह' (अल्लाह के रास्ते में जिहाद) के अन्दर 
हिस्सेदार बनने की हर मुसलमान सआदत (सौभाग्य) हासिल करे। 
उसमें हिस्सेदार बनने का सया तरीका है? इसको कुछ तफसील से 
समझ लेना चाहिये । ह 


जिहाद के फूर्ज होने की तफुसील 

शरीअत का हुक्म यह है कि अगर किसी मुसलमान मुल्क पर 
कोई गैर-मुस्लिम ताकृत हमला कर दे तो उस मुल्क के तमाम रहने 
वालों पर जिहाद फर्ज हो जाता है। लिहाजा अगर वहाँ का हाकिम 
जिहाद के लिये बुलाये तो सब पर जिहाद फूर्ज होगा। और अगर उस 
मुल्क के लोग दुश्मन के हमले का मुकाबला करने की ताकृत न रखते 
हों तो बराबर वाले मुल्क के मुसलमानों पर जिहाद फूर्ज हो जाता है, 
अगर वे भी मुकाबले की ताकृत न रखते हों तो फिर उनके बराबर 
वाले मुल्क के मुसलमानों पर जिहाद फूर्ज हो जाता है। इसी तरह पूरी 
मुस्लिम दुनिया की तरफ यह फरीजा मुन्तकिल होता चला जाता है। 

लिहाजा शरीअत के उपरोक्त हुक्म की रोशनी में अगर देखा जाये 
कि जब अफगानिस्तान पर अमेरिका ने हमला कर दिया है तो 
अफगानिस्तान के मुसलमानों पर तो जिहाद फ॒र्ज हो चुका है, लेकिन 
अगर वे मुकाबले के लिये काफ़ी न हों तो अफगानिस्तान से मिले हुए 
हमारे मुल्क पाकिस्तान वालों पर जिहाद फर्ज हो जायेगा। 


जिहाद की विभिन्‍न सूरतें 
“जिहाद फरी सबीलिल्लाह' के मायने हैं 





































“अल्लाह के रास्ते में 

कोशिश करना”। अलबत्ता इस कोशिश की विभिन्‍न और अनेक सूरतें 
हैं। एक सूरत यह है कि अप्रत्यक्ष रूप से लड़ाई में शामिल हुआ जाये। 
इस तरीके को “क्रिताल फी सबीलिल्लाह” कहा जाता है। दूसरी सूरत 
यह है कि “किताल फी सबीलिल्लाह” करने वालों को मदद पहुँचाई 
जाये। यह मदद पहुँचाना भी “जिहाद फी सबीलिल्लाह” में दाख़िल है। 
आज की जंग में अगर पाकिस्तान के सारे लोग अफगानिस्तान की 
सरहद पर पहुँच जायें और अपने आपको लड़ाई के लिये पेश कर दें 
तो इससे उनको फायदा पहुँचने के बजाये उलटी समस्सयायें पैदा हो 
जायेंगी, लिहाजा पाकिस्तान के रहने वालों पर जिहाद इस मायने में 
फर्ज है कि अफगानिस्तानी भाईयों की मदद और सहायता करने का 
जो तरीका जिसके इख़्तियार में है, उसके ज़िम्मे जरूरी और वाजिब है 
कि वह उस तरीके को इख़्तियार करे और उसके ज़रिये मदद पहुँचाये। 
लिहाजा हर शख्स जायजा ले कि मैं अपने अफग़ानिस्तानी भाईयों || ' 
॥ की क्‍या मदद कर सकता हूँ। फिर जो हजरात ट्रेनिंग याफ़्ता और 
तरबियत याफ्ता हैं, वे अफग़ानी भाईयों से सम्पर्क करें। अगर उनको 
जरूरत हो तो वे जाकर बाकायदा लड़ाई में शरीक हों । 


माली मदद के जरिये जिहाद 

' और जो हजरात ट्रेनिंग याफ्ता नहीं हैं, वे दूसरे तरीकों से मंदद 
करें। इस वक्‍त अफगान भाईयों को. पैसों की भी जरूरत है, उनको 
चीजों और साजो-सामान की भी ज़रूरत है। उनको हथियारों की भी 
जरूरत है, उनको दवाओं की भी ज़रूरत है, उनको मैडिकल इम्दाद की 
भी ज़रूरत है, लिहाजा जो शख्स पैसों के ज़रिये उनकी मदद कर 
सकता है, वह पैसों. के ज़रिये उनकी मदद करे। 


फुन्‍नी मदद के ज़रिये जिहाद 
अगर कोई डाक्टर हैं और वहाँ पर इलाज के लिये डाक्टरों की 
जरूरत है तो वह अपनी सेवाएँ पेश करे। अगर किसी ने प्रारंभिक 

चिकित्सा सहायता की ट्रेनिंग ले रखी है तो वह अपनी सेवाएँ पेश करे | 
और ये सब सेवाएँ संगठित तरीके पर पेश करें। 

अगर कोई शख्स ट्रेनिंग याफ़्ता है और वह डायरेक्ट लड़ाई में 
शिकत करना चाहता- है, लेकिन वह अपने बीवी बच्चों की देखभाल की. 
वजह से नहीं जा सकता है तो दूसरा शख्स उसके बीवी बच्चों की 
देखभाल का जिम्मा लेकर उसको जिहाद के लिये रवाना करे। 

हदीस शरीफ में हुजूर सललल्लाहु अलैहि व सललम ने फरमाया कि 
जो शख्स जिहाद पर जाने वालों के लिये सामान तैयार करे वह 
मुजाहिद है और जो शख्स जिहाद पर जाने वाले के घर की देखभाल 
करे और उनकी किफालत करे तो वह भी मुजाहिद है। 


कलम के जरिये जिहाद 

अगर कोई शख्स उनकी मदद के लिये कलम से काम ले सकता 
है तो वह अपने कलम को हरकत में लाये। अगर कोई अपनी जबान 
से काम ले सकता है तो वह जबान को हरकत में लाये | 


हराम कामों से बचें 

मुसलमान हुकूमतें जो गलत रास्ते पर चल रही हैं, और अफसोस 
है कि हमारी हुकूमत ने भी गलत फैसला कर लिया है, तो अब 
हुकूमतों से यह मुतालबा करें कि. वे अफगान भाईयों की हिमायत करें। 
यह भी जिहाद का एक हिस्सा है। अलबत्ता यह जरूरी है कि इस 
आंदोलन में शरई अहकाम की रियायत रखी जाये। इसमें कोई काम 
शरीअत के खिलाफ न हो। तोड़-फोड़ करना, आग लगाना, संपत्ति को 
नुकसान पहुँचाना, ये सब चीजें हराम हैं। हराम काम करके आदमी 
जिहाद नहीं कर सकता। लिहाजा ख़ुद भी ऐसे कामों से परहेज करें 
और अपने मिलने-जुलने वालों को भी मुतवज्जह करें और अगर कोई 
करना चाहे तो उसको इस अमल से रोकें। ये हराम काम हैं, हराम 

। काम करने पर अल्लाह तआला की मदंद नहीं आती। दूसरी तरफ ऐसे 
कामों से तहरीक को भी नुकसान पहुँच सकता है, इन कामों से बचते 
' हुए अपने जज्बात के इजहार के जो तरीके हैं, उनके अन्दर हिस्सा लें, 
यह भी जिहाद का एक हिस्सा है। 
लिहाजा हर शख्स अपना जायजा ले कि मैं अपने भाईयों की क्या 
हक कक सकता हूँ और किस तरह कर सकता हूँ। इस तरह मदद 
जाये । 


दुश्मन के बजाये अल्लाह से डरो 
बहरहाल! ऐसे मौके पर जैसे हम इस वक्त मुब्तला हैं और सारी 
उम्मते मुस्लिमा परेशानी के अन्दर मुब्तला है, इस मौके पर एक 
कुरआन करीम की यह आयत याद रखनी चाहिये: 
०ल अल 3 0#५ ७8 ०४८०४४४५॥ 3४ ०००८) ३ ५०! 
द (८००८ :०////8६8.») द ॒ 
बेशक यह शैतान है तो [तुम्हें मरऊ॒ब करने के लिये) अपने 
दोस्तों (यानी ,हम-मज़हब कुफ्फार) से डराना चाहता है, लेकिन अगर 
तुम मोमिन हो तो उनसे डरने के बजाये मुझसे डरो। 
काश! आज की मुस्लिम हुकूमतें कुरआन करीम के इस हुक्म पर 
अमल कर लेतीं। आज उन्होंने यह समझ लिया है कि खुदाई अमेरिका | 
के हाथों में आ गई है। इसके नतीजे. में हर शख्स हक बात कहने 
और हक पर डट जाने से डर रहा है। अगर आज मुसलमान इस | 
हुक्म पर अमल कर लेते तो उम्मते मुस्लिमा का मसला हल हो चुका 
होता । ' 


दुनिया के साधन मुसलमानों के पास हैं हैं 
अल्लाह तआला ने पूरी उम्मते मुस्लिमा को मराकश से लेकर 
इन्डोनेशिया तक ऐसी जन्‍्जीर में पिरो दिया है कि इस्लामी मुल्कीं का 

एक तार बना हुआ है। और अल्लाह तझआला ने दुनिया के बेहतरीन 
साधन उनको मुहैया फरमाये हैं। उनके पास वह सर॒माया है कि जिस 
पर दुनिया रश्क (ईर्ष्या) करती है। उनके पास तेल है जिसके बारे में 
कहा जाता है कि बहता हुआ सोना है। यहाँ तक कि यह बात मशहूर 
हो गयी है कि जहाँ मुसलमान होते हैं वहीं पर तेल होता है। इसके 
अलावा बेहतरीन इनसानी साधन अल्लाह तआला ने मुसलमानों को | 
अता फरमाये हैं। 

आज. मुसलमान सारी दुनिया के बीचों-बीच आबाद हैं। उनके पास 
जंगी हिक्मते-अमली के एतिबार से वे स्थान हैं कि अगर उनका सही 
इस्तेमाल करें तो सारी दुनिया की बोलती बन्द कर सकते हैं। उनके 
पास “आबनाये बासफोरस” है, उनके पास “नहरे सूईज” है। 


मुसलमानों के रुपये से “अमेरिका” अमेरिका है है 
.. और इन्हीं मुसलमानों का रुपया है जिसने अमेरिका को “अमेरिका' 
बनाया हुआ है। मुसलमानों के रुपये अमेरिका के बैंकों में रखे हुए हैं। 
आज अगर मुसलमान वह रुपया वहाँ से निकाल लें तो उनकी आर्थिक 
स्तिथि बिगड़ जाये। ह 


अल्लाह तआला पर नजर न होने का नतीजा 

_ये सारी ताकतें अल्लाह तआला ने मुसलमानों को अता फ्रमाई 
हैं, लेकिन ये सारी ताकतें इस वजह से बेअसर हैं कि अल्लाह तआला. 
॥ की जात पर भरोसा नहीं। अल्लाह तआला की तरफ निगाह नहीं। 
इसकी वजह से हम पर ऐसी हुकूमतें मुसललत हैं जी अमेरिका के 
कारिन्दे हैं, उसके अहलकार हैं, उसके पिट्ठू हैं। जो सारी मुस्लिम 
दुनिया पर मुसल्लत हैं। उसके नतीजे में ये दिन देखने पड़ रहे हैं। 
अगर अल्लाह तआला से ख़ौफ होता और दुश्मन को खुदा समझने का 
तसव्वुर दिल में न होता तो आज ये दिन देखने न पड़ते। 

आम मुसलमान तीन काम करें 

लेकिन इन चीजों कें बावजूद अगर आम मुसलमान एक तो यह 
तरीका अपना लें कि अल्लाह से डरें और दुश्मन से न डरें और। 
अल्लाह तआला पर भरोसा रखें और सीधे रास्ते पर चलें तो 
इन्शा-अल्लाह! अल्लाह तआला की तरफ से मदद आयेगी और ज़रूर 
आयेगी.। ढ 

दूसरे यह कि हर शख्स यह जायजा ले कि मैं अपने .अफंगान 
भाईयों की क्या मदद कर सकता हूँ और किस शक्ल में कर सकता 
हूं। उस शक्ल में मदद करे और तीसरा काम यह कि । 

(री औी ७३४१ ९४ 
हस्बुनल्लाहु व नेअमलू वकील 

का कसरत से (यानी खूब अधिकता के साथ) विर्द करे और 
अल्लाह तआला पर भरोसे का इजहार करे। अल्लाह तआला की 
रहमत से उम्मीद है कि अब इस घमण्डी के दिन गिने जा चुके हैं। 
अल्लाह तआला की रहमत पर भरोसा करके कहता हूँ कि उसका 
गुरूर टूटकर रहेगा और उसका गुरूर ख़ाक में मिलेगा। अल्लाह पाक 
उसका सिर नीचा करके दिखायेंगे। 


अल्लाह तआला से रुजू करें 

और यह मदद तो हर वक़्त हर मुसलमान कर ही सकता है कि 
अल्लाह तआला की तरफ रुजू करे और अल्लाह तआला से रो-रोकर 
और मचल-मचल कर दुआयें माँगे कि या अल्लाह! इस घमण्डी के 
गुरूर का अन्जाम हमें अपनी आँखो से दिखा दीजिये। अल्लाह तआला 
ने एक सुपर पावर का अन्जाम इन गुनाहगार आँखों को दिखा दिया 
और उसके जरिये मुसलमानों के दिलों को ठन्डा कर दिया, अब इस 
घमण्डी (अमेरिका) ने इस ज़मीन पर खुदाई का दावा किया हुआ है 

अल्लाह तआला इसका अन्जाम भी मुसलमानों को अपनी आँखों से 
'दिखाये। चलते फिरते अल्लाह से माँगें। 


दुआ और अल्लाह के जिक्र में मश्यूल हो जाओ 

एक हदीस में नबी-ए-करीम संल्लल्लाहु अलैहि व सल्लम ने 
इरशाद फरमायाः:  ।]] 
| +3४ > 5४ 730 20 /९..3 3 48॥ ५:७6 ०४ 

यानी अपनी तरफ से दुश्मन से मुकाबले को तमन्ना मत करो 
और अल्लाह तआला से आफियत माँगो। लेकिन जब दुश्मन से 
मुकाबला हो जाये तो साबित-कृदमी से (यानी जमकर) मुकाबला करो। 
और कुरआन करीम ने इसके साथ यह भी फरमाया किः 

(2.४ 20॥॥ ,)४3।; ह 
अल्लाह तआला को कसरत से याद करते रहो। 

अल्लाह के रास्ते के एक मुजाहिद का काम यह है कि वह 
अल्लाह तआला के रास्ते में जिहाद भी करता है और साथ-साथ 
अल्लाह तआला से हर वक़्त अपना राब्ता (संपक) भी कायम रखता 
है। उसकी ज़बान पर अल्लाह तआला का जिक्र होता है और अल्लाह 
तथआला से दुआयें होती हैं। इसलिये अल्लाह तआला से दुआयें करो, 
चलते-फिरते यह दुआ करते रहो कि अल्लाह तआला उम्मते मुस्लिमा 
की मदद फरमाये और उसके दुश्मनों को तबाह व बरबाद फरमाये 
और उनके गुरूर को ख़ाक में मिलाये, आमीन। 

और अल्लाह तआला अपने फुज्ल व करम से और अपनी रहमत 
से हमें वह काम करने की तौफीक दे जो हमारे जिम्मे फूर्ज है। 
आमीन। | द 

ख़त्मे बुखारी शरीफ 


बुख़ारी शरीफ का आखिरी सबक्‌ 420 हिजरी 





जामिया दारुल उलूम कराची 

तक्रीर 


: मौलाना मुहम्मद तकी साहिब उस्मानी 
“१३४७० ७४ # ३१ ७०...० (डी 6५ 8०..०/) ५ ८०%! । ०) ५! ०.०१... 


(डी ०-० न#न ० (० ०-0 ०पमस की (५५) की वा 
ह --ज्टप्ण बटन, 







तम्हीद 

हज़रात उलमा-ए-किराम, मेरे अंजीज तालिब-इल्म साथियो और 
सम्मानित मौजूद हज़रात! अल्लाह तआला का बहुत बड़ा इनाम और 
करम है कि आज दारुल-उलूंम के तालीमी साल का आख़िरी सबक हो 
रहा है। और हमारे दीनी मदरसों की रिवायत के मुताबिक यह आख़िरी 
सबक सही बुख़ारी शरीफ के आखिरी बाब और आख़िरी हदीस का 
सबक्‌ होता है। आज जबकि इस मुबारक मज्लिस का आयोजन हो 
| रहा है, इसमें एक तरफ तो हमें अल्लाह तआला के सामने शुक्र अदा 
करने के लिये अलफाज़ मिलने मुश्किल हैं जिसने अपने फूज्ल व करम | 
से इस तालीमी साल को तकमील तक पहुँचाया। 


हजरत मौलाना सहबान महमूद साहिब रह. की जुदाई 
दूसरी तरफ इस एहसास से दिल व दिमाग मुतास्सिर. है कि सही 
बुख़ारी शरीफ का यह आख़िरी सबक १३६४ हिजरी (मुताबिक १६७६ 
ई०) तक मेरे वालिद माजिद (मुफ़्ती-ए-आजम पाकिस्तान) हजरत 
मौलाना मुफ्ती मुहम्मद शफी साहिब रहमतुल्लाहि अलैहि दिया करते थे। 
फिर हज़रत वालिद माजिद साहिब की वफात के बाद १३६६ हिजरी से 

हमारे मख़दूम बुजुर्ग और उस्ताद शैखुलू-हदीस हज़रत मौलाना सहबान 
महमूद साहिब .रहमतुल्लाहि अलैहि इस जिम्मेदारी को उम्दा तरीके से 
निभाते रहे। गुज़िश्ता साल १४१६ हिज़री (मुताबिक १६६८.ई०) तक 
हम और आप उनके दर्स से फैज़याब (लाभान्वित) होते रहे। आज वह 
। भी हम में मौजूद नहीं हैं, और उनकी गैर-मौजूदगी का एहसास इस | 
मौके पर बहुत शिद्दत के साथ दिल व दिमाग पर छाया हुआ है। 
अल्लाह तआला अपने फुज्ल व करम से उनके दर्जों को बुलन्द 
फ्रमाये, उनके फुयूज़ को जारी व सारी फरमाये और हमें उनकी 
तालीमात और उनके नक्शे कृदम पर अमल करने की तौफीक अता 
फरमाये | आमीन | 


दुनिया का बहुत बड़ा सदमा 

इस रू-ए-जमीन पर कोई सदमा और कोई ग़म उस ग़म और 
॥ सदमे से ज्यादा संगीन पेश नहीं आया जो हज़राते सहाबा-ए-किराम 
रज़ियल्लाहु अन्हुम को नबी-ए-करीम सल्लल्लाहु अलैहि व सल्‍लम के 
विसाल (वफात) के वक्त पेश आया।.अगर दुनिया की कोई बड़ी से 
बड़ी कुरबानी और बड़ी से बड़ी कोशिश किसी इनसाने के लिखे हुए 
वक़्त को टला सकती, तो सरकारे दो-आलम सल्लल्लाहु अलैहि व 
सललम के सिर्फ एक साँस के बदले सहाबा-ए-किराम हजारों लाखों 
जिन्दगियाँ निछावर करने के लिये तैयार थे। लेकिन यह अल्लाह जल्ल 
शानुहू का बनाया हुआ कारख़ांना-ए-हुकूमत है जिसमें किसी को चूँ व 
चरा की मजाल नहीं। अल्लाह तबारक व तआला के हर फैसले पर 
राजी होना ही एक मोमिन का काम है। सदमा और गम एक तबई 
और फितरी बात है, बल्कि जाने वाले का हक भी है, लेकिन सदमे 
और ग़म में अल्लाह तआला की तकदीर और उसके फैसले पर कोई 
एतिराज़ किसी मोमिन के लिये मुम्किन नहीं। उसके फैसले के आगे 
सिर झुका देना है। और “इन्ना लिल्लाहि व इन्ना इलैहि राजिकन” के 

यही मायने हैं। 
आज इस इज्तिमा में उलेमा, औलिया, सुलहा, जमा हैं, मैं उनसे 
: ॥ गुजारिश करूँगा कि वे आज के. इज्तिमा में ख़ास तौर पर हजरत 
। [मौलाना रहमतुल्लाहि अलैहि की मगफिरत के लिये और उनके दर्जों की 
बुलन्दी के लिये और घर वालों और मुताल्लिकीन के सब्रे जमील के 
! लिये और हम सब को उनके नक्शे कृदम पर चलने के लिये ख़ास ॥ 
. तौर पर दुआ फरमायें। 


हदीस की किंताबों के दर्स का तरीका 

हमारे दीनी मदरसों में हदीस शरीफ की किताबें इस तरह पढ़ाई 
जाती हैं कि तालिब-इल्म (छात्र, पढ़ने वाला) हदीस की इबारत पढ़ता 
है। उस्ताद उसको सुनकर उसकी तस्दीक और पुष्टि करता है। और 
फिर हदीस के मायने और मतलब और उससे संबन्धित मसाइलं को 
तफसील के साथ बयान करता है। 
यह तरीका-ए-कार जो हमारे दीनी मदरसों में जारी है। अल्लाह 
तआला इसको हमेशा कायम और दायम रखे, आमीन। आज हिन्द 
महाद्वीप में पाकिस्तान, हिन्दुस्तान और बंगलादेश के दीनी मदरसों के 
अलावा रू-ए-जमीन पर कहीं भी यह तरीका-ए-कार अब बाकी नहीं 








रहा। हदीस की चार किताबें यानी बुख़ारी शरीफ, मुस्लिम शरीफ, 

तिर्मिजी शरीफ और अबू दाऊद शरीफ। ये चारों क्रिताबें अव्वल से 

लेकर आख़िर तक तालिब-इल्म उस्ताद के सामने बैठकर पढ़ते हैं। इस 

तरह मुकम्मल हदीस की किताबें पढ़ने का तरीका अब दुनिया में शायद 

कहीं बाकी नहीं रहा, बल्कि कालिजों और युनिवर्सिटियों के कोर्स में 

हदीस का कुछ चुनिन्‍्दा हिस्सा मुक्रर्र है, बस वे चन्द मुन्तख़ब हदीसें | 
; | पढ़ा दी जाती हैं, उनके यहाँ न तो सन्‍्द महफूज़ रखने का एहतिमाम 
' | है न रिवायत को महफूज़ रखने का एहतिमाम है। 

हदीस से पहले “हदीस की सनद” पढ़ना 
लेकिन हमारे बुजुर्गों ने दारूल-उलूम देवबन्द के ज़रिये जो तरीका- 
ए-कार तजवीज फरमांया है, आज भी अल्हम्दु-लिल्लाह हमें उस पर 
कायम रहने की तौफीक हो रही है। चुनाँचे यह बुख़ारी शरीफ का 
| आख़िरी बाब और उसकी आख़िरी हदीस है जो अजीज तालिब-इल्म 
(मौलवी मुहम्मद अजहर बिन मौलाना मन्ज़ूर अहमद सल्लमहू। ने 
आपके सामने पढ़ी। इस बाब और इस हदीस के बारे में कुछ अर्ज 
करने से पहले परिचय के तौर पर यह बता देना मुनासिब है कि 
अजीज तालिब-इल्म ने जो इबारत पढ़ी है, उसमें हदीस की इबारत 
पढ़ने से पहले नामों का एक लम्बा सिलसिला पढ़ा। नामों का यह 
लम्बा सिलसिला किताब में लिखा हुआ मौजूद नहीं बल्कि उन्होंने 
अपनी तरफ से पढ़ा। फिर उसके बाद वह हदीस पढ़ी जो इमाम 
बुख़ारी रहमतुल्लाहि अलैहि ने यहाँ रिवायत फुरमाई है। 
हमारे दीनी मदरसों में आम तौर पर जो तरीका राईज है, वह 
यह है कि दर्स के शुरू में हदीस की इबारत पढ़ने से पहले 
तालिब-इल्म यह पढ़ता हैः 

यानी हमसे लेकर इमाम बुखारी तक एक लगातार सनद के बाद 
इमाम बुखारी ने फरमाया। 
और बाद में संक्षिप तौर पर “बिही का-ल हद्द-सना” (यानी 
इमाम बुख़ारी ने फरमाया) कहने पर इक्तिफा करता है। लेकिन इस 
वक्‍त चूँकि आख़िरी हदीस पढ़ी जा रही थी तो तालिब-इल्म ने 
मुनासिब समझा कि सिर्फ मुख़्तसर हवाले के बजाये हमसे लेकर जनाब 
रसूलुल्लाह सल्लल्लाहु अलैहि व सल्‍लम तक जितने वास्ते हैं, उन सब 
का जिक्र करके उनके वास्ते से हदीस पढ़ी जाये। । 

“हदीस की सनद” उम्मते _.._ | सनद” उम्मते मुहम्मदिया की खुसूसियत 
बजाहिर तो यह मामूली बात नज़र आती है लेकिन इसके पीछे 
एक अजीम फुल्सफ़ा और अजीम हिक्मत है, जो हमारे और आपके 
लिये बहुत बड़ा सबक रखती है। पहली बात यह है कि अभी 
तालिब-इल्म ने जो सनद पढ़ी, सन॒द के इस सिलसिले में मेरे उस्ताद 
से लेकर जनाब नबी-ए-करीम सल्लल्लाहु अलैहि व सल्‍लम तक जितने 
हजरात उलेमा-ए-किराम रह. गुजरे हैं जिनके जरिये यह इल्मे हदीस 
हम तक पहुंचा, उन सब का नाम लिया। यहाँ तक कि यह सिलसिला 
जनाब रसूलुल्लाह सल्लल्लाहु अलैहि व सलल्‍लम तक॑ पहुँचा। यह चीज 
सिफ इस उम्मते मुहम्मदिया को हासिल है जो इस रू-ए-जमीन पर 
किसी दूसरे मजहब और मिल्लत वाले को हासिल नहीं। कोई भी 
मजहब और मिल्लत वाला यह दावा नहीं कर सकता कि उसके 
मजहबी पेशवा या उसके पैगम्बर और नबी की बातें उनः तक इस 
तरह पहुँची हैं कि उनके बारे में ख़म ठोंक कर एतिमाद के साथ यह 
॥ कहा जाये कि ये बातें यकीनन हमारे नबी ने कही हैं। 
यह एतिमाद न किसी यहूदी को हासिल है कि वह अपनी तौरात 
के बारे कह दे। न किसी ईसाई को हासिल है कि वह अपनी इन्जील 
के बारे में यह बात कह दे। जब आसमानी किताबों का दावा करने 
वाले अपनी आसमानी किताबों के बारे में यह बात नहीं कह सकते तो 
अपने पैगम्बर की बातों और उनकी सुन्नतों के बारे में यह बात किस 
तरह कह सकते हैं? क्‍ 
तौरात और इन्जील काबिले एतिमाद नहीं 
आज अगर यहूदी मज़हब के किसी बड़े आलिम से यह पूछ लिया 
जाये कि यह तौरात जिसको तुम खुदा की किताब और आसमानी 
किताब कहते हो, इसका तुम्हारे पास क्या सुबूत है? तुम्हारे पास इस 
बात की क्‍या दलील है कि यह तौरात वह है जो अल्लाह तआला ने 

हजरत मूसा अलैहिस्सलाम पर नाज़िल फूरमाई थी? अगर यह सवाल 
किया जाये त्तो बगलें झाँकने के अलावा उनके पास कोई रास्ता नहीं 
होगा। यही हाल इन्जीलों का है, और आजकल दुनिया में जो इन्जीलें | 
मौजूद हैं ये वे नहीं हैं जो हजरत ईसा अलैहिस्सलाम पर नाजिल हुई 
थीं, बल्कि आपकी ज़िन्दगी के हालात लोगों ने जमा किये और उनके 
बारे में उनका यह दावा है कि ये इल्हाम (अल्लाह की तरफ से दिल 
में डाली हुई बात) के ज़रिये जमा किये हैं। लेकिन मौजूदा लोगों के 
पास क्या सुबूत है कि ये किताबें उन्हीं लागों की लिखी हुई हैं? उनके 
पास कोई सुबूत, कोई सनद और कोई दलील मौजूद नहीं। 


“हदीसें” काबिले एतिमाद हैं 


लेकिन उम्मते मुहम्मदिया को अल्लाह तआला ने यह सम्मान अता 
फ्रमाया कि आज जब हम किसी हदीस के बारे में. यह कहते हैं कि 
जनाब रसूलुल्लाह सललल्लाहु अलैहि व सल्‍लम ने यह बात इरशाद 
फ्रमाई, तो दिल के इत्मीनान के साथ यह कह सकते हैं कि नबी-ए- 
करीम सल्लल्लाहु अलैहि व सल्‍लम की तरफ इसकी निस्बत दुरुस्त है। 
और आज अगर कोई हम से पूछे कि यह कैसे पता चला कि यह बात 
नबी-ए-करीम सल्लल्लाहु अलैहि व सललम ने इरशाद फरमाई थी, तो 
हम उसके जवाब में पूरी सनद पेश कर देंगे जो अभी तालिब-इल्म ने 
आपके सामने पढ़ी | द 


हदीस को बयान करने वालों के हालात हदीस को बयान करने वालों के हालात सुरक्षित हैं हैं 


और फिर सिफ इतनी सी बात नहीं कि हम से लेकर जनाब 
रसूलुल्ताह सललल्लाहु अलैहि व सल्‍लम तक के सिर्फ नाम सुरक्षित हैं 
बल्कि आप उन नामों में से किसी नाम पर उंगली रख कर पूछ लें कि 
यह आदमी कौन था? यह किस जमाने में पैदा हुआ था? किन उ्तादों 
से इसने तालीम हासिल की थी? कैसा हाफूुजा इसको अल्लाह तआला 
ने अता फ्रमाया? उसकी जहानत की कैफियत क्या थी? दियानत और 

अमानत की कैफियत क्या श्री? उसका सारा कच्चा-चिठठा और 
एक-एक रावी (हदीस बयान्‌ करने. वाले) का सारा रिकार्ड किताबों के 
अन्दर महफूज (सुरक्षित) है। 

यह बुख़ारी शरीफ आपके सामने मौजूद है। इसके कुल ११२८ 
पेज हैं। इसके हर पेज पर कम से कम दस बारह हदीसें मौजूद हैं। 
और हर हदीस के शुरू में अनेक रावियों (हदीस बयान करने वालों 
के नाम होते हैं। आप उनमें से किसी रावी का चयन करें और फिर 
किसी आलिम से आप पूछ लें कि इस रावी के हालाते जिन्दगी क्या 
हैं? किताबों के अन्दर उस रावी की पैदाईश से लेकर वफात तक के 
तमाम हालात सब तरतीब से महफूज़ हैं। उसके हालते ज़िन्दगी क्‍यों 
महफूज किये गये? इसलिये कि उसने जनाब रसूलुल्लाह सल्लल्लाहु 
अलैहि व सल्‍लम की हदीस रिवायत की थी, लिहाजा उसके बारे में 
यह मालूम करना ज़रूरी है कि उसकी बयान की हुई हदीस पर 
एतिमाद किया जाये या न किया जाये? | 


जाँच-पड़ताल करने वाले उलेमा का कमाल 

फिर रावियों के ये हालाते जिन्दगी भी सिर्फ सुनी सुनाई बातों पर 
नहीं लिखे गये? बल्कि एक-एक रावी (हदीस बयान करने वाले) के 
हालात की जाँच-पड़ताल के लिये अल्लाह जल्ल शानुहू ने ऐसे अज़ीम 
उलेमा पैदा फ्रमाये कि जो एक-एक रावी की दुखती हुई रगों से 
वाकिफ थे। 

हजरत मौलाना अनवर शाह कश्मीरी रहमतुल्लाहि अलैहि का यह 
मकूला मैंने अपने वालिद माजिद हज़रत मौलाना मुफ्ती मुहम्मद शफी 
साहिब रहमतुल्लाहि अलैहि की ज़बान से सुना, फरमाया करते थे कि: 

“हाफिज शमसुद्दीन ज़हबी रहमतुल्लाहि अलैहि को हदीस के 
रिजाल (यानी हदीस बयान करने वाले हजरात) की पहचान के 
सिलसिले में अल्लाह तआला ने ऐसी महारत अता फुरमायी थी कि 

अगर हदीस बयान करने वाले तमाम रावियों को एक मैदान में खड़ा 
कर दिया जाये और फिर हाफिज शमसुद्ृ॒दीन. जहबी रहमतुल्लाहि 
अलैहि को एक टीले पर खड़ा कर दिया जाये तो वह एक-एक रावी 
की तरफ उंगली उठाकर यह बता सकते हैं कि यह कौन है? और 
हदीस में इसका क्या स्थान है?” क्‍ 

“जह व तादील' (यानी हदीस बयान करने वालों के हालात की 
छान-पिछोड़) के इमामों को अल्लाह तआला ने ऐसा ऊँचा मुकाम अता 
फरमाया था। आज के दौर में कहने वाले बहुत आराम से यह तो कह 
देते हैं कि हमें भी “इज्तिहाद” (यानीं अपनी मज़ी और अपने इल्म के 
जोर पर हदीस कुरआन से दीन के मसाइल निकालने) का हक मिलना 
चाहिये, क्योंकि हम भी कुरआन व हदीस के इल्म में वही मुकाम रखते 
हैं जो पिछले लोगों को अता हुआ था, और यह लोग “वह भी आलिम 
थे और हम भी आलिम हैं” का दावा करते हैं। लेकिन बात दर असल 
यह है कि उन उंलेमा हजरात को अल्लाह तआला ने जो हाफजा, जो 
इल्म, जो तक॒वा, जो जद्दोजहद और कुरबानी का जज़्बा अता फुरमाया 
था, उसकी कोई और वजह इसके अलावा बयान नहीं की जा सकती 
कि अल्लाह तआला ने इसी ख़ास मकसद के लिये उनको पैदा फरमाया 
था कि वह अपने नबी-ए-करीम के इरशादात की हिफाजत फरमायें। 


एक मुहद्दिस कां वाकिआ 

अल्लामा ख़तीब बगदादी रहमतुल्लाहि अलैहि ने अपनी किताब 
“अल-किफायत” में (जो उसूले हदीस की मशहूर किताब है) एक 
मुहदिदस (हदीस के आलिम) जो हदीस बयान करने वालों के हालात 
की जाँच-पड़ताल के इमाम थे, उनका यह कौल नकल किया है किः 

“जब हम किसी हदीस के बयान करने वाले के हालात की 
तहकीक के लिये उसके गाँव और उसके मौहल्ले में जाया करते थे 
(जाना भी इस तरह होता कि जंब यह पता चलता कि फलों शख्स जो 

फ्लॉ अर में रहता है, वह हदीस रिवायत करता है, और वह शहर 
अ मील दूर होता था, और हवाई जहाज का जमाना नहीं था कि 
हवाई जहाज़ में एक-दो घन्टे के अन्दर. दूसरे शहर पहुँच -गए। बल्कि 
उस जमाने में ऊँटों पर घोड़ों पर और पैदल सफर होते थे। यह सफर: 
सिर्फ इस बात की तहकीक॒ के लिये करते थे कि यह मालूम करें कि 
जिस रावी ने यह हदीस रिवायत की वह किस मुकाम का है) तो उसके 
वतन में जाकर उसके हालात की छान-बीन करते। 

अब उसके पड़ोसियों से, उसके मिलने-जुलने वाले दोस्तों से, और 
उसके रिश्तेदारों से पूछ रहे हैं कि यह आदमी कैसा है? यह शख्स 
मामलात में कैसा है? अख्लाक्‌ में कैसा है? नमाज-रोजे में कैसा है? 
यहाँ तक कि जब हम बहुत ज़्यादा खोद-कुरेद करते थे तो कई बार 
लोग हम से पूछते थे कि क्या तुम अपनी लड़की का रिश्ता यहाँ करना 
चाहते हो? इस वजह से तुम उनके हालात की इतनी छान-बीन कर 
रहे हो? जवाब में हम कहते कि भाई कोई रिश्ता तो नहीं करना 
चाहते, लेकिन उन्होंने हुजूरे अक्दस सल्लल्लाहु अलैहि व सलल्‍लम की 
एक हदीस रिवायत की है, लिहाजा हमें यह तहकीक करनी मन्जूर है 
कि आया उनकी रिवायत की हुईं हदीस को मोतबर मानें या न मानें? 

“अस्मा-ए-रिजाल” का फुन 

इस तरह एक-एक रावी (हदीस बयान करने वाले) के हालात की 
तहकीक्‌ करके ये हज़रात उलेमा-ए-जह व तादील “अस्मा-ए-रिजाल॑” 
के फून की किताबें तैयार कर गये हैं। हमारे जामिया दारुल-उलूम 
कराची के कुतबखाने में “अस्मा-ए-रिजाल” का एक पूरा सैक्शशन अलग 
है, जिसमें एक-एक किताब तीस-तीस ज़िल्दों में मौजूद है। जिसमें 
हुरूफे-तहज्जी की तरतीव से हदीस को बयान करने वालों के हालात 
दर्ज हैं। आप बुख़ारी शरीफ, सिहाहे-सित्ता (यानी हदीस: छह बड़ी 
मशहूर किताबें) बल्कि हदीस की कोई भी किताब लीजिये और किताब 

की कोई भी हदीस लीजिये और उस हदीस की- सनद में किसी एक 
रावी का चयन कर लीजिये, और फिर “अस्मा-ए-रिजाल” की किताब 
में हुरूफे-तहज्जी की तरतीब से उस रावी के हालात देख लीजिये। यह 
फून “अस्मा-ए-रिजाल” की तदवीन (यानी इस फन को वजूद में लाना 
और तैयांर करना) सिर्फ इस उम्मते मुहम्मदिया का ऐज़ाज़ (कारनामा 
और सम्मान) है। 


“सनद” के बगैर हदीस गैर-मकृबूल 

जब तक हदीस की ये किताबें “सिहाहे-सित्ता” वगैरह वजूद में 
नहीं आई थीं, उस वक्त तक कायदा यह था कि जब कोई शख्स कोई 
हदीस सुनाता तो उस पर लाजिंम और ज़रूरी था कि वह सिर्फ हदीस 
न सुनाये, बल्कि उस हदीस की पूरी सनद भी बयान करे कि यह 
हदीस मुझे फलों ने सुनाई, और फलाँ को फलों ने सुनाई, और फलाँ 
को फलों ने सुनाई। पहले पूरी सनद बयान करता फिर हदीस सुनाता, 
तब उसकी बयान की हुई हदीस काबिले कृबूल होती थी। और 'सनद 
के बगैर कोई शख्स हदीस सुनाता तो कोई उसकी बात सुनने को भी 
तैयार नहीं होता था। द 


हदीस की किताबों के वजूद में आने के बाद 
सनद की हैसियत 


.. अल्लाह तआला इन हजराते मुहद्विसीन के दर्जों को बुलन्द 
| फरमाये। इन्होंने तमाम हदीसें इन किताबों की शक्ल में जमा फरमा 

दीं। लिहाजा अब इन किताबों के 'तवातुर' (यानी इनके बहुत बड़े तब्के 
| के लगातार हर जमाने में बयान करने) के दे तक पहुँच जाने के बाद 
सनद की इतनी ज्यादा तहकक की और उसको याद करने की जरूरत 
न रही, क्योंकि अब तवातुर से यह बात साबित है कि यह किताब 
इमाम बुख़ारी रहमतुल्लाहि अलैहि की रिवायत की हुई है, लिहाजा अब 


, इस्लाही खुतबात (4) 444 दर्स ख़त्मे बुख़ारी शरीफ 





हर हदीस के साथ पूरी सनद का बयान करना जरूरी नहीं, बल्कि अब 
हदीस बयान करने के बाद “रवाहुल्‌ बुख़ारी” (यानी इसको बुख़ारी ने 
रिवायत किया है) कह देना काफी हो जाता है। 

लेकिन इसके बावजूद हमारे बुजुर्गों ने यह तरीका बाकी रखा कि 
अगरचे हर हदीस के बयान करते वक्‍त पूरी लम्बी सनद बयान न की 
जाये, लेकिन रिवायत और इजाजत के तौर पर पूरी सनद को महफूज़ 
रखा जाये। क्योंकि अगर हर हदीस से पहले यह लम्बी सनद बयान 
की जायेगी तो लोगों के लिये दुश्वारी हो जायेगी, लिहाजा अब इतना 
कह देना काफी है कि इस हदीस को “इमाम बुखारी” ने रिवायत किया 
है, और हम से लेकर इमाम बुखारी तक पूरी सनद हमारे पास महफूज 
है जो आज अजीज तालिब-इल्म ने हमारे सामने पढ़ी। यह तो इस 
सनंद का जाहिरी पहलू था। | 


हदीस को बयान करने वाले, नूर. के मीनारे 

इस सनद का एक बातिनी (अन्दरूनी) पहलू भी है। वह यह कि 
अल्लाह तबारक व तआला ने अपने जिन पाकीजा बन्दों को अपने 
नबी-ए-करीम सल्लल्लाहु अलैहि व सल्‍लम के इरशादात की सुरक्षा के 
लिये चुना, उनकी सआदत (नेकबख़्ती) का क्या मुकाम होगा? 
[$ सआदत बजूरे बाजू नेस्त| बज्रे बाजू नेस्त 
ता न बख्शद्‌. खुदा-ए-बखिशिन्दा 

अल्लाह तआला ने यह ख़ास सआदत [सौ भाग्य) सिफ उन 
हजरात को अता फुरमाई जिनको इस काम के लिये मुन्तख्बब फरमाया। 
वह जिससे चाहें जो काम लें। जिन हज़रात को अल्लाह तआला ने यह 
सआदत अता फरमाई, उनमें से एक-एक फूर्द हमारे लिये नूर का 
मीनारा है। हमारे सिर का ताज है। और अल्लाह तआला ने उसकी 
जात में क्या अनवार व बरकात रखे हैं, जिसके सिले में अल्लाह | 
तआला ने उससे यह खिदमत ली। लिहाजा लन३ के सिलसिले में आने 

वाले रावियों के नाम महज “नाम” नहीं हैं, बल्कि ये नूर के मीनारे हैं 
जिनका सिलसिला जाकर जनाब रसूलुल्लाह सल्लल्लाहु अलैहि व 
[| सललम से जुड़ जाता है। 


हदीस को रिवायत करने वालों की बेहतरीन मिसाल 

मेरे शैख़ हज़रत डाक्टर अब्दुलू-हई साहिब रहमतुल्लाहि अलैहि 
(अल्लाह तआला उनके दर्जों को बुलन्द फरमाये। आमीन) एक बड़ी 
प्यारी मिसाल दिया करते थे। फरमाया करते थे कि तुम रास्तों में 
बिजली के खम्बे देखते हो, जिनके जरिये यह बिजली हम तक पहुँचती 
है। यह बल्ब जो जल रहा है इसमें रोशनी कहाँ से आ रही है? यह 
रोशनी उन सैकड़ों खम्बों के लम्बे सिलसिले के ज़रिये इस बल्ब तक 
पहुँच रही है, और उन खम्बों का लम्बा सिलसिला जाकर “पावर 
हाऊस” से जुड़ा हुआ. हैं। और इस बल्ब में “बिजली” दर असल 
“पावर हाऊस” से आ रही है। और अब हमारा काम सिर्फ इतना है 
कि इस बल्ब का बटन खोल दें। बटन खुलते ही इस बल्ब का राब्ता 
(संबन्ध) उन खम्बों के वास्ते से “पावर ढाऊस” से जुड़ गया। 

इसी तरह हम से लेकर जनाब रसूलुल्लाह सल्लल्लाहु अलैहि व 
सलल्‍लम तक सनद का जो पूरा सिलसिला है, इसमें जो हदीस को 
रिवायत करने वाले हैं, वे दर हकीकृत “पावर हांऊस” से जोड़ने वाले 
खम्बे हैं। जिस वक्‍त तुम यह कहते हो “हदद-सना फुलानुन्‌” (हदीस 
बयान की फल ने) गोया कि उस वक्‍त तुमने बटन आन कर दिया। 
और उसके नतीजे में इस “सुनहरे सिलसिले” (सोने की जन्जीर) के 
जरिये तुम्हारा सिलसिला डायरेक्ट उलूमे नुबुब्यत के पावर हाऊस 
यानी जनाब रसूलुल्लाह सल्लल्लाहु अलैहि व सलल्‍लम की जाते अक्दस 

जुड़ गया। 

लिहाजा जो शख्स भी इस “सुनहरे सिलसिले” में शामिल हो गया 

और इसके साथ अपना ताल्लुर जोड़ लिया तो अल्लाह तआला की 

रहमत से पूरी उम्मीद है कि जब अल्लाह तआला अपने उन नेक बन्दों 
पर अपने फज्ल की बारिश फुरमायेंगे तो यह बन्दा गन्दा जो इस 
“सुनहरे सिलसिले” के साथ जुड़ गया. है। इस पर भी अपने फज़्ल की 


| बारिश की छीटें डाल देंगे। इसलिये इस “सुनहरे सिलसिले” के साथ 


जुड़ जाना भी बड़ी अजीम नेमल और अजीम सआदत है।.... 

आज -हमः और आपको इसकी अजमत का एहसास नहीं, लेकिन 
जब ये जाहिरी आखें बन्द होंगी, और अल्लाह तआला की बारगाह में 
हाज़िरी होगी, उस वक़्त पता चलेगा कि इस “सुनहरे सिलसिले” से 
जुड़ने का क्या अजीम फायदा हासिल हुआ। 


आदमी कियामत में किसके साथ होगा? 
मेरे मुर्शिद रहमतुल्लाहि अलैहि ने जो बात इरशाद फ्रमाई, वह 


एक हदीस से भी साबित है। वह यह कि एक सहाबी ने अर्ज कियाः 
या रसूलल्लाह! मेरे पास अमल का तो कोई ज़्यादा जख़ीरा नहीं, लेकिन 


मैं अल्लाह तआला और उसके रसूल से मुहब्बत करता हूँ। सरकारे 


दो-आलम सल्लल्लाहु अलैहि व सल्‍लम ने फरमाया 


५४] (6 (१ £ हज] 
 इनसान का अन्जाम उन लोगों के साथ होगा जिनसे वह मुहब्बत 


| करता है। 


लिहाजा अगर तुम अल्लाह से और अल्लाह के रसूल से मुहब्बत 
करते हो तो इन्शा-अल्लाह तुम्हारा अन्जाम भी उन्हीं के साथ होगा। 
चुनाँचे हज़राते सहाबा-ए-किराम रजियल्लाहु अन्हुम फरमाते हैं कि हमें 
कभी किसी बात पर इतनी खुशी नहीं हुई थी जितनी खुशी हमें आप 
सल्लल्लाहु अलैहि व. सल्‍लम का यह इरशाद सुनकर हुई कि आपने 
फ्रमाया 

बहरहाल! जब इस “सुनहरे सिलसिले” के साथ मुहब्बत और 
श्रद्धा का रिश्ता जोड़ लिया तो उस हदीस की रू से जिसमें यह वायदा 
फरमाया .किः “आदमी उसी के साथ होगा जिससे वह मुहब्बत रखता 
है” अल्लाह तआला उन लोगों पर भी करम फरमायेंगे जो इस 
सिलसिले में जुड़ जायेंगे। द 

. यह इस “सनद” का मुख्तसर परिचय था जो अजीज- तालिब-इल्म 
ने आपके सामने पढ़ी। द 


बुखारी शरीफ का मुकाम 

इमाम बुखारी रहमतुल्लाहि अलैहि उन हजराते मुहद्दिसीन में से हैं 
जिनकी किताब के बारे में सारी उम्मत ने एकमत होकर यह कहा कि 
“किताबुललाह के बाद सबसे ज़्यादा सही किताब” “बुख़ारी शरीफ” है। 
और उम्मत ने यह बात वैसे ही नहीं कह दी बल्कि उलेमा-ए-जहं व 
तादील ने एक-एक हदीस की छान-फटक करने के बाद और 
जाँच-परख की बेशुमार छलनियों में छानने के बाद यह नतीजा निकाला 
और पूरी उम्मत इस पर सहमत हो गईं। 

इमाम बुख़ारी रहमतुल्लाहि अलैहि ने सात लाख हदीसों में से उन 
हदीसों का इन्तिख़ाब (चयन) फुरमाया है जो इस सही बुख़ारी में लिखी 
हैं। और यह इन्तिख़ाब भी इस तरह किया कि पहले तो हदीस को 
जाँचने के जो फन्‍नी तरीके हैं, उनमें से एक-एक तरीके को इस्तेमाल 
करके एक-एक हदीस को परखा और सनद को जाँचा, और एक-एक 
हदीस पर जाँचने और परखने के तमाम फूारमूले पूरे करने के बाद भी 
इसी पर बस नहीं किया। द 


हदीस लिखने से पहले का एहतिमाम 

बल्कि हर हदीस लिखने से पहले गुस्ल फरमाया, दो रक्अतें पढ़ीं 
और इस्तिख़ारा फुरमाया। इस्तिखारा करने का मतलब अल्लाह तआला 
से यह अर्ज करना था कि या अल्लाह! मैंने अपनी मेहनत और 

मशक्कृत और अपनी मालूमात की हद तक बेशक छान-फंटक कर ली 
और उसके लिहाज से यह हदीस मुझे सही मालूम हो रही है, लेकिन 
इस किताब में यह हदीस लिखूं या न लिखूँ? इसलिये इस्तिखारा कर 
रहा हूं। फिर इस्तिख़ारा करने के बाद जब दिल मुत्मईन हो गया और 
अल्लाह तआला ने तबीयत में इत्मीनान अता फ्रमाया, उसके बाद 
किताब में वह हदीस लिखी। 


तराजिमे-अबवाब की बारीक-बीनी 

+क तरफ एहतियात और खुदा से डरने का यह आलम था और 
दूसरी तरफ इस किताब की तरतीब ऐसी कायम फरमाई और फिर उस [[. 
पर उन्वानात ऐसे कायम फुरमाये, जिनको “तराजिमे-अबवाब” कहा 
जाता है, जो एक मुस्तकिल इल्म की हैसियत रखता है। और जिसकी 
गहराईयों में गोता लगाते हुए उलेमा-ए-किराम को एक हजार साल हो 
गये हैं, इसके बावजूद अभी तक कोई शख्स यह दावा नहीं कर सका 
कि इस दरिया के तमाम मोती उसने खोज लिये हैं। 


 किताबुत्तौहीद” आख़िर में लाने के कारण 
यह बुख़ारी शरीफ का आख़िरी अध्याय और आखिरी हदीस है। 
यहाँ भी इमाम बुख़ारी रहमतुल्लाहि अलैहि ने अजीब व गरीब तरीका 
इख्तियार फरमाया। वह यह कि इमाम बुख़ारी रहमतुल्लाहि अलैहि ने 
अपनी किताब को “किताबुत्तौहीद” पर ख़त्म फरमाया है। किताब का 
पहला बाब “बाब बदउल्‌ वहा” और उसकी हदीस “इन्नमलु आमालु 
विन्निय्यात” से किताब को शुरू फर॒माया। फिर उसके बाद “ 'किताबुलु 
ईमान” लाये, फिर “किताबुल इल्म” फिर जिन्दगी के तमाम विभागों से 
संबन्धित जितनी हदीसें हैं, उनके अबवाब लाये। लेकिन आखिर में 
“किताबुत्तौहीद” ले आये। क्‍ 
बजाहिर होना यह चाहिये था कि जहाँ “कितांबुल्‌ ईमान” लाये थे 
उसके साथ “किताबुत्तौहीद” ले आते। क्योंकि “तौहीद” तो ईमान का 

| जाये। बहरहाल, ये मुख्तलिफ हज़राते मुहद्विसीन के मुख्तलिफ कियासात 


हैं। अल्लाह तआला ही बेहतर जानते हैं कि इमाम बुख़ारी रहमतुल्लाहि 
अलैहि के पेशे-नजर क्‍्या.बात थी। 


किताबुत्तीहीद को इस बाब पर ख़त्म करने की वजह 
फिर इस किताबुत्तौहीद को भी इस “बाब” पर ख़त्म किया है: 
0 ७ ५५ ...2॥ ०३ ५०) ६४3: हि 4))| हि? 3200 
यह बाब अल्लाह तआला के इरशाद पर कायम फरमाया, कि हम 
कियामत के दिन इन्साफ करने के लिये तराजूयें कायम करेंगे। यह बाब 
कायम करने से इमाम बुख्ारी रहमतुल्लाहि अलैहि का मक्सद 
मोअतजिला (यह एक फिके का नाम है) के इस अकीदे की तरदीद है 
जो यह कहता था कि आमाल के वजन की कोई हकीकृत नहीं । 


'किताबुत्तीहीद” आख़िर में लाने का राज 

लेकिन इस किताबुत्तौहीद को “आमाल के वज़न” पर ख़त्म करने 
में एक राज़ यह है कि इनसान की मुकल्लफ (पाबन्द) जिन्दगी का 
अन्त भी आमाल के वजन पर होगा। लेकिन इनसान को मुकल्लफ 
जिन्दगी की शुरूआत नीयत से शुरू होती है, इसलिये इमाम बुखारी 
रहमतुल्लाहि अलैहि ने अपनी किताब को “इन्नमलू आमालु 
बिन्निय्यात” (आमाल का दारोमदार नीयतों पर है) से शुरू फरमाया, 
उसके बाद इनसान अपनी जिन्दगी में मुख्तलिफ आमाल करता रहता 
है, यहाँ तक कि उसकों मौत आ जाती है। और मौत के बाद बर्जख 
(मरने बाद की जिन्दगी) का आलम शुरू हो जाता है और बर्जख़ के 
आलम के बाद फिर हिसाब-किताब के लिये अल्लाह तआला के सामने 
हाजिरी होगी और वहाँ आमाल का वजन होगा। आमाल के वजन के 
बाद फिर जन्नत और दोजख की शक्ल में जज़ा और सज़ा मिलेगी। 
लिहाजा जज़ा और सजा (अच्छे-बुरे आमाल के बदले) से पहले 

। अल्लाह तआला आमाल का वजन फरमायेंगे और उसके नतीजे में 
जजा और सजा मिलेगी। लिहाजा इससे पता चलता है कि इस दुनिया 
की ज़िन्दगी का अन्त आमाल के वर्जन पर जाकर हो जायेगा। इसी 
वजह से इमाम बुख़ारी रहमतुल्लाहि अलैहि ने अपनी किताब का 
इख्तिताम (आख़िर और अन्त) भी 'वज़ने आमाल” पर फरमाया। और 
आखिरी बाब इस आयत 

पा 6 ५0%. 2) ५४ «४ 
व न-जंउल्‌ मवाजीनलू किसू-त लियौमिल कियामति 
पर कायम फ्रमाया। 


अल्लाह तआला को तराजू कायम करने की 


क्या ज़रूरत है? 

अब यहाँ सवाल यह पैदा होता है कि अल्लाह तआला को 
आमाल को तौलने के लिये तराजूएँ कायम करने की क्या ज़रूरत है? 
क्योंकि अल्लाह तआला आलिमुलू-गैब हैं, वह तो दिलों का हाल भी 
जानते हैं, हर शख्स के अमल और फेल से वाकिफ हैं। वह जानते हैं 
कि किस शख्स ने क्या अमल किया और कैसा अमल किया? और 
अल्लाह तआला की यह शान भी है कि उसके किसी अमल पर किसी 
को चूँ व चरा की मजाल नहीं, और आप आदिले मुतलक (सबसे 
ज्यादा इन्साफ करने वाले) भी हैं। जो शख्स अल्लाह तआला को 
मानता है वह यकीनन मानेगा कि अल्लाह तआला की तरफ से किसी 
के हक्‌ में कोई ज़्याद्रती नहीं हो सकती। आपका हर काम अदल व 
इन्साफ पर आधारित है। अल्लाह तआला खुद फरमाते हैं कि मैं अपने 
बन्दों पर जुल्म करने वाला नहीं हूँ। क्‍ 

लिहाजा अगर तराज़ूयें कायम किये बगैर और आमाल का वजन |. 
किये बगैर वैसे ही अल्लाह तआला फैसला फरमाते कि यह शख्स॥ . 

जन्नत में जायेगा और यह शख्स दोजख में जायेगा, तो इस सूरत में 
कौन शख्स अल्लाह तआला के इस फैसले पर एतिराज या. चूँ व चरा 
करता। इसलिये कि किसी के पास कोई ऐसी दलील नहीं थी जिसकी 
वजह से- वह अल्लाह तआला के फैसले को रद्द कर देता। क्योंकि 
अल्लाह तआला हर चीज पर कादिर हैं, हर चीज़ का पूरा इल्म रखने 
वाले भी हैं और मुकम्मल इन्साफ करने वाले भी हैं, लिहाजा किसी को 
चूँ व चरा की मजाल नहीं थी। 


ताकि इन्साफ्‌ होता हुआ देखें 

लेकिन अल्लाह तआला ने आमाल के वजन के लिये तराजूयें 
कायम करके मख्लूक को यह सबक दिया है कि हम भी किसी शख्स 
की सजा का फैसला उस वक्‍त तक नहीं करते जब तक उसके सामने 
सुबूत मुहैया न कर दिया जाये, लिहाजा हर शख्स को कियामत के 
रोज़ उसकी सज़ा का सुबूत मुहैया करके उससे कहा जायेगा 

यह है तुम्हारा आमाल-नामा तुम इसको खुद पढ़कर अपना हिसाब 
खुद कर लो | 

लिहाजा हर शख्स पर यह साबित कर दिया जायेगा कि उसने यह 
गलती की है। यह सब ,आमाल का वजन करना यह बताने के लिये 
किया जायेगा कि इन्साफ सिर्फ कायम नहीं किया जाता है बल्कि 
इन्साफ इस तरह होना चाहिये कि इन्साफ होता हुआ नज़र भी आये। 
तब जाकर पता चलेगा कि हाँ हकीकृत में अब इन्साफ हुआ, और उस 
पर किसी को एतिरांज़ करने की मजाल न हो। 

इसलिये जब अल्लाह तआला आमाल के वजन के जरिये मख्लूक 
को इन्साफ होता हुआ दिखायेंगे तो मख्लुक को अपने दरमियान फैसले | 
करते वक्‍त इन्साफु दिखाना चाहिये। यही वजह है कि उलेमा ने 
फुरमाया कि अगर काज़ी अपने इल्म के मुताबिक फैसला करना चाहे 


दर्स ख़त्मे बुख्ारी शरीफृ 

तो वह नहीं कर सकता, जब तक उसके सामने सुबूत मौजूद न॑ हो। 


आमाल का बिना-शरीर के होने की वजह से बिना-शरीर के होने की वजह से 


. वजन किस तरह होगा? 
आगे इमाम बुख़ारी रहमतुल्लाहि अलैहि फरमाते हैं: 
०) ५४ (४६० /8 ] हि ० ०४] ०0 

यानी बनी-आदम (इनसानों) के आमाल और अक्वाल (बातों, 
अलफाज) सबका वजन होगा। इससे 'इमाम बुख़ारी रहमतुल्लाहि अलैहि 
ने उन अक्ल के पुजारी लोगों का रद्द फूरमाया जो यह कहते हैं कि 
आमाल तो कोई ऐसी चीज़ नहीं हैं जिनको तराज़ू में तौला जाये। 
तराज़ू में तौलन के लिये कोई जिस्म (शरीर) होना चाहिये, और 
आमाल तो बिना शरीर की चीज हैं, उनको किस तरह तराजू में तौला 
जा सकता है। इसी वजह से बाज हजरात ने फूरमाया कि आमाल का 
वजन नहीं होगा बल्कि आमाल-नामों को वज़न होगा। बाज़ हजरात ने 
फ्रमाया कि न तो आमाल का वजन होगा और न आमाल-नामों का 
वजन होगा, बल्कि अमल करने वाले इनसानों का वज़न होगा, और 
जिस इनसान के आमाल अच्छे होंगे उस इनसान का वजन ज्यादा हो 
जायेगा, और जिस इनसान के आमाल अच्छे नहीं होंगे, उसका वज़न 
कम हो जायेगा। 


अल्लाह तआला आमाल के वजन पर कादिर हैं 

लेकिन इमाम बुख़ारी रहमतुल्लाहि अलैहि इन अलफाज़ से इस 
तरफ इशारा फ्रमा रहे हैं कि ये दोनों बातें सही नहीं हैं। न तो यह 
कहने की जरूरत है कि आमाल-नामों का वजन होगा, और न यह 
कहने की जरूरत है कि इनसानों का वजन होगा। सीधी सी बात है 
कि जब कुरआन करीम ने यह कह दिया कि आमाल का वजन होगा 
तो अब यही अकीदा रखना चाहिये कि आमाल ही का वजन होगा। 

अब रहा यह संवाल कि आमाल किस तरह तौले जायेंगे? तो यह 
सवाल फुजूल है; अल्लाह तआला कादिरे-मुतूलक हैं, जब शरीरों के 
अन्दर वजन की .सलाहियत पैदा कर सकते हैं तो बिना-शरीर की 
चीजों के अन्दर भी वजन की सलाहियत पैदा कर सकते हैं । 

आज की साईनस ने तो यह बात अब जाकर बताई कि हरारत 
और गर्मी और सर्दी तौली जा सकती है और आवाज़ की रफ़्तार नापी 
जा सकती है, लिहाजा जब साईनस आवाजों को और गर्मी और सर्दी 
को तौलने पर कादिर है तो वह जात जो कादिरे-मुतृलक (जो हर चीज़ 
पर अपनी कुदरत रखता) है, अगर वह इनसानों के आमाल तौलने के 
लिये तराज़ू कायम कर दे तो इसमें ताज्जुब की कया बात है? 


हमारी अक्ल नाकिस है 

रहा यह सवाल कि किस तरह तौले जायेंगे? सो यह सवाल फुज़ूल 
है, क्योंकि हमारी यह सीमित अक्ल उस तरीका-ए-कार का इहाता 
नहीं कर सकती जो अल्लाह तआला उस वक़्त अमल में लायेंगे। 
अल्लाह तआला ही बेहतर जानते हैं कि उसका क्या तरीका-ए-कार 
होगा? और क्या उसकी तफ़्सीलात होंगी। उनकी तफ़्सीलात में जाने की 
जरूरत नहीं । हकीकत यह है कि ऊपर की दुनिया के हालात हम और 
आप इस दुनिया में बैठकर इस छोटी सी अक़ल से समझ सकते ही 
नहीं? जो अलफाज़ कुरआन करीम में जिस तरह आये हैं, उन पर 
उसी तरह ईमान ले आओ, इसी में आफियत है। | 


जन्नत की नेमतें अक्ल से ऊपर हैं 

मिसाल के तौर पर कुरआन करीम में आया है कि जन्नत में 
अनार होगें, खजूर होंगी, फल होंगे, लेकिन वे फल कैसे होंगे और वे 
अनार कैसे होंगे? हकीकृत यह है कि उसका नाम तो बेशक अनार 
और खजूर का है, लेकिन जन्नत के अनार और खजूर और फल को 
दुनिया के अनार और खजूर से कोई निस्बत नहीं। क्योंकि जन्नत की 

नेमतों के बारे में हुजूरे अक़्दस सल्लल्लाहु अलैहि व सल्‍्लम ने 
फ्रमाया कि: 

जन्नत में जो नेमतें मिलने वाली हैं उनको आज तक न किस 
आँख ने देखा है और न किसी कान ने उसके बारे में सुना है और न 
किसी के दिल पर उसका ख्याल तक गुज़रा। 

लिहाजा इस बहस में पड़ने की ज़रूरत नहीं कि वह तराज़ू कैसी 
होगी? कितनी बड़ी होगी? किस तरह उसमें आमाल का वजन किया 
जायेगा? ये सब फुजूल बहसें हैं। बस अल्लाह तआला ही बेहतर 
जानते हैं कि वे आमाल किस तरह तौले जायेंगे। लेकिन तौलें ज़रूर 
जायेंगे। 


आमाल के वजन होने का ध्यान जमा लें 

यहाँ परं यहीं बयान करना मकृसद है कि आमाल का वज़न होगा, 
चुनॉंचे इमाम बुख़ारी रहमतुल्लांहि अलैहि का यहाँ बयान किया हुआ 
यह एक जुमला कि “इनसानों के आमाल और अक्वाल का वजन 
होगा” सिफ इस एक जुमले ही को हम अपने दिल पर लिख लें कि 
इनसानों के आमाल और अक्वाल तौले जायेंगे, तो फिर इस दुनिया से 
सारी बद-उन्वानियाँ, सारे जरायम और सारे गुनाह मिट जायें । 

आज दुनिया में जितने जरायम हो रहे हैं वे इस वजह हो रहे हैं 
कि इस आमाल के वज़न होने का ध्यान और ख्याल नहीं। और इस 
पर मुकम्मल एतिकाद नहीं। इसलिये इमाम बुख़ारी रहमतुल्लाहि अलैहि 
जाते जाते यह नसीहत फुरमा रहे हैं कि याद रखना! ये आमाल तौले 
जायेंगे। लिहाजा इस किताब में पीछे जो आमालः बयान किये गये हैं, 
उन सबको इस ध्यान से करों कि एक-एक अमल को तौला जाना है। 

जबान से निकलने वाले अलफाज का वजन 

फिर फुरमाया “और उनके अक्वाल तौले जायेंगे” यानी आमाल 
ही नहीं, बल्कि जबान से निकलने वाला कलिमा और शब्द भी तौला 
जायेगा | इसी मुनासबत से इस बाब में यह हदीस लाये हैं: 

यानी ये दोनों कलिमे अमल की तराज़ू के अन्दर बड़े भारी होंगे। 
इससे मालूम हुआ कि कलिमे भी तौले जायेंगे। ु 

एक हदीस शरीफ में है कि हुजूरे अक्दस सल्लल्लाहु अलैहि व 
"| सल्‍लम ने फरमाया कि बहुत सी बार इनसान अपने मुँह से ऐसा 
कलिमा निकाल देता है कि वह तो इसकी परवाह भी नहीं करता कि 
मुँह से क्या निकाल दिया, लेकिन सिर्फ उस एक कलिमे की वजह से: 
जहन्नम का हकृदार बन जाता है। और बहुत सी बार इनसान अपनी 
जबान से ऐसा कलिमा निकाल देता है कि वह इसकी परवाह भी नहीं 
करता कि मुँह से क्या निकाल दिया, लेकिन सिर्फ उसी एक कलिमे की 
वजह से- अल्लाह तआला उसको जन्नत में दाखिल फुरमा देते.हैं। 

(बुख़ारी शरीफ) : 

इसलिये ज़बान से निकलने वाले कलिमात बहुत ज़्यादा अहमियत 
रखते हैं, और इसी लिये बुजुर्गों ने फरमाया कि पहले बात को तौलो 
फिर बोलो। यानी यह सोचो कि यह बात बोलने की है भी या नहीं? 
और आखिरत में जब इस बात का वजन होगा तो उस वक्त मेरा 
अन्जाम क्या होगा? ् 


आमाल की गिनती नहीं होगी का 

इस जुमले से इस तरफ भी इशारा करना मकृसूद है कि किरयामत 
के दिन आमाल का वजन होगा, आमाल की गिनती नहीं होगी। यानी | 
अमल के अन्दर कैफियत का एतिबार होगा कि इस अमल में क्रितनी | 

। लिल्लांहीयत (इख़्लास) है, कितना खुलूस-है, अमल की जाहिरी शक्ल व 
सूरत का एतिबार नहीं होगा और न गिनती का एतिबार होगा। चुनौचे 
कुरआन करीम में अल्लाह तआला ने फरमायाः: 

यानी दुनिया में यह आजमाना मकृसूद है कि तुममें से किसका 
अमल ज्यादा अच्छा है। . 

यह नहीं फूरमाया कि किसका अमल ज़्यादा है। इससे इस तरफ 
इशारा करना है कि कोई अमल हो, उसमें यह देखो कि उसके अन्दर 
वज़न भी है या नहीं? .. क्‍ 


आमाल में वजन कैसे पैदा हो? 

अब सवाल यह उठता है कि आमाल में वजन कैसे पैदा होता है? 
जबाने-हाल से इंमाम बुख़ारी रहमतुल्लाहि अलैहि यह फरमाते हैं कि 
अगर आमाल में वजन पैदा करने का तरीका मालूम करना है तो मेरी 
इस किताब की पहली हदीस पढ़ लो। वह है “इन्नमल्‌ आमालु 
बिन्निय्याति” यानी तमाम आमाल का दारोमदार नीयतों पर -है। जब 
किसी अमल को करते वक़्त नीयत ख़ालिस अल्लाह तआला के लिये 
कर लोगे तो उसके ज़रिये तुम्हारे अमल में वज़न पैदा हो जायेगा। 

या यूँ कह दिया जाये कि दो चीज़ों से अमल में वजन पैदा होता 
है, एक इख़्लास से, दूसरे सुन्‍्नत की पैरवी करने से। ये दोनों अमल 
के लिये लाज़िमी शर्तें हैं। अगर इन दोनों में से एक भी न हो तो उस 
अमल में कोई वजन नहीं होगा। चाहे देखने में वह अमल कितना ही 
बड़ा. नजर आ रहा हो | 

दिखावे से वजन घटता है 


अगर एक शरुस ने देखने में बड़े खुशू-खुजू (यानी नमाज के ताम 
आदाब और नियमों) से लम्बी चौड़ी नमाज़ पढ़ी। कियाम लम्बा किया, 

॥ क्राअत्त लम्बी की, लेकिन उसका मकृसूद दिखावा था, तो अल्लाह 

तआला के यहाँ उस नमाज़ का कोई वजन नहीं, बल्कि उल्टा गुनाह 

का सबब बन जायेगी, जैसा कि हदीस शरीफ में हुजूरे अक्दस 
सल्लल्लाहु अलैहि व सल्‍्लम ने फ्रमाया 

यानी जिस शख्स ने दिखावे के लिये नमाज पढ़ी उसने अल्लाह 
तआला के साथ शिर्क किया। 

या जैसे अल्लाह तआला के रास्ते में लाखों रुपये ख़र्च कर दिये, | 
लेकिन अल्लाह तआला को राजी करना मकृसूद नहीं था, बल्कि अपनी 
सख़ावत (दान करने वाला होने) के कृसीदे पढ़वाना मकूसूद था, तो इस 
अमल का कोई वजन नहीं होगा। लेकिन अगर सिर्फ एक पैसा अल्लाह 
के रास्ते में इख्लास के साथ खर्च कर दिया, जिससे मकूसूद अल्लाह 
को राजी करना था तो उसी एक पैसे का अल्लाह तआला के यहाँ 
बड़ा वजन होगा। 


सुननत की पैरवी से वजन बढ़ता है 

. दूसरी चीज जिससे आमाल में वजन पैदा होता है, वह है 
“इत्तिबा-ए-सुन्नत” जिसको दूसरे लफ़्ज़ों में “सिदुक” कहा जाता है। 
यानी जो तरीका नबी करीम सल्लल्लाहु अलैहि व सल्‍लम ने बताया 
उस तरीके के मुताबिक अमल करोगे तो उस अमल में वजन पैदा 
होगा। उसके अलावा दूसरे तरीके से करोगे तो वजन पैदा नहीं होगा। 
चुनाँचे जितनी “बिद्अतें” हैं, उनमें बहुत सी बार इख़्लास होता है 
और बजाहिर अल्लाह तआला को राजी करना मन्जूर होता है, लेकिन 
चूँकि उस अमल में तरीका वह नहीं होता जो .जनाब रसूलुल्लाह 
सल्लल्लाहु अलैहि व सललम ने बताया है, इसलिये उस' अमल में वजन 
नहीं होता। ऐसे अमल के बारे में कुरआन करीम में इरशाद है 

यानी कियामत के दिन हम उनके उस अमल में कोई वजन कायम 
नहीं करेंगे। ... 
तरीका भी दुरुस्त होना जरूरी है 


आजकल कोई शख्स अगर गलत तरीके से अमल कर रहा हो 
और उसको उस पर टोका जाये कि भाई! यह तरीका सही नहीं है तो 
जवाब में फौरन यह कहते हैं कि हमारी नीयत सही है। हदीस में है 
कि “इन्नमलू आमालु बिन्निय्यात” (आमाल का दारोमदार नीयतों पर 
है) ऐसे लोगों को बस यह एक हदीस याद हो गई है और इस हदीस 
को मौका-बे-मौका इस्तेमाल करते हैं। द 

याद रखिये! तन्‍्हा नीयत काफ़ी नहीं जब तक तरीका वह न हो 
जो जनाब रसूलुल्लाह सल्लल्लाहु अलैहि व सललम ने बताया है। इसकी 
मिसाल बिल्कुल ऐसी है जैसे आपने लाहौर जाने की नीयत कर ली 
और कोयटा जाने वाली गाड़ी में सवार हो गये। अब आपकी नीयत तो 
बिल्कुल दुरुस्त है, लेकिन जिस गाड़ी का आपने चुनाव किया है वह 
गाड़ी आपको कोयटा लेकर जायेगी, आपकी नीयत की बरकत से वह 
गाड़ी आपको लाहौर लेकर नहीं जायेगी। 

बिल्कुल इसी तरह आपने जन्नत में जाने की नीयत कर ली और 
रास्ता जहन्नम जाने वाला इख्तियार किया तो* सिर्फ इस नीयत की 
बरकत से आप जन्नत में नहीं पहुँचेंगे। इसलिये हर अमल के अन्दर 
दो चीजों का होना जरूरी है, एक सिदुक और एक इंख्लास। इन दोनों 
के मिलने से अमल के अन्दूर वजन पैदा होता है। अगर इनमें से एक 
चीज भी न हो तो वह अमल बेवजन हो जाता है। 

लफ्ज “/किस्त” की व्याख्या 

आगे इमाम बुखारी रहमतियल्लाहि अलैहि फरमाते है: 
“व का-ल मुजाहिदुन्‌: अल्‌-किस्तासु अलू-अदए 




















बिर््मियति' 

| इमाम बुख़ारी रहमतुल्लाहि अलैहि का मामूल यह है कि जब कोई लफ़्ज़ 

(आता है तो उसकी मुनासबत से कुरआन करीम के किसी और लफ़्ज़ 
की भी तश्रीह (व्याख्या) फरमा दिया करते हैं। चूँकि “किस्त” का || 
लफ़्ज आया था, इसके मुनासिब दूसरा लफ़्ज “किस्तास” कुरआन 
करीम की आयत “व ज़िनू बिलू-किस्तासिल मुस्तकीम” में आया है। 
इसलिये इस लफ्ज की तश्रीह करते हुए फरमा रहे हैं. “अलू-किस्तासु: 
अल्‌-अदूलु बिर्समियति” यानी लफ़्ज़ “किस्तास” रूमी भाषा में अद्ल 
के मायने में आता है। “व युकालुः अल्‌-किस्तु मस्दरुल्‌ मुक्सिति” 
और यह कहा गया है कि लफ्ज “किस्त” “मुक्सित” का मस्दर है। 

अब यहाँ यह अजीब बात नजर आ रही है कि लफ़्ज़ “किस्त” 

सुलासी मुजर्रद है और “मुक़्सित” सुलासी मज़ीद है। इसलिये लफ़्ज 
“मुक्सित” “किस्त” के लिये कैसे मस्दर (जिससे दूसरा लफ़्ज निकला || 
हो उसे मस्दर कहते हैं) बन जायेगा?। तो इमाम बुख़ारी रहमतुल्लाहि 
अलैहि इस तरफ इशारा फरमा रहे हैं कि यह लफ़्ज़ अज़्दाद में से है, 
यानी इसके दो मायने हैं, और वे दोनों मायने एक-दूसरे के ख़िलाफ 
और उलट हैं। यानी एक मायने “इन्साफ”- के हैं और दूसरे मायने 
“जुल्म” के भी हैं। लेकिन आम तौर पर जब यह लफ़्ज़ बाबे इफ़्आल 
में इस्तेमाल होता है तो उस वक्‍त इसके मायने “इन्साफ” करने के होते 
हैं, और जब मुजर्रद में “कु-स-त यक्सितु” में इस्तेमाल होता है तो 
उस वक्‍त इसके मायने जुल्म करने के होते हैं। लिहाजा यह लफ़्ज 
दोनों मायने में मुश्तरक है, लेकिन इस्तेमाल करते वक़्त ज़्यादातर बाबों 
के दरमियान फ॒र्क' कर दिया है। अलबत्ता कई बार इसके उलट भी 
इस्तेमाल कर लिया जाता है कि मुजर्रद से इन्साफ के मायने में और 
बाबे इफ़्जाल से जुल्म के मायने में इस्तेमाल कर लिया जाता है। 


हज्जाज बिन यूसुफ का वांकिआ 
“हज्जाज बिन यूसुफ” जिसका जुल्म व सितम बहुत मशहूर है 

और जिसने बेशुमार उलेमा-ए-किराम, कारी हजरात और हाफिज़ों को 
| कृत्त करा दिया। उसने हज़रत सईद बिन जुबैर रहमतुल्लाहि अलैहि 
को जो बंहुत ऊँचे दरजे के ताबिईन (१) में से हैं। एक. बार उनको 
बुलवाया और पूछा कि. “मेरे बारे में तुम्हारी क्या राय है?” अब 
हज्जाज बिन यूसुफ जैसा जाबिर इनसान हज़रत सईद बिन जुबैर 
रहमतुल्लाहि अलैहि से पूछ रहा है कि मेरे बारे में तुम्हारी क्या राय 
है? अब अगर सही बात बतायें तो सर कृलम होने और सज़ा-ए-मौत 
जारी होने में कोई देर नहीं होगी, कोई मुकृदमा अदालत में पेश करने 
की जरूरत नहीं, बस हज्जाज का एक हुक्म जारी हो जाना काफी है। 
और अगर अपने जमीर (विवेक) के ख़िलाफ़ गलत बात बतायें तो यह 
गवारा नहीं। लेकिन हज़रत सईद बिन जुबैर रहमतुल्लाहि अलैहि के 
आला मुकाम ने इस बात को गवारा न किया कि हक के अलावा कोई 
और बात जबान से निकलें। जवाब में हजरत सईद बिन जुबैर 
रहमतुल्लाहि अलैहि ने फरमाया: 

०/३७०॥ 2..०७)॥ <.3। 


अन्तलू कासितुलू आदिलु.. 

'कासित” के मायने अगरचे “जुल्म॑ करने वाले” के भी होते हैं 
और “इन्साफ करने वाले” के भी होते हैं लेकिन लफ़्ज “कासित” के 
बाद जब अलु-आदिलू भी कह दिया तो इसके मायने मुतैयन हो गये 
कि यहाँ पर “कासितृ” को “आदिल्‌” के मायने में लिया है। चुनाँचे 
उनका यह जवाब सुनकर लोग हैरान हुए और ताज्जुब करने लगे कि 
आपने हज्जाज बिन यूसुफ की शान में तारीफी -जुमला कह दिया। 
लेकिन हज्जाज बड़ा घाग और भाषा.व साहित्य का भी बड़ा माहिर 
था, चुनाँचे जब लोगों ने जवाब की पसन्दीदगी का इजहार किया: तो 
उसने कहा कि तुम्हें नहीं मालूम कि इसने क्या कहा है, इसने यह कहा 


| (१) ताबिई उसको कहते हैं जिसने नबी करीम सल्लल्लाहु अलैहि व सललम के किसी सहाबी को देखा हो 
और उसका ईमान की हालत में इन्तिकाल हुआ हो। मुहम्मद इमरान कासमी 

है कि “तू जालिम है तू काफिर है” इसलिये कि “कासित” जब मुरजंर्रद 
में इस्तेमाल होता है तो इसके मायने उमूमन “जालिम” के होते 
और लफ्ज “आदिल” कहकर इसने कुरआन करीम की इस आयत की 
। तरफ इशारा किया है 








००००४ ७३० ७०४ «.॥ (४ 
अल्लाह तआला ने फ्रमाया कि ये लोग अपने परवर्दिगार के साथ 

दूसरे को शरीक ठहराते हैं। 
.. इस आयत में कुफ्र और शिर्क के लिये लफ्ज “अदल” इस्तेमाल 
फ्रमाया है। लिहाजा इसने दर हकीकृत मुझे लपेट कर काफिर और 
जालिम कहा है। 

.. बहरहाल! उस मौके पर हज़रत सईद बिन जुबैर रहमतुल्लाहि 
अलैहि ने इस लफ़्ज़ से फ़ायदा उठाया। ह 

आगे इमाम बुख़ारी रहमतुल्लाहि अलैहि फरमाते हैं: 

“अम्मलू्‌ कासितु फ-हुवल्‌ जाइरु” यानी लफ़्ज “कासित” के 
आम तौर पर जो मायने हैं वह “ज़ालिम” के आते हैं, जैसा कि 
कुरआन करीम में भी आया है: 

०४५७० ८६८० ।५४४४ 5 ;०..७॥ ए; 
यानी जालिम लोग जहन्नम का ईंधन होंगे। 
अहमद बिन इश्काब वाली रिवायत को 


आखिर में लाने की वजह 


फिर इमाम बुख़ारी रहमतुल्लाहि अलैहि ने आख़िरी हदीस बयान 
फ्रमाई 
बे 9) री ८" 02 ०३८० ०० : ६ “..४६३। हि ७-७ ६ 7 

. #४६४४ 4। 0७६... ० ००००० १ 4॥ 2७८ 0। «० (७ ०७.३५ 
.|.. यानी नबी करीम संल्लल्लाहु अलैहि व सल्लम ने फ्रमाया कि दो 
कलिमे ऐसे हैं जो अल्लाह तआला को बहुत पसन्द हैं, और वे कलिमे 
| जबान पर आसान हैं। यानी उनके पढ़ने में कोई दिक्कृत नहीं बल्कि 
बड़े आसान हैं। और साथ ही यह कि ये कलिमे आमाल की तराजू में 
बड़े भारी होंगे। वे ये हैं- 
सुब्हानल्लाहि व बि-हम्दिही सुब्हानल्लाहिलू अजीम 
. यही हदीस इमाम बुख़ारी रहमतुल्लाहि अलैहि ने सही बुखारी में 
दो जगहों पर पहले भी जिक्र फुरमाई है। अलबत्ता वहाँ पर उनके 
उस्ताद दूसरे हैं। किताबुदू-द-अवात में यही हदीस अपने उस्ताद जुहैर 
बिन हर्ब की सनद से जिक्र की है, और किताबुलू-ईमान में अपने. 
उस्ताद कुतैबा बिन सईद की सनद से जिक्र फरमाई है। और यहाँ पर 
अपने उस्ताद अहमद बिन इश्काब की सनद से रिवायत की है। 
हाफिज इब्ने हजर रहमतुल्लाहि अलैहि जो बुख़ारी शरीफ के शारेह 
(व्याख्याकार) हैं और इमाम बुख़ारी रहमतुल्लाहि अलैहि के सबसे 
ज्यादा मिजाज को पहचानने वाले हैं, वह फ्रमाते हैं कि दर असल 
इमाम बुख़ारी रहमतुल्लाहि अलैहि ने अपने उस्ताद अहमद बिन इश्काब 
से यह हदीस सबके आख़िर में सुनी थी, जबकि दूसरे उस्तादों से यही 
हदीस पहले सुन चुके थे। इस वजह से सबसे आख़िर में वह रिवायत 
लाये जो अहमद बिन इश्काब से सुनी थी। अलबत्ता बाद के जो तीन 
रावी (हदीस को बयान करने वाले) हैं- यानी मुहम्मद बिन फुजैल, 
उमारह बिन कअकाअ और अबू ज़रआ। ये तीनों रावी तमाम रिवायतों 
में मौजूद हैं, और सिर्फ इन्हीं से यह हदीस नकल की गयी है। इसी 
वजह से हदीस की इस्तिलाह में यह हदीस “गरीब है । 

दो कलिमात की तीन सिफात 

हदीस का तर्जुमाः हज़रत अबू हरैंरह रज़ियल्लाहु अन्हु इरशाद 
फरमाते हैं कि नबी करीम सल्लल्लाहु अलैहि व सल्‍लम ने इरशाद 
फ्रमाया कि दो कलिमे ऐसे हैं जो रहमान को प्यारे हैं, ज़बान पर 
हल्के हैं, और अमल की तराज़ू में बहुत भारी हैं। वे दो कलिमे ये हैं 
“सुब्हानल्लाहि व बि-हम्दिही, सुब्हानल्लाहिलू अजीम” 

इस हदीस में इन कलिमात की तीन सिफतें बयान फरमाई हैं। 
पहली सिफृत यह है कि ये दो कलिमे रहमान को प्यारे हैं। अब हदीस 
में “हबीबतानि इलल्लाहि” भी कह सकते थे, लेकिन इसके बजाये 
“हबीबतानि इलर्रह्मानि” फरमाया। इससे दर हकीकत इस तरफ इशारा 
फ्रमाया कि जब ये दो कलिमे रहमान को प्यारे हैं तो जो शख्स इन 
कलिमात की क॒द्र पहचान कर इनको पढ़ेगा वह शख्स जरूर रहमान 
की सिफृते रहमत के नाजिल होने का स्थान बन जायेगा। 
... दूसरी सिफृत यह बयान फरमाई कि ये कलिमात ज़बान पर बहुत 
| हल्के हैं। यानी इनको न तो पढ़ने में कोई दिक्कृत और मशक्कत है 
और न याद करने में कोई दिककृत और मशक्कत है। एक ही मज्लिस 
में ये कलिमात याद हो जाते हैं| 

तीसरी सिफृत यह बयान फुरमाई कि अमल की तराज़ू में इनका 
वज़न बहुत भारी है। अमल की तराज़ू का वजन यहाँ नज़र आने वाला 
नहीं, बल्कि वहाँ जाकर इनका वजन मालूम होगा। इसलिये यह बताया 
ही नहीं जा सकता कि “सकीलतानि फिल्‌-मीज़ानि” (अमल की तराजू 
में भारी) के अन्दर कया कुछ बातें पोशीदा हैं और इन कलिमात का. 
क्या वजन है? अल्लाह तआला ही बेहतर जानते हैं। वे कलिमात ये हैं: 
कट .॥ 00७६० ,० ५०००३ 40। ०७५ 


सुब्हानल्लाहि व बि-हम्दिही सुब्हानल्लाहिलू अजीम 

सुब्हानल्लाह के मायने 

. “सुब्हानल्लाहि” के मायने यह हैं कि मैं अल्लाह जल्ल शानुहू की 
पाकी बयान करता हूँ। हमारी उर्दू ज़बान की तंगी की वजह से इसका 
सही-सही तर्जुमा हो नहीं सकता। बस तर्जुमे का काम चला लेते हैं। 
_ सुब्हानल्लाहि” का जो असल मतलब है और इसके पीछे जो तासीर 
है, उसको इनसान तर्जुमे के ज़रिये दूसरी भाषा में मुन्तकिल कर ही 
नहीं सकता। इसलिये काम चलाने के लिये यह तर्जुमा कर लेते हैं कि 
“मैं अल्लाह की पाकी बयान करता हूँ” और पाकी बयान करने -के 
मायने यह हैं कि मैं इस बात का इक्रार और. ऐलान और एतिराफ 
करता हूँ कि अल्लाह जल्ल शानुहू की जात बे-ऐब है। उस जात में 
कोई ऐब नहीं। इसी को “तन्जीह” कहा जाता है, यानी अल्लाह तआला 
को हर ऐब से मुनज्जह (पाक) क्रार देना। यह मायने हुए 
“सुब्हानल्लाहि” के । 


“व बि-हम्दिही” का तर्जुमा और तरकीब 

“व बि-हम्दिही” यह भी अजीब कलिमा है। इस कलिंमे को सीधे 
सादे तरीके से भी कहा जा सकता था किः “सुब्हानल्लाहि वलु-हम्दु 
लिल्लाहि” जैसा कि दूसरी हदीस में कहा भी गया है। और दोनों 
कलिमात के बेशुमार फज़ाइल हैं। लेकिन सीधे सादे जुमले को छोड़कर 
ऐसा जुमला इरशाद फुरमाया जिसकी तरकीब करने में लोगों को 
दुश्वारी पेश आई कि इस जुमले “व बि-हम्दिही” की क्‍या तरकीब 
करें? इस जुमले में “वाव” आतिफा है, या हालिया है, या कुछ और 
है? और यह “ब” किस मायने में है? 

लेकिन बहस और तफंसील के बाद व्याख्याकारों की सर्वसम्मति से 
जो बात सामने आई, वह यह है कि इसमें “वाव” हालिया है, और 
“ब” तलब्बुस के लिये है। और अब “सुब्हानल्लाहि व बि-हम्दिही” के 
मायने यह हुए कि “उसब्बिहुल्ला-ह तआला मु-तलब्बिसन्‌ बि-हम्दिही”' 

यानी में जिस वक्‍त तंस्बीह कर रहा हूँ ठीक उसी वक़्त मैं अल्लाह 
तआला की हम्द (तारीफ) भी बयान कर रहा: हूँ। 
। देखिये: “सुब्हानल्लाहि.व बि-हम्दिही”” का सादा तर्जुमा तो यह हो 
सकता था कि अल्लाह तआला की जात बे-ऐब है और मैं उसकी। 

तारीफ करता हूँ। लेकिन इस तर्जुमे में जरा सा यह शुब्हा रह जाता है 
कि अल्लाह तआला की जात की तारीफ करते हुए यह कहना कि 
उसमें कोई ऐब नहीं। यह तारीफ अल्लाह तआला की बुलन्द शान के 
लिहाज से बहुत कम होती है। जैसे किसी बड़े और शरीफ आदमी की 
तारीफ करते हुए यह कहा जाये कि उसमें कोई बुराई नहीं है, या यह 
आदमी बुरा नहीं है। 4 ॥ 

ये अलफाज उस वकषत कहे जाते हैं जब उसकी बहुत ज़्यादा 
तारीफ करनी मन्जूर नहीं होती। इसलिये तारीफ का कलिमा कहने के 
बजाये यह कह दिया जाता है कि यह शख्स बुरा नहीं है। इसी तरह 
अगर अल्लाह तआला के बारे में सिर्फ यह कह दिया जाता कि 
अल्लाह तआला की ज़ात में कोई ऐब नहीं, तो यह कम दरजे की 
तारीफ होती। अगरचे बाद में यह भी कह दे कि “मैं अल्लाह तआला 
की तारीफ बयान करता हूँ”। क्योंकि यह एक अलग और मुस्तकिल 
जुमला हो जायेगा। इसलिये इस कलिमे ने इस बात को गवारा नहीं 
किया कि अल्लाह तआला को बे-ऐब तो. किया जाये लेकिन उसकी | 
सिफते कमाल का जिक्र न किया जाये। इसलिये फरमाया “सुब्हानल्लाहि 
व बि-हम्दिही” यानी में अल्लाह तआला की तस्बीह करता हूँ और 
टीक उसी वक्‍त अल्लाह तआला की हम्द (तारीफ) भी बयान कर रहा 
हूँ। ताकि “हम्द” बयान करने में कोई अन्तराल न आये बल्कि दोनों 
बातें एक साथ आ जायें।. ही 

अब मतलब यह होगा कि अल्लाह तआला की जात बे-ऐब भी है 
और तमाम सिफाते कमाल की जामे भी है। (यानी अल्लाह तआला की 
जात के अन्दर कमाल की तमाम सिफतें जमा हैं) इसलिये मैं उस जात 

बा. 3 मालवा # भय 


अल्लाह तआला की जात और सिफात सब बे-ऐब हैं 

. अब कहने में तो यह मामूली . अब कहने में तो यह मामू्री बात हुई कि अल्लाह आता: हुई कि अल्लाह तआला की 
जात बे-ऐब है, लेकिन जिस वक्‍त बन्दा सोच समझ कर इसका इकरार 
करता है कि अल्लाह तंआला की जात बे-ऐब है, तो इसका मतलब 
होता है कि वह इस बात का इक्रार कर रहा है कि फिर उसकी 
सिफात भी बे-ऐब हैं। उसके फैसले बे-ऐब हैं। उसकी शरीअत बे-ऐब 
है, उसके अहकाम बे-ऐब हैं। इसलिये जो शख्स अल्लाह तआला के 
बे-ऐब होने पर ईमान रखता है तो उसके ईमान का लाजिमी तकाजा 
यह है कि फिर वह उसकी शरीअत के एक-एक हुक्म को बे-ऐब 
समझकर उस पर ईमान लाये और फिर उस पर अमल करे। और 
अल्लाह तआला के हर फैसले को बे-ऐब समझ कर उस पर राजी हो 
जाये। इसलिये इस कलिमे ' सुब्हानल्लाहि व बि-हम्दिही” के अन्दर 
तकृदीर पर राजी रहना भी दाखिल है, शरीअत पर अमल भी दाखिल 
है और सुन्नत पर अमल भी इसमें दाखिल है। 


_सुब्हानल्लाहिलू अजीम” के मायने 

दूसरा जुमला हदीस का यह ई “सब्हानल्ला सुब्हानल्लाहिलू अजीम” यानी मैं 
उस अल्लाह की तस्बीह (पाकी बयान) करता हूं जो बड़ाई वाला है। 
मेरे शैख्ध हजरत डॉक्टर अब्दुलू-हई साहिब रहमतुल्लाहि अलैहि 
फ्रमाया करते थे कि देखो! इस हदीस के पहले जुमले “ 
व बि-हम्दिही” से अल्लाह तआला की सिफतते जमाल की तरफ इशारा 
हो रहा है, क्योंकि अल्लाह तआला की जात बे-ऐब है और तमाम 
तारीफों की जामे- है (यानी उसके अन्दर तामम तारीफें जमा हैं) और 
काबिले तारीफ जात वह होती है जिसमें जमाल हो। इसलिये यह 
भुमला सिफृते जमाल की तरफ इशारा कर रहा है। और दूसरा जुमला 
_ पुब्हानल्लाहिलू अज़ीम” यह अल्लाह तआला की बड़ाई और जलाल 

की तरफ इशारा कर रहा है। 
इसलिये पहले जुमले में बारी तआला के जमाल का बयान. है और 
| दूसरे जुमले में बारी .तआला के जलाल का बयान है। और जब बारी 
तआला के जमाल का तसवब्वुर करोगे तो उसके नतीजे में अल्लाह 
तआला से मुहब्बत पैदा होगी, क्योंकि जमाल की ख़ासियत यह होती है 
कि वह महबूब होता है और उसकी तरफ दिल खिंचते हैं और उससे 
मुहब्बत णेग होती है। और जलाल का तकाज़ा यह है कि उसके नतीजे 
में खौफ पैदा होगा, और जब मुहब्बत और ख़ौफ ये दोनों मिल जाते 
हैं तो उसके नतीजे में “ख़शिय्यत” (यानी अल्लाह का डर उसकी 
मुहब्बत के साथ) पैदा होती है। 


. “ख़शिय्यत” क्या चीज़ है? 

याद रखिये। “ख़शिय्यत” आम डर और खौफ का नाम नहीं, जैसे 

एक डर साँप और बिच्छू से, भेड़िये से, दरिन्दों से और डाकुओं से || 
होता है। इसका नाम “ख़शिग्यंत” नहीं। बल्कि “ख़शिय्यत” उस डर 
और खौफ का नाम है जो मुहब्बत के साथ हो। जो अल्लाह तआला 
की मुहब्बत से पैदा होती है। उसका नाम हकीकृत में “ख़शिय्यत” है। 
| जैसे बाप का खौफ, उस्ताद का ख्रौफ, शेख़ का खौफ, ये सब खौफ 
मुहब्बत और अकीदत से पैदा होते हैं। चुनॉँंचे बहुत सी बार यह होता 
है कि बाप ने जिन्दगी भर बेटे को कभी मारा नहीं, डॉटा भी नहीं, 
लेकिन जब बेटा उस बाप के पास से भी गुज़रता है तो कृदम काँपने 
लगते हैं। यह रौब किस चीज़ का है? दर हकीकृत यह रौब मुहब्बत से 
पैदा हुआ है। इसलिये बारी तआला की मुहब्बत दर हकीकत बारी 
तआला की “ख़शिय्यत” से पैदा होती है। इसलिये मुहब्बत और खौफ 

के मजमूए (संग्रह) का नाम “ख़शिय्यत” है। 

सुब्हानल्लाहि व बि-हम्दिही”” से अल्लाह तआला की 
मुहब्बत पैदा हुई और “सुब्हानल्लाहिलू अज़ीम” से अल्लाह तआला का 





इस्लाही खुत्तबात (44) 436 दर्स ख़त्मे बुखारी शरीफ 






ख़ौफ पैदा हुआ। और दोनों का मज्मूआ “ख़शिग्यत” है। और सारे 
आमाल व अख्लाक का हासिल यह है कि दिल मैं अल्लाह तआला की 
“खशिगस्यत” पैदा हो जाये। 

बेशक अल्लाह तआला से उसके वही बन्दे डरते हैं जो उसकी 
बड़ाई का इल्म रखते हैं। 

इमाम बुख़ारी रहमतुल्लाहि अलैहि इस हदीस को बिल्कुल आख़िर 
में इसलिये लाये कि तमाम उलूम का खुलासा और निचोड़ “अल्लाह 
को खशिग्यत” है। चुनाँचे मौलाना रूमी रहमतुल्लाहि अलैहि फरमाते हैं: 
खाशियतुल्लाह रा निशाने इल्म दाँ 
आयत यख्शलला-ह दर कुरआन ब््ख्वाँ 






















यानी इल्म की निशानी “ख़शिय्यत” है। अगर दिल में खशिय्यत 
पैदा हुई तो समझा जायेगा कि इल्म हासिल हुआ, और अगर 
“ख़शिय्यत” पैदा नहीं हुई तो मालूम हुआ कि इल्म नहीं आया, सिर्फ 
अलफाज और उनकी- शक्लें आ गईं। 

इसलिये जाते-जाते इमाम बुख़ारी रहमतुललाहि अलैहि फरमाते हैं 
कि अगर इल्म का नतीजा हासिल करना है तो अपने अन्दर 
“ख़शिय्यत” पैदा करो, और “ख़शिय्यत” पैदा करने का तरीका यह है 
कि इन कलिमात का ध्यान करो और ख़ूब अधिकता के साथ इनका 
जिक्र करो। 

इन कलिमात को सुबह व शाम पढ़ना 

इसलिये हदीस शरीफ में आया है कि जो शख्स सुबह के वक्त 
_सुब्हानल्लाहि व बि-हम्दिही”” सौ बार पढ़े तो अल्लाह तआला शाम 


तक उसके तमाम गुनाह माफ फरमा देते हैं अगरचे वे रेत के जर्ों के 
बरावर हों। और अगर शाम को ये कलिमात सौ बार पढ़े तो सुबह 

7% तमान पुनाह माफ फरमा देते हैं। इतनी अजीम (बड़ी) फजीलत 
इन कलिमात की बयान फुर्माई है। 


खुलासा 


आज की इस मज्लिस का खुलासा दो बाते हैं। इन दो बातों पर 
हम अमल कर लें तो यह मज्लिस हमारे लिये कारामद और मुफीद 
होगी। पहली बात यह है कि इस बात का इस्तेहजार और ध्यान पैदा 
करें कि हमारे आमाल का वजन होना है। और आमाल के अन्दर 
वजन पैदा करने वाली दो चीजें हैं- एक “सुन्नत की पैरवी” और दूसरे 
इख्लास”। और यहाँ से इस बात की फिक्र लेकर जायें कि अल्लाह 
त्आला ये दोनों चीजें हमारे अन्दर पैदा फरमा दें, ताकि अखिरत में 
हमारे आमाल वजनी हो जायें। द 

दूसरी बात यह है कि ये दो कलिमात जिनको हदीस में इतनी 
'अजीम फुजीलत दी गई है। इन कलिमात को जान से ज़्यादा प्यारा 
बना लें, और चलते-फिरते उठते-बैठते. ये कलिमात जबान पर हों। 
और अगर इस नीयत से पढ़ें कि इनके जरिये मेरे अन्दर “ख़शिय्यत” 
(अल्लाह का खौफ) पैदा हो तो फिर इन्शा-अल्लाह, अल्लाह तआला 
इनके जरिये वह मकसद हासिल करा देंगे और “ख़शिय्यत” पैदा फरमा 
देंगे। अल्लाह तआला मुझे भी और आप सबको भी इसकी तौफीक 
अता फरमाये। आमीन। 

बिस्मिल्लाहि्ह्मानिर्रहीम.._ क्‍ 
कामयाब मोमिन कोन? 

वास्तविक मोमिन कोन हैं? 

. मोहतरम बुजुर्गों और प्यारे भाईयो! मैंने अभी आपके सामने सूरः 
मोमिनून की शुरू की आयतों की तिलावत की है। ये आयतें अट्ठारहवें 
पारे के बिल्कुल शुरू में आई हैं। इन आयतों में अल्लाह तबारक व 
तआला ने “मोमिनों” की सिफात बयान फरमाई हैं कि सही मायने में 
“मोमिन” कौन हैं? उंनकी सिफात क्‍या हैं? वे क्या काम करते हैं और 







।. इस्लाही खुतबात (१4) 439 कामयाब मोमिन कौन? 


किन कार्मो से बचते' हैं? साथ में अल्लाह तआला ने यह भी बयान 
फ्रमाया कि जो मोमीन इन सिफात वाले होंगे, उनको कामयाबी हासिल 
होगी। 


कामयाबी का मदार अमल पर है 
इन आयतों की शुरूआत ही इन अलफाज़ से फरमाई: 
5 ५2+4 (५3५४ 

यानी उन मोमिनों ने फूलाह (कामयाबी) पाई जिनके अन्दर ये 
सिफात हैं। इससे इस बात की तरफ इशारा फ्रमाया कि अगर 
मुसलमान फलाह चाहते हैं तो इन आमाल को इख़्तियार करना होगा 
ये सिफात अपनानी होंगी और इस बात की पूरी कोशिश करनी होगी 
कि जो बातें यहाँ बयान की जा रही हैं उनको अपनी जिन्दगी के 
अन्दर दाखिल करें। क्योंकि इसी पर मुसलमानों की फूलाह का 
दारोमदार है और इसी पर फलाह निर्भर है। 


फूलाह का मतत्नब 

पहले यहाँ यह बात समझ लें कि “फूलाह” का क्‍या मतलब है? | 
जब हम उर्दू ज़बान में “फुलाह” का तर्जुमा करते हैं तो आम तौर पर 
इसका तर्जुमा “कामयाबी” से किया जाता है। इसलिये कि हमारे पास 
उर्दू ज़बान "में इसके मायने अदा करने के लिये कोई और लफ़्ज मौजूद 
नहीं। इस वजह से मजबूरन इसका तर्जुमा “कामयाबी” से कर दिया 
जाता है। लेकिन हकीकृत में अरबी जबान के लिहाज से और कुरआन 
करीम की इस्तिलाह के लिहाज से “फूलाह” का मतलब इससे बहुत 
ज्यादा विस्तृत और आम है। 

इस लफ्ज के असल मायने यह हैं: “दुनिया व आख़िरत में 
खुशहाल होना” दुनिया व आख़िरत दोनों में खुशहाली के मज्मूए को 
“फूलाह” कहा जाता है। चुनाँचे अज़ान में एक कलिमा कहा जाता है: 








कि कामयाब मोमिन कीन? 
आओ फूलाह की तरफ) अज़ान के इस 
जा रही है कि अगंर तुम दुनिया .व 
हो तो नमाज के लिये आओ और 


इस्लाही खुतबात (4) 











“हयू-य अललू फलाह” | 
कलिमे से भी यह बात बताई 
आखिरत दोनों. की खुशहाली चाहते 
मस्जिद में पहुँचो। बहरहाल! फलाह 
मतलब रखने वाला लफ़्ज़ है। 

कुरआन करीम में सूर: बकरह के शुरू में भी फलाह का लफ़्ज 
इस्तेमाल हुआ है: 

यानी जो लोग तक॒वा (परहेजगारी, गुनाहों से बचना) इख्तियार 
करने वाले हैं और आख़िरत पर ईमान रखने वाले हैं, कुरआन करीम 
पर और कुरआन करीम से पहले नाजिल होने वाली तमाम आसमानी 
किताबों पर ईमान रखने वाले हैं, यही लोग अल्लाह तआला की तरफ 
से हिदायत पाने वाले हैं और यही लोग फलाह पाने वाले हैं। 
लिहाजा “फुलाह” का लफ़्ज़ बड़ा जामे (सर्व व्यापी) है और दुनिया 
व आख़िरत की तमाम खुशहालियों को शामिल है। 


कामयाब मोमिन की सिफात क्‍ 

- इस सूरः “मोमिनून” में यह कहा जा रहा है कि वे मोमिन फुलाह 

पायेंगे जिनके अन्दर वे सिफात होंगी जो आगे ज़िक्र की गयी हैं। फिर 

एक-एक सिफत को बयान फ्रमाया कि वे मोमिन फूलाह पायेंगे जो 

अपनी नमाज़ में ख़ुशू इख्तियार करने वाले हैं और बेहूदा और फुजूल 

बातों से बचने वाले हैं, और जकात देते हैं और ज़कात के हुक्म पर 

अमल करने वाले हैं, और अपनी शर्मगाहों की हिफाजत करने वाले हैं। 
और अपनी अमानतें और अपने अहद को पूरा करने वाले हैं। 

ये सारी सिफात इन आयाते करीमा में बयान फ्रमाई हैं। इनमें से 

हर सिफृत तफूसील और व्याख्या चाहती है। इन सिफात् का मतलब 

समझने की ज़रूरत है। अगर इन सिफात का सही मतलब अल्लाह 
तआला हमारे जैहनों में बिठा दें और इन सिफ़ात पर अमल करने की 
तोफीक॒ अता फ्रमा दें तो इन्शा-अल्लाह हम सब-फलाह पाने वाले हो 
जायें। इसलिये ख्याल आया कि इन सिफात को तफसील से बयान कर 
| दिया जाये। हो सकता है कि इनके बयान "में चन्द्र हफ्ते लग जायें, 
एक-एक सिफुत का बयान एक-एक जुमा को होता जायेगा तो सारी 
सिफात का इन्शा-अल्लाह बयान हो जायेगा। 
पहली सिफृतः खुशू 
पहली सिफृत यह बयान फरमायी कि वे मोमिन फलाह पाने वाले 
हैं जो अपनी नमाज में खुशू इख्तियार करने वाले हैं। गोंया कि फुलाह 
की सबसे पहली शर्त और फूलाह का सबसे पहला रास्ता यह है कि 
इनसान न सिर्फ यह कि नमाज़ पढ़े बल्कि नमाज में खुशू इख्तियार 
करे। क्‍योंकि नमाज ऐसी चीज -है कि कुरआन करीम में अल्लाह 
तआला ने बासठ से ज़्यादा जगहों पर इसका हुक्म फ्रमाया है। 
हालाँकि अगर अल्लाह तआला एक बार हुक्म दे देते तो भी काफी था, 
क्योंकि अगर एक बार भी कुरआन करीम में किसी काम का हुक्म आ 
जाये तो उस काम को करना इनसान के जिम्मे फर्ज हो जाता है, 
लेकिन नमाज के बारे में बासठ बार हुक्म दिया कि नमाज कायम 
करौ। इसके ज़रिये इस हुक्म की अहमियत बताना मकसूंद है कि 
नमाज को मामूली काम मत समझो और यह न समझो कि यह 
रोजमर्रा की रूटीन की एक मामूली चीज़ है बल्कि मोमिन के लिये 
दुनिया और आख़िरत में कामयाबी के लिये सबसे अहम काम नमाज 
पढ़ना है, नमाज की हिफाज़त करना है और नमाज को उसके अहकाम 
और आदाब के साथ अदा करना है। 

हजरत उमर फारूक रजियल्लाहु अन्हु का 


ख़िलाफत का जमाना . 
। हजरत उमर फारूक रजियल्लाहु अन्हु जो हुजूरे अक्दस सल्लल्लाहु 
अलैहि व सललम के दूसरे ख़लीफा हैं। उनके ख़िलाफृत के जमाने में 

। मुसलमानों को फुतूहात (विजय) बहुत ज़्यादा हासिल हुई। अल्लाह 
तआला ने उन्हीं के हाथों कैसर व किसूरा (रोम और ईरान के 
बादशाहों) की शान व शौकतों का परचम झुकाया। कैसर व किस्‌रा के 
महल मुसलमानों के कब्जे में आये। 

एक दिन मैंने हिसाब लगाया तो यह बात सामने आई कि हज़रत 
फारूके आजम रजियल्लाहु तआला अन्हु के कब्जे में जो मुल्क थे 
उनका कुल क्षेत्रफल आज के पन्द्रह मुल्कों के बराबर है। यानी आज 
पन्द्रह देश उन जगहों पर कायम हैं जहाँ हजरत उमर फारूक 
रजियल्लाहु तआला अन्हु की हुकूमत थी।. 

यह ऐसे अमीरुलू मोमिनीन थे कि फरमाते थे कि अगर 
दरिया-ए-फुरात के किनारे कीई कुत्ता भी भूखा मर जाये तो मुझे डर 
है कि मुझसे आख़िरत में यह सवाल होगा कि ऐ उमर! तेरी हुकूमत में 
एक कुत्ता भूखा मर गया था। इतनी ज़्यादा ज़िम्मेदारी का- एहसास 
करने वाले थे। इनके जमाने में अल्लाह तआला ने मुसलमानों को 
खुशहाली भी अता फरमाई। कोई शख्स इनकी हुकूमत में भूखा नहीं 
था, सब को इन्साफ उपलब्ध था। अदल व इन्साफ का दौर-दौरा था। 
. || मुसलमानों के साथ; गैर-मुस्लिमों के साथ, मर्दों के साथ, औरतों के 
साथ, बूढ़ों के साथ, बच्चों के साथ इन्साफ का अज़ीम नमूना हजरत 
उमर फारूक रज़ियल्लाहु अन्हु की हुकूमत ने पेश किया | 


हजरत उमर रजियल्लाहु अन्हु का सरकारी फरमान . 
इतनी बड़ी हुकूमत के जितने हाकिम थे और सूबों में जितने 

सब के नाम हज़रत, उमर फारूक रजियल्लाहु अन्हु ने एक सरकारी 
फरमान भेजा। यह फरमान हज़रत इमाम मालिक रहमतुल्लाहि अलैहि 
ने अपनी किताब “मोअत्ता” में असल लफ़्जों में नकल किया है। इस 
फ्रमान में हज़रत उमर फारूक रजियल्लाहु-अन्हु फ्रमाते हैं: 

यानी मेरे नजदीक तुम्हारे कामों में सबसे अहम काम नमाज है। 
जिस शख्स ने नमाज की हिफाजत की और इस पर हमेशा कायम 
रहा, उसने अपने दीन की हिफाज़त की। और जिस शख्स ने नमाज़ 
को जाया किया, वह और चीजों को ज्यादा जाया करेगा। 

जाया करने के मायने यह भी हैं कि वह नमाज़ नहीं पढ़ेगा, और | 
यह मायने भी हैं कि नमाज पढ़ेगा लेकिन गलत तरीके से पढ़ेगा, और 
जाया करने के मायने यह भी हैं कि नमाज पढ़ने में लापरवाही से काम 
लेगा। 


नमाज को जाया करने से दूसरी चीजों का जाया करना 
“ जुज़रत उमर फारूक रजियल्लाहु अन्हु ने अपने गवर्नरों को यह 
| फरमान इसलिये लिखकर भेजा कि आम तौर पर हाकिम के दिल में 
यह बात होती है कि मेरे सिर पर तो कौम की बहुत बड़ी ज़िम्मेदारियाँ 
हैं, लिहाजा अगर मैं इन जिम्मेदारियों की खातिर किसी वक्‍त की 
नमाज कुर्बान भी कर दूँ तो कोई हर्ज न होगा। क्योंकि मैं बड़े फ्रीजे 
को अदा कर रहा हूँ। हज़रत उमर फारूक रजियल्लाहु अन्हु हाकिमों 
की इस गलत-फहमी को दूर फरमा रहे हैं कि तुम यह मत समझना 
कि हाकिम बनने के बाद तुम्हारी ज़िम्मेदारियाँ नमाज से ज़्यादा बड़ा 
दर्जा रखती हैं, बल्कि मेरे नजदीक सबसे अहम काम यह है कि 
तुम्हारी नमाज सही होनी चाहिये। अगर इस नमाज़ की हिफाज़त करोगे || 

जाया कर दिया तो तुम्हारे दूसरे काम उससे ज्यादा जाया होंगे. और 
फिर हुकूमत का काम तुमसे टीक नहीं चलेगा क्योंकि जब तुमने 
अल्लाह तआला के हुक्म को तोड़ दिया और अल्लाह तआला की 
| तीफीक तुम्हारे साथ न रही तो फिर तुम्हारे काम कैसे दुरुस्त होंगे। 


आजकल की एक गुमराह करने वाली सोच 

आजकल हमारे समाज में एक गुमराही फैल गई है। वह यह है 
कि लोगों के दिमाग़ में यह बात आ गई है कि बहुत से काम ऐसे हैं 
जो नमाज़ से ज्यादा अहमियत रखते हैं। ख़ास तौर पर यह बात उन 
लोगों के अन्दर पैदा हो गई है जो दीन के काम में मशगूल हैं। ये 
हजरात यह समझते हैं कि हम बहुत बड़ा काम कर रहे हैं, लिहाजा 
चूँकि हम बड़ा काम कर रहे हैं, इसलिये अगर कभी इस बड़े काम की 
ख़ातिर नमाज़ छूट गई या नमाज़ में कमी .आ गई या नमाज में कोई 
नुक्स उत्पन्न हो गया तो कोई हर्ज की बात. नहीं, क्योंकि हम इससे 
बड़े काम में लगे हुए हैं। हम दावत व तंब्लीग के काम में और अमर 
बिलू-मारूफ (अच्छे कामों का हुक्म देने) और नही अनिलू-मुन्कर (बुरे 
कार्मों से रोकने) के काम में लगे हुए हैं। जिहाद के काम में लगे हुए हैं 
और सियासत के काम में यानी दीन को इस दुनिया में कायम करने के 
काम में लगे हुए हैं। इसलिये अगर हमारी जमाअत छूट जायेगी तो हम 
धर में नमाज पढ़ लेंगे और अगर नमाज का वक़्त निकल गया तो 
कजा पढ़ लेंगे। याद रखिए! यह बड़ी गुमराही- भरी सोच है। 


हजरत उमर फारूक रजि० औरं गुमराही का इलाज 

हजरत उमर फारूक रज़ियल्लाहु अन्हु से ज्यादा दीन का काम 
करने वाला कौन होगा? उनसे बड़ा सियासत का झण्डा उठाने वाला 
कोन होगा? उनसे बड़ा जिहाद करने वाला कौन होगा? उनसे बड़ा दाई 
(दीन की दावत देने वाला) और उनसे बड़ा मुबल्लिग (तब्लीग करने 

वाला) कौन होगा? लेकिन वह अपने तमाम हाकिमों को बाकायदा यह 
सरकारी फ्रमान जारी कर रहे हैं कि मेरे नज़दीक तुम्हारे सब कामों में 
|| सबसे अहम चीज .नमाज है। अगर तुमने इसकी हिफाज़त की तो 
तुम्हरे और काम भी दुरुस्त होंगे और अगर इसको जाया कर दिया 
तो तुम्हारे और काम भी ख़राब होंगे। . 


अपने को काफिरों पर कृयास मत करना 

तुम अपने आपको कांफिरों पर कुयास मत करना। गैर-मुस्लिमों 
पर कयास मत करना और यह मत सोचना कि गैर-मुस्लिम भी तो 
'नमाज नहीं पढ़ रहे हैं मगर तरक्की कर रहे हैं। दुनिया में उनका डका 
बज रहा है, खुशहाली उनका मुकुद्दर बनी हुई है और दुनिया के अन्दर 
उनकी तरक्की के तराने पढ़े जा रहे हैं। 

याद रखो! तुम अपने आपको. उन पर कृयास मत करना। अल्लाह 
तआला ने मोमिन का मिजाज और मोमिन का तरीका-ए-जिन्दगी 
काफिर के मुंकाबले में बिल्कुल अलग करार दिया है। कुरआन करीम 
का कहना यह है कि मोमिन को फूलाह नहीं हो सकती जब तक वह || 
उन कामों पर अमल न करे जो यहाँ बयान किये गये हैं। उनमें से. 
सबसे पहला काम नमाज़ है। द 


नमाज में ख़ुशू दरकार है 

लिहाजा अगर तुम फूलाह (कामयाबी) चाहते हो तो उसकी पहली 
शर्त नमाज की हिफाजत है। फिर यहाँ पर यह नहीं फरमाया कि वे 
लोग फलाह पायेंगे जो नमाज पढ़ते हैं, बल्कि यह फुरमाया कि वे 
मोमिन फूलाह पायेंगे जो अपनी नमाज़ में “खुशू” इख़्तियार करने वाले 
हैं। खुश्‌ का क्या मतलब है? इसको अच्छी तरह समझ लीजिये। 
अल्लाह तआला अपने फज़्ल से हम सबको “खुशू”-अता फरमा दे। 
आंमीन | द 

“ख़ुजू” के मायने 

देखिये! दो लफ्ज हैं जो आम तौर पर एके साथ बोले हि हैं 
एक “खुशू” दूसरा “खुजू”। चुनाँचे कहा जाता है कि फलों ने बड़े खुशू 
ख़ुजू के साथ नमाज पढ़ी। खुशू “श” से है और खुज़ू ज़ से है। 
दोनों के मायने में थोड़ा सा फर्क है। ख़ुजू के मायने हैं जिस्म को 
अल्लाह तआला के आगे झुका देना” यानी जब नमाज में खड़े हुए तो 
जिस्म को अल्लाह तआला के आगे झुका दिया। जिस्म को झुका देने 
का मतलब यह है कि जब नमाज़ में खड़े हुए तो तमाम आदाब का 
लिहाज रखते हुए खड़े हुए। रुकूअ किया तो उसके आदाब के साथ 
रुकूअ किया। सज्दा किया तो उसके आदाब के साथ सज्दा किया। 
गोया कि “अपने जिस्म के जाहिरी अंगों को अल्लाह तआला के सामने 
झुका देना” यह मायने हैं खुजू के । लिहाजा खुज़ू का तकाजा यह है कि 
जब आदमी नमाज में खड़ा हो तो उसके तमाम अंग सुकून के साथ 
और खामोश हों और उनके अन्दर हरकत न हो। कुरआन करीम में 
अल्लाह तआला का इरशाद है: 

32४ 40५ #५ 

यानी नमाज में अल्लाह तआला के लिये खड़े हों तो 'कानित' 
बनकर खड़े हों। कानित के मायने हैं सुकून के साथ खड़ा होना। 
लिहाजा नमाज़ में बिना ज़रूरत अपने जिस्म को हिलाना, बिना वजह' 
बार-बार हाथ उठाकर अपने जिस्म या सिर को खुजाना, कपड़े दुरुस्त 
करना, ये सब बातें ख़ुजू के खिलाफ हैं। 

नमाज में अंगों को हरकत देना 

दीन के आलिमों ने तो यहाँ तक लिखा है कि अगर कोई शख्स 
नमाज के एक रुक्‍न जैसे 'कियाम” (खड़ा होने) में तीन बार बिना 
ज़रूरत अपने हाथ को हरकत देकर कोई काम करेगा तो उसकी नमाज 

ही टूट जायेगी। और अगर तीन बार से कम किया तो नमाज नहीं 
टूटेगी लेकिन नमाज की जो शान है और जो सुन्नत तरीका है वह 
हासिल नहीं होगा। नमाज़ की बरकत हासिल नहीं होगी। आजकल 
हमारी नमाजों में यह ख़राबी कसरत से पाई जाती है कि जब नमाज़ 
में खड़े होते हैं तो अपने जिस्म को बिना वजह हरकत देते हैं। यह 
बिना वजह हरकत देना खुजू के ख़िलाफ़ है'और सुन्नत के और 
नमाज़ के आदाब के ख़िलाफ है। 


तुम शाही दरबार में हाजिर हो 

जब तुम नमाज में खड़े होते हो तो अल्लाह तआला के दरबार में 
खड़े होते हो। अगर किसी देश के प्रधानमंत्री का दरबार हो और उस 
दरबार में प्रेड हो रही हो तो उस प्रेड में जो शरीक होता है वह प्रेड 
के आदाब की पूरी बान्दी के साथ खड़ा होता है। वहं यह नहीं करता 
कि कभी सिर खुजा रहा है, कभी हाथ खुजा रहा है, कभी कपड़े 
दुरुस्त कर रहा है, क्योंकि किसी बादशाह के दरबार में ये हरकतें नहीं 
की जातीं। जब दुनिया के आम बादशाहों का यह हाल है तो तुम तो 
अह्कमुलू-हाकिमीन (तमाम हाकिमों के हाकिम) के दरबार में खड़े हो 
जो सारे बादशाहों क़ा बादशाह है, उसके दरबार में खड़े होकर ऐसी 
बेजा हरकतें करना बिल्कुल मुनासिब्र नहीं है, बल्कि उसके दरबार के 
तमाम आदाब का लिहाज़ करके खड़ा होना चाहिये। 


हजरत अब्दुल्लाह बिन मुबारक और खुजू 
हज़रत अब्दुल्लाह बिन मुबारक रहमतुल्लाहि अलैहि के बारे में 
रिवायतों में आता है कि गर्मी के मौसम में रात के वक्‍त अपने घर की 
छत पर तहज्जुद की नमाज पढ़ा करते थे। उनके पड़ोसी उनको 
देखकर कहा करते थेः ऐसा मालूम होता है कि जैसे छत पर कोई 
लकड़ी खड़ी है, जिसमें कोई हरकत नहीं होती। लिहाजा जब अल्लाह 

तआला- के दरबार में खड़े हों तो 'कानितः' बनकर और अपने आपको | 
| अल्लाह तआला के दरबार में हाजिर समझ कर खड़े हो। ह 


गर्दन झुकाना खुजू नहीं 

नमाज़ में खड़े होने का जो सुन्नत तरीका है, उसके मुताबिक 
खड़ा होना ही खुजू है। बाज़ लोग खुजू पर अमल करते हुए कियाम 
॥ (नमाज़ में खड़ा होने) की हालत में बहुत झुक जाते हैं और सीना भी 
झुका लेते हैं। यह तरीका सुन्नत के खिलाफ है। सुन्नत का तरीका यह 
है कि कियाम की हालत में आदमी सीधा खड़ा हो और गर्दन इस हद 
तक नीची हो कि निगाह सज्दे की जगह पर हो। इससे ज्यादा गर्दन 
झुका लेना कि टोड़ी सीने से लग जाये, यह सुन्नत के ख़िलाफ़ है। 
और बिना वजह नमाज़ के अन्दर हरकत करना भी ख़िलाफे सुन्नत है। 
हाँ अगर कभी बहुत ज्यादा ख़ारिश हो रही हो तो खुजाना जायज है 
लेकिन बिना वजह हरकत करना सुन्नत के ख़िलाफ है। बहरहाल! खुजू 
के मायने हैं “अपने जिस्म को अल्लाह तआला के लिये झुका लेना ।” 


खुशू के मायने क्‍ 

दूसरा लफ़्ज़ है “खखुशू” इसके मायने हैं “दिल को अल्लाह तआला 
के लिए झुका लेना” यानी दिल को अल्लाह तआला की तरफ 
मुतवज्जह कर लेना। दोनों का मज्मूआ खुशू-खुजू कहलाता है। इसलिये 
कहा जाता है कि नमाज खुशू-खुजू के साथ पढ़ो। ये दोनों काम जरूरी 
हैं । 






















ख़ुजू का खुलासा 
आज मैंने मुख्ससर तौर पर “खुजू” के बारे में अर्ज कर दिया। 
इसका खुलासा यह है कि नमाज़ का जो सुननत तरीका है, उसके 
मुताबिक अपने जिस्मानी अंगों को ले आओ और बिना जरूरत जिस्म 
के हिस्सों को हरकत न दो। 








इस्लाही खुतबात (4) .. _१49 क्‍ कामयाब मोमिन कौन? 


अब सवाल यह है कि किस तरह सुन्‍्नत के मुताबिक जिस्म के 

अंगों को लायें। इसके लिये मेरा एक छोटा सा रिसाला (किताब) है जो 

“नमाजें सुन्नत के मुताबिक पढ़िये” के नाम से. छप गया है। अंग्रेजी में 

| भी उसका तर्जुमा हो गया है। उस रिसाले को- सामने रखिये और 

देखिये कि अपने अंगों को नमाज के अन्दर रखने के क्‍या आदाब हैं, 

अगर उस पर अमल कर लिया जाये तो खुजू हासिल हो जायेगा। खुशू 

किस तरह हासिल होगा? इसके बारे में इन्शा-अल्लाह आईन्दा जुमा में 

अर्ज करूँगा। अल्लाह तआला मुझे और आप सबको इस पर अमल 
करने की तौफीक अता फ्रमाये। आमीन | 

और उसका सही तरीका 

तम्हीद क्‍ 

मोहतरम बुजुर्गों और प्यारे भाईयो! जो आयतें मैंने आपके सामने 
तिलावत कीं, ये सूरः मोमिनून की आयतें हैं। इन आय॑ंतों में अल्लाह 
तआला ने उन मोमिनों की सिफात बयान फ्रमायी हैं जिनसे फलाह 
(कामयाबी) का वायदा किया गया है। अगर ये सिफतें किसी को 
हासिल हो जायें तो उसको फूलाह हासिल हो गयी यानी उसको दुनिया 

में भी कामयाबी हासिल हो गयी और आख़िरत में भी कामयाबी 
हासिल हो गयी। 


खुश और खुजू का मतलब _ 
अल्लाह तआला ने पहली सिंफत यह बयान फुरमाई कि फुलाह 
| पाने वाले मोमिन बन्दे वे हैं जो अपनी नमाज़ में खुशू इख्तियार करते 
हैं। मोमिन के तमाम कामों में सबसे ज़्यादा अहम काम नमाज की 
अदायगी है। इसलिए यहाँ पर अल्लाह तआला ने मोमिन की सिफृतों 
में सबसे पहले “नमाज में खुशू” की सिफृत जिक्र फरमायी है। 

आम तौर पर दो लफ़्ज़ नमाज की विषेशताओं के सिलसिले में 
बोले जाते हैं- एक खुजू और दूसरा खुशू। ख़ुजू” 'ज” से है और 
खुश” 'श' से है। “खुजू” के मायने हैं: इनसान का अपने जाहिरी 
अंगों को अल्लाह तआला के सामने झुका देना। और “खुशू” के मायने 
हैं: इनसान का अपने दिल को अल्लाह तआला की तरफ मुतवज्जह | 
कर देना। नमाज में दोनों चीज़ें मतलूब (दरकार) हैं, यानी नमाज़ में 
खुजू भी होना चाहिए और खुशू भी होना चाहिए। 


. <खुजू” की हकीकत क्‍ 
खुजू” के लफ़्जी मायने हैं “झुक जाना” यानी अपने आपको 
नमाज में अल्लाह तआला के सामने इस तरह खड़ा करना कि तमाम 
(बदन के) अंग अल्लाह तआला के सामने झुके हुए हों। गफलत और 
लापरवाही की हालत न हो बल्कि अल्लाह तआला के सामने अदब के 
साथ खड़ा हो। अब यह देखना है कि नमाज में खड़े होने का कोनसा 
तरीका अदब वाला है और कौनसा बे-अदब है? इसका फैसला हम 
अपनी अक्ल से नहीं कर सकते बल्कि इसकी तफ्सील खुद नबी 

करीम सल्लल्लाहु अलैहि व सल्लम ने बयान फरमा दी है। 
लिहाजा नमाज पढ़ने का हर वह तरीका जो नबी करीम 
सल्लल्लाहु अलैहि व सललम के बताये हुए तरीके के मुताबिक हो, वह 




























इस्लाही खुतबात (44) 452 नमाज़ की अहमियत 
अदब वाला है और जो तरीका आपके बताये हुए तरीके के खिलाफ 
हो, वह बे-अदब है। इसलिए नमाज़ उस तरीके से पढ़नी चाहिए जिस 
तरीके से रसूले करीम सल्लल्लाहु अलैडि व सल्‍लम ने सिखायी। एक 
बार नमाज के बाद नबी करीम सल्लल्लाहु अलैहि व सल्लम ने 
सहाबा-ए-किराम रजियल्लाहु अन्हुम से फरमाया: 
23२) ५६ ५७ 

यानी तुम उसी तरह नमाज पढ़ो जिस तरह तुमने मुझे नमाज 
पढ़ते हुए देखा है। द 

लिहाज़ा जो तरीका नमाज़ पढ़ने का खुद नबी करीम सल्लल्लाहु 
अलैहि व सलल्‍लम ने इख्तियार फरमायां और जिस तरीके की आपने 
तालीम फ्रमायी, वह तरीका अदब वाला है, कोई दूसरा शख्स अपनी 
अक्ल से उसमें कमी और इजाफा नहीं कर सकता। 


हजराते खुलफा-ए-राशिदीन और नमाज की तालीम 

यही वजह है कि हजराते सहाबा-ए-किराम रजियल्लाहु अन्हुम इस 
बात का एहतिमाम करते थे कि जो तरीका हुजूरे अक्दस सल्लल्लाहु 
अलैहि व सलल्‍लम ने बता दिया उसको याद रखें। उसको महफूज रखें 
और उसको दूसरों तक पहुँचायें और अपनी नमाज़ों को उसके मुताबिक 
बनायें । चुनाँचे हज़राते खुलफा-ए-राशिदीन हज़रत अबू बक्र, हजरत 
उमर, हज़रत उस्मान और हजरत अली रज़ियल्लाहु अन्हुम जिनकी 
आधी दुनिया से ज्यादा पर हुकूमत थी, लेकिन जहाँ कहीं जाते, वहाँ 
पर लोगों को बताते कि नमाज इस तरह पढ़ा करों और खुद नमाज 
पढ़कर बताते कि आओ! मैं तुम्हें बताऊं कि हुज़ूरे अक्दस सल्लल्लाहु 
अलैहि व सल्‍लम किस तरह नमाज पढ़ा करते थे ताकि तुम्हारा तरीका 
रसूलुल्लाह सलल्‍लल्लाहु अलैहि व सललम के बताये हुए तरीके के 
मुताबिक हो जाये। 

बदन के अंगों को दुरुस्त करने का नाम पैन के अगों को दुरुस्त करने का नाम खुजू है 
हजरत अब्दुल्लाह बिन मंसऊद रज़ि० अपने शागिर्दों से फरमाते 


(3३ 40 2०4) ५.) ४०.० ५६५ ५.०५ 

क्या मैं तुम्हें वह नमाज पढ़कर न दिखाऊँ जो रसूलुल्लाह 
सल्लल्लाहु अलैहि व सल्‍लम पढ़ा करते थे। 

लिहाजा नमाज़ में खुजू भी मतलूब है कि उस नमाजी के सारे 
आजा (बदन के हिस्से) सुन्नत के मुताबिक अन्जाम पायें। नमाजी के 
जाहिरी अंग सुन्नत के मुताबिक बना लेना. यह खुशू की तरफ जाने की 
पहली सीढ़ी है। और जब आदमी अपने जिस्मानी अंगों को दुरुस्त कर 
लेगा और खड़े होने, रुकूअ करने, सज्दा करने और बैठने में वह 
तरीका इख्तियार कर लेगा जो रसूलुल्लाह सललल्लाहु अलैहि व सल्‍लम 


का तरीका है तो यह अल्लाह तआला की तरफ दिल मुतवज्जह करने 
की पहली सीढ़ी है। 


नमाज में ख्यालात आने की एक वजह 

आज हमें अक्सर यह शिकवा रहता है कि नमाज में ख्यालात 
इधर-उधर रहते हैं। कभी कोई ख्याल आ रहा है, कभी कोई ख्याल 
आ रहा है, और नमाज में दिल नहीं लगता। इसकी एक बड़ी वजह 
यह है कि हमने नमाज का जाहिरी तरीका सुन्नत के मुताबिक नहीं 
बनाया और न ही उसका एहतिमाम किया। बस जिस तरह बचपन में 
नमाज पढ़ना सीख ली थी, उसी तरह पढ़ते चले आ रहे हैं। यह फिक्र 
नहीं कि वास्तव में यह नमाज सुन्नत के मुताबिक है या नहीं। यह 
नमाज इतना अहम फरीजा है कि मसाइल की किताबों में इस पर 
सैकड़ों पेज लिखे हुए हैं जिनमें नमाज के एक-एक रुक्‍न को तफ्सील 
से बयान किया गया है, कि तकवीरे-तहरीमा (१) के लिए हाथ कैसे 


(१) नमाज शुरू करते वक़्त जो तकवीर कही जाती है उसको तकवीरें-तहरीमा कहते हैं। मुहम्मद इमरान कासमी 

उठायें। कियाम (खड़ा होना) किस तरह करें, रुकूंआ किस तरह किया 
जाये, सज्दा किस तरह किया जाये, कुअवा किस तरह किया जाये। इन 
सबकी तफुसीलात किताबों में मौजूद हैं, लेकिन उन तरीकों के सीखने 
'की तरफ ध्यान नहीं। बस जिस तरह कियाम करते चले आ रहे हैं, 
उसी तरह कियाम कर लिया, जिस तरह अब तक रुकूअ-सज्दा करते 
चले आ रहे हैं उसी तरह रुकूअ-सज्दा कर लिया। लेकिन उनको ठीक 
ठीक सुन्नत के मुताबिक अन्जाम देने की फिक्र नहीं। 


हजरत मुफ़्ती साहिब रहमतुल्लाहि अरलेडि रहमतुल्लाहि अलैहि 


और नमाज का एंहतिमाम 

मेरे वालिद माजिद हजरत मौलाना मुफ़्ती मुहम्मद शफी साहिब 
रहमतुल्लाहि अलैहि अपनी उम्र के आख़िरी दौर में फरमाया करते थे 
कि आज मुझे कुरआन व हदीस और फिका (मसले-मसाइल) पढ़ते- 
पढ़ाते हुए और फतवे लिखते हुए साठ साल हो गये हैं और इन कामों | 
के अलावा कोई और मशगला नहीं है लेकिनं साठ साल गुजरने के 
बाद अब भी कई बार नमाज़ में ऐसी स्थिति आ जाती है कि मुझे 
पता नहीं चलता कि अब मैं क्‍या करूँ? फिर नमाज़ की किताब 
उठाकर देखनी पड़ती है कि मेरी नमाज दुरुस्त, हुई या नहीं? मेरा तो 
यह हाल है, लेकिन मैं लोगों को देखता हूँ कि सारी उम्र नमाज़ पढ़ते 
चले जा रहे हैं और कभी किसी वक़्त दिल- में यह सवाल ही पैदा नहीं 
होता कि मेरी नमाज सुन्नत के मुताबिक हुई या नहीं? हुजूरे अवृदस 
सल्लल्लाहु अलैहि व सल्लम के तरीके के मुताबिक हुई या नहीं? कभी 
जेहन में यह सवाल पैदा नहीं होता। इसकी वजह यह है कि हमारे 
जेहनों में इस बात की अहमियत ही नहीं कि अपनी नमाजों को सुन्नत 
के मुताबिक बनायें। इसलिए यह जरूरी है कि आदमी सबसे पहले 


नमाज का तरीका दुरुस्त करें।. 





























इस्लाही ख़ुतबात (4) 455 नमाज की अहमियत 

































. कियाम का सही तरीका 
. अब मैं मुख्तसर तौर पर नमाज का सही तरीका अर्ज कर देता 
हूँ। इन आयतों की तफ्सीर इन्शा-अल्लाह अगले जुमों में अर्ज़ करूँगा। 

जब आदमी नमाज के लिए खड़ा हो तो इसमें सुन्नत यह है कि 
आदमी का पूरा जिस्म किब्ला-रुख़ हो। लिहाजा जब खड़े हों तो सबसे 
पहले किब्ला-रुख़ होने का एहतिमाम कर लें। सीना भी किब्ले की 
तरफ हो, अगर किसी वजह से सीना थोड़ी देर के लिए किब्ले की 
तरफ से हट गया तो नमाज तो हो जायेगी, क्योंकि अल्लाह तआला ने 
यह करम फ्रमाया है कि इन छोटी-छोटी बातों की वजह से यह नहीं 
कहते कि जाओ हम तुम्हारी नमाज़ कूबूल नहीं करते। लिहाजा नमाज़ 
तो हो जायेगी लेकिन उस नमाज़ में सुन्‍्नत का नूर हासिल न होगा, 
सुन्नत की बरकत हासिल न होगी, क्योंकि इस तरह खड़ा होना सुन्नत 
के ख़िलाफ है। 

इसी तरह पाँव की उंगलियों का रुख़ अगर किब्ले की तरफ हो 
जाये तो जिस्म का एक-एक हिस्सा किब्ले की तरफ हो जायेगा। अब 
बताईए कि अगर इनसान इस तरह सुनन्‍्नत के मुताबिक पाँव रखे तो 
इसमें क्या तकलीफ हो जायेगी? कोई परेशानी होगी? या कोई बीमारी 
लग जायेगी? कुछ भी नहीं, सिर्फ तवज्जोह और ध्यान की बात है। 
क्योंकि तबज्जोह, ध्यान और एहतिमाम नहीं है, इसलिए यह गलती 
होती है। अगर जरा सा ध्यान कर लें तो सुन्नत के मुताबिक कियाम 
हो जायेगा और उसके नतीजे में वह नमाज खुजू के दायरे में आ 
जायेगी और उस नमाज में सुन्‍्नत के अनवार व बरकतें हासिल हो 
जायेंगी। । 


नीयत करने का मतलब ह 
यहाँ एक मसले की वजाहत (तफूसील और व्याख्या) कर दूँ। वह 
यह कि नीयत नाम है दिल से इरादा करने का, बस। आगे जबान से 

नीयत करना कोई ज़रूरी नहीं। चुनाँचे आज बहुत से लोग नीयत के 
ख़ास शब्द जबान से अदा करने को ज़रूरी समझते हैं, जैसे चार 
रक्‍्अत नमाज़ फूर्ज, वक्‍त जोहर का, मुँह मेरा काबा शरीफ़ की तरफ, 
पीछे पेश इमाम के, वास्ते अल्लाह तआला के 'अल्लाहु अकबर” | जबान 
| से यह मीयत करने को लोगों ने फूर्ज व वाजिब समझ लिया है। गोया 
अगर किसी ने ये शब्द न कहे तो उसकी नमाज ही नहीं हुई। 

यहाँ तक देखा गया है कि इमाम साहिब रुकूअ में हैं, मगर वह 
साहिब अपनी नीयत के तमाम शब्द अदा करने में लगे हुए हैं और 
इसके नतीजे में रक्मृत भी चली जाती है। हालाँकि ये शब्द जबान से 
अदा करना कोई जरूरी और फूर्ज व वाजिब नहीं, जब दिल में यह 
इरादा है कि फूलाँ नमाज इमाम साहिब के पीछे पढ़ रहा हूँ। बस यह 
इरादा काफी है। 


तकबीरे-तहरीमा के वक्त हाथ उठाने का तरीका 

इसी तरह तक्बीरे-तहरीमा कहते वक्‍त हाथ कानों तक उठाते हैं| 
तो इसकी कोई परवाह नहीं होती कि उनको सुन्नत के मुताबिक 
उठायें। बल्कि जिस तरह चाहते हैं हाथ उठाकर “अल्लाहु अकबर” 
कहकर नमाज शुरू कर देते हैं। 

सुननत तरीका यह है कि हथेली का रुख़ किब्ले की तरफ हो और 
अंगूठों के सिरे कानों की लौ के बराबर आ जायें। यह सही तरीका है। 
इसके अलावा जो दूसरे तरीके हैं, जैसे बाज़े लोग हथेलियों का- रुख 
कानों की तरफ कर देते हैं, बाजे लोग आसमान की तरफ कर देते हैं, 
यह सुन्नत तरीका नहीं। अगर इस तरीके से हाथ उठाकर नमाज़ शुरू 
कर दी तो नमाज़ तो अदा हो जायेगी लेकिन सुन्‍्नत की बरकत और 
सुन्नत का नूर हासिल न होगा। सिर्फ ध्यान और तवज्जोह की बात है, 
इस तवज्जोह की वजह से यह फायदा हासिल हो सकता है। 

हाथ बाँधने का सही तरीका 


. इसी तरह हाथ बाँधने का मामला है। कोई सीने पर बाँध लेता है, 
कोई बिल्कुल नीचे कर देता है और कोई कलाई पर हथेली रख देता 
है। ये सब तरीके सुन्नत के ख़िलाफ हैं। सुन्‍नत तरीका यह है कि 
आदमी अपने दाहिने हाथ की छोटी उंगली और अंगूठे का हल्का 
(दायरा) बनाकर पहुँचे, को पकड़ ले और दरमियान की तीन उंगलियाँ 
बायें हाथ की कलाई पर रख ले और नाफ के जरा नीचे हाथ बाँध 
ले। यह है मसनून तरीका। इस तरीके पर अमल करने से सुन्नत की 
बरकत भी हासिल होगी. और नूर भी हासिल होगा। 

अगर इस तरीके के ख़िलाफ वैसे ही हाथ पर हाथ रख दोगेः तो 
कोई मुफ़्ती यह नहीं कहेगा कि नमाज़ नहीं हुई, नमाज़ दुरुस्त हो 
जायेगी, लेकिन सुननत के तरीके पर अमल न होगा। बस जरा सी 
तवज्जोह और ध्यान की बात है। 


किराअत का सही तरीका 

हाथ बाँधने के बाद 'सना” यानी 'सुब्हानकल्लाहुमू-म ------” पढ़े। 
फिर अल्हम्दु की सूरत पढ़े और कोई और सूरत पढ़े। एक नमाजी ये 
सब चीजें नमाज में पढ़ तो लेता है लेकिन उर्दू के लहजे में पढ़ता है। 
यानी उसका लब-व-लहजा और उसकी अदायगी सुन्नत के मुताबिक 
नहीं होती और पढ़ने का जो सही तरीका है वह हासिल नहीं होता। 
सही तरीका यह है कि कुरआन करीम को तजवीद (कुरआन पढ़ने के 
जो कृवायद और उसूल हैं उन) के साथ और उसके हर हर्फ को उसके 
सही “'मख्रज” (हरफ के अदा होने के सही स्थान) से अदा किया जाये। 

लोग यह समझते हैं कि तजवीद और किराअत सीखना बड़ा 
मुश्किल काम है, हालाँकि इसका सीखना कुछ मुश्किल नहीं। क्योंकि 
कुरआन करीम में जो हुरूफ इस्तेमाल हुए हैं, वह कुल २६ हर्फ हैं ॥ 
और उनमें से अक्सर हर्फ ऐसे हैं जो उर्दू में भी इस्तेमाल होते हैं। 

उनको सही तौर पर अदा करना तो बहुत आसान है, अलबत्ता सिफृ 
आठ-दस हर्फ ऐसे हैं जिनकी मश्क्‌ करनी होगी। 
|... मिसाल के तौर पर “<” 'सा” किस तरह अदा किया जाये। 
| “८,” हा? किस तरह अदा की जाये और “४77” 'जॉद' और “४” 
'जोए” में क्या फर्क है। अगर आदमी इन चन्द हुरूफ की किसी अच्छे 
कारी से मश्कु कर ले कि जब “€,” अदा करे तो &” जबाने से न 
'निकाले। क्योंकि हमारे यहाँ “४,” और “४” की अदायगी में फर्क नहीं 
किया जाता, लेकिन अरबी भाषा में दोनों के दरमियान बड़ा फर्क है। 
बहुते सी बार एक को दूसरे की जगह पढ़ लेने से मायने बदल जाते 
हैं| इसलिए इन हुरूफ की मश्क करना जरूरी है। यह कोई मुश्किल 
काम नहीं, लेकिन चूँकि हमें इसकी फिक्र नहीं है इसलिए इसकी तरफ 
तवज्जोह और ध्यान नहीं है। 


खुलासा 


अपने मौहल्ले की मस्जिद के इमाम साहिब या कारी साहिब के 
पास जाकर चन्द दिन तक मश्क्‌ कर लेंगे तो इन्शा-अल्लाह तआला 
तमाम हुरूफू की अदायगी दुरुस्त हो जायेगी और नमाज सुन्नत के 
मुताबिक हो जायेगी। 

आज ये चन्द ब्रातें कियाम और तक्बीरे-तहरीमा से लेकर सूरः 
फातिहा तक की अर्ज़ कर दीं, बाकी जिन्दगी रही तो इन्शा-अल्लाह 
अगले जुमा को अर्ज करूँगा। अल्लाह तआला मुझे और आप सब को 
इस पर अमल करने की तौफीक अता फ्रमाये। आमीन। 

तम्हीद द 

मोहतरम बुजुर्गों और प्यारे भाईयो! सूर: मोमिनून की शुरू की 
चन्द आयतें मैंने आपके सामने तिलावत कीं, जिनकी तश्रीह (व्याख्या) 
का सिलसिला मैंनें दो हफ़्ते पहले शुरू किया है। इन आयतों में 
अल्लाह तआला ने उन मोमिनों की सिफतें बयान फुरमाई हैं जिनके 
बारे में कुरआन करीम ने फुरमाया कि वे कामयाब हैं और जिनको 
दुनिया और आख़िरत में कामयाबी नसीब होगी। उनमें से सबसे पहली 

सिफृत जिसका इन आयतों में बयान किया गया, वह नमाज़ में खुशू | 
इख्तियार करना है। चुनाँचे फरमाया कि वे मोमिन कामयाबी पाने वाले 
हैं जो अपनी नमाज़ में ख़ुशू इख्तियार करने वाले हैं। 

जैसा कि मैंने अर्ज किया था कि आम तौर पर दो लफ्ज इस्तेमाल 
होते हैं- एक “खुशू” और दूसरा “ख़ुजू”। खुशू के मायने हैं “दिल को 
अल्लाह तआला की तरफ मुतवज्जह करना” और ख़ुजू” के मायने हैं, 
बदन के अंगों को सुन्नत के मुताबिक अल्लाह तआला के आगे झुका 
देना। पिछले जुमा को यह बयान शुरू किया था कि नमाज में आजा 
(बदन के हिस्से) किस तरह रखने चाहियें जिसके नतीजे में खुजू 
हासिल हो। तक्बीरे-तहरीमा का तरीका और हाथ बाँधने का मसनून 
तरीका और किराअत का सही तरीका अर्ज़ कर दिया था। 

कियाम का मसनून तरीका 
.._ कियाम यानी नमाज में खड़े होने का मसनून (सुन्नत) तरीका यह 
है कि आदमी बिल्कूल सीधा खड़ा हो और निगाहें सज्दे की जगह पर 
हों। संज्दे की जगह की तरफ नजर होने की वजह से इनसान के 
जिस्म का ऊपर वाला थोड़ा सा हिस्सा आगे की तरफ झुका हुआ 
होगा, इससे ज़्यादा झुकना अच्छा नहीं। चुनाँचे बाज. लोग नमाज में 
| बहुत ज़्यादा झुक जाते हैं और उसके नतीजे में कमर में झुकाव आ 
जाता है। यह तरीका पसन्दीदा (अच्छा) नहीं, बिल्कुल सुन्नत के 
खिलाफ है। क्‍ 

लिहाजा कियाम के वक़्त इस तरह सीधा खड़ा होना चाहिये कि 
कमर में ख़म (झुकाव) न आये, अलबत्ता सिर थोड़ा सा झुका हुआ हो 
ताकि नज़रें सज्दे की जगह पर हो जायें। यह खड़े होने का मसनून 
तरीका है। 


बे-हरकत खड़े हों 
और जब खड़ा हा तो आदमी यह कोशिश करे कि बे-हरकत 








. | इसकी तफसील मैंने पिछले ज़ुमों में आर्ज कर दी थी। 

कुरआन करीम का इरशाद हैः 
क्‍ 5४४30 ५/»५ 

यानी अल्लाह तआला के सामने नमाज में खड़े हों तो बे-हरकत | 
खड़े हों। अक्सर लोग-इसका ख़्याल नहीं करते। जब खड़े होते हैं तो 
जिस्म को आगे पीछे हरकत देते रहते हैं। बिना वजह कभी अपने 
हाथों को हरकत देते हैं, कभी पसीना पौंछते हैं, कभी कपड़े ठीक करते 
हैं। ये सारी बातें उस कैफियत के. ख़िलाफ हैं जिसका कुरआन करीम 
ने हमें और आपको हुक्म दिया है। 


तुम तमाम हाकिमों के हाकिम के दरबार में ख हैं में खड़े हो 

जब नमाज में खड़े हो तो यह तसब्वुर करो कि अल्लाह तझञालो 
के दरबार में खड़े हो। जब आदमी दुनिया के किसी मामूली हाकिम के 
सामने भी खड़ा होता है तो अदब का प्रदर्शन करता है। कोई 
बद-तमीजी नहीं करता, लापरवाही से खड़ा नहीं होता। तो जबं तुम 
अह्कमुलू-हाकिमीन (तमाम हाकिमों के हाकिम) के सामने पहुँचे हो तो 
वहाँ पर लापरवाही का प्रदर्शन करना और ढीला-ढाला खड़ा हीना और 
अपने हाथ-पैर को बिना वजह हरकत देना, यह सब नमाज के अदब 
के बिल्कुल खिलाफ है और सुन्नत के भी ख़िलाफ है। फुकहा-ए-किराम 
ने यहाँ तक लिखा है कि अगर कोई शख्स एक रुक्‍न में बिना ज़रूरत 
हाथ को तीन बार हरकत देगा तो उसकी नमाज़ ख़राब हो जायेगी। 


खड़ा हो और जिस्म में हरकत न हो। 


* रुकूअ का सुन्नत तरीका 
कियाम के बाद रुकूअ का महला आता है। जब आदमी रुकूअ में | 
जाये तो उसकी कमर सीधी हो जाये। बाज लोग रुकूअ में अपनी 
कमर को बिल्कुल सीधा नहीं करते, यह सुन्नत के ख़िलाफ़ है, बल्कि 
कई उलेमा के नज़दीक इंसकी वजह से नमाज फासिद हो जाती है। 

| लिहाज़ा कमर बिल्कुल सीधी हो और हाथ की उंगलियों को खोंल कर 

| गटूटे पकड़ लेने चाहिएँ। और गटूटे भी सीधे होने चाहियें इसमें भी 

[ख़म (झुकाव) न हो और ढीले-ढाले न हों, बल्कि कसे हुए हों। यह | 
रुकूअ का सुन्नत तरीका है। इस तरीके में जितनी कमी आयेगी उतनी 

|ही सुन्नत से दूरी होगी, और नमाज का नूर और बरकतों में कमी 
आयेगी। .झ 


“कौमा” का सुन्नत तरीका 
रुकूअ के बांद जब आदमी “समिअल्लाहु लिमन्‌ हमिदह” कहते 
॥| हुए खड़ा होता है, उसको “कीमा” कहा जाता है। इस कीौमा की एक 
सुन्‍न्नत आजकल बिल्कुल ही छोड़ दी गई हैं। वह यह कि इस कोमा में 
भी आदमी को कुछ देर खड़ा होना चाहिये। यह नहीं कि अभी पूरी 
तरह खड़े भी न होने पाये थे कि सज्दे में चले गये। द 

एक हदीस में एक सहाबी बयान॑ फरमाते हैं कि नबी करीम 
सल्लल्लाहु अलैहि व सल्‍लम का मामूल यह था कि जितनी देर आप 
रुकूअ में रहते, उतनी ही देर कौमा में भी रहते। मिसाल के तौर पर 
अगर रुकूअ में पाँच बार “सुब्हा-न रब्बियल्‌ अजीम” कहा तो जितना 
वक्‍त पाँच बार “सुब्हा-न रब्बियलू अजीम” कहने में लगा और वह 
वक्‍त आपने रुकूअ में गुज़ारा, तकरीबन उतना ही वक्‍त आप कीमा में 
गुजारते थे। उसके बाद सज्दे में तशरीफ ले जाते। आज हम लोग 
रुकूअ से उठते हुए जरा सी देर में 'समिअल्लाहु लिमन्‌ हमिदहू” 
कहते हैं और-फिर फौरन सज्दे में चले जाते हैं, यह तरीका सुन्नत के || 
मुताबिक नहीं | द द 

“कौमा” की दुआयें 

और हदीस शरीफ में आता है कि आप सल्लल्लाहु अलैहि व 
सल्लम कौमा में ये अलफाज़ पढ़ा करते थे। द 

. रब्बना लकलू हम्दु मिलअस्समावाति वल्‌-अर॒जि व मिलू-अ मा 
बैनहुमा व मिलू-अ मा शिअ्‌-त मिन्‌ शैइन्‌ बअदु। 
कुछ हदीसों में ये अलफाज आये हैं 

रब्बना लकलू हम्दु हम्दनू कसीरनू तस्यिबन्‌ मुबारकनू फीहि कमा 
युहिब्बु रब्बुना व यर॒जा। 
इससे पता चला कि आप सल्लल्लाहु अलैहि व सल्‍लम इतनी देर 
कौमे में खड़े रहते जितनी- देर में ये अलफाज़ अदा फ्रमाते। लिहाजा 
कोमा में सिर्फ कियाम का इशारा करके सज्दे में चले जाना दुरुस्त 
नहीं। बल्कि अगर कोई आदमी सीधा खड़ा भी नहीं हुआ था कि वहें 
से सज्दे में चला गया तो नमाज को दोबारा पढ़ना ज़रूरी हो जाता है। 
लिहाजा सीधा खड़ा होना ज़रूरी है। ॥ 


एक साहिब की नमाज का वाकिआ 

हदीस शरीफ में आता है कि एक बार हुजूरे अक़्दस सल्लल्लाहु 
अलैहि व सलल्‍लम मस्जिदे नबवी में तशरीफ रखते थे। एक साहिब आये 
और मस्जिदे नबवी में नमाज पढ़नी शुरू कर दी। लेकिन नमाज़ इस 
तरह पढ़ी कि रुकूअ में गये तो जरा सा इशारा करके खड़े हो गये 
और कौमा में जरा सा इशारा करके सज्दे में चले गये और सज्दे में 
गये तो जरा सी देर में सज्दा करके खड़े हो गये। इस तरह उन्होंने | 
-जल्दी-जल्दी अरकान अदा करके नमाज मुकम्मल कर ली, और फिर 
हुज्रे अक्दस सल्लल्लाहु अलैहि व सल्‍लम की ख़िदमत में हाजिर होकर 
सलाम अर्ज किया। जवाब में हुज़ूरे, अक्दस सल्लल्लाहु अलैहि व 
सल्लम ने फुरमायाः 

यानी सलाम का जवॉब देने के बाद फुरमाया कि खड़े होकर 
नमाज पढ़ो, इसलिये कि तुमने नमाज नहीं पढ़ी। वह साहिब उठकर 
ग़ये और दोबारा नमाज़ पढ्ली, लेकिन दोबारा भी उसी तरह नमाज पढ़ी 
। जिस तरह पहली .बार पढ़ी थी, इसलिये कि उनको उसी तरह पढ़ने 
की आदत पड़ी हुई थी। नमाज पढ़ने के बाद फिर हुजूरे अक्दस 
सल्लल्लाहु अलैहि व सल्लम की ख़िदमत में हाजिर हुए और आकर 
सलाम किया। आप सल्लल्ताहु अलैहि व सललम ने सलाम का जवाब 
दिया और फ्रमाया कि: 
(४ «4 ८४४ (|...४ ५3 

जाओ नमाज पढ़ो क्योंकि तुमने नमाज़ नहीं पढ़ी। 

तीसरी बार फिर उन्होंने जाकर उसी तरह नमाज पढ़ी और वापस 
आये तो फिर आपने उनसे फरमाया किः 

जाओ नमाज़ पढ़ो, क्योंकि तुमने नमाज़ नहीं पढ़ी। 
जब तीसरी बार आप सल्लल्लाहुं अलैहि व सलल्‍लम ने उनसे यही 
बात इरशाद फरमाई तो उन साहिब ने अर्ज किया कि या रसूलल्लाह! 
आप मुझे बता दीजिये कि मैंने क्या गलती की है, और मुझे किस तरह 
नमाज पढ़नी चाहिये? उसके बाद हुजूरे अक्दस सल्लल्लाहु अलैहि 


सलल्‍्लम ने उनको नमाज का सही तरीका बताया। “ 


शुरू ही में नमाज का तरीका बयान न करने की वजह करने की वजह 
|. सवाल पैदा होता है कि हुजूरे अक्दस सल्लल्लाहु अलैहि व सललम 

ने उनंसे यह तो फरमा दिया कि जाओ नमाज़ पढ़ो, तुमने नमाज नहीं 
पढ़ी। पहली बार में उनको नमाज का सही वरीका क्‍यों नहीं बताया? 
इसकी वजह यह है कि दर हकीकत उन साहिब को खुद पूछना चाहिये | 
था कि या रसूलल्लाह! मैं नमाज पढ़कर आया हूँ। आप फ़रमा रहे हैं | 
कि नमाज़ नहीं पढ़ी मुझसे क्या गलती हुई? जब उन्होंने नहीं पूछा तों 

| हुजूरे अक्दस सल्लल्लाहुं अलैहि व सलल्‍लम ने भी नहीं बताया। इसके 
॥ जरिये हुजूरे अक्दस सल्लल्लाहु अलैहि व सल्‍लम ने यह उसूल बतला 
दिया कि.जब तक इनसान के दिल में खुद तलब पैदा न हो, उसको [| 
तालीम देना बहुत सी बार बेकार हो जाता है। 

हुजूरे अक्दस सल्लल्लाहु अलैहि व सल्लम इस इन्तिज़ार मैं थे कि 
उनके अन्दर ख़ुद तलब पैदा हो, जब तींसरी बार हुज़ूरे अक्दस 
सल्लल्लाहु अलैहि व सललम ने उनको वापस लौटा दिया, उस वक्त 
उन्होंने कहा कि: 

या रसूलल्लाह सल्लल्लाहु अलैहि व सल्‍लम! आप मुझे सिखाईये 
कि किस तरह नमाज पढ़नी चाहिये | 
उस वक्‍त फिर आपने उनको नमाज़ पढ़ना सिखाया । 


इत्मीनान से नमाज़ अदा करो | 

बहरहाल! एक तरफ हुजूरे अक्दस सल्लल्लाहु अलैहि व सल्लम 
को उनकी तलब का इन्तिज़ार था कि जब उनके अन्दर तलब पैदा हो 
तो उनको बताया जाये। दूसरी तरफ यह बात थी कि आपने सोचा कि 
जंब यह दो तीन बार नमाज दोहरायेंगे और उसके बाद नमाज का 
दा तरीका सीखेंगे तो वह तरीका दिल में ज़्यादा जम जायेगा और 
इस बताने की अहमियत ज़्यादा होगी। इसलिये आप सल्लल्लाहु अलैहि 
व सल्‍लम ने तीन बार उनको नमाज पढ़ने दिया। उसके बाद हुजूरे 
अक्दस सल्लल्लाहु अलैहि व सललम 'ने बताया कि जब नमाज पढ़ो तो 
हर रुक्‍न को उसके सही तरीके पर अदा करो। जब किराअत करो तो 
इत्मीनान से तिलावत करो । जब खड़े हो तो इत्मीनान के साथ खड़े हो, 
और जब रुकूअ में जाओ तो इत्मीनान के साथ रुकूझ करो। यहाँ तक 
कि तुम्हारी कमर सीधी हो जाये। जब रुकृअ से खड़े हो तो इत्मीनान 
के साथ इस तरह सीधे खड़े हो जाओ कि कमर में ख़म (झुकाव और 

ही कि: ह | उसके बाद जब सज्दे में जाओ तो इत्मीनान के 
थ सज्दा करो और जब सज्दे से उठो तो इत्मीनान के साथ उठो। 

इस तरह नम्माज की पूरी तफसील हुजूरे अक्दस सल्लल्लाहु अलैहि 
| व सललम ने उनको बतलाई, और तमाम सहाबा-ए-किराम रजियल्लाहु 
, | अन्हुम ने वह तफसील सुनी। जिन सहाबा-ए-किराम रजियल्लाडु अच्छा 
ने नमाज के बारे में यह तफुसील सुनी तो उन्होंने फरमाया कि इन 
साहिब की वजह से हमें रसूले करीम सल्लल्लाहु अलैहि व सेल्शा की 
जबान मुबारक से नमाज़ का शुरू से लेकर आख़िर तक पूरा तरीका 
सुनना और सीखना नसीब हो गया। 


नमाज को दोबारा पढ़ना वार्जन वाजिब होगा 

. इस हदीस में हुजूरे अक़्दस सल्लल्लाई अलैहि व सलल्‍लम ने उन 
साहिब से फ्रमाया कि नमाज पढ़ो क्योंकि तुमने नमाज़ नहीं पढ़ी। 
इसका मतलब यह है कि अगर रुकूझ मे व 7 श सज्दे में 
किस्म की कोताही रह जाये तो नमाज़ का दोबारा पढ़ना वाजिब होगा। 
लिहाजा अगर रुकूअ के अच्दर कमर सीधी नहीं हुई, या कौमा के 
अन्दर कमर सीधी नहीं हुई और बस इशारा करके आदमी अगले 
रुक्‍न में चला गया जैसा कि बहुत से लोग करते हैं, तो इस हदीस की 
रू से नमाज का दोबारा पढ़ना वाजिब है। इसलिए इसका बहुत ध्यान 
करना चाहिये और बेहतर यह. है कि कोमा में भी उतना ही वक्‍त 
लगाये जितना वक्‍त रुकूअ में लगाया है।.... 


कौमा का एक अदब हे 8. 38 
। एक सहाबी रजियल्लाहु अन्हु फरमाते-हैं कि बाज मर्तबा रसूले | 
करीम सल्लल्लाहु अलैहि व सल्लम को हमने देखा कि आप रुकूअ से | 
कौमा में खड़े हुंए तो आप इतनी देर खड़े रहे कि हमें यह ख्याल होने 
लगा कि कहीं आप सल्लल्लाहु अलैहि व सललम भूल तो नहीं गये, 
[क्योंकि आपने रुकूअ लम्बा 'फरमाया था इसलिये कौमा भी लम्बा | 

फरमाया और उसके बाद आप सल्लल्लाहु अलैहि व सल्लम सन्दे में 
तशरीफ ले गये। यह कौमा का अदब है। 


सज्दे में जाने का तरीका 

| कोमा के बाद आदमी सज्दा करता है। सन्दे में जाने का तरीका 
यह है कि आदमी सीधा सज्दे में जाये। यानी सज्दे में जाते वक़्त कर्मर 
को पहले से न झुकाये जब तक घुटने जमीन पर न टिकें उस वक्‍त 
[तक ऊपर का बदन बिल्कुल सीधा रहे, अलबत्ता जब घुटने ज़मीन पर 
रखे उसके बाद ऊपर का बदन आगे की तरफ झुकाते हुए सज्दे में 
चला जाये। यह तरीका ज़्यादा बेहतर है। लेकिन अगर कोई शख्स 
पहले से झुक जाये तो उससे भी नमाज फासिद नहीं होती। लेकिन 

दीन के आलिमों ने इस तरीके को ज़्यादा पसन्द फरमाया है। 


|! । .सज्दे में जाने की तरतीब 

सज्दे में जाने की तरतीब यह है कि पहले घुटने जमीन पर लगने 
[चाहियें। उसके बाद हथेलियाँ, उसके बाद नाक, उसके बाद पेशानी 
जमीन पर टिकनी चाहिये और इसको आसानी- से याद रखने का 
(तरीका यह है कि बदन का जो अंग जमीन से जितना करीब है वह 
उतना ही पहले जाएगा। चुनाँचे घुटने ज़मीन से ज़्यादा करीब हैं 
इसलिये पहले घुटने ज़मीन पर जायेंगे फिर हाथ क्रीब हैं तो हाथ 
| पहले टिकेंगे। उसके बाद नाक करीब है उसके बाद आखिर में पेशानी 
जमीन पर टिकेगी। सज्दे में जाने की यह तरतीब है। इस तरतीब से 

सज्दे में जाये। . 


पावँ की उगंलियाँ जमीन पर टेकना ._ द 
और सज्दा करते वकषत ये सब अंग भी सज्दे में जाते हैं। लिहाजा 


सज्दा दो हाथ, दो घुटने, दो पाँव, नाक और पेशानी यह सब आजा 
(जिस्म के हिस्से) सज्दे में जाने चाहियें और जमीन पर टिकने चाहियें। 

(| बहुत से लोग सज्दे में पाँव ज़मीन पर नहीं टेकते, पाँव की क्‍ 
उंगलियाँ ऊपर रहती हैं। अगर पूरे सज्दे में एक लम्हे के लिये भी 
उंगलियाँ जमीन पर न टिकें तो सज्दा ही नहीं होगा और नमाज 
| फ़ासिद ख़राब) हो जायेगी। अलबत्ता अगर एक लम्हे के लिये भी ॥ 
| “सुब्हानल्लाह” कहने की मात्रा में उंगलियाँ ज़मीन पर टिक गयीं तो 
सज्दा और'नमाज हो जायेगी, लेकिन सुन्नत के ख़िलाफ होगी। क्योंकि 
सुन्‍्नत यह है कि पूरे सज्दे में दोनों पाँव की उंगलियाँ जमीन पर टिकी 
हुई हों। और उन उंगलियों का रुख भी किब्ले की तरफ होना चाहिये। 
|| लिहाजा अगर उंगलियाँ ज़मीन पर टिक तो गर्यी लेकिन उनका रुख़ 
किब्ले की तरफ न हुआ तो भी सुन्नत के ख़िलाफ है। 


. सज्दे में सबसे ज्यादा अल्लाह तआला की निकटता 
यह सज्दा ऐसी चीज़ है कि इससे ज़्यादा मज़ेदार इबादत दुनिया 

में कोई और नहीं। और सज्दे से ज़्यादा अल्लाह तआला की नज़्दीकी 
| का कोई और जरिया नहीं। हदीस शरीफ में आता है कि बन्दा अल्लाह 
तआला से किसी हाल में इतना क्रीब नहीं होता जितना सज्दे की 

|| हालत में होता है। क्योंकि जब इनसान अल्लाह की बारगाह में सज्दा 
कर रहा होता है उस वक्‍त उसका पूरा जिस्म पूरा वजूद अल्लाह 
तआला के आगे झुका होता है। लिहाजा तमाम आजा (जिस्म के 
हिस्सों) को झुका हुआ होना चाहिये और उसी तरीके पर झुका हुआ 
होना चाहिये जो तरीका रसूलुल्लाह सल्लल्लाहु अलैहि व सलल्‍्लम ने | 
तालीम फ्रमाया और जिस पर आपने अमल फरमाया। 


औरतें बालों का जूड़ा खोल दें 
इसलिये फ्रमाया गया कि औरतों के लिये बालों का जूड़ा बॉध 
कर नमाज पढ़ना बुरा है। अगरचे नमाज़ हो जायेगी इसलिये कि 
आलिमों ने फरमाया कि अगर बालों का जूड़ा बंधा हुआ होगा .तो बाल 

सज्दे में नहीं जायेंगे क्योंकि इस सूरत में ऊपर की तरफ खड़े होंगे, 
और सज्दे की पूरी कैफियत हासिल न होगी। इसलिये औरतों को 
चाहिये कि नमाज शुरू करने से पहले अपने जूड़े को खोल लें, ताकि 
बाल भी सज्दे में नीचे की तरफ गिरें ऊपर की तरफ खड़े न रहें और 
उनको भी सज्दे में अनवार (नूर का बहुवचन) व बरकतें हासिल हो 
जायें। क्योंकि सज्दे के अलावा किंसी और हालत में अल्लाह तआला 
की इतनी नजदीकी हासिल नहीं होती। 


नमाज मोमिन की मेराज है 

. देखिये! अल्लाह तआला ने नबी करीम सल्लल्लाहु अलैहि व 
सलल्‍लम को मेराज का ऐसा अजीम रुतबा अता फरमायां जो कायनात 
में किसी और को अता नहीं हुआ। उस मुकाम पर पहुँचे ज़हाँ 
जिब्राईइल अमीन अलैहिस्सलाम भी नहीं पहुँच सकते। अल्लाह तआला 
ने आप सल्लल्लाहु अलैहि व सल्‍लम को अपनी ख़ास निकटता अता 
फुरमायी, जिसका हम और आप तसव्वुर भी नहीं कर सकते। मेराज 
के मौके पर आप सल्लल्लाहु अलैहि व सल्‍लम ने जबाने हाल से यह 
अर्ज किया कि या अल्लाह! आपने मुझे तो अपनी नजदीकी का इतना 
बड़ा मुकाम अता फरमा दिया, मेरी उम्मत को .यह मुकाम. कैसे हासिल 
हो? अल्लाह तबारक व .तआला ने जवाब में नमाज का तोहफा दे 
दिया, और फरमाया कि जाओ अपनी उम्मत से कहना कि पाँच नमाज | 
पढ़ा करे और जब नमाज़ पढ़ेगी तो उसमें सज्दा भी करेगी और जब 
सज्दा करेगी तो उनको मेरी निकंटता हासिल हो जायेगी। इसी लिये 
फ्रमाया गया किः द 

नमाज मोमिन की मेराज है। 
क्योंकि हमारे और आपके बस में यह तो नहीं है कि सातों 
आसमानों को पार करके ऊपर की दुनिया में पहुँच जायें और। 

'सिद्रतुलू-मुन्तहा” तक पहुँचें। लेकिन सरकारे दो-आलम सल्लल्लाहु 
अलैहि व सल्‍लम के सदके में हर मोमिन को यह मेराज अता हो गई 
कि सज्दे में जाओ और अल्लाह तआला के करीब हो जाओ। लिहाजा 
यह सज्दा मामूली चीज नहीं। इसलिये इसको कृद्र से करो। 


सज्दे की फूजीलत 


, जिस वक्‍त तुम अपने सारे वजूद को अल्लाह तआला के सामने 
झुका रहे होते हो, उस वक्‍त सारी कायनात तुम्हारे आगे झुकी हुई 
होती है । 

जिस वक्‍त तुम्हारा कृदम हुस्न पर है, यानी अल्लाह तआला की 
बारगाह में सज्दा कर रहा होता है तो उस वक्‍त तुम्हारा पाँव सारे 
ताज व पगड़ियों पर होता है। सारी कायनात उसके नीचे होती हैं। 
अल्लामा इकबाल कहते हैं। 


यह सज्दा जिसे तू गिरा समझता है 
हजार सज्दों से देता है आदमी को निजात 


यह एक सज्दा हज़ार सज्दों से निजात दे देता है, क्योंकि अगर 
यह सज्दा इनसान न करे तो हर जगह सज्दा करना पड़ता है। कभी 
हाकिम के सामने, कभी अफसर के सामने, कभी अमीर के सामने। 
लेकिन जो शख्स अल्लाह तआला की बारगाह में सज्दा कर रहा है 
वह किसी और के आगे संज्दा नहीं करता। लिहाजा इस सज्दे को कृद्र 
और मुहब्बत से करो, प्यार से करो। 


सज्दे में कैफियत 
हजरत शाह फज़्ले रहमान साहिब गंजमुरादाबादी रहमतुल्लाहि 
अलैहि बड़े दर्जे के औलियां-अल्लाह में से थे। एक बार हजरत 
मौलाना अशरफ अली साहिब थानवी रहमतुल्लाहि अलैहि उनकी 
जियारत के लिये तशरीफ ले गये। वह अजीब शान के बुजुर्ग थे। जब 

वापस आने कप तो चुपके से कहने लगे: या 
_..त अशरफ अली! एक बात कहता हूँ। वह यह कि जब मैं | 
पा में जाता हूँ तो यूँ लगता है कि अल्लाह तआला ने प्यार कर 
॥ लिया।” | | 
| बहरहाल! यह सज्दा. मुहब्बत से करो, प्यार से करो, क्योंकि यह 
सज्दा तुम्हें हजार सज्दों से निजात दे रहा है और तुम्हें अल्लाह 
तआला की निकटता अता कर रहा है जो और किसी जरिये से हासिल 
नहीं हो सकती। 


सज्दे में कोहनियाँ खोलना 
लिहाज़ा! जब सज्दा करो तो उसको सही तरीके से करो। सज्दे में 
तुम्हारे आजा (बदन के हिस्से) इसीं तरह होने चाहियें जिस तरह नबी 
करीम सल्लल्लाहु अलैहि व सल्‍लम के हुआ करते थे। वह इस तरह 
कि कोहनियाँ पहलू से जुदा हों। अलबत्ता कोहनियाँ पहलू से अलग 
होने के नतीजे में बराबर वाले नमाजी को तकलीफ न हो। बाज़ लोग 
अपनी कोहनियाँ इतनी ज्यादा दूर कर देते हैं कि दायें-बायें वाले 
नमाजियों को तकलीफ होती है। यह तरीका भी सुन्नत के ख़िलाफ है, 
जायज नहीं। इसलिये कि. किसी इनसान को तकलीफ पहुँचाना कबीरा 
(बड़ा) गुनाह है। और सज्दे में कम से कम तीन बार “सुब्हा-न 
रब्बियल अअला” कहें, ज़्यादा की तौफ़ीक्‌ हो तो पाँच बार, सात | 
| बार, ग्यारह बार कहें। और मुहब्बत, बड़ाई और कृद्र से यह तस्बीह 
पढ़ें । 
जलसे की कैफियत व दुआ 
. जब पहला सज्दा करके आदमी बैठता है तो उसको “जलसा” 


कहते हैं। जलसे में कुछ देर इत्मीनान से बैठना चाहिये। यह न करें कि 
बैठते ही फौरन दोबारा सज्दे में चले गये। एक सहाबी रजियल्लाहु 

अन्हु फरमाते हैं कि जलसे में भी हुजूरे अक्दस सल्लल्लाहु अलैहि व 
सल्लम तकरीबन उतनी देर बैठा करते थे जितनी देर सज्दे में, जितना 
वक़्त सज्दे में गुजरता, तकरीबन उतना ही वक्‍त जलसे में भी गुज़रता 
था। यह सुन्नत भी- आजकल छूटती जा रही है और जलसे में आप से 
यह दुआ पढ़ना साबित है। 
जलन ७२-२३ ७.4० ६६7 ५०४ 2.६2 ६-६ 
७25 ७२५० 

अल्लाहुम्मगूफिर ली जम्बी, अल्लाहुम्मगूफिर ली वस्तुर॒नी वज्बुरनी 
वहूदिनी वरजुक्नी | 

लिहाज़ा इतना वक़्त जलसे में गुजारना चाहिये जिसमें यह दुआ 
पढ़ी जा सके। और फिर दूसरे सज्दे में जाये। 

बहरहाल! यह एक रक्‍्अत का बयान तकक्‍्बीरें-तहरीमा से लेकर 
स्ज्दे तक का हो गया। अल्लाह तआला ने तौफीक दी तो बाकी बयान 
अगले जुमा को अर्ज करूंगा। 

अल्लाह तआला हम सबको सुन्नत के मुताबिक नमाज़ पढ़ने की 
तौफीक अता फ्रमाये। आमीन | 


हििकिन + न ५ 422] हैं, ७ 7८,८१८ १? ,,८ 
0,3९०! ्ट हे ५) ०५०००! ० । ने +।9 

2१ #४“« *६ * ७, ० ““« # १. ८४ 


« हे & ४ है] ४ $ ४० £/ 3 ४३८७ ४४०१८ ' ही # >» २८ 
१०३) ६ ७) +४॥ 7 2५3 + 5 3 ५-८१ 3 0.५.५०४ ५.) । 
१७०८० ८६८» ०३ ($]] 3८ 98. ४. ४८ ४> १ &, ४ १० 5४५ £# ४ ५ 
००३४ ७०४ ४॥ १०६ ७ ७५४ २०८० 2०) ०४० )3):-+ ०-१ १-7५ 
ढजहजन #7“ 8/ २०७५ ८६ ”(१३ ४2 ८०२० उ3९ 4 ॥ बे १४ 3/ ४० की न नि ही ४ 
४६५० 3 4६०५ ४ ४५ ४४8०३ ४ ४) 0॥१ ०२६७३ ४ ७२७०७ 40.०: 
* '# २27८० ५, [४४ (८४ 'छ जट #र हि ४0 3 ०० ४32० #£ ४ 8 “८2३०८  “&(“£ 
# ०८ ) +)) ४३ १७ ७७ 40 हि ८ >०) ॥ ०५४ ५९०६० ७०४ ७) ५-४ ) 
'अदट 2727 ४770: 
राजी 5 009 ०० 40 ७-२० हज 0४०४ ०२ 400 $ /५४ 
जी नि 42 के कि +. ४, » 29, पं ४ ८१ 2+ 7 
4! ॥ ० (शा (>अनन- $ 0 5,७4० हर ०.० | (शा दि 0 ० ५० ०! 
दर 3 ५५४ ऊ 4 4 । की 8, है ञ््जै 22.38 5] जे ० ्। दर नि हु १३ 
४॥0 ०॥०७ ५६८ 3» (१ ४१-१० ०४०७४ # 0 ७ >२२-)५० ०५०४५ 
ढक डजअर ५, १? हद ० > अंक? 72७ उभ्:ट, १3 6 डर +] »श्ल 5४25 ७८ /७ > २८ २ हिल ९ शक 
४०३ £। ) १ (#प८ | ०९* 0 0४8४ की (४ की फट ही (हि ।9 3! ड+ 
(८-:०८ ००८४०) ००५३ ८५७४ ५६ ८५० ४ 
४०) (८४०! डा 4 +«० ) 3०.०७ १ (०) ५४% रथ! (3०५० ५0, ड्ड्ण 
० उन्‍्मण्यी ००)4१ ५०००3 ७ ५४०५ >२/3५० ०४४३ ५:०५ 


तम्हीद | 

पिछले से पहले जुमा को मैंने इस आयत की तफ़सीर में अर्ज 
किया था कि नमाज़ में ख़ुजू भी मतलूब (दरकार) है और खुशू भी 
मतलूब है। खुजू का ताल्लुक इनसान के जाहिरी आजा (जिस्म के 
अंगों) से है और खुशू का ताल्लुक इनसान के दिल से है। खुजू का 

मतलब यह है कि नमाज में बदन के हिस्सें उस तरह हों जिस तरह 
रसूलुल्लाह सल्लल्लाहु अलैहि व सल्‍लम से साबित हैं। इस सिलसिले में 
मैंने नमाज़ के विभिन्‍न अर्कान की शक्ल और उनकी अदायगी का 
'तरीका आप हजराते के सामने बयान किया था। 

तक्बीरे-तहरीमा के वक्‍त हाथ उठाने का तरीका, खड़े होने का 
तरीका, रुकूअ, कोमा, सज्दा, जलसे का तरीका अर्ज कर दिया था। 
अब दो तीन बातें इस सिलसिले में बाकी हैं। उसके बाद “खुशू” का 
मतलब और उसको हासिल करने का तरीका अर्ज करना है। 


रुकूअ और सज्दे में हाथों की उंगलियाँ 

एक बात यह है कि जब आदमी रुकूअ में हो तो हाथ की 
उंगलियाँ खुली होनी चाहियें, और घुटनों को उंगलियों से पकड़ लेना 
चाहिये और सज्दे की हालत में सुन्‍्नत यह है कि हाथों की उंगलियाँ 
बन्द हों और हाथ इस तरह रखे जायें कि चेहरा हाथों के दरमियान 
आ जाये और हथेलियाँ कन्धों के करीब हों। अंगूठे कानों की लौ के 
सामने हों और कोहनियाँ पहलू (करवट) से अलग हों, मिली हुई न 
हों। 


अत्तहिय्यात में बैठने का तरीका 

जब आदमी अत्तहिय्यात में बैठे तो अत्तहिय्यात में बैठते वक्‍त 
दायाँ पॉव खड़ा हो और उस पाँव की उंगलियों का रुख़ किब्ले की 
तरफ हो। और बायाँ पॉँव बिछाकर आदमी उसके ऊपर बैठ जाये। 
और हाथ की उंगलियाँ रानों पर इस तरह रखी हुई हों कि उनका 
आख़िरी सिरा घुटनों पर आ रहा हो। उंगलियों को घुटनों से नीचे 
लटकाना अच्छा नहीं है। 


सलाम फैरने का तरीका 
और जब सलाम फैरे तो सलाम फैरने का सही तरीका यह है कि 





इस्लाही खुतबात (44) *.. 475 द खुशू के तीन दर्जे 


जब दायीं तरफ सलाम फैरे तो पूरी गर्दन दायीं तरफ मोड़ ली 
और अपने कन्धों की तरफ नज़र की जाये। 

ये चन्द छोटी-छोटी बातें हैं। अगर इन बातो का ख़्याल कर लिया 
जाये तो नमाज सुन्नत के मुताबिक हो जाती है। नबी करीम सल्लल्लाहु 
अलैहि व सल्‍लम की सुन्‍नत की पैरवी का नूर हासिल हो जाता है। 
उसकी बरकतें हासिल होती हैं और उसके जरिये नमाज़ के अन्दर 
ख़ुशू हासिल होने में भी मदद मिलती है। और इन बातों में न ज़्यादा 
वक्‍त लगता है न ज़्यादा मेहनत खर्च होती है, न पैसा खर्च होता है। 
लेकिन इसके नतीजे में नमाज सुन्नत के मुताबिक हो जाती है। अल्लाह 
तआला हम सब को इसकी तौफीक अता फरमा दे। आमीन। 


खुश की हकीकृत 

दूसरी चीज़ जिसका आज बयान. करना है वह है “खुशू” इसके 
मायने हैं दिल का अल्लाह तआला के सामने झुकना। यानी इनसान का 
दिल अल्लाह तआला की तरफ मुतवज्जह हो और उसको इस बात का 
एहसास हो कि मैं अल्लाह तआला के सामने खड़ा हूँ। इसका सबसे 
आला दर्जा वह है जिसके बारे में नबी करीम सल्लल्लाहु अलैहि व 
सलल्‍्लम ने इरशाद फरमाया: 

यानी तुम अल्लाह तआाला की इस तरह इबादत करो जैसे तुम 
, अल्लाह तआला को देख रहे हो, और अल्लाह तआला सामने नजर 
आ रहे हों। और अगर यह तसब्वुर जमाना मुम्किन न हो तो फिर 
कम से कभ यह तसब्बुर जमाओ कि वह तुम्हें देख रहा है। यह खुशू 
का सबसे ऊँचा दर्जा है। द 

वजूद के यकीन के लिये नजर आना जरूरी नहीं के लिये नजर आना जरूरी नहीं 


० नं, क७०+घ+:+::5ड्॒ै्ैघजछ/ तन्नु्कत्त्ट्लललच्ज्ाओफ 
सवाल यह पेदा होता है कि हम तो अल्लाह तआला को नहीं देख 



























जाये 

रहे हैं, और न हम यह बात देख रहे हैं कि अल्लाह तआला हमें देख 
रहा है, आँखों से यह बात नजर नहीं आ रही है, लिहाजा इन बातों 
का तसव्वुर कैसे बाँधें? इसका जवाब यह है कि इस दुनिया में हर 
चीज आँखों से देखकर मालूम नहीं होती, बहुत सी चीजें ऐसी हैं| 
जिनको इनसान आँखों से नहीं देख रहा है लेकिन दिल में उसके 
मौजूद होने का इतना यकीन होता है जैसे कि वह अपनी आंखों से 
देख रहा हो। जैसे यह मेरी आवाज माइक के ज़रिये मस्जिद से बाहर 
भी जा रही है। अब जो लोग मस्जिद से बाहर हैं वे मुझे नहीं देख रहे 
हैं। लेकिन मेरी आवाज़ सुनकर उनको इस बात का यकीन हासिल है 
कि मैं मस्जिद के अन्दर मौजूद हूँ और उनको इतना ही यकीन हासिल 
है जितना आँख से देखने से हो रहा है। 
कोई शख्स अगर कहे कि तुमने बोलने वाले को आँख से देखा 

नहीं है फिर तुम्हें उसके मौजूद होने का यकीन क्यों हो रहा है। वह || 
यह जवाब देगा कि मैं अपने कानों से उसकी आवाज़ सुन रहा हूँ। 
जिससे पता चल रहा है कि वह आदमी मौजूद है। 


हवाई जहाज में इनसान मौजूद हैं 

आप सुबह शाम हवाई जहाज उड़ते हुए देखते हैं। उस जहाज में 
बैठा हुआ कोई आदमी नज़र नहीं आता, न चलाने वाला नज़र आ 
रहा है, लेकिन आपको सौ फीसद यकीन है कि इस जहाज में आदमी 
बैठे हुए हैं और कोई पायलेट इस जहाज को चला रहा है। हालाँकि 
उस पायलेट और उसके अन्दर बैठने वाले इनसानों को आपने अपनी 
आँखों से नहीं देखा, क्योंकि जहाज बगैर पायलेट के नहीं नत्ललता और 
यह मुम्किन नहीं है कि जहाज़ चल रहा हो और उसके अन्दर पायलेट 
मौजूद न हो। अगर कोई शख्स आप से कहे कि यह जहाज बगैर 


पायलैट के खुद-बखुद उड़ता जा रहा है तो आप उसको बेवकूफ और 
अहमक करार देंगे। 

रोशनी सूरज का पता देती है 

. मस्जिद के अन्दर, बाहर से रोशनी आ रही है और सूरज नजर 
नहीं आ रहा है, लेकिन हर इनसान का सौ फीसद यकीन है कि इस 
रोशनी के पीछे सूरज मौजूद है। हालाँकि सूरत आँखों से नज़र नहीं 
आ रहा है। लिहाजा जिस तरह रोशनी को देखकर सूरज का पता लगा 
लेते हो, जिस तरह हवाईं जहाज को देखकर उसके चलाने वाले का 
पता लगाते ही उसी तरह यह संसार जो फैला हुआ है, ये पहाड़ यह 
जंगल, ये हवाएँ, यह पानी यह समन्दर, यह दरिया, यह मिट्टी, यह 
आब-व-हवा, यह सब कुछ किसी बनाने वाले -के मौजूद होने का पता 
दे रहा है। द 


हर चीज अल्लाह तआला के वजूद पर 


दलालत कर रही है 

लिहाजा जब आदमी नमाज़ के लिये खड़ा हो तो उस वक़्त इस 
बात का तसव्वुर करे कि मेरे सामने जितनी चीजें हैं वे अल्लाह | 
तआला की जात की तरफ इशारा कर रही हैं। यह रोशनी जो नज़र 
आ रही है, इसके पीछे सूरज है। लेकिन सूरज के पीछे कौन है? सूरज 
किसने पैदा किया और उसके अन्दर रोशनी .किसने रखी? यह सब 
अल्लाह तआला के ख़ालिक (पैदा करने वाला) होने और उसके वजूद 
पर दलालत कर रहीं है। 

लिहाजा नमाज़ के अन्दर यह तसव्वुर बाँधे कि में अल्लाह तआला 
के सामने खड़ा हूँ और अल्लाह तआला मुझे देख रहे हैं और अल्लाह 
तआला के मेरे सामने होने का ऐसा यकीन है जैसा कि अल्लाह 
तआला को आँखों से देख रहा हूँ। यह तसब्दुर जमा कर नमाज़ पढ़े 
कर देखो कि क्‍या कैफियत होती है। अल्लाह तआला हर मुसलमान को 
यह कैफियत अता फ्रमा दे। आमीन। 

इसलिये कि नबी करीम संल्लल्लाहु अलैहि व सल्लम ने फ्रमाया| 
कि इस तरह नमाज पढ़ोः गोया कि तुम अल्लाह को देख रहे हो। 
अगर तुम अल्लाह को नहीं देख रहे हो तो वह अल्लाह तुम्हें देख रहा 
है। 












अलफूाज की तरफृ ध्यान पहली सीढ़ी द 

यह नमाज़ पढ़ने का सबसे आला दर्जा है। इस आला दर्जे तक 
पहुँचने के लिये कुछ प्रारंभिक सीढ़ियाँ हैं। उन सीढ़ियों को अगर 
आदमी धीरे-धीरे चढ़ता जाये तो अल्लाह तआला इस आला मुकाम 
तक पहुँचा देते हैं। वह सीढ़ी क्या है? हजरत मौलाना अशरफ अली 
साहिब थांनवी रहमतुल्लाहि अलैहि फरमाते हैं. कि इसकी पहली सीढ़ी 
यह है कि आप नमाज में जो अलफाज जबान से निकालें उनकी तरफ 
ध्यान रहे। जैसे आप जबान से “अल्हम्दु लिल्लाहि रब्बिलु आलमीन” 
अदा करें। उस वक़्त आपको पता होना चाहिये कि मैं “अल्हम्दु 
लिल्लाहि रब्बिल्‌ु आलमीन” अदा कर रहा हूँ। 

लेकिन आजकल हमारी नमाज के अन्दर यह कैफियत होती है कि 
जिस वक़्त “अल्लाहु अकबर” कहकर नीयत बॉधी तो बस एक बटन 
ऑन हो गया और मशीन चल पड़ी। चूँकि नमाज़ पढ़ने की आदत 
पड़ी हुई है, इसलिये ज़बान से अलफाज खुद-ब-ख़ुद निकलने लगे, 
और मशीन चल रही है यहाँ तक कि बहुत सी बार यह भी याद नहीं 
रहता कि मैंने पहली रक्‍्अत में कौनसी सूरत पढ़ी थी और दूसरी 
रक्‍्अत में कौनसी सूरत पढ़ी थी। यह सूरतेहाल अक्सर पेश आती है। 


खुशू की पहली सीढ़ी 


अगर खुशू हासिल करना है तो पहला काम यह करो कि जब 
नमाज़ पढ़ना शुरू करो तो जबान से जो अलफाज़ अदा कर रहे हो 
ध्यान उसकी तरफ हो--- इनसान की ख़ासियत 'यह है कि एक न 
दिखाई देने वाली चीज़ जो आँखों से नजर नहीं आ रही है उसकी 

तरफ ध्यान जमाना शुरू में दुश्वार होता है, लेकिन हज़रत थानवी 
रहमतुल्लाहि अलैहि फ्रमाते हैं कि खुशू हासिल करने की पहली सीढ़ी 
| यह है कि उन अलफाज की. तरफ ध्यानं जमाओ। 


मायने की तरफ ध्यान दूसरी सीढ़ी 
दूसरी सीढ़ी यह है कि उन अलंफाज के मायनों की तरफ ध्यान 
करो, जिस वक्त ज़बान से “अल्हम्दु लिल्लाहि रब्बिलु आलमीन” अदा 
किया तो इसके मायने की तरफ ध्यान करो कि तमाम तारीफें उस 
अल्लाह के लिये हैं. जो रब्बुल-आलमीन है। और इन अलफाज़ के 
जरिये मैं. अल्लाह तआला: की तारीफ कर रहा हूँ। जब 
“अरहमानिर्रहीम” अदा करो तो उस वक्‍त दिल में अल्लाह तआला कीं 
सिफृते रहमत का तसव्युर हो कि अल्लाह तआला रहमान भी हैं और 
रहीम भी हैं। जिस वक्‍त “मालिकि यौमिद्दीन” अदा करो उस वक्‍त 
यह ध्यान करो कि मैं अल्लाह तआला को कियामत के दिन का मालिक 
क्रार दे रहा हूँ। जिस वक्‍त “इय्या-क नअबुदु व इय्या-क नस्तईन” | 
-जबान से अदा करो उस वक्‍त इसके मायने को जेहन में लाओ कि ऐ 
अल्लाह! हम तेरी ही इबादत करते हैं और तुझसे ही मदद चाहते हैं। 
और जिस वक़्त “इहदिनस्सिरातलू मुस्तकीम” कहो उस वक़्त यह 
मायने जेहन में रहने चाहिएँ कि मैं अल्लाह तआला से दुआ कर रहा 
हूँ कि ऐ अल्लाह! मुझे सीधे रास्ते पर चला। जिस -वक्त 
“सिरातललजी-न अनूअमू्‌-त अलैहिम्‌ गैरिलू मगूजूबि अलैहिम्‌ व 
लज़्जाल्लीन” कहो उस वक़्त. यह मायने जेहन में लाओ कि ऐ अल्लाह! 
मुझे उन लोगों का रास्ता दिखा दे जिन पर आपने इनाम फ्रमाया, 
और उन लोगों का रास्ता मुझे नहीं चाहिये जिन पर आपका गजब 
हुआ, और जो गुमराह हुए। 
लिहाजा पहले अलफाज़ की तरफ ध्यान करे, फिर मायने की तरफ 
ध्यान करे। 

(_ _ बहरहांल! अपनी तरफ से नमाज के अन्दर इस बात की कोशिश 

की जाये कि ध्यान इन चीजों की तरफ रहे। जब इन चीजों की तरफ 
ध्यान रहेगा तो फिर जो इधर-उधर के जुयालात आते हैं वे 
इन्शा-अल्लाह ख़त्म हो जायेंगे। 


नमाज़ में ख़्यालात आने की बड़ी वजह. 

फिर यह भी अर्ज कर दूँ कि यह जो दूसरे ख्यालात आते हैं 
इसकी बड़ी वजह यह भी होती है कि हम वुजू ढंग से नहीं करते। 
सुन्नत के मुताबिक नहीं करते। ध्यान वुजू में नहीं होता, इधर-उधर की 
बातें करते हुए वुज्ू कर लिया। हालौंकि वुजू के आदाब में से यह है 
कि वुजू के दौरान बातें न की जायें। बल्कि वुजू के दौरान वे दुआयें 
पढ़ी जायें जो रसूलुल्लाह सल्लल्लाहु अलैहि व सल्‍लम से साबित हैं 
और आदमी इत्मीनान से वुजू करके ऐसे वक्त मस्जिद में आये जबकि 
नमाज खड़ी होने में कुछ वक़्त हो और मस्जिद में आकर आदमी पहले 
सुनतत और नफिल अदा कर ले क्योंकि यह सुननतत और नफिल जो 
नमाज से पहले रखी गई हैं, यह दर हकीकृत फूर्ज नमाज़ की तम्हीद 
(आरंभिका) हैं ताकि फूर्ज नमाज़ से पहले ही उसका ध्यान अल्लाह 
तआला की तरफ हो जाये और इधर-उधर के ख्यालात आना बन्द हो 
जायें। इन सब आदाब का लिहाज करके जब आदमी नमाज पढ़ेगा तो 
फिर दूसरे ख्यालात नहीं आयेंगे। 


अगर ध्यान भटक जाये तो वापस आ जाओ 

लेकिन इनसान का दिमाग चूँकि भटकता रहता है इसलिये इन 
तदबीरों के इख्तियार करने के बावजूद गैर-इख्तियारी तौर पर कोई 
ख्याल आ जाये तो उस पर अल्लाह तआला की तरफ से कोई पकड़ 
नहीं। जब दोबारा याद आ जाये तो फिर दोबारा उन अलफाज की 
तरफ ध्यान ले आयें। जेसे जिस वक्‍त “अल्हम्दु लिल्लाहि रब्बिल | 
आलमीन। अर॑ध्मानिर्रहीम” पढ़ा उस वक्‍त तक ध्यान हाजिर था, 

लेकिन जब “मालिकि यौमिद्दीन” पढ़ा तो उस वक्त ध्यान 
गैर-इख्तियारी तौर पर कहीं और भटक गया, तो इसमें कोई हर्ज नहीं। 
लेकिन ज़ब “इहृदिनस्सिरातल्‌ मुस्तकीम” कहा उस वक्त ख़्याल आया 
[कि मैं तो कहीं भटक गया था। तो अब दोबारा ध्यान को वापस ले 

आओ । इसी तरह जितनी बार ध्यान भटके वापस आ जाओ। यही 
काम करते चले जाओ | 


खुशू हासिल करने के लिये मश्क्‌ और मेहनत 

याद रखिये इस दुनिया के अन्दर कोई भी मकसद बगैर मेहनत 
के हासिल नहीं हो सकता। जो काम भी करना हो उसके लिये मश्क्‌ 
करनी पड़ती है। वह मश्क यह है कि इनसान यह इरादा कर ले कि 
जब नमाज पढ़ेंगे तो अपना ध्यान उन अलफाज की तरफ रखेंगे जो 
अलफाज जबान से अदा कर रहे हैं। और अगर जेहन भटकेगा तो 
दोबारा उन अलफाज की तरफ वापस आ जायेंगे। फिर भटकेगा तो 
फिर वापस आ जायेंगे। जितनी बार भटकेगा उतनी बार वापस आयेंगे। 

जब इस पर अमल करोगे तो इसका नतीजा यह होगा कि आज 
अगर जेहन दस बार भटका था तो आने वाले कल में इन्शा-अल्लाह 
आठ बार भटकेगा। अगले दिन इन्शा-अल्लाह छह बार भटकेगा। इस 
तरह यह तनासुब (अनुपात) इन्शा-अल्लाह कम होता चला जायेगा। 
बस इनसान यह सोच कर छोड़े नहीं कि यह काम मेरे बस से बाहर 
है और मेरी कोशिश करना फुजूल है, बल्कि लगा रहे, कोशिश करता 
रहे। सारी उम्र कोशिश करता रहे छोडे नहीं। अल्लाह तआला की 
रहमत से एक दिन ऐसा वक़्त आयेगा जब तुम्हारा ज़्यादा जेहन नमाज 
ही की तरफ और अलफाज की तरफ होगा। द 


: तीसरी सीढ़ी अल्लाह तआला का ध्यान 


3 ॥ 82 हिक 3 4 लाइन ज ली बम 
जब यह बात हासिल हो जाये तो उसके बाद तीसरी सीढ़ी पर 
कृदम रखना है। वह तीसरी सीढ़ी रह है कि नमाज़ के अन्दर इस 

| बात का ध्यान हो कि मैं अल्लाह तआला के सामने खड़ा हूँ। और जब 
यह ध्यान हासिल हो जायेगा तो बस मकसद हासिल है, इन्शा-अल्लाह। 
यह है खुलासा खुशू हासिल करने का जिसकी तरफ कुरआन करीम ने 
इस आयत में इरशाद फरमाया है: 
०८०#5० +३# ०५ 20४ >70 5 ५०५० (रछ .७ 

यानी वे मोमिन जो अपनी नमाज में खुशू इख्तियार करने वाले हैं, 
वे फूलाह पाने वाले हैं। हमने उनको दुनिया व आख़िरत में फलाह दे 
दी। अल्लाह तआला अपने फुज़्ल व करम से अपनी रहमत से हम 
सब को इस पर अमल करने की तौफीक अता फरमाये और हमारी 
नमाज़ों में खुशू पैदा फरमा दे, और अल्लाह तआला हमारे ध्यान को 
मुज्तमा (एकत्र) फुरमा दे। और नबी करीम संल्लल्लाहु अलैहि व 
|| सल्‍लम की सुन्‍नत के मुताबिक नमाज़ पढ़ने की तौफ़ीक अता फरमा 
दे। आमीन | दी ये 

483 नमाज में आने वाले. . 

नमाज में आने वाले ख्यालात 
से बचने का तरीका 


+द् नीरज 

तम्हीद 


मोहतरुम बुजुर्गों और प्यारे भाईयों! ये सूरः मोमिनून की शुरू की। 
चन्द आयतें हैं। जिनकी' तफुसीर का सिलसिला मैंने चन्द हफ्ते पहले 
शुरू किया था। इन आयतों में बारी तआला ने मोमिनों की वे सिफात 
बयान फरमाई हैं जो उनके लिये फुलाह (दोनों जहान की कामयाबी) का 
सबब हैं और “फलाह” ऐसा जामे (सर्व व्यापी) लफ़्ज है जिसमें दीन 

और दुनिया दोनों की कामयाबी आ जाती है। फलाह पाने वाले मोमिनों | 
की पहली सिफृत यह बयान फरमायी: 
००५५० ## ००७ | ७४ 22 

यानी वे मोमिन फलाह पाने वाले हैं जो अपनी नमाजों में खुशु 
इख्तियार करते हैं। इसकी कुछ तफ्सील पिछले बयानों में अर्ज कर 
चुका हूँ। 

खुशू के तीन दर्जे 

पिछले जुमा को मैंने अर्ज किया था कि “ख़ुशू” हासिल करने के 
तीन दर्ज और तीन सीढ़ियाँ हैं। पहली सीढ़ी यह है कि जो अलफाज 
जबान से अदा कर रहे हों उन अलफाज की तरफ तवज्जोह हो। 
दूसरी सीढ़ी यह है कि उन अलफाज के मायने की तरफ तवज्जोह हो।[ 
तीसरी सीढ़ी यह है कि इनसान नमाज़ इस ध्यान के साथ पढ़े जैसे 
वह अल्लाह तआला को देख रहा है। या कम से कम यह तसत्वुर 
बाँधे कि अल्लाह तआला मुझे देख रहे हैं। 

इन आयतों में यह जो फरमाया कि वह मोमिन फुलाह-याफ़्ता 
(कामयाबी हासिल करने वाले) हैं जो अपनी नमाज में ख़ुशू इख्तियारं 
करने वाले हैं। इससे इस बात की तंबीह की गई है कि सिर्फ नमाज 
पढ़ने पर बस न करो बल्कि नमाज पढ़ने के अन्दर खुशू पैदा करने 
की भी कोशिश करो। द 


ख्यालात आने की शिकायत 

अक्सर लोग यह शिकायत बहुत ज़्यादा करते हैं कि जब नमाज 
पढ़ता हूँ तो मुझे ख्यालात बहुत ज्यादा आते हैं। भाई! इन ख़्यालात की 
वजह से परेशान होने की जरूरत नहीं। बल्कि इस सूरतेहाल के इलाज 
करने की तरफ तबोज्जह करनी चाहिये। परेशान होने से कोई काम 
नहीं बनता। असल बात यह है कि जो तकलीफ और नुक्स है उसको 
दूर करने के रास्ते इख्तियार किये जायें। इस तकलीफ और नुक्स को 

दूर करने के लिये रास्ते क्या हैं? 


पहला रास्ता यह है कि अल्लाह तआला ने नमाज से पहले कई 
मुंकद्‌दमात कायम किये हैं। यानी नमाज तो असल मकृसूद है लेकिन 
इस नमाज़ से पहले ऐसे मुकृद्‌दमात (आरंभिक चीजें) और कुछ ऐसी 
शुरूआंती चीज़ें रखी हैं जिनके वास्ते से इनसान असल नमाज़ तक 
पहुँचता है। वे सब मुकृददमात (आरंभिक चीज़ें) और शुरूआती काम 
हैं। अगर उनको इनसान ठीक-ठीक अन्जाम दे दे तो इसकी वजह से 
ख्यालात में कमी आयेगी। 


नमाज का पहला मुकृदूदमा ' तहारत' 

नमाज के मुक॒द॒दमात (आरंभिक चीजों) में सबसे पहले अल्लाह 
तआला ने “तहारत” रखी है। क्योंकि हर नमाज़ के लिये तहारत और 
पाकी हासिल करना ज़रूरी है। एक हदीस में हुजूरे अक्दस सल्लल्लाहु 
अलैहि व सलल्‍लम ने इरशाद फ्रमायाः ल्‍ 

यानी नमाज की कुन्जी तहारत (पाकी) है। 
दूसरी हदीस में हुजूरे अक़्दस सल्लल्लाहु अलैहि व सल्लम ने 
इरशाद फरमाया: । 

यानी कोई नमाज तहारत के बगैर अल्लाह तआला के यहाँ कबूल 


नहीं । 









तहारत की इब्तिदा इस्तिन्जा से 


न अल कम 
तहारत्‌ का सिलसिला “इस्तिन्जे” से शुरू होता है और इस्तिन्जा 

कर॑ने को वाजिब करार दिया गया है, और इसके बारे में यह कहा 
गया है कि इनसान इस्तिन्जे के वक्त तहारत हासिल करने का अच्छी 
तरह. इत्मीनान हासिल करे। और अगर पेशाप्न के बाद कृतरे आने का | 
ख़तरा हो तो उस वक्‍त तक इनसान फारिंग न हो जब तक कतरा 
आने का ख़तरा हो। मसाइल की किताबों में इसको “इस्तिब्‌रा” कहा 
गया है। क्योंकि अगर पाकी सही नहीं हुई और कपड़ों पर या जिस्म 
पर नजासत (नापाकी और गंदगी) के असरात बाकी रह गये तो उसके 
नतीजे में इनसान के ख़्यालात परेशान होते हैं। 


नापाकी, ख़्यालात का सबब है . 

अल्लाह तआला ने हर चीज के कुछ ख्वास (विशेषतायें) बनाये हैं 
नापाकी की एक ख़ासियत यह है कि वह इनसान के दिल में नापाक 
और गन्‍्दे ख्यालात और शैतानी वस्वसों को पैदा करता है। लिहाजा | 
नमाज का सबसे पहला तम्हीदी (आरंभिक) काम यह है कि नापाकी दूर 
करने का एहतिमाम किया जाये। 


नमाज का दूसरा मुकृददमा वुजू” 

उसके बाद दूसरा तम्हीदी (आरंभिक) काम वुजू” रखा है। यह 
वुजू भी बड़ी अजीब व ग़रीब चीज़ है। हदीस शरीफ में रसूलुल्लाह 
सल्लल्लाहु अलैहि व सलल्‍लम ने फरमाया कि जब इनसान वुजू करता हे 
और वुजू में अपना चेहरा धोता है तो उसके नतीजे में आँखों से किये 
तमाम सगीरा (छोटे) गुनाह अल्लाह तआला धो देते हैं। 

इसी तरह जब इनसान हाथ धोता है तो अल्लाह तआला. हाथों से 
किये हुए सगीरा गुनाह थो देते हैं और जिस वक़्त वह पाँव धोता है 
तो अल्लाह तआला उसके पाँवों से किये हुए गुनाह मा देते हैं | 
और जो चार आजा (बदन के हिस्से) वुजू में धोये जाते हैं, 3 हे 
पर इनसान के यही चार बदनी हिस्से इनसान को गुनाह की. ा 
जाते हैं। इन्हीं अंगों के ज़रिये गुनाह होते हैं। अल्लाह,तझ्ाला ने यह 

इन्तिजाम फ्रमाया कि जब बन्दा नमाज के लिये मेरे दरबार में हांजिर 
हो तो उससे पहले वह गुनाहों से पाक हो चुका हो। उसके हाथ, 
उसका .चेहरा, उसका पाँव गुनाहों से पाक हो गया हो। अलबत्ता गुनाहों 
से मुराद सगीरा (छोटे) गुनाह हैं। कबीरा (बड़े) गुनाह बगैर तौबा के: 
माफ नहीं होते। 


वुजू से गुनाहों का धुल जाना 

हजरत इमाम अबू हनीफा रहमतुल्लाहि अलैहि के बारे में मशहूर 
है कि जंब कोई वुजू कर रहा होता था तो उसके वुजू के बहते हुए 
पानी में आपको गुनाहों की शक्‍लें नजर आती थीं कि फूलों गुनाह धुल 
कर जा रहा है। अल्लाह तआला ने आपको यह कश्फ अता फ्रमाया 
था। बहरहाल! अल्लाह तआला ने नमाज से पहले वुजू इसलिये रखा है 
कि उससे न सिर्फ यह कि जाहिरी सफाई हासिल हो, बल्कि बातिनी 
(अन्दरूनी) सफाई और गुनाहों की सफाई भी हासिल हो जाये। 


कौनसे वुजू से गुनाह धुल जाते हैं 

लेकिन वुज़ू से यह फायदा उस वक्त हासिल होता है जब आदमी 
सुन्‍्नत के मुताबिक वुजू करे और उस तरह वुजू करे जिस तरह 
रसूलुल्लाह सल्लल्लाहु अलैहि व सललम ने बयान फ्रमाया। हुजूरे 
अक्दस सल्लल्लाहु अलैहि व सल्‍लम की आदत शरीफा यह थी कि 
जब वुजू फरमाते तो किब्ले की तरफ मुँह करके वुजू फरमाते। यह बुजू 
के आदाब में से है। इसी तरह वुज़ूू शुरू करते वक्त 
“बिस्मिल्लाहिर्रध्मानिर्रहीम” पढ़ा करते थे और वुजू के दौरान बातें नहीं 
करते थे। वुजू की तरफ ध्यान फरमाते। 


बुजू की तरफ ध्यान 
वुजू की तरफ ध्यान होने में सबसे 'आला बात यह है कि जब 
आदमी अपना चेहरा धोये तो इस तरफ ध्यान करे कि मेरे चेहरे के 
गुनाह धुल रहे हैं। जब आदमी हाथ धोये तो यह ध्यान करे कि हुजूरे 

अक़दस सल्लल्लाहु अलैहि व सल्‍लम ने फ्रमाया कि वुजू में हाथ धोते 
| वक़्त हाथ के गुनाह माफ होते हैं, तो इस वक्‍त मेरे हाथ के गुनाह धुल 
रहे हैं। इसी तरह पानी इस्तेमाल करने में फुजूलख़र्ची न करे। फूजूल 
पानी न बहाये। जितने पानी की जरूरत है बस उतने पानी से वुजू 
करे। हदीस शरीफ में हुजूरे अक्दस सल्लल्लाहु अलैहि व सल्लम ने 
इरशाद फरमाया: द 








द )७/# (४० ८४ ०१०१ ,४५१ ४७) 
| «यानी पानी को फूजूल बहाने से बचो। चाहे तुम किसी बहते दरिया 
पर क्‍यों न खड़े हो। अगर पानी का दरिया बह रहा है, तुम उस 
दरिया से जितनें पानी से भी वुजू करोगे तो इसके नतीजे में दरिया के 
पानी में कोई कमी नहीं आयेगी, इसके बावजूद फुरमाया कि उस मौके 
पर भी बेजा पानी बहाने से बचो और फूजूल पानी मत बहाओ। 


वुजू के दौरान दुआयें क्‍ 
और वुजू के दौरान दुआयें करे। हदीस शरीफ में आता है कि 
रसूलुल्लाह सल्लल्लाहु अलैहि व सल्‍लम जब वुजू फरमाते तो एक तो 
आप सल्लल्लाहु अलैहि व सल्‍लम कसरत से- 
अश्हदु अल्ला इला-ह इल्लल्लाहु व अश्हदु अनू-न मुहम्मदन्‌ 
अच्छुहू व रखूजुहू कै 
पढ़ा करते थे, और दूसरी यह दुआ पढ़ते: 
. अल्लाहुम्मगूफिर ली जम्बी व वस्सिअ्‌ ली फी दारी व बारिक्‌ ली 
फी रिज़्की 
और वुजू के बाद आप सल्लल्लाहु अलैहि व सल्‍लम यह पढ़ते: 
अल्लाहुम्मज्अलूनी मिनत्तव्वाबी-न वज्ञल्नी मिनलू मु-ततहृहिरीन 
अगर आदमी इन आदाब के साथ वुजू करे तो ऐसे वुजू का 
ख़ास्सा यह है कि वे तरह-तरह के ख़्यालात जो आपके दिल व दिमाग 
में बसे हुए हैं, यह वुजू उनसे पाक करके अल्लाह तआला की तरफ 
दिमाग को मुतवज्जह कर देता है। 

क्यू में बातचीत करना क्‍ 

यज लेकिन हमारी गलती सबसे पहले वुजू से शुरू होती है। जब हम॑ 
ञू करने बैठे तो दुनिया की सारी खुराफात वुजू के दौरान चलती 
रहती हैं। बातचीत हो रही है, गपशप हो रही है। होशं ही नहीं, 
| लापरवाही की हालत में वुजू कर रहे हैं। बस जल्दी-जल्दी फूर्ज को 
जिम्मे से उतारा और फूारिग हो गये। । 

. इसका नतीजा यह होता है कि उस वुजू के वे फायदे और फल 
हासिल नहीं झेते। इसके बजाये अगर ध्यान के सांथ और आदाब के 
साथ वुजू करे और वुजू के दौरान दुआयें पढ़ंता रहे, इससे नमाज की 
पहली तम्हीद (आरंभिका) और पहला मुकृददमा दुरुस्त हो जायेगा । 


नमाज का तीसरा मुकृद्दमा 
“तहिस्यतुल्‌-वुजू वल्-मस्जिद” 


नमाज का तीसरा मुकृदुंदमा (आरंभिक चीज़) यह है कि जंब वुजू 
करके मस्जिद में आओ तो मस्जिद में जमाअत से कुछ देर पहले पहुँच 
जाओ और तहिय्यतुलू-मस्जिद और तहिय्यतुलू-वुजू की नीयत से दो 
रक्‍्अत अदा करो। ये दो रक्ञृत वाजिब या सुन्नते-मोअक्कदा नहीं हैं। 
लेकिन बड़ी फुजीलत वाली हैं। हदीस शरीफ में आता है कि एक बार 
हुजूरे अक्दस सल्लल्लाई अ लैहि व सल्‍लम ने हजरत बिलाल 
रजियल्लाहु तआला अन्हु से फरमाया कि ऐ बिलाल: जब मैं मेराज पर 
| गया और वहाँ अल्लाह तञआाला ने मुझे जन्नत की सैर कराई तो मैंने 
तुम्हारे कृदमों की चाप अपने से आगे सुनी। जैसे बादशाह से आगे 
कोई बॉडीगार्ड चला करता है। यह बताओ कि तुम्हारा कौनसा अमल 
है जो तुम ख़ास तौर पर करते हो, जिसकी वजह से अल्लाह तआला 
ने तुम्हें यह मुकाम बल्शा कि जन्नत में तुम्हें मेरा बॉडीगार्ड बना दिया। 
हजरत बिलाल रजियल्लाडु अन्हु ने जवाब दिया कि या रसूलल्लाह 

॥ एजल्लाहु अलैहि व सल्‍लम! और कोई अमल तो मुझे याद नहीं आ 
रहा है अलबत्ता एक बात है, वह यह कि जब से मैं इस्लाम लाया हूँ 
उस वक्‍त से मैंने यह तय किया था कि जब भी वुजू करूँगा तो दो 
“अत उस वुजू से जरूर अदा करूँगा। चुनाँचे जब से मैं इस्लाम 
लाया हूँ तब से वुजू करता हूँ तो दो रक्अत नफिल तहिय्यतुलु-वुज्‌ 
ज़रूर अदा करता हूँ। चाहे नमाज़ का वक्‍त हो या न हो। 
४ सुनकर जनाब रसूलुल्लाह सल्लल्लाहु अलैहि व सल्लम ने 


फुरमाया कि यही वह अमल है जिसकी वजह से अल्लाह तआला ने 
तुम्हें यह मुकाम अता.फ्रमाया। | 


तहिय्यतुलू-मस्जिद किस वक्त पढ़े? 
----3० 0 पुल उज्छ 


नहरहाल! हर वुजू के बाद दो रक्त नफिल पढ़ने में दो मिनट | 
ख़र्च होते हैं। लेकिन अल्लाह तआला ने इसकी वजह से इतनी बड़ी 
फंजीलत अता फरमाई। और मस्जिद में दाखिल होने के बाद बैठने से 
पहले दो रक्ञत तहिस्यतुल्‌-मस्जिद पढ़ना अफृजल है, अलबत्ता अगर 
आदमी भूलकर बैठ गया और बाद में याद आया तो उस वक़्त पढ़ 
ले। इसमें भी कोई हर्ज नहीं। लेकिन बेहतर यह है कि बैठने से पहले 
पढ़ ले। यह नमाज की तीसरी तम्हीद (आरंभिका) है। 


नमाज का चौथा मुकृद॒दमाः नमाज से पहले की “गाज का चौथा मुकुदृदमाः नमाज से पहले की सुन्नतें 

नमाज़ का चौथा मुकृददमा (आरंभिक चीज़) यह है कि हर फर्ज 
नमाज से पहले कुछ रक्अतें सुन्‍्नत मोअक्कदा (यानी जिनकी ताकीद 
आई हो) या गैर-मोअक्कदा (यानी जिनकी ताकीद न आई हो) रखी 
गई हैं। जैसे फुत्र से पहले दो रक्ञतें, जोहर से पहले चार रक्अतें 
सुन्‍्नत मोअकक्‍्कदा हैं और असर से पहले और इशा से पहले चार 
रक्‍्अत सुन्नतें गैर-मोअक्कदा रखी गई. हैं। मगरिब की नमाज को चूँकि 
जल्दी पढ़ने का हुक्म है इसलिये मगरिब से पहले दो रक्अत पढ़ने की 

इतनी फुजीलत नहीं है। लेकिन बाज रिवायात में, इस वक्त भी दो 
| रक्‍्अतें साबित हैं। लिहाजा फूर्ज नमाज से पहले जो नमाज़ें पढ़ी जा 
रही हैं वे तीसरी तम्हीद (आरभिका) हैं। 


चारों मुकृद्‌दमात पर अमल के बाद 


ख़ुशू का हासिल होना 

इन चारों मुकृददमात (आरंभिक चीज़ों) से गुजरने के बाद जब 
फूर्ज नमाज में शामिल होगा तो उसको वह शिकायत पेश नहीं आयेगी 
जो आम तौर पर लोगों को पेश आती है, कि ज़ब हम नमाज़ के लिये 
खड़े होते हैं तो हमारा दिल कहीं होता है और दिमाग कहीं होता है, 
और गफलत की हालत में नमाज़ अदा होती है। | 

अजान और फर्ज नमाज के दरमियान जो पन्दरह मिनट या ज़्यादा || 
का वक्‍फा (अंतराल) रखा जाता है यह वकक्‍फा इसी लिये रखा जाता है 
ताकि इस वक्‍्फे के दौरान इनसान ये तम्हीदात (नमाज़ से पहले करने 
वाले काम) पूरी करे। यानी इत्मीनान से वुजू करे, फिर तहिस्यतुलू-वबुज़ू 
और तहिय्यतुलू-मस्जिद इत्मीनान से अदा करे और फिर नमाज़ से 
पहले की सुनन्‍्नतें अदा करे। 

इन सब तम्हीदात (आरंभिकाओं) के बाद जब फूर्ज नमाज के 
लिये खड़ा होगा तो इन्शा-अल्लाह तआला खुशू यक्‍्सूई और अल्लाह 
तआला की तरफ तवज्जोह हासिल होगी। इन तम्हीदात में चन्द मिनट 
खर्च होते हैं। लेकिन इनकी वजह से हमारी नमाजें दुरुस्त हो जायेंगी 
और उसके नतीजे में दुनिया व आख़िरत की कामयाबी हासिल हो | 
जायेगी । 


ख्यालात की परवाह मत करो 


मामी कट मनन न >> लुुर2३- अब आाज्न्य | मार मौका चाय 


उसके बाद यह भी अर्ज कर दूँ कि इन तम्हीदात (शुरूआती 

कामों) को अन्जाम देने के बाद फिर भी फूर्ज नमाज में ख्यालात आते 
[हैं तो इस सूरत में बिल्कुल घबराना नहीं चाहिये। अगर वे ख्यालात 
गैर-इख्तियारी तौर पर आ रहे हैं तो अल्लाह तआला के यहाँ माफ 
हैं। बाज लोग इन ख़्यालात की वजह से उस नमाज़ की .नाकृद्री करना 
शुरू कर देते हैं। चुनाँंचे बहुत से लोग यह कहते हैं कि हमारी नमाज 
क्या है? हम तो टक्करें मारते हैं। बहुत से लोग यह कहते हैं कि 
हमारी नमाज़ बिल्कुल बेकार है। इसलिये कि उसमें तो ख़्यालात बहुत 
आते हैं और खुशू बिल्कुल नहीं होता। ह 


इन सज्दों की कृद्र करो 


याद रखिये! ये सब नाकुद्री की बातें हैं और अल्लाह तआला को 
ये बातें पसन्द नहीं। अरे यह तो देखो कि अल्लाह तआला के फज्ल व 
करम से नमाज पढ़ने की तौफीक तो हुई। बारगाहे इलाही में सज्दा 
करने की तौफ़ीक्‌ तो मिली। पहले इस तौफीक और नेमत पर शुक्र 
अदा करो कि उनके दरबार में आकर नमाज अदा कर ली। न जाने 
कितने लोग हैं जो इस नेमत से मेहरूम हैं। अगर हम भी मेहरूम हो 
गये होते तो कितनी बड़ी मेहरूमी की बात होती । अल्लाह तआला ने 
अपने दरबार में हाज़िरी की जो तौफीक अता फरमा दी यह कोई 
मामूली नेमत नहीं | 


कुबूल हो कि न हो फिर भी एक -नेमत है 


वह सज्दा जिसको तेरे आस्ताँ से निस्बत है 


तेरे आस्ताने पर सर टेकने का एक जाहिरी मौका जो मिल गया 
यह भी बहुत बड़ी नेमत है। लिहाज़ा इस पर शुक्र अदा करो। अलबत्ता 
अपनी तरफ से जो कोताही हुई है और ख़ुशू हासिल नहीं हुआ, 
ख़्यालात आते रहे, इस पर इस्तिगफार (अल्लाह से माफी तलब) करो। 
नमाज के बाद के कलिमात | 


हजरत अबू बक्र सिद्दीक रजियल्लाहु अन्हु फरमाते हैं कि इनसान 

कि 


हर फर्ज नमाज़ के बाद दो काम कर ले- एक यह कि “अल्हम्दु 
लिल्लाह” कहे और दूसरे “अस्तग्फिसल्लाह” कहे । अल्हम्दु लिल्लाह के 
जरिये इस बात पर शुक्र कि या अल्लाह! आपने अपने दरबार में 
हाजिरी की और नमाज पढ़ने की तौफ़ीक्‌ अता फरमा दी। और 
“अस्तग्फिरल्लाह” इस बात पर कि या अल्लाह! आपने तौफीक अता 
फुरमा दी थी, लेकिन मैं इस नमाज का हक अदा नहीं कर सका और 
जैसी नमाज़ पढ़नी चाहिये थी वैसी नमाज न पढ़ सका। मैं इस पर 
इस्तिगफार करता हूँ। 

हदीस में आता है-कि हुजूरे अक्दस सल्लल्लाहु अलैहि व सल्‍लम 
हर नमाज का सलाम फैरने के बाद तीन बार “अस्तग्फ्रिल्लाह, 
अस्तग्फिरुल्लाह, अस्तग्फिसल्लाह” पढ़ा करते थे। हालाँकि नमाज़ पढ़ी 
है, कोई गुनाह नहीं किया। लेकिन इस बात पर इस्तिग़फार किया करते 
थे कि या अल्लाह! जैसी नमाज आपकी शान के मुताबिक पढ़नी 
चाहिये थी वैसी नमाज हम नहीं पढ़ सके। इस वजह से इस्तिगफार 
कर रहे हैं। द 


' खुलासा 
बहरहाल! इस नमाज की नाकृद्री भी न करो और अपने को 
अच्छा समझने और घमण्ड में भी मुब्तला न हो।.अल्लाह तआला ने 
जो तौफीक दी है उस पर शुक्र अदा करो, और जो कोताही हुई है 
उस पर इस्तिगफ़ार करो और अपनी ताकृत की हद तक इस नमाज 
को बेहतर बनाने की फिक्र जारी रखो, और सारी उम्र ऐसा करते रहे 
तो उम्मीद है कि अल्लाह तआला अपनी रहमत, से कबूल फरमा लैंगे। 
॥ अल्लाह तआला अपने फज़्ल से इस पर अमल करने की तौफीक॒ 
अता फरमाये। आमीन। क्‍ 

बिस्मिल्लाहिरर्मानिरहीम क्‍ क्‍ 
बुराई का बदला 
अच्छाई से दो 

पिछले चन्द जुमों से सूरः मोमिनून की शुरू की आयतों का बयान 
चल रहा है। इन आयतों में अल्लाह तआला ने ,मोमिनों की उन 

सिफात को बयान किया है जो उनकी दुनिया व आख़िरत की फुलाह 
और कामयाबी की सबब हैं। लिहाजा अगर मुसलमान चाहते हैं कि 
उनको दुनिया. व आखिरत की कामयाबी हासिल हो तो. उनके लिए उन 
सिफात का एहतिमाम करना ज़रूरी है जो इन आयतों में बयान की. 
गयी हैं। उनमें से पहली सिफत जो इन आयात में बयान की गयी है 
वह “नमाज में ख़शू इख़्तियार करना” है। इसका मुफस्सल (विस्तृत) 


(बयान अल्हम्दु लिल्लाह हो चुका है। 


मोमिनों की दूसरी सिफृत 

दूसरी सिफृत या दूसरा अमल जो इन आयतों में बयान किया 
गया है, वह हैः ््ि 
०9५०७ »५ ० ७ 22203 

यानी कामयाब होने वाले मोमिन वे हैं जो बेकार चीज़ों से बचते 
हैं और किनारा करते हैं। आयते करीमा के दी मतलब हो सकते हैं- 
एक मतलब यह है कि अगर कोई शख्स उनके साथ बेहूदा गुफ्तगू करे 
या बेहूदा मामला करे तो -उसका जवाब तुर्की-ब-तुर्की देने के बजाए 
उससे किनारा कर लेते हैं और अपने आपको बेकार की बातों से और 
बेहूदा कामों से बचाते हैं। न 

हजरत शाह इस्माईल शहीद का वाकिआ 

मैंने अपने वालिद माजिद रहमतुल्लाहि अलैहि से हज़रत शाह 
इस्माईल शहीद रहमतुल्लाहि अलैहि का वाकिआ सुना। ऐसी बुजुर्ग 
हस्ती कि करीब के गुज़रे जमाने में उसकी नजीर मिलनी मुश्किल है। 
शाही खानदान के शहजादे थे। अल्लाह तआला के दौन को बुलन्द 
करने के लिए निकल पड़े और कुर्बानियाँ दीं | 

एक बार दिल्ली की जामा मस्जिद में ख़िताब फ्रमा रहे थे। 
ख़िताब (तक्रीर) के दौरान भरे मजमे में एक शख्स खड़ा हुआ और 

कहने लगा (अल्लाह की पनाह) हमने सुना है कि आप हराम की 
औलाद हैं। इतने बड़े आलिम और शहजादे को एक बड़े मजमे में यह 
गाली दी और वह मजमा भी मोंतकिदों का था। | 

.. मेरे वालिद- साहिब रहमतुल्लाहि अलैहि फ्रमाया करते थे कि हम 
जैसा कोई आदमी होता तो उसको सजा देता, अगर वह सजा न भी 
देंता तो उसके मोतकिद उसकी तिक्का-बोटी कर देते। वरना कम से | 
कम उसको तुर्की-ब-तुकी यह जवाब तो दे ही देते कि तू हरामी, तेरा 
बाप हरामी। लेकिन हजरत मौलाना शाह इस्माईल शहीद रहमतुल्लाहि।| 
अलैहि जो पैग़म्बराना दावत के हामिल (वाहक) थे, उन्होंने जवाब में 


फ्रमायाः क्‍ 
“आपको ग़लत इत्तिला मिली है। मेरी माँ के निकाह के गवाह तो 


आज भी दिल्ली में मौजूद हैं।” 
उस गाली को एक मसला बना दिया लेकिन गाली का जवाब गाली 
से नहीं दिया। 
तुर्की-ब-तुर्की जवाब मत दो .. 
लिहाजा ताने का जवाब ताने से न दिया जाये। अगरचे शरीअत 
में तुम्हें यह: हक हासिल है कि जैसी दूसरे शख्स ने तुम्हें गाली दी है, 
तुम भी वैसी ही गाली उसे दे दो। लेकिन हज राते अंबिया 
अलैहिमुस्सलाम और उनके वारिसों (यानी दीन के आलिमों) ने 
इन्तिकाम का यह हक कभी इस्तेमाल नहीं फरमाया बल्कि हमेशा माफ 
कर देने और दरगुज़र कर देने का शेवा (तरीका और चलन) रहा है 


और अंबिया अलैहिमुस्सलाम के वारिसों का भी यही शैवा रहा है। 
इन्तिकाम के बजाये माफ करो 
अरे भाई अगर किसी ने तुम्हें गाली दे दी तो तुम्हारा क्या 
: | बिगड़ा? तुम्हारी कीनसी आखिरत ख़राब हुई? बल्कि तुम्हारे तो दर्जों में 

इजाफा हुआ। अगर तुम इन्तिकाम (बदला) नहीं लोगे बल्कि माफ कर 
दोगे तो अल्लाह तबारक व तआला तुम्हें माफ़ कर देंगे। हुजूरे अक्दस | 
सल्लल्लाहु अलैहि व सल्‍लम इरशाद फरमाते हैं कि जो शख्स दूसरे की 
गलती कम माफ कर दे तो अल्लाह तआला उसको उस दिन माफ 
। जिस दिन वह माफी का संबसे ज़्यादा मोहताज होगा, यानी | 
| कियामत के दिन। लिहाजा इन्तिकाम लेने की फिक्र छोड़ दो, माफ कर 
दो और दरगुजर कर दो। द 


बुजुर्गों की विभिन्‍न शानें 

एक बुजुर्ग से किसी ने सवाल किया कि हज़रत हमने सुना है कि 
औलिया-ए-किराम की शानें अजीब व गरीब होती हैं, किसी का कोई 
रंग है, किसी का कोई रंग है और किसी की कोई शान है। मेरा दिल 
चाहता है कि उन औलिया-ए-किराम की मुख्तलिफ शानें देखूँ कि वे 
क्‍या शानें होती हैं। उन बुजुर्ग ने उनसे फ्रमाया कि तुम किस चक्कर 
में पड़ गये, औलिया और बुजुर्गों की शानें देखने की फिक्र में मत पड़ो 
बल्कि अपने काम में लगो। उन साहिब ने जिद की कि नहीं! मैं ज़रा 
देखना चाहता हूँ कि दुनिया में कैसे-कैसे बुजुर्ग होते हैं। 

उन बुजुर्ग ने फरमाया कि अगर तुम देखना ही चाहते हो तो ऐसा 
करो कि दिल्ली में फलाँ मस्जिद में चले जाओ, वहाँ तुम्हें तीन बुजुर्ग 
अपने जिक्र व अज़कार में मशगूल नज़र आयेंगे, तुम जाकर हर एक 
की पुश्त पर एक मुक्‍्का मार देना। फिर देखना कि औलिया-ए-किराम 
(अल्लाह वालों) की शानें क्या होती हैं। 

चुनाँचे वह साहिब गये, वहाँ जाकर देखा तो वाकुई तीन बुजुर्ग 
बैठे हुए ज़िक्र में मशगूल हैं। उन्होंने जाकर पहले बुजुर्ग को पीछे से 
मुक्‍्का मार दिया तो उन्होंने पलटकर देखा तक नहीं बल्कि अपने जिक्र 
व वजीफों में मशगूल रहे। जब <ूसरे बुजुर्ग को मुक्का मारा तो उन्होंने 
भी पलटकर मुक्‍्का मार दिया और फिर अपने काम में मशगूल हो 

गये। जब तीसरे बुजुर्ग को मुक्‍्का मारा तो उन्होंने पलटकर उनका हाथ 
| सहलाना शुरू कर दिया कि आपको चोट तो नहीं लगी। क्‍ 

उसके बाद यह शख्स उन बुजुर्ग के पास वापस आये जिन्होंने 
इसको भेजा था। उन बुजुर्ग ने उनसे. पूछा कि क्‍या हुआ? उन्होंने 
॥ बताया कि बड़ा अजीब किस्सा हुआ। जब मैंने पहले बुजुर्ग को मुक्का 

मारा तो उन्होंने पलटंकर मुझे देखा भी नहीं और जब दूसरे बुजुर्ग को 

मुक्का मारा तो उन्होंने भी पलटकर मुझे मुक्का मार दिया, और जब 
तीसरे बुजुर्ग को मुक्का मारा तो उन्होंने पलटकर मेरा हाथ सहलाना 
शुरू कर दिया। 

उन बुजुर्ग ने फ्रमाया कि अच्छा यह बताओ कि जिन्होंने तुम्हें 
मुक्का मारा था उन्होंने जबान से भी कुछ कहा था? उन साहिब ने 
बताया कि ज़बान से तो कुछ नहीं कहा, बस मुक्का मारा और फिर 
अपने काम में मशगूल हो गये। क्‍ 

मैं अपना वक़्त बदला लेने में क्‍यों जाया करूं 

उन बुजुर्ग ने फ्रमाया कि अब सुनो! पहले बुजुर्ग जिन्होंने बदला 
नहीं लिया, उन्होंने यह सोचा कि मैं अपना वक्‍त बदला लेने में क्‍यों 
जाया करूँ। अगर इसने मुझे मुक्का मारा तो मेरा क्‍या बिगड़ गया, 
' अब मैं पीछे मुडूँ और यह देखूँ कि किसने मारा है और फिर उसका 
बदला लूँ। जितना वक्त इसमें खर्च होगा वह वक़्त मैं अल्लाह तआला 
के जिक्र में क्यों न खर्च कर दूँ। 9 

पहले बुजुर्ग की मिसाल 

























ने बुलाया और. उससे कहा कि तुम मेरे पास आओ, मैं तुम्हें 
आलीशान इनाम दूँगा। अब वह शख़्स-उस इनाम के शौक में दौड़ता 
हुआ बादशाह के महल की तरफ जा रहा है। वक़्त कम रह गया है 





उन पहले बुजुर्ग की मिसाल ऐसी है जैसे एक शख़्स को बादशाह 

और उसको वक्त पर पहुँचाना है। 

रास्ते में एक शख्स ने उसको मुक्का मार दिया, अब यह शख्स 
उस मुक्का मारने वाले से उलझेगा या अपना सफर जारी रखेगा कि ममैं 
जल्द से जल्द किसी तंरह बादशाह के पास पहुँच जाऊँ? जाहिर है कि 
उस मुक्‍्का मारने वाले से नहीं उलझेगा बल्कि वह तो इस फिक्र में 
रहेगा कि मैं किसी तरंह जल्द से जल्द बादशाह के पास पहुँच जाऊँ 
और जाकर उससे इनाम वसूल करूँ। इसी तरह यह बुजुर्ग उस मुक्का 
मारने वाले से नहीं उलझे बल्कि अपने ज़िक्र में मशगूल रहे, ताकि 
वक्‍त जाया न हो.। 


दूसरे बुजुर्ग का अन्दाज 


दूसरे बुजुर्ग जिन्होंने बदला ले लिया, उन्होंने यह सोचा कि 
शरीअत ने यह हक दिया है कि जितनी ज्यादती कोई .शख्स तुम्हारे 
साथ करे, उतनी ज़्यादती तुम भी उसके साथ कर सकते हो। उससे 


ज़्यादा नहीं कर सकते। अब तुमने उनको एक मुक्‍्का मारा तो उन्होंने 
भी तुम्हें एक मुक्का मार दिया। तुमने .ज़बान से कुछ नहीं कहा तो 
उन्होंने भी जबान से कुछ नहीं कहा। 


बदला लेना भी खैरख्वाही है 


हजरत थानवी रहमतुल्लाहि अलैहि फरमाते हैं कि बाजे बुजुर्गों से 
यह जो नकल किया गया है कि उन्होंने अपने साथ होने वाली ज्यादती 
का बदला ले लिया, यह बदला लेना भी दर हकीकृत उस शख्स की 
खैरख्वाही (भला चाहने) की वजह से होता है। इसलिए कि बाजे 
औलिया-अल्लाह का यह हाल होता है कि अगर कोई शख्स उनको 
तकलीफ पहुँचाये या उनकी शान में कोई गुस्ताख्ी करे और वे सत्र 
कर जायें तो उनके सब्र के नतीजे में वह शख़्स तबाह व बरबाद हो 
जाता है। 

हदीसे कुदसी में अल्लाह तआला फैरमाते हैं: 
००००७ ४७ ७५ /७२:+०८ 

जो शख्स मेरे किसी वाली से दुश्मनी करे, उसके लिए मैरी तरफ 
से ऐलाने जंग है। द 

बहुत सी बार अल्लाह तआला अपने प्यारों के साथ की हुई 
ज्यादती पर ऐसा अजाब नाजिल फरमाते हैं कि उस अज़ाब से अल्लाह 
तआला हिफाजत फ्रमाये। क्योंकि उस वली का सब्र उस शख्स पर 
पड़ जाता है। इसी वजह से अल्लाह वाले कई बार अपने साथ की हुई 
ज्यादती का बदला ले लेते हैं ताकि उसका मामला बराबर हो जाये, 
कहीं ऐसा न हो कि अल्लाह का अजाब उस पर नाजिल हो जाये। 


अल्लाह तआला क्यों बदला लैते हैं: 

हजरत थानवी रहमतुल्लाहि अलैहि फरमाते हैं कि अगर किसी 
शख्स को इस बात पर इश्काल (शुब्हा और एतिराज़) हो कि अल्लाह 
तआला का यह अजीब मामला है कि औलिया-अल्लाह तो इतने 
शफीक होते हैं कि वे अपने ऊपर की हुई ज्यादती का बदला नहीं लेते, 
लेकिन अल्लाह तआला अज़ाब देने पर तुले हुए हैं कि अगर बदला न 
लिया जाये तो वह जरूर अजाब देंगे। इसका मतलब यह हुआ कि 
औलिया-अल्लाह की शफुकृत (मेहरबानी और रहमदिली) अल्लाह 
तआला की शफुकृत और रहमत के मुकाबले में ज्यादा हो गयी। 

फिर इसका जवाब देते हुए फरमाया कि बात दर असल उ5 कि 
ग़ेरनी को अगर कोई छेड़ दे तो वह श्ेरनी नजर-अन्दाज़ कर दे जाती 
है और बदला नहीं लेती और उस पर हमला नहीं करती, लेकिन अगर 
कोई जाकर उस शेरनी के. बच्चों को छेड़ दे तो फिर शेरनी उसको 
बरदाश्त नहीं करती बल्कि छेड़ने वाले पर हमला कर देती है। 

इसी तरह अल्लाह तआला की शान में लोग गुस्ताख़ियाँ करते हैं, 
कोई शिर्क कर रहा है, कोई अल्लाह तेडा के वजूद का इनकार कर 

रहा है, मगर अल्लाह. तंआला अपने तहम्मुल (बरदाश्त) से उसको 
दरगुज़र फरमा देते हैं, लेकिन औलियां-अल्लाह (अल्लाह के वली) जो 
अल्लाह तआला के प्यारे हैं, उनकी शान में गुस्ताख़्ी करना अल्लाह 
तआला को बरदाश्त नहीं होता, इसलिए. यह गुस्ताख्ी इनसान को 
तबाह कर देती है। 

लिहाजा जहॉँ-कहाँ यह नकृल किया गया है कि किसी अल्लाह के 
वली ने बदला ले लिया, वह बदला लेना उसकी खैरख़्वाही के लिए 
होता है, क्योंकि अगर बदला न लिया: तो न मालूम अल्लाह तआला 
का क्या अजाब उस पर नाजिल हो जायेगा। 


तीसरे बुजुर्ग का अन्दाजु 

जहाँ तक तीसरे बुजुर्ग का ताल्लुक है जिन्होंने तुम्हारे हाथ 
सहलाना शुरू कर दिया था। उनको अल्लाह तआला ने अपनी मख्लूक 
पर रहमत और शफुकृत का वस्फ (ख़ूबी और सिफत) अता फ्रमाया 
है, इसलिए उन्होंने पलटकर हाथ सहलाना शुरू कर दिया।. 


पहले बुजुर्ग का तरीका सुन्नत था क्‍ द 

लेकिन असल तरीका सुन्नत का वह है जिसको पहले बुजुर्ग ने 
इख्तियार फरमाया। इसलिए कि अगर किसी ने तुम्हें नुकसान पहुँचाया 
है तो मियाँ! कहाँ तुम उससें बदला लेने के चक्कर में पड़ गये, क्योंकि 
अगर तुम बदला ले लोगे तो. तुम्हें क्या फायदा मिल जायेगा? बस 
इतना ही तो होगा कि सीने की आग ठंडी 'हो जायेगी, लेकिन अगर 
तुम उसको माफ कर दोगे और दरगुज़र कर दोगे तो सीने की आग 
क्या बल्कि जहन्नम की आग भी ठंडी हो जायेगी। इन्शा-अल्लाह, 
अल्लाह तआला- जहन्नम की आग से निजात अता फरमायेंगे। 


माफ करना अज् व सवाब सबब है _ क्‍ 
आजकल हमारे घरों में, ख़ानदानों में, मिलने जुलने वालों में, दिन 

रात यह मसाइल पेश आते रहते हैं धि फूलों ने मेरे साथ यह कर 
दिया और फूलों ने यह कर दिया। अब उससे बदला लेने की सोच रहे 
हैं, दूसरों से शिकायत करते फिर रहे हैं, उसको ताना दे रहे हैं, दूसरों 
से उसकी बुराई और गीबत कर रहे हैं, हालाँकि ये सब गुनाह के काम 

। लेकिन अगर तुम माफ़ कर दो और दरगुजर कर दो तो तुम बड़ी 


फूजीलत और सवाब के हकदार बन जाओगे। कुरआन करीम में 
अल्लाह तआला का इरशाद है: 































6. 227 0#0४48 8 8: ;> ८०५ 
जिसने सब्र किया और माफ कर दिया बेशक यह बड़े हिम्मत के 
कामों में से है। 

दूसरी जगह इरशाद फृमाया कि: 

- (० 2320७ 8 ,॥4५ 45) ४८०४ 5०४5४ (..>] हि | 

दूसरे की बुराई का बदला अच्छाई से दो, इसका नतीजा यह होगा 
| कि जिनके साथ अदावत (दुश्मनी) है, वह सब तुम्हारे मुरीद हो 
जायेंगे । लेकिन उसके साथ-साथ यह भी इरशाद फरमाया: | 
द ०७४ ०५३ ४ ६४६ ५;।))०० ७. ४ ५; 

यानी यह अमल उन्हीं को नसीब होता है जिनको अल्लाह तआला 


सब्र की तौफीक अता फरमाते हैं और यह दौलत बड़े नसीब वाले को 
हासिल होती है। फ 


हजराते अंबिया अलैहिमुस्सलाम का अन्दाजे जवाब 
हजराते अंबिया अलैहिमुस्सलाम का तरीका यह $ के इ ; अलैहिमुस्सलाम का तरीका यह है कि वे ताना 


नहीं देते, यहाँ तक कि अगर कोई सामने वाला शख्स ताना भी दे तो 

भी जवाब में ये हज़रात ताना नहीं देते | 
 ग़ालिबन हज़रत हूद अलैहिस्सलाम की कौम का वाकिआ है कि 

उनकी कोम ने उनसे कहा किः 

. अब 5 पद 

नबी से कहा जा रहा है कि हमारा यह ख्याल है कि तुम आला 
दर्जे के बेवकूफ हो, अहमकु हो और हम तुम्हें झूटों में से समझते हैं। 
तुम झूठे मालूम होते हो। वे अंबिया अलैहिमुस्सलाम जिन पर हिक्मत 
(अक्लमन्दी व समझदारी) और सिद्क (सच्चाई) कुर्बान हैं, उनके बारे | 
में ये शब्द कहे जा रहे हैं। लेकिन दूसरी तरफ जवाब में पैगम्बर 
फ्रमाते हैं: 
००४ ०) ०१०५४) ४६०4 %४- ५ 2४: 
ऐ कम! मैं बेवकूफ नहीं हूँ बल्कि मैं अल्लाह रब्बुल-आलमीन की 
तरफ से एक पैगाम लेकर आया हूँ। 
एक और पैगम्बर से कहा जा रहा है किः 
०0 हा है र्र॑ 8५४ ४ 
हम तुम्हें देख रहे हैं कि तुम. गुमराही में पड़े हुए हो। 
जवाब में पैगम्बर फरमाते हैं: 
००४ ०) ५४०५०) ७८०५७ ५ (४ ९४५ 
ऐ कोम! मैं गुमराह नहीं हूँ बल्कि मैं अल्लाह रब्बुल-आलमीन की 
तरफ से पैग़म्बर बनकर आया हूँ। द 


रह्मतुल्लिलु-आलमीन का अन्दाज 

नबी करीम सल्लल्लाहु अलैहि व सल्‍लम जिनको रह्मतुल्लिल- 
आलमीन बनाकर भेजा गया, उन पर पत्थरों की बारिश हो रही है, 
घुटने ख़ून से लहूलुहान हो रहे हैं, लेकिन ज़बान पर ये शब्द जारी हैं: 

। ००७४४ ५७४ (५2४ ० ५६॥ 

ऐ अल्लाह! मेरी इस कौम को हिदायत अता फ्रमा, क्‍योंकि यह 
जाहिल है और इसको हकीकृत का पता नहीं है। इस वजह से मेरे 
साथ यह सुलूक कर रही है। 


अंबिया अलैहिमुस्सलाम कभी किसी बुराई का बदला बुराई से नहीं 

॥, उन्त सहाबा-ए-किराम को हुई रेत पर लिटाया जा | 
रहा है, पत्थर की सिलें उनके सीने पर रखी जा रही हैं, उनका 
वायकाट किया जा रहा है, उनका खाना-पानी बन्द किया जा रहा है, 
उनके कृत्ल के मन्सूबे बनाये जा रहे हैं। १३ साल तक हुजुरे अक्दस 
सल्लल्लाहु अलैहि व सल्‍लम और सहाबा-ए-किराम रजियल्लाहु अन्हुम 
को जुल्म की चक्की में पीसा, लेकिन उसी शहर मक्का में फृत्हे-मक्का 
के मौके पर जब हुजुरे अक्दस सल्लल्लाहु अलैहि व सलल्‍लम फातेह 
(विजयी) बनकर दाखिल हुए तो उस मौके का नक्शा खींचते हुए 
हजरत अनस रजियल्लाहु अन्हु फ्रमाते हैं कि मैं देख रहा हूँ कि हुजूरे 
अक्दस सल्लल्लाहु अलैहि व सल्‍लम ऊँट पर सवार होकर फातेह 
अनकर मक्का मुकरमा में इस शान से दाखिल हो रहे हैं कि आप 


सल्लल्लाहु अलैहि व सल्लम की गर्दन झुकी हुई है। कोई दूसरा फातेह 
होता तो उसकी गर्दन तनी हुई होती, लेकिन हुजूरे अक्द्स सल्लल्लाहु 
अलैहि व सल्लम की गर्दन झुकी हुई है और आँखों से ऑँसू जारी हैं 
और जबान मुबारक पर ये आयतें जारी हैं: 
है मा? 4.०) ः |, 
यानी हमने आप सल्लल्लाहु अलैहि व सल्लम को खुली फतह 
अता फरमाई। 


आम माफी का ऐलान 

और उस वक़्त आप सल्लल्लाहु अलैहि व सल्‍लम ने आम माफी 
का ऐलान कर दिया कि जो शख्स हथियार डाल दे वह अमन में है। 
जो शख्स अपने घर का दरवाजा बन्द कर ले उसको भी अमन है। जो 
शख्स हरम शरीफ में दाख्लि हो जाये उसको भी अमन है। जो शख्स 
अबू सुफियान के घर में दाखिल हो जाये उसको भी अमन है। फिर 

आपने तमाम मकके वालों को जमा करके फ्रमायाः 


« ५ ०) 6५४ (५७० की ।ए 
आज के दिन तुम पर कोई मलामत नहीं और तुम सब आजाद 







हो 





यह सुलूक आप सल्लल्लाहु अलैहि व सल्‍लम ने उन लोगों के 
साथ किया जो आपके खून के प्यासे थे। | 


इन सुन्नतों पर भी अमल करो 
-। . बहरहाल! अंबिया अलैहिमुस्सलाम की सुन्नत यह है कि बुराई का 

जवाब बुराई से मत दो, गाली का जवाब गाली से मत दो, बल्कि 
अपने मुकाबिल (सामने वाले) के साथ एहसान करो। हुज़ूरे अक्दस 
सल्लल्लाहु अलैहि व सलल्‍लम की जिन्दगी के जितने तरीके हैं वे सब 
सुन्नत हैं, हमने सिर्फ चन्द ज़ाहिरी चीज़ों का नाम सुन्‍्नत रख लिया 
है- मिसाल के तौर पर दाढ़ी रख लेना, ख़ास तरीके का लिबास पहन 
लेना। जितनी सुन्नतों पर भी अमल की तौफीक हो जाये, वह अल्लाह 
तआला की नेमत है, लेकिन सुन्नतें सिर्फ इनके अन्दर सीमित नहीं, 
बल्कि यह भी हुजूरे अक्दस सल्लल्लाहु अलैहि व सललम की सुन्नत है 
कि बुराई का जवाब बुराई से न दो, गाली का जवाब गाली से न दो। 
अगर इस सुन्नत पर अमल हो जाये तो ऐसे शख्स के बारे में 
कुरआन शरीफ का इरशाद है। 

2220#०४४४४४ .&; ५० ५५ 

जिस शख्स ने सब्र किया और माफ़ कर दिया तो बेशक यह बडे 
हिम्मत के कामो में से है। | 

यह बड़ी हिम्मत की बात है कि आदमी को गुस्सा आ रहा है 
और खून खोल रहा है, उस वक़्त आदमी जब्त करके हदों पर कायम 
रहे और सामने वाले को माफ कर दे और रास्ता बदल दे। कुरआन 
करीम का इरशाद है: 

७५४) ४५४५ ।५५ ४ 
यानी जो बेकार और बेहूदा बातों से एक तरफ रहने वाले हैं। 


इस सुन्नत पर अमल करने से 


दुनिया जन्नत बन जाये 

आप हज़रात जरा सोचिये कि अगर हुजूरे अक्दस सल्लल्लाहु 
अलैहि व सल्‍लम की यह सुन्नत हासिल हो जाये तो फिर दुनिया में 
कोई झगड़ा बाकी रहेगा? सारे झगड़े, सारे फसादात, सारी अदावतें 
सारी दुश्मनियाँ इस वजह से हैं कि आज .इस सुनन्‍नत पर अमल नहीं 
है। अगर अल्लाह तआला अपने फज़्ल से इस सुननत पर अमल की 
तौफीक अता फ्रमा दें तो यह दुनिया जो आज झगड़ों की वजह से 
जहन्नम बनी हुई है, जिसमें अदावतों की आग सुलग रही है, नबी 
करीम सल्लल्लाहु अलैहि व सल्‍लम की इस सुन्‍नत पर अमल करने के 
नतीजे में जन्नत बंन जाये। गुल-व-गुलजार बन जाये। 


जब तकलीफ पहुँचे तो यह सोच लो 

जब भी आपको किसी से तकलीफ पहुँचे तो यह सोचो कि मैं 
बदला लेने के किस चक्कर में पडूँ। हटाओ इसको और अल्लाह- 
अल्लाह करूँ और उसको माफ कर दूँ। असल में होता यह है कि एक 
शख्स ने आपके साथ ज्यादती कर दी, आपने उससे ज्यादा ज्यादती 
[कर दी। अब दूसरा शख्स उस ज़्यादती का बदला लेगा और फिर 
| आप उससे बदला लेंगे। इस तरह अदावतों (दुश्मनियों) का एक असीम 
(जिसकी कोई सीमा न हो) सिलसिला शुरू हो जायेगा जिसकी कोई 
इन्तिहा नहीं। लेकिन आख़िरकार तुम्हें किसी मरहले पर हार माननी 
पड़ेगी और उस झगड़े को खत्म करना होगा। लिहाजा तुम पहले दिन 
ही माफ करके झगड़ा ख़त्म कर दो। 

चालीस साल की जंग का सबब 
जमाना-ए-जाहिलिय्यत (१) में एक लम्बी जंग हुई है जो “जंगे 

बसूस” कहलाती है। उस जंग की शुरूआत इस तरह हुई कि एक 
शख्स की मुर्गी का बच्चा था, वह किसी दूसरे शख्स के खेत में चला 
गया और वहाँ जाकर उसने पौधे ख़राब कर दिये। बस इस पर लड़ाई 
शुरू हो गयी। उन दोनों के कबीले और ख़ानदान वाले आ गये, पहले 
लाठियाँ निकर्ली और फिर तलवारें निकल आरयीं। फिर यह लड़ाई 
चालीस साल तक जारी रही। जब बाप का इन्तिकाल होता तो वह 
अपने बेटे को वसीयत कर जाता कि बेटा! और सब काम कर लेना: 
लेकिन मेरे कातिलों को माफ न करना। सिर्फ एक मुर्गी के बच्चे की 
वजह से चालीस साल तक लड़ाई चलती रही। अगर पहले दिन ही || 
कुरआन करीम की इस आयतः 






















०399 /#० >> «४ 2४.3 
यानी कामयाब होने वाले मोमिन वे हैं जो बेकार चीजों से बचते 
हैं और किनारा करते हैं। 
पर अमल कर लेते तो यह लड़ाई उसी दिन ख़त्म हो जाती। 
अल्लाह तआला अपने फज़्ल व करम से यह बात हमारे दिलों में उतार 
दे और हमें इस पर अमल करने की हिम्मत और हौसला अता फरमा 
दे। आमीन | 


खरा -आाह। 2 हट हमको बिल रत औ 
£ 0९%! की, | ॥ ०! ५#+२ है. 





(१) हुजूर सललल्लाहु अलैहि व सल्‍लम के नवी बनकर तशरीफ लाने से पहले के जमाने को 
हैं 9० । "2 हु 
जमाना-ए-जाहिलिय्यत कहते हैं चूँकि वह ज़नाना और उस वब़्त का समाज बुराइयों और ख़राबियों से भरा 


हुआ या। मुहम्मद इमरान कासमी 

बिस्मिल्लाहिर्रह्मानिरहीम 


जिन्दगी के ये लम्हात 
बहुत कीमती हैं. 

तम्हीद | 


पिछले चन्द जुमों से सुरः मोमिनून की शुरू की आयतों का बयान 
चल रहा है। इन आयतों में अल्लाह तआला ने मोमिनों की उन 

सिफ्तों को बयान फ्रमाया है जो उनकी दुनिया और अख़िरत में 
फुलाह और कामयाबी, का जरिया हैं। इसलिए अगर मुसलमान यह 
चाहते हैं कि उनको दुनिया और आख़िरत की कामयाबी हासिल हो 
जाये रह उनको ये सिफुतें अपने. अन्दर पैदा करना ज़रूरी हैं जो 
फतें इन आयतों में बयान की गयी हैं। उनमें से पहली सिफृत 
“नमाज़ में खुशू इख़्तियार करना” है। इसका तफुसीली बयान अल्हम्दु 
लिल्लाह पिछले चन्द जुमों में हो चुका। 

आयबयत का एक मतलब 

दूसरी सिफृत जो इन आयतों में बयान की गयी है यह हैः 

०५,०७० #0 6 (* ०7॥५ 

यानी फलाह पाने वाले मोमिन वे हैं जो बेकार और. बेहूदा कामों 
से अलग रहते हैं। किनारा कशी इख्तियार करते हैं। इस आयते करीमा 
के दो मतलब हो सकते हैं। एक यह कि अगर कोई शरूस तुम्हारे साथ | 
बेहूदा गुफ़्तगू करे याँ बेहूदा मामला करे तो तुम तुर्की-ब-तुर्की उसका 
जवाब न दो। गाली का जवाब गाली से न दो। बल्कि उससे किनारा 
कर लो और उसको माफ कर दो। इसकी -तफ्सील पिछले जुमे में अर्ज 
कर दी थी। 


आयत का दूसरा मतलब 

| इस आयते करीमा का दूसरा मतलब यह है कि फुलाह (कामयाबी) 

पाने वाले मोमिन वे हैं जो फुजूल कामों से बचते हैं। यानी ऐसे कामों 
से बचते हैं जिनमें न दुनिया का कोई फायदा है और न आखिरत का 
कोई फायदा है। “लग्व” के मायने हैं वह काम जिसका कोई फायदा 
नहीं है बल्कि वह काम फुज़ूल है। अगर कोई काम ऐसा है जिसका 
फायदा आखिरत में है तो यह बहुत अच्छी बात है, सुब्हानल्लाह। और. 
अगर कोई काम ऐसा है जिसका फायदा दुनिया में है, तो वह- भी ठीक 

|| है। लेकिन ऐसा काम जिसका फायदा न दुनिया में है और' न आख़िरत 
में है, ऐसे काम को “लग्व और फुजूल” कहते हैं। 
काम से पहले सोचो 


इस आयते करीमा ने यह बता दिया कि मोमिन को' चाहिए कि 
वह जो भी काम करने जा रहा है, उसके बारे में पहले से यह सोचे 
कि इसका कोई फायदा दुनिया या आख़िरत में होगा या नहीं?! अगर 
कोई फायदा है तो बेशक वह काम कर ले, लेकिन अगर कोई फायदा 
नहीं है तो बिना वजह अपने वक्‍त और समय को उस बेकार और 
फुजूल काम में बरबाद न करे। 


जिन्दगी बड़ी कीमती है 

वजह उसकी यह है कि अल्लाह तबारक व तआला ने हमें और 
आपको जो जिन्दगी अता फ्रमाई है, इसका एक-एक लम्हा बड़ा 
कीमती है और एक-एक लम्हा अल्लाह तआला की अमानत है। ये 
लम्हात हमें अल्लाह तआला ने इसलिंए दिये हैं ताकि हम इन लम्हात 
को दुनिया या आखिरत के किसी मुफीद काम में लगायें। अगर हम इन 
लम्हात को फुजूल और बे-फायदा कामों में खर्च कर रहे हैं तो यह 
अल्लाह तआला की दी हुई जिन्दगी की नाकृद्री और नाशुक्री है।|| 

| इसलिए फरमाया कि अपने आपको बे-फायदा कामों में मत लगाओ 

और उनमें अपना वक्त जाया मत करो। 


फुजूल बहस व मुबाहसा 

मिसाल के तौर पर बहुत से लोग फुजूल बहसों में उलझते रहते हैं 
जिनका कोई हासिल और नतीजा नहीं। दो चार आदमी कहीं बैठ गये 
तो किसी विषय पर बहस शुरू हो गयी। अब एक शख्स अपने मौकिफ 
॥ दर दलील पेश कर रहा है और दूसरा शख्स अपने मौकिफ पर दलील 
पेश कर रहा है और उस बहस व मुबाहसे के अन्दर अपना वक्त 

जाया कर रहे हैं। हालाँकि अगर इस बहस का तसर्फिया भी हो जाये 
तो ,भी न दुनिया का कोई फायदा हासिल होगा. और न आख़िरत का 
| कोई फायदा हासिल होगा। एक मोमिन का यह काम नहीं कि वह 
अपने वक्‍त को. फुजूल बहसों में बरबाद करे। 

आजकल हमारे समाज में फुजूल बहसों का रिवाज बहुत बढ़ गया 
। है। कोई भी मसला उठा दिया और उसमें दो फ्रीक्‌ बन गये और 
बहस शुरू हो गयी। हालाँकि वह मसला ऐसा है कि अगर उसका 


तसफिया भी हो जाये तो दुनिया व आख़िरत का कोई फायदा हासिल 
नहीं होगा। 


एक सबक लेने वाला वाकिआ 

हकीमुलु-उम्मत हज़रत मौलाना अशरफ अली साहिब थानवी 
रहमतुल्लाहि अलैहि ने एक सबक-आमोज बाकिआ लिखा है कि हज़रत 
मिर्जा मजहर जाने जानाँ शहीद रहमतुल्लाहि अलैहि जो बड़े ऊँचे दर्जे 
के औलिया-अल्लाह में से थे। दिक्ली में रहते थे। अल्लाह तआला ने 
उनको बड़ा ऊँचा मुकाम अता फरमाया था। साथ में बड़े नाजुक 
मिजाज भी थे, उनकी नाजुक-मिजाजी के बड़े किस्से मशहूर हैं। 

एक बार दो तालिब-इल्मों के दिल में ख़्याल पैदा हुआ कि हज़रत 
मिर्जा मजहर जाने जाना बड़े दर्जे के औलिंया-अल्लाह में से हैं, हम 
उनकी खिदमत में जायें और. उनसे बेअत हों और उनसे इस्लाही 
ताल्लुक कायम करें। चुनाँचे ये दोनों तालिब-इल्म अपने शहर “बल्ख़” 
से जो उंस वक्त तुर्किस्तान का हिस्सा था, वहाँ से सफर करके दिल्ली 
पहुँचे। दिल्‍ली की जिस मस्जिद में हज़रत मिर्जा साहिब रहमतुल्लाहि 
अलैहि रहते थे, उस मस्जिद में गये और वुनू करना शुरू किया। 
| हजरत मिर्जा साहिब भी कहीं करीब थे, अलबत्ता ये दोनों तालिब-इल्म 
हजरत मिर्जा साहिब को पहचानते नहीं थे। 
वुजू के दौरान एक तालिब इल्म ने दूसरे से पूछा कि यह हौज 

बड़ा है या हमारी बल्ख़ की मस्जिद का हौज बड़ा है? दूसरे तालिब 
इल्म ने कहा कि मुझे यह बड़ा मालूम होता है। पहले तालिब-इल्म ने 
कहा कि नहीं! बल्ख़ की मस्जिद का हौज बड़ा है। इस पर दोनों के 
दर्समयान बहस शुरू हो गयी। एक कहता कि बल्ख़ वाला हौज़ बड़ा है 
और दूसरा कहता कि दिल्ली वाला हौज बड़ा है और दलीलें देनी शुरू 
[कर दीं। और वुजू भी करते रहे लेकिन वुजू ख़त्म हो गया और कोई 
फैसला नहीं हुआ। 


फुजूल कामों का शौक है 

फिर उन दोनों ने नमाज़ पढ़ी और नमाज के बाद हज़रत मिर्जा 
साहिब की ख़िदमत में हाजिर हुए। हज़रत ने पूछा कि कैसे आना 
हुआ? उन्होंने जवाब दिया कि हज़रत! हम आप से बैअत होने और 
इस्लाही ताल्‍लुक्‌ कायम करने के लिए आये हैं। हज़रत मिर्जा साहिब ने 
फुरमाया कि बैअत का मामला तो बाद में होगा पहले यह बताओ कि 
यह फैसला हुआ या नहीं कि दिल्ली का हौज़ बड़ा है या बल्ख़ का 
हौज़ बड़ा है? अब वे दोनों बड़े शर्मिन्दा हुए और कहा कि हज़रत! 
फैसला तो हुआ नहीं। फ्रमाया कि अच्छा ऐसा करो कि पहले यहाँ का 
हौज़ नापो और फिर वापस जाकर बल्ख का हौज़ नापो और इस 
मसलें का तसफिया करो। बैअत की बात बाद में करना। 

आप दोनों की इस बहसं से एक बात तो यह मालूम हुई कि आप 
दोनों को फुजूल कामों में मशगूल रहने का बड़ा शौक्‌ है। फूर्ज करो कि 
अगर यह पता भी चल गया कि बल्ख़ का हौज़ बड़ा है या दिल्ली का 
हीौज बड़ा .है तो इससे दुनिया व आख़िरत में क्‍या फायदा हासिल 
होगा? तुमने इस फुजूल बहस में अपने आपको लगा रखा है। 


बे-तहकीक्‌ बात कहना 
दूसरी बात यह मालूम हुई कि आप दोनों के अन्दर तहकीक और 
एहतियात नहीं है। बगैर नापे हुए तुम में से एक ने यह दाग कर दिया 

कि यहाँ का हौज बड़ा है और दूसरे ने यह दावा कर दिया कि वहाँ 
का हौज बड़ा है। हालाँकि तुम में से किसी को यकीनी इल्म हासिल 
नहीं है और फिर भी आपस में बहस करनी शुरू कर दी। ये दोनों 
| बातें एक मोमिन की शान के ख़िलाफ हैं। मोमिन की शान यह हैः 

द 093० /० री (# &गर 
मोमिन वे हैं जो फुजूल और बेकार बहस से परहेज करते हैं। 


शरीअत के हुक्म में तहकीक्‌ करना 

यहाँ तक फरमाया गया कि जिस चीज के बारे में शरीअत ने कोई 
खास हुक्म नहीं दिया बल्कि उसके बारे में शरीअत ने छूट दी है तो 
उसके अन्दर अतिरिक्त तहकीक में पड़ना भी पसन्द नहीं किया गया। 
इसलिए कि शरीअत ने जब आम हुक्म दिया है और उसके लिए कोई 
ख़ास हुक्म मुक्रर नहीं किया तो ख़्वाह-मख़्वाह उसकी फिक्र में पड़ना. 
और उसके अन्दर बहस करना कोई अक्लमन्दी का काम नहीं। 


इमाम अबू हनीफा का खूबसूरत जवाब 

हजरत इमाम अबू हनीफा रहमतुल्लाहि अलैहि के पास एक साहिब 
आये और कहा कि एक मसला पूछना है। इमाम साहिब ने पूछा कि 
क्या मसला है? उन साहिब ने कहा कि मसला यह है कि मेरे घर के 
करीब एक नहर है, मैं उस नहर में नहाने के लिए जाता हूँ। जब मैं 
उस नहर में दाख़िल होता हूँ तो नहर में दाख़िल होते वक्त मुझे 
अपना मुँह पश्चिम की तरफ करना चाहिए या पूरब की तरफ करना 
चाहिए? यानी किब्ले की तरफ करूँ या दूसरी तरफ करूँ? इमाम 
साहिब ने जवाब दिया कि तुम अपना मुँह अपने कपड़ों की तरफ कर 
लिया करो कि कोई तुम्हारे कपड़े लेकर न भाग जाये। 

इमाम साहिब रहमतुल्लाहि अलैहि का मकृसद यह बतलाना था कि 
जब शरीअत ने तुम्हारे ऊपर कोई पाबन्दी नहीं लगाई कि नहाते वक़्त 

अपना मुँह पश्चिम की तरफ करो या पूरब की तरफ करो, तो फिर 
ज़्वाह-मख़्वाह अपने को पाबन्द करना अक्लमन्दी का काम नहीं |. 


बनी इस्राईल का गाय के बारे में सवालात करना 
। कुरआन करीम की सूरः बक्रह में यह वाकिआ आता है कि बनी 
इस्राईल से कहा गया कि अल्लाह तआला के नाम पर एक गाय जिबह 
करो। कोई कैद और कोई शर्त नहीं लगाई। अब सीधी सी बात यह 
थी कि वह कोई भी गाय ज़िबह कर देते तो हुक्म पर अमल हो 
जाता। लेकिन बनी इस्राईल ने सवालात शुरू कर दिये कि वह गाय 
कैसी होनी चाहिए? उसका रंग कैसा होना चाहिए? उसकी खाल कैसी 
होनी चाहिए? वह गाय स्त्री लिंग की हो या पुरुष लिंग की हो? जब 
उन्होंने सवालात करके खुद अपने ऊपर पाबन्दियाँ आयद करना शुरू 
कीं तो अल्लाह तआला ने भी बता दिया कि गाय ऐसी हो। इन 
सिफात की हामिल (वाहक) हो और उसका रंग पीला हो। अब उस 
जमाने में पीले रंग की गाय मिलती नहीं थी, तलाश करके थक गये, 
आंखिरकार बड़ी मुश्किल से एक साहिब के पास वह गाय मिल गयी 
फिर उसको जिबह किया। कुरआन करीम उनके बारे में फरमाता है: 
... (८०८५,%७४»०) 5॥&&।) 5४ ७५ ७ #<४ 
यानी आखिर में जाकर उन्होंने वह गाय जिबह की, वरना करीब 
॥| था कि वे जिबह न कर पाते। इसलिए कि उन्होंने ख़्वाह-मख़्वाह अपने 
ऊपर पाबन्दियाँ आयद कर ली थीं। 


ज़्यादा सवालात मत करो 
कुरआन करीम का इरशाद है: 
5 43 6४007: 6५५४४ ५ ०.४४ 
 ऐ ईमान वालो! ऐसी चीजों के बारे में सवालात मत करो कि 
अगर तुमसे जाहिर कर दी जायें तो तुम्हारे लिए नागवारी का सबब 

, हो। लिहाजा ख्वाह-मख्वाह 

ऐसी चीज़ों के पीछे पड़ने का कोई फायदा 






नहीं। 


बेकार के सवालात की भरमार 


मेरे पास लोगों के बहुत से फ़ोन आ। बहुत से फोन आते हैं और मसाइल पूछते हैं। 
इस हद तक तो ठीक है कि हलाल, हराम या जायज और नाजायज 
7 मसला पूछ लिया। लेकिन बहुत सी बार सवाल करने वाले बिल्कुल 
फुजूल सवाल करते हैं। 
मिसाल के तौर पर एक साहिब ने एक बार फोन किया और पूछा 
कि अरहाबे-कहफ का जो कुत्ता था उसका रंग क्‍या था? और यह 
| सवाल भी उस वक़्त किया जब कि रात को सोने का वक्‍त था। मैंने 
उनसे पूछा कि आपको कुत्ते का रंग मालूम करने की जरूरत कैसे पेश 
आयी? जवाब में कहा कि हम चन्द दोस्त बैठे हुए थे तो हमारे 
दरमियान यह बहस चल पड़ी। उस बहस के तसफिये के लिए आप से || 
सवाल कर रहा हूँ। 
मैंने उनसे कहा कि अगर तुम्हें पता चल जाये कि उस कुत्ते का 
रंग काला था या सफेद था तो उसके नतीजे में तुम्हें दुनिया या 
आख़िरत. का कौनसा फायदा हासिल हो जायेगा? ये फुजूल बातें हैं 
जिनका आप से न कब्र में सवाल होगा और न हश्र में सवाल होगा। 
बहुत से लोग मजहब और दीन के नाम पर ऐसी बहसें शुरू कर 
देते हैं और फिर उस पर आपस में मुनाजरे हो रहे हैं। किताबें लिखी 
जा रही हैं। मज़मून लिखे जा रहे हैं और एक दूसरे पर तन्कीद हो 
रही है। क्‍ 
“यजीद” के बारे में सवाल 
या मिसाल के तौर पर लोग यह सवाल करते हैं कि “यज़ीद” 
जहन्नमी है या जन्नती है? फासिक्‌ है या नहीं? अरे भाई! अगर तुम्हें 
पता भी चल जाये कि यज़ीद फासिक नहीं तो कौनसी तुम्हें ऐसी बात 



























ब्जीप फट उहैम्मद शफी साहिब से किसी ने सवाल किया बा कि 
के डे बज ड बे नहीं? वालिद साहिब द ने जवाब में फरमाया कि 
के बी रआ बा में ॥॒ क्या बताऊँ, मुझे तो अपने बारे में फिक्र है 
रिक हूँ या नहीं? जिस शख्स को अपनी फिक्रं पड़ी हुई हो 
ह दूसरे के बारे में क्या फिक्र करे? कुरआन करीम का इरशाद है: 
००#मडाफर४ ६४०६४; ८८ ५९८; २:7५ ए 2 ५ ४7 2५ 

ये लोग हैं जो गुजर गये। उनके आमाल उनके साथ हैं तुम्हारे 
आमाल तुम्हारे साथ हैं। तुमसे उनके आमाल के बारे में सवाल नहीं 
किया जायेगा। । द 

लिहाजा वे आमाल जो जिन्दगी में अन्जाम देने हैं, जिनके नतीजे 
में जन्नत और जहन्नम का फैसला होने वाला है। जो हलाल व हराम 
हैं और जायज-नाजायज हैं, उनकी फिक्र करो, फुज़ूल बहसों: में अपने 
वक्‍त को जाया करना मोमिन का काम नहीं। 

एक लम्हे में जहन्नम से जन्नत में पहुँचना 

जिन्दगी का एक-एक लम्हा और एक-एक मिनट इतना कीमती है ||. 
कि अगर तुम चाहो तो एक मिनट के अन्दर अपने आपको जन्नतुल््‌ 
फिदीस का हकृदार बना लो। अगर एक इनसान एक मिनट को सही 
इस्तेमाल करे तो एक मिनट के अन्दर जहन्नम से निकल कर जन्नत 
में पहुँच जाये। एक सत्तर साल का काफिर अगर सच्चे दिल से यह 
कलिमा पढ़ लेः जा 

तो वह एक मिनट में जहन्नम से निकल कर जन्नत में पहुँच 
गया। एक बड़ा गुनाहगार जिसने हज़ारों लाखों गुनाह कर लिए लैकिन 
एक बार सच्चे दिल से कहे कि ऐ अल्लाह! मैं अपनी स़ारी पिछली 
| जिन्दगी से तौबा करता हूँ। सारे गुनाहों से तौबा करता हूँ। जिस लम्हे 
में उसने तीबा कर: ली, उसी लम्हे में वह अल्लाह की रहमत से जन्नत 
में पहुँच गया। अगर एक लम्हे के अन्दर आपने “सुब्हानल्लाह” कह 
दिया या “अल्हम्दु लिल्लाह” कह दिया तो हदीस शरीफ में आता है 
कि ये कलिमात इनसान के आमाल की तराज़ू को भर देते हैं। 


जिन्दगी बहुत बड़ी नेमत है 

ये सब चीज़ें अभी नज़र नहीं आ रही हैं, लेकिन जब ये आँखें 
बन्द होंगी और इनसान दूसरी दुनिया में पहुँचेगा तो उस वक़्त पता 
चलेगा कि यह ज़िन्दगी कितनी कीमती थी। लिहाजा जो लम्हात तुम 
सही काम में ख़र्च करके उसके जरिये जन्नत के हीरे-जवाहिरात कमा 
सकते हो, उन लम्हात को तुम ठीकरों और पत्थरों में जाया कर रहे 
हो? ज़िन्दगी का एक-एक लम्हा अल्लाह तबारक व तआला की नेमत 
है। इसी वजह से हदीस शरीफ में फूरमाया कि मौत की तमन्ना मत 
"करो, इसलिए कि तुम्हें क्या मालूम कि अगर तुम्हें जिन्दगी के और 
लम्हात मयस्सर आ जायें तो उन लम्हात में न जाने किस नेकी की 
तीफीक हो जाये जो तुम्हारा बेड़ा घार कर दे। इस वजह से यह मत 
कहो कि या अल्लाह! मैं मर जाऊं। अल्लाह तआला ने जो जिन्दगी दी 
है, यह बड़ी अज़ीम नेमत है। इस नेमत को सही इस्तेमाल करने की 
कोशिश करो। इस .नेमत को फुज़ूल बहसों में और फुजूल कामों में खर्च 
करना मुनासिब नहीं। 


मज्लिसें मत जमाओ 


इसी में यह बात भी दाखिल है कि फुजूल मज्लिस जमाना और | 
गप-शप करना और उसमें घन्टों गुजार देना अच्छा अमल नहीं। बल्कि 

इस बात की कीशिश करो कि एक-एक लम्हा अल्लाह तआला की 
'रिज़ा में ख़र्च हो। हाँ! दुनिया के फ़ायदे के जो काम हैं, उनको करने 
से भी अल्लाह तआला ने मना नहीं फरमाया। वे दुनिया के फायदे के. 
काम करो, अगर नीयत सही हो तो वे दुनिया के काम भी दीन बन 
जायेंगे। अगर अल्लाह तआला हमारा तरीका दुरुस्त कर दे और हमारी 
' नीयत दुरुस्त कर दे तो वे काम जिनको हम दुनिया के काम कहते हैं, 
वे भी आख़िरत के काम बन जायेंगे। 

लेकिन ऐसे काम जिनका न दुनिया में कोई फायदा है और न 
आख़िरत में कोई फायदा है, उनसे बचो। 


नुस्खा-ए-अक्सीर क्‍ 

अगर यह नुरुख़ा हम पल्‍ले बाँध लें, जिस पर अमल करने का 
आसान तरीका यह है कि जो काम हम करने जायें, एक लम्हे के लिए 
पहले यह सोच लें कि इस काम से कोई फायदा दुनिया या आख़िरत 
का होगा नहीं? अगर फायदा हो तो बेशक वह काम कर लें और 
अगर फायदा न हो तो उस काम के पीछे न पड़ें। अल्लाह तआला 
अपने फुज़्ल से और अपनी रहमत से कुरआन करीम की इस आयत 
पर अमल करने की तौफीक अता फरमाये। आमीन। 

जकात की अहमियत 
और उसका निसाब 

तम्हीद | 

प्रोहतरम बुजुर्गों और प्यारे भाईयो! पिछले चन्द जुरमों से फलाह 
(कामयाबी) पाने वाले मोमिनों की सिफृतों का बयान चल रहा है। उनमें 
से पहली सिफुत यह बबान फरमाई कि फलाह पाने वाले मोमिन वे हैं 
जो अपनी नमाज़ों में खुशू इख़्तियार करने वाले हैं। दूसरी सिफृत यह 
बयान फरमाई कि जो बेकार और बेहूदा कामों से दूर रहने वाले हैं। 
इन दोनों सिफात का तफसीली बयान पिछले जुमों में हो चुका। फुलाह 

| पाने वाले मोमिनों की तीसरी सिफृत यहं बयान फरमाई किः 
| ००४७३ ५४90 (६ ८५. 
यानी फुलाह (कामयाबी) प्राने वाले मोमिन वे हैं जो जकात अदा 
करने वाले हैं। क्‍ 


जकात के दो मायने 

मुफस्सिरीन (कुरआन की व्याख्या करने वालों) ने इस आयते 
करीमा के दो मतलब बयान फरमाये हैं। एक यह कि इससे मुराद फर्ज 
जकात की अदायगी है। और दूसरा मतलब बाजे मुफस्सिरीन ने यह 
बयान फरमाया है कि यहाँ “जकात” के वह मशहूर मायने मुराद नहीं 
हैं बल्कि इसके मायने हैं “अपने अख़्लाक॒ को पाक-साफ करना” 
अरबी भाषा में 'जकात” के मायने हैं “किसी भी चीज़ को गन्दगी से, 
नापाकी से और नजासत से पाक करना”। जकात को भी ज़कात 
इसलिए कहा जाता है कि वह इनसान के माल को पांक कर देती है। 
जिस माल की ज़कात न दी जाये वह माल गन्दा और नापाक है। 

, बहरहाल! बाज़े हज़रात ने फुरमाया कि इस आयत में जकात के 
मायने हैं “अपने अख़्लाक को पाक करना” बुरे अख़्लाक से अपने | 
आपको बचाना। लेकिन यह काम कि अपने आपको अच्छे अख्लाक से 
सुसज्जित किया जाये और बुरे अख्लाक से बचाया जाये, यह एक 
अमल चाहता है। इसी वजह से इस आयते में फरमायाः 

००५०७5 ४५) ४ ८. 
यानी जो लोग अपने आपको बुरे अख्लाक से बचाने के अमल से 
गुजरते हैं और अपने अख्लाक को पाक कर लेते हैं। 
बहरहाल! इस आयते करीमा की ये दो तफसीरें हैं। 


जकात की अहमियत | 
आज इस आयत के मशहूर मायने के एतिबार से तफसीर अर्ज 

करज्ञा हूं। यानी वे लोग जो जकात अदा करते हैं। हर मुसलमान 
जानता है कि “जकात” इस्लाम के पाँच सतूनों में से एक सतून है 
और अर्कान और फ्राइज़ में से है। और जिस तरह नमाज फर्ज है, 
इसी तरह ज़कात भी फूर्ज है। कुरआन करीम ने. बेशुमार जगहों पर 
जुकात को नमाज के साथ मिलाकर बयान फ्रमाया है। चुनाँचे 
फ्रमायाः 


22१7 जकात की अहमियत 

नमाज कायम करो और जकात अदा करो। 

इन आयतों के ज़रिये इस तरफ इशारा फरमाया कि जिस तरह 
नमाज की अदायगी इनसान के लिए फर्ज और जरूरी है, इसी तरह 
जकात की अदायगी भी इनसान के लिए उतने ही दर्जे में फर्ज और 
जरूरी है। नमाज़ अगर बदनी इबादत है जिसको इनसान अपने जिस्म 
के जरिये अदा करता है तो ज़कात एक माली इबादत है जिसको 
इनसान अपने माल से अदा करता है। 


जकात अदा न करने पर वईद 

इसके छोड़ने पर कुरआन व हदीस में बेशुमार वईदें (अजाब की 
धमकी और डॉट) आयी हैं। चुनाँचे कुरआन करीम में अल्लाह तआला 
ने इरशाद फ्रमाया: द ' 
70३० जे ५:५+44-4४3 794 <+ 4053 %: ७३४0 

यानी जो लोग सोने और चाॉँदी का जखीरा करके जमा करके 


रखते हैं और अल्लाह तआला के रास्ते में उसको ख़र्च नहीं करते, 
यानी जहाँ अल्लाह तआला ने ख़र्च करने का हुक्म दिया है, वहाँ खर्च 

के जरिये फरमाया है। 

ज़कात का दूसरा फोयदा यह है कि उसके जरिये बेशुमार गरीबों 
| को फायदा पहुँचता है। मैंने एक बार अन्दाज़ा लगाया कि अगर हमारे 
मुल्क के तमाम लोग टीक-ठीक जकात निकालें और उस जकात को 
सही जगह पर ख़र्च करें तो यकीनन इस मुल्क से गरीबी का ख़ात्मा 
हो सकता है। लेकिन हो यह रहा है कि बहुत से लोग ज़कात निकालते 
ही नहीं, और जो बहुत से लोग जकात निकालते हैं तो वे ठीक-ठीक 
नहीं. निकालते, बल्कि अन्दाज़े से हिसाब-किताब के बगैर निकाल देते 
हैं। और फिर वे उसको सही जगह पर ख़र्च करने कां एहतिमाम नहीं 
करते। इस ज़कात का मस्रफ (ख़र्च करने की जगह) डायरेक्ट गरीब 
। लोग हैं, इसलिए शरीअत ने जकात को बड़े-बड़े आम फायदे के कामों 
पर खर्च करने की इजाजत नहीं दी। लेकिन लोंग इस मसले की परवाह || 
नहीं करते और ज़कात को अनेक जगहों पर ख़र्च कर लेते हैं, जिसका || 
नतीजा यह है कि जकात से गरीबों को जो .फायदा पहुँचना चाहिए था 
उनको नहीं पहुँच रहा। अगर ठीक-ठीक करके सही जगह पर जकात 
खर्च की जाये तो चन्द ही साल में मुल्क की काया पलट सकती है। 


जकात अदा न करने के कारण 

लेकिन यह ज़कात जितना बड़ा फ्रीज़ा है और जितने बेशुमार 
इसके फायदे हैं, उतनी ही इसकी तरफ से हमारे समाज में गफलत 
और लापरवाही बरती जा रही है। चुनाँचे बहुत से लोग इस वजह से 
ज॒कात अदा नहीं करते कि उनके दिलों में इस्लाम के फ्राइज, 
वाजिबात और अर्कान की अहमियत ही नहीं है। जो पैसा आ रहा है 
आने दो, ग़नीमत है और उसको अपने अलल्ले-तलल्ले में खर्च करते 
रहो। अल्लाह तआला हर मुसलमान को ऐसा बनने से महफूज़ रखे, | 
आमीन | | छा 77 कि 

कुछ लोग ऐसे हैं जो यह सोचते हैं कि हम तो दीनी कामों के 


श्र 

| लिए पैसे देते रहते हैं, कभी किसी काम के लिए और कभी किसी काम | 
के लिए। लिहाजा हमारी ज़कात तो खुद-ब-खुद निकल रही है। अब || 
अलग से जकात निकालने की क्‍या ज़रूरत है? 


 मसाइल से नावाकृफियत 

बाजे लोग वे हैं जिनको पता ही नहीं कि जकात किस वक्‍त फर्ज 
होती है। वे लोग ज़कात के अहकाम से नावाकिफ हैं। उनको यह भी 
मालूम नहीं कि ज़कात किस शख्स पर फर्ज होती है। इसका नतीजा 
यह है कि वे लोग यह समझते हैं कि हमारे जिम्मे जकात फर्ज ही नहीं 
है, हालाँकि उन पर जकात फर्ज है। वे ऐसा इसलिए समझ रहे हैं कि 
उनको सही मसला मालूम नहीं कि किस शख्स पर जकात फर्ज होती 
है। इसके नतीजे में वे लोग जिन्दगी भर जकात की अदायगी से 
मेहरूम रहते हैं। 


जकात का निसाब 


ख़ूब समझ लें कि शरीअत ने ज॒कात का एक निसाब मुक॒र्रर 
किया है। जिस शख्स के पास वह निसाब मौजूद होगा उस पर जकात 
फूर्ज हो जायेगी। और वह निसाब साढ़े बावन तौले चाँदी है। बाजार में 
साढ़े बावन तौले चाँदी की कीमत मालूम कर ली जाये। आजकल के 
लिहाज़ से उसकी कीमत तकरीबन छह हज़ार रुपये बनती है। लिहाजा 
शरीअत का हुक्म यह है कि अगर किसी शख्स के पास छह हजार 
रुपये नकृद हों या सोने की शक्ल में हों या चाँदी की शक्ल या 
तिजारत के माल की शक्ल में हों, उस शख्स पर ज़कात फर्ज हो जाती 
है। बशर्ते कि ये रुपये उसकी असली जरूरतों से जायद हों, यानी 
रोज़मर्र की ज़रूरियात और अपने बीवी बच्चों पर ख़र्च करने की 
जरूरत से फालतू हों। अलबत्ता अगर किसी शख्स पर कर्ज है तो 
जितना कर्ज है, वह उस जकात के निसाब से निकाला जायेगा। 

मिसाल के तौर पर यह देखा जाये कि यह रकम जो हमारे पास 
है, अगर उसको कूर्ज अदा करने में ख़र्च कर दी जाये तो बाकी 
»)| कितनी रकम बचेगी। अगर बाकी छह हज़ार रुपये या उससे ज़्यादा न 
बचे तो फिर ज॒कात वाजिब नहीं, और अगर छह हजार रुपये या 
उससे जायद बचे तो जकात वाजिब होगी। 


जरूरत से क्या मुराद है! 

बाजे लोग यह समझते हैं कि हमारे पास छह हजार रुपये तो हैं, 
मगर वे हमने अपनी बेटी की शादी के लिए रखे हैं और शादी जरूरत 
में दाखिल है, लिहाजा उस रकम पर जकात वाजिब नहीं। यह ख्याल 
गलत है। इसलिए कि ज़रूरत से मुराद जिन्दगी की रोजमर्रा की खाने 
पीने की जरूरत मुराद है। 

यानी अगर वह उन रुपयों को खर्च कर देगा तो उसके पास खाने 
पीने के लिए कुछ नहीं बचेगा। अपने बीवी बच्चों को खिलाने के लिए 
कुछ बाकी नहीं रहेगा। लेकिन जो रकम दूसरे मन्सूबों के लिए रखी है, 
जैसे बेटियों की शादी करनी है या मकान बनाना है या गाड़ी ख़रीदनी 
है और उसके वास्ते रकम जमा करके रखी है तो वह रकम जरूरत से 
जायद है, उस पर जकात वाजिब है। 


जकात से माल कम नहीं होता 

बाजे लोग यह कहते हैं कि हमने तो ये पैसे बेटी की शादी के 
लिए रखे हैं। अब अगर उसमें से ज़कात अदा करेंगे तो वह रकम 
कम हो जायेगी। यह कहना दुरुस्त नहीं है। इसलिए कि जकात तो 
बहुत मामूली सी यानी ढाई फीसद अल्लाह तआला ने फर्ज फरमायी है 
यानी एक हजार पर पच्चीस रुपये फूर्ज किये हैं, लिहाजा अगर किसी 
के पास छह हजार रुपये हैं तो उस पर सिर्फ डेढ़ सौ रुपये ज़कात 
फर्ज होगी जो बहुत मामूली मात्रा है। और फिर अल्लाह तआला ने 

तामील करते हुए ज़कात अदा करता है ,तो उसके नतीजे में वह 
मुफूलिस नहीं होता बल्कि ज़कात अदा- करनें के नतीजे में माल में 
बरकत होती है और अल्लाह तआला उसको और ज़्यादा अता फरमाते 
हैं। हदीस शरीफ में जनाब रसूलुल्लाह सल्लललाहु अलैहि व सल्लम ने 
एक खूबसूरत जुमला इरशाद फ्रमाया है कि: 

| ८५ ० १.3..७ ...०.६४५ 


यानी कोई सदका और कोई जकात किसी माल में कमी नहीं | 


करती। मतलब यह है कि इनसान जकात की मद में जितना खर्च 
करता है, अल्लाह तआला उसको उतना ही माल और अता फरमाते हैं 
और कम से कम यह तो होता ही है कि जितना माल मौजूद है, उसमें 
अल्लाह तआला इतनी बरकत अता फ्रमाते हैं कि वह काम जो हजारों 


में निकलना चाहिए था, सैकड़ों में निकल जाता है। 


माल जमा करने और गिनने की अहमियत 

आज हमारी दुनिया माद्‌दा-परस्ती (भीतिकवाद) की दुनिया है। इस 
माद्‌दा-परस्ती की दुनिया में हर काम का फैसला गिनती से किया जाता 
है। हर वक्त इनसान यह गिनता रहता है कि मेरे पास कितने पैसे हैं, 
कितने पैसे आये और कितने पैसे चले गये। जिसको कुरआन करीम में 
इस तरह बयान फरमाया है कि: 
१3७ ५५५७ «« 
यानी माल जमा करता है और गिनता रहता है। द 

लिहाजा आज गिनती का दौर है, यह. देखते हैं कि कितनी गिनती 
बढ़ी और कितनी घट गयी। लेकिन कोई अल्लाह का बन्दा यह नहीं 
देखता कि ज॒कात अदा करने के नतीजे में घटने के बावजूद अल्लाह 
तआला ने उस थोड़े से माल में कितना काम निकाल दिया। और अगर 
जकात अदा न करने के नतीजे में गिनती बढ़ गयी तो उस बढ़े हुए 

माल के नतीजे में कितनी बे-बरकती आ गयी, कितने मसाइल खड़े हो 
गये और कितनी मुसीबतों का सामना हो गया। यह अल्लाह: तआला 
हक है कि जो बन्दा जकात अदा करता है, उसके माल में कमी 
न । 


फ्रिश्ते की दुआ के हकृदार कौन? 

एक हदीस में हुज़ूरे अक्दस सल्लल्लाहु अलैहि व सल्लम ने 
इरशाद फ्रमाया कि अल्लाह तआला की तरफ से एक फरिश्ता मुकर्रर 
है जो लगातार यह दुआ करता रहता है कि: द 

ऐ अल्लाह! जो शख्स अल्लाह तआला की राह में खर्च करने 
वाला हो और जो सद्का व ख़ैरात करने वाला हो, उसको उसके माल 
का दुनिया ही में बदला अता फरमाये। आख़िरत में उसको अज़ीम 
सवाब मिलना ही है लेकिन वह फ्रिश्ता दुआ करता- है: ऐ अल्लाह! 
उसको दुनिया में भी बदला अता फ्रमाइये। 

और जो शख्स अपना माल खींच कर और छुपाकर रखता है 
ताकि मुझे खर्च न करना पड़े, ऐ अल्लाह! उसके माल पर बरबादी 
डालिये और उसके माल को हलाक फ्रमाये। 

लिहाजा यह सोचना कि हमने तो फलों मकूृसद के लिए यह पैसे 
रखे हैं और वह मकसद भी ज़रूरी है, वह मकसद बेटी की शादी है, 

घर बनाना है, गाड़ी ख़रीदनी है। अगर हमने जकात दे दी तो वे पैसे 

कम हो जायेंगे, यह ख़्याल दुरुस्त नहीं, बल्कि अगर तुमने जकात दे 
दी और उसके जरिये देखने में कुछ कमी भी आ गयी तो यह कमी 
तुम्हें कोई नुकसान नहीं पहुँचायेगी बल्कि उसके बदले में अल्लाह 
तआला और दे देंगे, और जो माल बचा है, उसमें बरकत अता 
फ्रमायेंगे। और ज़कात अदा करने की वजह से इन्शा-अल्लाह तुम्हारे 
काम नहीं रुकेंगे। द 

आज तक किसी शछंस का काम ज़कात अदा करने की वजह से 
नहीं रुका, बल्कि मैं चुनौती के साथ कहता हूँ कि कोई शख्स आज 
तक ज़कात अदा करने की वजह से मुफुलिस (गरीब) नहीं हुआ। कोई 
शख्स एक मिसाल भी पेश नहीं कर सकता कि कोई शख्स जकात 
अदा करने की वजह से मुफुलिस हो गया हो। 

लिहाजा यह जो लोगों में मशहूर है कि जो रकम हज के लिए 
रखी हुई हो, उस पर जकात फूर्ज नहीं, यह बात गलत है। कोई .रक॒म 
किसी भी मकसद के लिए रखी है और वह रकम तुम्हारी रोजमर्रा की 
जरूरतों से फ़ालतू और जायद है तो उस पर जकात वाजिब है। 


जेवर पर जकात फूर्ज है 

अगर किसी शख्स के पास नकृद रकम तो नहीं है उसके पास 
जेवर की शक्ल में सोना या चाँदी है तो उस पर भी ज़कात वाजिब 
है। अक्सर घरों में इतना जेवर होता है जो ज़कात के निसाब की 
निर्धारित मात्रा को पहुँच जाता है। लिहाजा जिसकी मिल्कियत में वह 
जेवर है, चाहे वह शौहर हो या बीवी हो या बेटा और बेटी हो, उस 
पर जकात वाजिब है। अगर शौहर की मिल्कियत में है तो बीवी पर 
जकात वाजिब है। 

आजकल मिल्कियत का मामला भी साफ नहीं होता और यह 
मालूम नहीं होता कि यह जेवर किसकी मिल्कियत है? शरीअत ने इस 
बात का हुक्म दिया है कि हर बात साफ और वाजैह होनी चाहिए। 
लिहाजा यह बात भी वाज़ेह (स्पष्ट) होनी चाहिए कि यह जेवर किसकी 
। मिल्कियत है? शौहर की मिल्कियत है या बीवी की मिल्कियत है? अगर 
अब तक वाजेह नहीं थी तो अब वाज़ेह (स्पष्ट) कर लो कि किसकी 
मिल्कियत है? जिसकी मिल्कियत है उस पर ज़कात वाजिब है। 







अदायगी से मेहरूम रहते हैं। 

शायद आप प्रर जकात फर्ज हो 

बहरहाल! ज़कात के निसाब के बारे में यह' शरीअत का दस्तूर है, 
अगर इसको सामने रखते हुए देखा जाये तो यह नज़र आयेगा कि 
बहुत से लोगों पर ज़कात फूर्ज है, मगर वे यह समझ रहे हैं कि हम 
पर जकात फूर्ज नहीं है। इस वजह से वे लोग जकात के फरीजे की 











यह जकात के निसाब से संबन्धित मुख्ततर मसला था, अगर 
जिन्दगी बाकी रही तो तफुसील इन्शा-अल्लाह अगले जुमा में अर्ज 
करूँगा। 

जुकात के चन्दर अहम मसाइल 

तम्हीद 

मोहतरम बुजुर्गों और प्यारे भाईयो! पिछले चन्द जुमों से इन 
आयतों पर बयान हो रहा है। इन आयतों में अल्लाह तआला ने 
फूलाह (कामयाबी) पाने वाले मोमिनों की सिफतें बयान फ्रमाई हैं। 
उनमें से दो सिफृतों का तफूसीली बयान हो चुका। तीसरी सिफृत का 
बयान चल रहा है कि फुलाह पाने वाले मोमिन वे हैं जो ज़कात अदा 
करते हैं। जकात की अहमियत और जकात अदा न करने पर वईद 
(डॉट और अज़ाब की चेतावनी) और जकात के निसाब के बारे में 
पिछले जुमा को तफूसील से अर्ज कर दिया था। आज जकात के बारे 

में चन्द्र मसाइल बयान करने का इरादा है जिनकी जानकारी न होने 


की का से हम लोग" इस फरीजे को सही तरीके पर अदा नहीं कर।|| 
"| रहे हैं। 


निसाब के मालिक पर जुकात वाजिब है 

यहाँ यह मसला भी याद रखना चाहिए कि अल्लाह तआला ने हर 
इनसान को उसकी मिल्कियत का मुकल्लफ (ज़िम्मेदार) बनाया है। हर 
इनसान पर उसकी मिल्कियत के हिसाब से अहकाम जारी होते हैं। 
मिसाल के तौर पर अगर बाप साहिबे निसाब है तो उस पर जकात 
उसकी मिल्कियत के हिसाब से वाजिब है, अगर बेटा भी साहिबे 
निसाब है तो बेटे पर उसके माल की ज़कात वाजिब है। अगर शौहर 
साहिबे निसाब है और बीवी भी साहिबे निसाब (यानी निसाब की मात्रा 
की मालिक) है तो शौहर पर उसके माल- की जकात वाजिब है और 
बीवी पर उसके माल की जकात वाजिब है। हर एक की मिल्कियत का 
अलग-अलग एतिबार है। 


बाप की जकात बेटे के लिए काफी. नहीं 

बाजे लोग यह समझते हैं कि घर का जो बड़ा और मुखिया है 
चाहे वह बाप हो या शौहर हो, अगर उसने जकात निकाल दी तो सब 
की तरफ से जकात अदा हो गयी। अब घर के दूसरे व्यक्ति को 
जकात अदा करने की जरूरत नहीं। यह बात दुरुस्त नहीं। इसलिए कि 
जिस तरह बाप के नमाज़ पढ़ लेने से बेटे की नमाज अदा नहीं होती 
बल्कि बेटे को अपनी नमाज़ अलग पढ़नी होगी, और जिस तरह शौहर 
के नमाज पढ़ लेने से बीवी की नमाज़ अदा नहीं होती बल्कि बीवी को 
अपनी नमाज अलग पढ़नी होगी, इसी तरह जकात का हुक्म यह है 
कि घर के अन्दर जो शख्स भी साहिबे निसाब (ज़कात के निसाब की 
मात्रा में माल का मालिक) है, चाहे वह बाप है, बेटा है, बेटी है, बीवी 

हिसाब से अलग- 





अलग जकात वाजिब होगी। 


माल पर साल गुजरने का मसंला 
एक और मसला जिसमें लोगों को अधिकतर गलत-फहमी रहती 
| है, वह मसला यह है कि ज़कात उस वक्त फूर्ज होती है जब माल पर 
साल गुज़र जाये। साल गुज़रने से पहले ज़कात फर्ज़ नहीं होती। आम 
तौर पर लोग इस मसले का यह मतलब समझते हैं कि हर-हर माल | 
पर अलग-अलग साल गुज़रना जरूरी है, हालाँकि यह मतलब नहीं है, 
| बल्कि साल गुजरने का मतलब यह है कि आदमी सारे साल साहिबे 
निसाब (जकात की मात्रा में माल का मालिक) रहे। 

मसलन्‌ किसी शख्स के पास रमजान मुबारक की पहली तारीख़ 
को दस हज़ार रुपये आ गये। अब यह शख्स साहिबे निसाब हो गया, 
अब अगर साल के अक्सर हिस्से में इसके पास उनमें से छह हजार 
रुपये मौजूद रहे हैं या छह हज़ार रुपये की मालियत का जेवर रहा है, 
या तिजारत का माल रहा है तो वह साहिबे निसाब है। 

अगर दरमियान साल में उसके पास और रुपये आ गये तो उस 
पर अलग से मुकम्मल साल का गुजरना ज़रूरी नहीं है, बल्कि अगले 
रमजान की पहली तारीख़ को जितनी रकम या जेवर या माले तिजारत 
होगा, उस पर जकात -वाजिब होगी। ...., 


दो दिन पहले आने वाले माल में जकात 


मिसाल के तौर पर रमजान को पहली तारीख : तारीख़ से दो दिन पहले 
उसके पास दस हज़ार रुपये और आ गये तो अब रमजान की पहली 
तारीख़ को उस दस हजार रुपये में भी ज़कात वाजिब हो जायेगी। उस 
पर अलग से साल गुजरना जरूरी नहीं है, क्योंकि वह शख्स पूरे साल 
साहिबे निसाब रहा है। इसलिए अगर दरमियान में कोई इजाफा हो 
जाये तो उन पर अलग से साल गुजरना जरूरी नहीं। 

जकात किन चीजों में फर्ज होती है? 

. एक मसला यह है कि किन चीजों में ज़कात फूर्ज होती है? जकात 
इन चीजों में फर्ज होती है:- द 

१ नकृदं रुपया, चाहे बैंक में हो या घर पर हो। उस पर ज़कात 
फूर्ज है। 

२: सोने चाँदी और जेवर पर भी जकात फर्ज है। चाहे जेवर 
इस्तेमाल हो रहा हो या यूँ ही. रखा हुआ हो। और वह जेवर जिसकी 
मिल्कियत में होगा उसी पर जकात फूर्ज होगी। इस मामले में भी हमारे 
समाज में बड़ी बद-नज्मी (अनियमितता) पायी जाती है। 

घर में औरत के पास जो जेवर होता है, उसके बारे में यह वाज़ेह 
(स्पष्ट) नहीं होता कि यह किसकी मिल्कियत है। क्या वह औरत की | 

॥मिल्कियत है या शौहर की मिल्कियत: है? शरई एतिबार से इसको 
वाजेह करना जरूरी है। 


जेवर किसकी मिल्कियत होगा? 

मसलन शादी के मौके पर औरंत को जो जेवर चढ़ाया जाता है, 
उसमें से कुछ जेवर लड़की वालों की तरफ से चढ़ाया जाता है और 
कुछ जेवर लड़के वालों की तरफ से चढ़ाया जाता है। उसका-कायदा 
यह है कि जो जेवर लड़की वालों की तरफ्‌-से चढ़ाया जाता है, वह 
सौ फीसद लड़की की मिल्कियत होता है और लड़की ही पर उसकी 
जकात फर्ज है। और जो जेवर लड़के वालों की तरफ से चढ़ाया जाता 
है, वह दुल्हन की मिल्कियत नहीं होता बल्कि वह एक तरह से पहनने 
के लिये दिया जाता है, उसका मालिक लड़का होता है। लिहाजा उस 
जेवर की जकात भी उसी पर फूर्ज होगी। अलबत्ता अगर लड़का अपनी 
बीवी से यह कह दे कि मैंने तुम्हें यह जेवर दे दिया, तुम इसकी 
मालिक हो, तो अब जेवर औरत की मिल्कियत में आ जायेगा और 
उसकी जकात औरत ही पर फर्ज होगी। 

लिहाजा इसको वाजेह (स्पष्ट) करने की जरूरत है कि घर में जो 
जेवर है वह किसकी मिल्कियत है? इसकी वज़ाहत न होने की वजह से 
। बाद में झगड़े भी पैदा हो जाते हैं।. 

ख़ुलासा यह है कि जो जेवर शौहर की मिल्कियत है, उसको 
जकात शौहर पर फर्ज होगी, और जो जेवर औरत की मिल्कियत है, 
उसकी जकात औरत पर फर्ज है। 


जेवर की ज॒कात अदा करने का तरीका 
जेवर की जकात अदा करने का तरीका यह है कि जेवर का वजन 
कर लिया जाये, चूँकि जकात सोने के वजन पर फर्ज होती है, इसलिए 
अगर जेवर में मोती लगे हुए हैं या कोई और धात उसके अन्दर 
शामिल है तो वह वजन में शामिल नहीं होगा। लिहाजा ख़ालिस सोना 
देखा- जाये कि उस जेवर में कितना सोना है? फिर उस वजन को 
किसी जगह लिखकर महफूज कर लिया जाये कि फलों जेवर का इतना 
वज़न है। फिर जिस तारीख़ में ज़कात का हिसाब किया जाये मसलन्‌ 
रमज़ान शरीफ की पहली तारीख़ को ज़कात की तारीख़ मुकर्रर की हुई 
है तो अब रमजान शरीफ की पहली तारीख़ को बाज़ार से सोने की 
| कीमत मालूम की जाये कि आज बाजार में सोने की क्‍या कीमत है? 
कीमत मालूम करने के बाद इसका हिसाब निकाला जाये कि किस जेवर 
में कितनी मालियत का सोना है, उस मालियत पर ढाई फीसद के 
हिसाब से जकात निकाली जाये। | 
मसलन अगर उस सोने की मालियत एक हजार रुपये है तो उस 
पर पच्चीस रुपये जकात वाजिब होगी और अगर दो हजार है तो 
पचास रुपये वाजिब होगी, और 'अगरः चार हज़ार रुपये है तो सौ 
रुपये जकात वाजिब होगी। 
इस तरह हिसाब करके ढाई फीसद जकात अदा कर दी जाये। 
सोने की कीमत उस दिन की मोतबर होगी जिस दिन आप जकात का 

हिसाब कर रहे हैं, जिस दिन आपने सोना ख़रीदा था उस दिन की 
कीमत मोतबर नहीं होगी। 


तिजारत के माल में ज़कात ' 
तीसरी चीज जिसमें जकात फूर्ज होती है, वह तिजारत का माल 
है। मसलन्‌ किसी शख्स ने कोई दुकान खोली हुई है, अब उस दुकान 
में. जितना माल रखा है, उसकी कीमत लगाई जायेगी और कीमत इस 
तरह लगाई जायेगी कि अगर उसका पूरा सामान आज एक साथ 
फरोख्त किया जाये तो उसकी क्‍या कीमत लगेगी। बस कीमत का ढाई || 
| फीसद जकात में अदा करना होगा। 


कम्पनी के शेयरों में जकात 

अगर किसी शख्स ने किसी कम्पनी के शेयर खरीदे हुए हैं तो वे 
शेयर भी तिजारत के माल में दाखिल हैं। लिहाज़ा उन शेयरों की जो 
बाजारी कीमत है, उस कीमत का ढाई फीसद जकात के तौर पर अदा 
करना होगा। आजकल कम्पनियाँ ख़ुद शेयरों की ज़कात काट लेती हैं 
लेकिन वे कम्पनियाँ शेयरों की असल कीमत पर ज़कात काटती हैं 
बाजारी कीमत पर नहीं काटतीं। (१) 

मिसाल के तौर पर एक कम्पनी के शेयर की असल कीमत .दस 
रुपये है और बाजार में उसकी कीमत पचास रुपये है। अब कम्पनी तो 
दस रुपये के हिसाब से ज़कात काट लेगी लेकिन दरमियान में चालीस 
रुपये का जो फर्क है, उसकी ज़कात शेयर के मालिक को खुद अदा 
करनी जरूरी है। 


(१) यह पाकिस्तान की बात है कि वहीँ की कम्पनियाँ शेयरों की असल कीमत के हिसाब से जकात 
की रकम काटकर हुकूमत के ज़कात फुण्ड में जमा कर देती हैं। मुहम्मद इमरान कासमी 

मकान या प्लाट में जकात 
| अगर किसी शख्स ने कोई मकान या प्लाट फरोख़्त करने की 
नीयत से ख़रीदा है, यानी इस नीयंत से ख़रीदा है कि मैं इस प्लाट 
की फरोख्त करके इससे नफा कमाऊँगा, तो उस मकान और प्लाट की 
मालियत मेँ भी जंकात वाजिब होगी। लेकिन अगर किसी शख्स ने कोई 
मकान या प्लाट फरोख्त करने की नीयत से नहीं ख़रीदा बल्कि रिहाईश 
की नीयत से ख़रीदा है या इस नीयत से ख़रीदा है कि मैं इस मकान 
को किराये पर देकर इससे आमदनी हासिल करूँगा तो इस सूरत में 
। मकान की मालियत पर जकात वाजिब नहीं होगी। अलबत्ता जो किराया 
"आयेगा वह नकदी में शामिल होकर उस पर ढाई फीसद के हिसाब से 
जकात अदा की जायेगी। 


कच्चे माल में ज॒कात 

बहरहाल! बुनियादी तौर पर तीन चीजों में जकात वाजिब होती है 
१: नकृदी 

२: जेवर 

३: तिजारत का माल। 

,माले तिजारत में ख़ाम (कच्चा) माल भी शामिल होगा। मसलन्‌ 
अगर किसी कम्पनी के अन्दर ख़ाम माल (कच्चा माल) पड़ा हुआ है 
तो जकात का हिसाब जिस दिन किया जायेगा, उस दिन उस ख़ाम 
'माल की कीमत लगाकर उसकी जकात भी अदा करनी जरूरी होगी, 
और जो माल तैयार है, उसपर भी ज़कात वाजिब होगी। 

बेटे की तरफ से बाप का जकात अदा करना 

लेकिन अगर जकात घर के तीन अफराद (व्यक्तियों) पर अलग 


अलग फर्ज है और उनमें कोई एक दूसरे को इजाजत दे दे कि मैं 
आपको इजाजत देता हूँ कि आप मेरी तरफ से जकात अदा कर दें । 

























+५ ५-२५ ,०७०-*की-ान+क+-५ न “हित टणा-3+ ० 5. 


० आाणणणणआ॥७४७७छ७छऋछछछऋंणाएं 
>+3०नकमककन्ण्यकनवेनकक१॥०-१-* ४* ना घना ण कैट जवीडर तबनलण्कन 5५9 का जा । 


इस्लाही खुतबात (4) 237 जकात के मसाइल 






फिर वह दूसरा शख्स उसकी तरफ से जकांत अदा कर दे, ; अपने 
पैसों से अदा कर दे तब भी जकात अदा हो जायेगी । 

मिसाल के तौर पर एक शख्स के तीन बेटे बालिग हैं. और तीनों 
साहिबे निसाब हैं, यानी तीनों बेटों की मिल्कियत में. साढ़े बावन वीले 
चाँदी की कीमत के बराबर काबिले ज़कात माल मौजूद है, लिहाजा 
तीनों बेटों में से हर एक पर अलग-अलग ज़कात फर्ज है, और बाप 
परः साहिबे निसाब होने की वजह से अलग जकात फूर्ज है। लेकिन 
अगर बाप अपने बेटों की तरफ से जकात अदा करना चाहे तो कर 
सकता है, शर्त यह है कि बेटों की तरफ से इजाजत हो। इजाजत के 
बाद अगर बाप उनकी तरफ से ज़कात अदा कर दे तो उनकी जकात 
अदा हो जायेगी। 


बीवी की तरफ से शौहर का जकात अदा करना 

इसी तरह अगर शौहर भी साहिबे निसाब है और बीवी भी 
साहिबे निसाब है, क्योंकि उसके पास इतना जेवर है जो जकात के 
निसाब की मात्रा या उससे ज़्यादा है। लेकिन बीवी के पास ज़कात 
अदा करने के लिए पैसे नहीं हैं। अब वह बीवी शौहर को ज़कात अदा 
करने पर मजबूर तो नहीं केर सकती लेकिन अगर शौहर यह कहे कि 
तुम्हारी ज़कात मैं अदा कर देता हूँ और बीवी उसको इजाजत दे दे 
और फिर शौहर अपने पैसों से उसकी जकात अदा कर दे तो बीवी 
की जकात भी अदा हो जायेगी। अलबत्ता अगर शौहर बख़ील है और 
बीवी की तरफ से ज़कात अदा करने पर आमादा नहीं होता, तब भी 
बीवी पर अपने माल की जकात अदा करना फर्ज होगा, चाहे जकात 
की अदायगी के लिए उसको अपना ज़ेवर ही क्यों न बेचना पड़े । 


जेवर की जकात न निकालने पर वईद 

७३  अन्‍कजनगिपपननफईीफकइवजि-घ+-+“<दः 

हदीस शरीफ में आता है कि एक बार हुजूरे अक्दस सल्लल्लाहु 
अलैहि व सलल्‍लम घर में तशरीफ लाये। हज़रत आयशा रजियल्लाहु 

अन्हा को देखा तो उनके हाथ की उंगलियों में चाँदी की अंगूठियों नज़र | 
आईं। आपने उनसे पूछा कि ये अंगूठियाँ कहाँ से आई? हजरत 
आयशा रजियल्लाहु अन्हा ने अर्ज़ किया या रसूलल्लाह! मैंने ये कहीं 
से हासिल की हैं, इसलिए कि ये मुझे अच्छी लग रही थीं। 

हुजूरे अक्दस सल्लल्लाहु अलैहि व सल्‍लम ने उनसे पूछा कि क्या 
तुम इसकी जकात निकालती हो? हज़रत आयशा रजियल्लाहु अन्हा ने 
अर्ज किया या रसूलल्लाह! मैंने इसकी ज़कात नहीं निकाली, आपने 
फ्रमाया कि अगर तुम यह चाहती हो कि इसके बदले तुम्हें आख़िरत 
में आग की अंगूठियाँ पहनायी जायें तो बेशक इसकी ज॒कात न 
निकालो। लेकिन अगर आग की अंगूठियाँ पहनने से बचना है तो 
इसकी जकात अदा करो। 

हुजूरे अक्दस सल्लल्लाहु अलैहि व सललम ने जेवर की जकात के | 
बारे में इतनी ताकीद फरमायी है, लिहाजा औरतों को जेवर की जकात 
अदा करने का बहुत एहतिमाम करना चाहिए बशर्ते कि वह जेवर 
उनकी मिल्कियत में हो। । 

औरत की मिल्कियत में जेवर होने का मतलब यह है कि वह 
जेवर या तो उसने अपने पैसों से ख़रीदा हो या किसी ने उसको हदिये 
(तोहफे वगैरह) में दिया हो, या वह शादी के मौके पर अपनी माँ के 
घर से लायी हो, या शौहर वह जेवर मेहर के तौर पर बीवी की 
मिल्कियत में दे दे। ु 

मसलन मेहर पचास हज़ार रुपये था और शादी के मौके पर 
शौहर की तरफ से जेवर चढ़ाया गया, लेकिन चूँकि उस वक्‍त कोई 
वजाहत शौहर ने नहीं की थी, इसलिए वह जेवर शौहर की मिल्कियत 
में था। अब अगर वह शौहर यह कह दे कि मैंने शादी के मौके पर 
जो जेवर चढ़ाया है, वह मैं तुम्हें मेहर के तौर पर देता हूँ। यह तुम्हारा 
मेहर का हिस्सा है तो इस सूरत में उस जेवर के ज़रिये मेहर अदा हो 
जायेगा और औरत उस जेवर की मालिक बन जायेगी। 

अब उस जेवर की जकात बीवी पर फर्ज होगी, शौहर पर फर्ज 
नहीं होगी। अब बीवी को इख्तियार है कि जो चाहे करे, चाहे ख़ुद 
पहने या फ्रोख़्त कर दे या किसी को दे दे। शौहर को इजाजत नहीं 
कि वह बीवी को इनः कामों से रोके, इसलिए कि वह जेवर अब उसकी: 
मिल्कियत में आ चुका है। 

बहरहाल! हर चीज़ का यही हुक्म है कि जो शख्स जिस चीज का 
मालिक है, उसकी ज़कात भी उसी पर फूर्ज होगी। अलबत्ता अगर 
दूसरा शख्स उसकी इजाजत से अपने पास से उसकी -तरफ से ज़कात 
दे दे तो जकात अदा हो जायेगी। मसलन्‌ बीवी की तरफ से शौहर दे 
दे या औलाद की तरफ से बाप दे दे, बशर्ते कि इजाजत हो, बगैर 
इजाजत के जकात अदा नहीं होगी, इसलिए कि यह उसका अपना 
फरीजा है। 

आज हमारे समाज में ज़कात के मसाइल से नावाकृफियत बहुत 
बढ़ी हुई है। इसकी वजह से यह हो रहा है कि बहुत से लोग ज़कात 
अदा करते हैं, लेकिन बहुत सी बार वह ज़कात सही तरीके से अदा 
नहीं होती और उसके नतीजे में जकात अदा न होने का वबाल सर 
पर रहता है। इसलिए ख़ुदा के लिए ज़कात के बुनियादी मसाइल को 
सीख लें, यह कोई ज़्यादा मुश्किल काम नहीं। क्योंकि इनसान क॑ पास 
जितने असासे (संपत्तियाँ) हैं, उनमें से सिर्फ तीन चीज़ों पर ज्ेकात 
वाजिब होती है- एक सोने चाँदी पर, दूसरे नकृद रुपये पर और तीसरे 
तिजारत के सामान पर। यानी हर वह चीज जो फरोख्त करने की 
नीयत से खरीदी गयी हो, उस पर जकात वाजिब है। 

इनके अलावा घर के अन्दर जो इस्तेमाल की चीजें हैं- मसलन 
घर का फर्नीचर, गाड़ी, रहने का मकान, इस्तेमाल के बरतन वगैरह, 
इन पर जकात नहीं। अलबत्ता घर में या बैंक में जो रकम रखी है या 
घर में जो जेवर और सोना चाँदी है, या कोई मकान या प्लाट फ्रोख्त 
करने की नीयत से ख़रीदा है, तो उन पर ज़कात वाजिब है। लेकिन 

अगर रहने के लिए मकान ख़रीदा है तो उस पर जकात वाजिब नहीं। 
बहरहाल! जकात -की अदायगी का मामला आसान है, ज्यादा 
मुश्किल नहीं है, लेकिन ज़रा सा समझ लेने की जरूरत है। 
अल्लाह तआला हम सबको दीन के इस सतून को सही समझने 
की भी- तौफीक अता फरमाये और इसकी टीक-ठीक अदायगी की भी 
तौफीक अता फरमाये। आमीन। 

